
Sfântul prooroc Isaia 
(9 mai) 


Materiale despre Sfântul prooroc Isaia: 


https://independent.academia.edu/emystea/Sf-prooroci 


https://archive.org/details/(Gsteaemy?query=prooroc+Isaia 

Proorocul Isaia, sărbătorit la 9 mai în fiecare an, s-a născut în Ierusalim, pe la anul 
811 înainte de Hristos. Era originar din neamul regilor iudei. Tatăl său era frate cu 
regele Amasiei, cel ce a domnit între anii 838-809. Isaia a primit o creştere aleasă. 
A învăţat legea Domnului, iar la timpul potrivit, s-a căsătorit cu una din tinerele 
slujitoare la templu, tinere care pentru curăţenia şi sfinţenia vieţii ce duceau, pur- 
tau numele de proorociţe. Căsătoria lui a fost binecuvântată cu mai mulți copil. 
Activitatea profetică a lui Isaia s-a desfășurat în vremea regilor Asaria sau Ozia 
(809-757), lotam (757-741), Ahaz (741-725), Hischia sau Ezechia (725-697) şi 

Manase (697-642), deci, într-o vreme de grele încercări pentru poporul iudeu, atât 
din pricina duşmanilor din afară, cât şi din aceea a abaterii lui de la urmarea legii şi 
a cinstirii lui Dumnezeu. Pedepsele vestite de el nu puteau fi nici pe placul regilor, 
nici pe acela al poporului. Pentru aceasta, a avut multe de pătimit. În cele din urmă 
şi-a pecetluit proorocia cu mucenicia, la vârsta de 126 de ani, tăiat cu un ferăstrău 
de lemn din porunca regelui Manase. 

Evanghelia şi Apostolul zilei 


Evanghelia 


17. Și coborând împreună cu ei, a stat în loc şes, EI şi mulțime multă de ucenici 
qi Săi şi mulțime mare de popor din toată Iudeea, din Ierusalim şi de pe ţărmul 
Tirului şi al Sidonului, care veniseră ca să-L asculte şi să se vindece de bolile 
lor. 

18. Și cei chinuiţi de duhuri necurate se vindecau. 

19. Şi toată mulţimea căuta să se atingă de EI că putere ieşea din EI şi-i vindeca 
pe toți. 

20. Şi EL, ridicându-Şi ochii spre ucenicii Săi, zicea: Fericiţi voi cei săraci, că a 
voastră este împărăţia lui Dumnezeu. 

21. Fericiţi voi care flămânziţi acum, că vă veţi sătura. Fericiţi cei ce plângeți 
acum, că veţi râde. 

22. Fericiţi veţi fi când oamenii vă vor uri pe voi şi vă vor izgoni dintre ei, şi vă 
vor batjocori şi vor lepăda numele voastre ca rău din pricina Fiului Omului. 

23. Bucuraţi-vă în ziua aceea şi vă veseliţi, că, iată, plata voastră multă este în 
cer; pentru că tot aşa făceau proorocilor părinţii lor. 


Apostol 


10. Luaţi, fraţilor, pildă de suferinţă şi de îndelungă răbdare pe proorocii care 
au grăit în numele Domnului. 

11. Iată, noi fericim pe cei ce au răbdat: aţi auzit de răbdarea lui lov şi aţi văzut 
sfârşitul hărăzit lui de Domnul; că mult-milostiv este Domnul şi îndurător. 

12. Iar înainte de toate, fraţii mei, să nu vă juraţi nici pe cer, nici pe pământ, nici 
cu orice alt jurământ, ci să vă fie vouă ce este da, da, şi ce este nu, nu, ca să nu 
cădeți sub judecată. 

13. Este vreunul dintre voi în suferinţă? Să se roage. Este cineva cu inimă bună? 
Să cânte psalmi. 

14. Este cineva bolnav între voi? Să cheme preoţii Bisericii şi să se roage pentru 
el, ungându-l cu untdelemn, în numele Domnului. 

15. Și rugăciunea credinţei va mântui pe cel bolnav şi Domnul îl va ridica, şi de 
va fi făcut păcate se vor ierta lui. 

16. Mărturisiţi-vă deci unul altuia păcatele şi vă rugaţi unul pentru altul, ca să 
vă vindecaţi, că mult poate rugăciunea Stăruitoare a dreptului. 

17. Ilie era om, cu slăbiciuni asemenea nouă, dar cu rugăciune S-a rugat ca Să 
nu plouă şi nu a plouat trei ani şi şase luni. 

18. Şi iarăşi s-a rugat şi cerul a dat ploaie şi pământul a odrăslit roada sa. 

19. Fraţii mei, dacă vreunul va rătăci de la adevăr şi-l va întoarce cineva, 

20. Să ştie că cel ce a întors pe păcătos de la rătăcirea căii lui îşi va mântui 
sufletul din moarte şi va acoperi mulţime de păcate. 

In această lună (mai), ziua a noua - Sfântul prooroc Isaia și Sfântul mucenic 
Hristofor, şi aducerea moaştelor celui dintru sfinţi părintelui nostru Nicolae, 
făcătorul de minuni din Mira în cetatea Bari (Minei) 


Să se ştie: Unde va fi hramul Sfântului ierarh Nicolae, să se cânte tot serviciul de la 
Minciul lunii lui decembrie în 6 decembrie. 


La Vecernie 
La Doamne, strigat-am..., Stihirile pe 6: 3 ale proorocului şi 3 ale mucenicului. 
Stihirile proorocului, glasul al 4-lea: 
Podobie: Dat-ai semn... 
Isaia cel mare şi slăvit, curățindu-se prin jăratecul Dumnezeirii cel întrupat, i s-a 
încredințat proorocia, şi vedea slava cea dumnezeiască, pentru multa prisosire a 
bunătăţii, şi pentru curăţie; şi s-a ales a fi propovăduitor, şi vesteşte mai-nainte 


mântuirea ce va să fie limbilor şi arătarea cea dumnezeiască. 


Curăţindu-ţi-se cugetul şi mintea minunate Isaie, te-ai făcut organ bine tocmit al 
Duhului, lovindu-te pururea de lucrările Lui, şi potrivindu-te de insuflările Lui prin 

cuget dumnezeiesc, pururea pomenite, ai văzut pe Cel ce şedea pe scaun înalt, şi te- 
al învăţat cele dumnezeieşti. 


Văzând, fericite, pe dumnezeieştii Serafimi, că slăvesc cu gând neîncetat, o domnie 
a Dumnezeirii în trei Ipostasuri întreit Sfinte, şi învățându-te prin taină, ţi s-a în- 
credinţat darul cel proorocesc minunate; pentru aceasta săvârşind pomenirea ta cea 
prea sfântă, te aducem pe tine rugător prea tare către Hristos. 


Alte Stihiri ale mucenicului, glasul 1: 


Podobie: Ceea ce eşti bucuria Cetelor cereşti şi pe pământ oamenilor tare folosi- 
toare, prea curată Fecioară miluieşte-ne pe noi cei ce scăpăm la tine. Că nădejdile 
noastre, după Dumnezeu, întru tine le-am pus, Născătoare de Dumnezeu. 


Veniţi să cinstim chinuinile lui Hristos, prin care ne izvorăşte nouă darul cel puru- 
rea curgător al lui Hristos dătătorului de viață, că biruind pe vrăjmaşi foarte tare, a 
primit putere asupra patimilor şi a dracilor şi a durerilor. 


Ţărâna moaştelor tale, izvorăşte izvoare de minuni, izbăvire de trăsnet, şi dăruieşte 
mântuire de boli grele de moarte; pentru aceeaşi acum Hristofore mult pătimito- 
rule, se roagă poporul tău ca să se mântuiască pururea prin rugăciunile tale de stri- 
căciunea acelora. 


Pomenirea ta mucenice şi patimile cele mult pătimitoare ale luptelor tale pătimito- 
rule, arătat mirosesc ca nişte trandafiri de primăvară, prin care cei neputincioşi, ŞI 
cei cu patimi, şi cei bolnavi, luându-şi sănătate prin rugăciunile tale, laudă pe Hni- 
stos dătătorul. 


Slavă Tatălui şi Fiului şi Sfântului Duh, glasul al 4-lea, a lui loan monahul 


Cu roşala sângelui muceniciei tale, împodobindu-se Biserica lui Dumnezeu, tri- 
mite raze de soare, Hristofore mult pătimitorule. Căci într-armându-te pe sineți cu 
crucea, şi alegând mai cu voie a muri pentru Hristos, vitejeşte ai stătut împotriva 
celui străin întru război, şi ruşinând toate cugetele celor fărădelege, te-ai arătat 
ostaş biruitor al lui Hristos. Pentru aceea te rugăm ca pe unul ce ai îndrăzneală: 
podoaba mucenicilor, roagă-te să se mântuiască sufletele noastre. 


Şi acum şi pururea şi în vecii vecilor, a praznicului 


Stihoavna praznicului; 

Slavă Tatălui şi Fiului şi Sfântului Duh, glasul al 4-lea, a lui Anatolie 


Veniţi adunarea credincioşilor, să adunăm ceată duhovnicească, şi pe pătimitorul 
lui Hristos Dumnezeu, să-l cinstim cu cântări, pe măritul Hristofor. Căci astăzi a 
răsărit ca un luceafăr, şi luminează minţile credincioşilor celor ce cu credinţă şi cu 
dragoste, săvârşesc pomenirea lui cea cinstită. 


Şi acum şi pururea şi în vecii vecilor, a praznicului 


Troparul proorocului, glasul al 2-lea: Proorocului Tău Isaia, pomenirea Doamne 
prăznuind, printr-însul Te rugăm, mântuieşte sufletele noastre. 


Slavă Tatălui şi Fiului şi Sfântului Duh, a mucenicului, glasul al 4-lea 


Cu haine din sângiuri împodobindu-te stai înaintea Domnului, Împăratul puterilor, 
Hristofore pururea mărite, unde cu cetele celor fără de trupuri şi ale mucenicilor 
cânţi dulce cântare întreit sfântă şi înfricoşată; pentru aceasta prin rugăciunile tale 
mântuieşte turma ta. 


Troparul Sfântului ierarh Nicolae, glasul al 4-lea: Nepărăsind cu duhul patria ta, 
cetatea Mira Lichiei, în cetatea Bari cea prea liniştită, prea mărit te-ai adus cu tru- 
pul arhiereule Nicolae, şi prin venirea ta ai veselit mulțimea oamenilor celor de 
acolo, şi pe cei neputincioşi ai tămăduit. Pentru aceasta te rugăm Sfinte Nicolae, 
roagă pe Hristos Dumnezeu, să mântuiască sufletele noastre. 


Condacul Sfântului Nicolae, glasul al 3-lea: 

Podobie: Fecioara astăzi, pe Cel mai presus de fiinţă naşte şi pământul peştera 
Celui Neapropiat aduce. Ingerii cu păstorii slavoslovesc şi magii cu Steaua călăto- 
resc. Că pentru noi s-a născut Prunc Tânăr, Dumnezeu, cel mai înainte de veci. 

Ca o stea de la răsărit până la apus a răsărit moaştele tale sfințite Nicolae şi marea 
s-a sfinţit prin trecerea ta, iar cetatea Bari te primeşte pe tine dar, căci pentru noi te- 
ai arătat făcător de minuni ales, prea minunat şi prea milostiv, mare ierarhe Nico- 
lae. 


La Utrenie 


Canoanele al praznicului cu Irmosul pe 6 şi ale sfinților pe 8. 

Canonul proorocului Isaia 
facere a lui Teofan 


Cântarea 1 


Irmos: Cânta-voi Ţie, Doamne, Dumnezeul meu, că ai scos pe popor din robia 
Egiptului şi ai acoperit pe Faraon cu căruțele lui şi puterea lui. 


Luminează-mă, Doamne Dumnezeul meu, şi mă îndreptează luminat a lăuda mări- 
tă şi cinstită prăznuirea dumnezeiescului prooroc. 


Răsărind pe pământ trâmbiţa cu glas dumnezeiesc a Isaiei proorocului, a chemat pe 
cei hrăniți de Biserică să prăznuiască pomenirea lui. 


Supunând patimile trupului cu tăria sufletului, te-ai învrednicit a vedea slava Atot- 
torului, purtătorule de Dumnezeu. 


Alt Canon, al mucenicului Hristofor 
Cântarea 1 


Irmos: Cânta-voi Ţie, Doamne, Dumnezeul meu, că ai scos pe popor din robia 
Egiptului şi ai acoperit pe Faraon cu căruțele lui şi puterea lui. 


Veniţi toţi purtătorii de Hristos, cu cuget dumnezeiesc şi cu bună credinţă să lău- 
dăm astăzi pomenirea lui Hristofor mărturisitorul adevărului. 


Slavă Tatălui şi Fiului şi Sfântului Duh. 


Cu bărbăţie te-ai luptat împotriva înșelăciunii, şi a îngrozirii tiranilor, şi întărindu- 
te cu putere, ai călcat pe vrăjmaşul, mucenice purtătorule de chinuri. 


Şi acum şi pururea şi în vecii vecilor. Amin (a Născătoarei). 


Isaia cel mărit văzându-te pe tine, Născătoare de Dumnezeu, te-a vestit toiag, iar 
floare pe Cuvântul cel ce S-a întrupat din tine, prea curată. 


Canonul proorocului Isaia 


Cântarea a 3-a 

Irmos: Arcul celor puternici a slăbit şi cei neputincioşi s-au încins cu putere. Pen- 
tru aceasta s-a întărit întru Domnul inima mea. 


Primind toată lumina Duhului, mărite, ai proorocit taina cea negrăită a rânduielii 
Cuvântului. 


Ridicatu-te-ai către înălțimea cerească şi ai arătat lumina bunei credinţe, şi deşer- 
tăciunea idolilor şi slăbiciunea lor o ai ruşinat. 


Isaia proorocea de Stăpânul, piatră din Sion prea cinstită, care va să se pună la mar- 
ginea unghiului, ca să împreune lumea întru una. 


Alt Canon, al mucenicului Hristofor 
Cântarea a 3-a 
Irmos: Arcul celor puternici ... 


Întărindu-te cu arma crucii, mucenice purtătorule de chinuri, ai răbdat durerile, 
desfătându-te şi veselindu-te cu Cel dorit totdeauna. 


Slavă Tatălui şi Fiului şi Sfântului Duh. 


Trupul ţi se tăia cu chinurile, iar sufletul tău cel iubitor de Dumnezeu se hrănea cu 
dragoste, cugetând la desfătarea împărăției Hristofore. 


Şi acum şi pururea şi în vecii vecilor. Amin (a Născătoarei). 


Adevărat s-a plinit glasul Isaiei, căci Fecioara a născut întrupat pe Dătătorul de via- 
ță şi Mântuitorul sufletelor noastre. 


Irmosul: Arcul celor puternici a slăbit, şi cei neputincioşi s-au încins cu putere; 
pentru aceasta s-a întărit întru Domnul inima mea. 


Condacul și Icosul praznicului. 
Și Condacul mucenicului, glasul al 4-lea: 


Podobie: Arătatu-Te-ai astăzi lumii şi Lumina Ta, Doamne s-a însemnat peste noi 
care cu cunoştinţă Te lăudăm, venit-ai şi Te-ai arătat, Lumina cea neapropiată. 

Săvârşind nevoinţa muceniciei, ai primit de la Dumnezeu cununa biruinţei fericite 
Hristofore; pe care roagă-L, din nevoi să ne mântuim noi. 


Sedealna proorocului glasul al 3-lea: 
Podobie: Pentru mărturisirea... 


Învrednicitu-te-ai dumnezeiescului dar, căci ai auzit glasul Domnului, Isaie proo- 
rocule prea mărite; propovăduit-ai mai-nainte graiurile adevărului, şi pe tiranii cei 
nelegiuiți i-ai înfruntat. Pentru aceea s-au pus pe tine de te-au făcut în două cu fie- 
răstrăul de lemn; ci roagă-te lui Hristos Dumnezeu, să se mântuiască sufletele noa- 
stre. 


Slavă Tatălui şi Fiului şi Sfântului Duh, a mucenicului, glasul al 8-lea 


Podobie: Pe Înţelepciunea şi Cuvântul în pântecele tău zămislind fără ardere, Mai- 
ca lui Dumnezeu, în chip de negrăit ai născut pe Cel ce a făcut toate şi în braţele 
tale ai avut pe Cel ce ţine toate şi la sân ai hrănit pe Cel ce hrăneşte lumea. Pentru 
aceasta, te rog pe tine, Preasfântă Fecioară, să mă izbăveşti de greşeli, când va fi să 
stau înaintea feţei Ziditorului meu, Stăpână Fecioară curată, atunci să-mi dăruieşti 
ajutorul tău, că pe tine te am nădejde eu, robul tău. 


Apucând în cuget cunoştinţa bunei credinţe şi lepădând întunericul necunoştinţei 
mucenice, ai călcat pe şarpele cel începător de rele. Căci aprinzându-ţi-se cugetul 
de dragostea cea dumnezeiască ai stins trufia cea neîndumnezeită a idolilor. Pentru 
aceasta după vrednicie ai primit cununa, răsplătirea chinuirilor tale, şi dăruiești tă- 
măduiri, Hristofore mult pătimitorule; roagă-te lui Hristos Dumnezeu, să dăruia- 
scă iertare de greşeli celor ce cu credinţă prăznuiesc pomenirea ta. 
Şi acum şi pururea şi în vecii vecilor, a praznicului 

Canonul proorocului Isaia 
Cântarea a 4-a 


Irmos: Venirii tale celei pe pământ... 


Inălţându-te către bunătatea cea desăvârşită, şi învrednicindu-te a vorbi curat cu 
Cel dorit, cu veselie ai cântat: Slavă puterii Tale, Doamne. 

Darul proorociei ţi s-a încredințat Isaie, şi te-ai arătat dumnezeiesc lăcaş al lui 
Dumnezeu, şi te-ai învrednicit slavei celei nepieritoare în lăcaşurile cele cereşti. 


Făcându-te învăţător tainelor, zis-ai să se înnoiască ostroavele, însemnând prin 
aceea bisericile limbilor cele ce vreau să se umple de Dumnezeiescul Duh, prea 
mărite. 

Alt Canon, al mucenicului Hristofor 
Cântarea a 4-a 


Irmos: Venirii tale celei pe pământ... 


Moştenirea cerurilor ai primit mucenice, căci pe pământ te-ai chinuit pentru Hri- 
stos, şi rătăcirea idolilor cea cu credinţă drăcească, bărbăteşte o ai stins. 


Slavă Tatălui şi Fiului şi Sfântului Duh. 


Ispită cu femei ţi-a adus ţie mucenice, ca şarpele odinioară strămoşului Adam; dar 
biruindu-se, s-a ruşinat tiranul, meşteşugindu-şi împotriva sa laţuri. 


Şi acum şi pururea şi în vecii vecilor. Amin (a Născătoarei). 
Prunc ni s-a dat nouă din proorociţă, Maica lui Dumnezeu, Cel ce S-a născut fără 
durere. A căruia stăpânire este pe umărul Său, precum dumnezeiescul Isaia a pro- 


povăduit. 


Canonul proorocului Isaia 
Cântarea a 5-a 


Irmos: Lumina 'Ta, Doamne, trimite-o nouă şi din negura greşelilor slobozeşte-ne 
pe noi, Bunule, pacea Ta dăruindu-ne nouă. 


Văzând taina cea ascunsă de la început şi sfatul cel de demult al Celui Preaînalt, 
pentru rânduiala Sa către noi, L-ai vestit, grăitorule de cele dumnezeieşti. 


Izvorul patimilor Tale, Doamne, cel pururea curgător ne spală pe noi de patimi; 
căci ai venit Mântuitor precum ne-a învăţat proorocul Isaia. 

Isaie cel bine credincios fiind trimis de la Dumnezeu celor ce nu ştiau, ai propovă- 
duit pe Tatăl şi Cuvântul şi pe Preasfântul Duh, o Treime întru o fire. 


Alt Canon, al mucenicului Hristofor 
Cântarea a 5-a 


Irmos: Lumina 'Ta, Doamne, trimite-o nouă şi din negura greşelilor slobozeşte-ne 
pe noi, Bunule, pacea Ta dăruindu-ne nouă. 


Cu lumina darului ai vânat noroade, şi nebunia tiranilor celor fără de Dumnezeu o 
al pierdut, împotriva înţelepciunii celei de pe pământ îmbrăcându-te cu putere de 
sus. 


Slavă Tatălui şi Fiului şi Sfântului Duh. 


Dacă ai ales arătat desfătarea cerurilor mai bună decât cea de pe pământ, înțelepte 
Hristofore, cu tărie ai suferit durerile muncilor, întărindu-te cu crucea. 


Şi acum şi pururea şi în vecii vecilor. Amin (a Născătoarei). 


Isaia arătat Te-a văzut pe Tine Doamne, şezând pe nor, pe prea curată şi prea lău- 
dată Maica Ta cea pururea Fecioară, surpând idolii egiptenilor. 


Canonul proorocului Isaia 
Cântarea a 6-a 
Irmos: Strigat-a mai-nainte... 


Insemnând Isaia cu duhul a văzut strălucind domnia pe scaunul slavei, binecu- 
vântându-Se Cel întreit numărat, cu glas întreit Sfinte. 


Apucând Serafimul cu cleştele cărbunele aprins, cu frică l-a adus la gura ta Isaie, şi 
prin taină te-a săvârşit prooroc al lui Dumnezeu, prea sfințite. 


Isaia văzând luminat împlinirea proorocilor, cu gândul se veseleşte împreună cu în- 
gerii, şi săltând slăveşte pe Cel ce a împlinit propovăduirile lui. 


Alt Canon, al mucenicului Hristofor 

Cântarea a 6-a 
Irmos: Strigat-a mai-nainte... 


Ridicând război, nu către sânge, nici către trup, Hristofor biruia începătoriile po- 
trivnicilor şi pe draci, întărindu-se cu puterea cea nevăzută a Fiului lui Dumnezeu. 


Slavă Tatălui şi Fiului şi Sfântului Duh. 


Iubind purtătorule de chinuri cu bună cuviinţă dorirea cea desăvârşită, nu simţeai 
durerile şuviţându-te, pururea întărindu-ţi cugetul de Stăpânul tău. 


Şi acum şi pururea şi în vecii vecilor. Amin (a Născătoarei). 


Măritul Isaia văzând pe Fecioara că a luat în pântece, şi a născut întrupat pe Cu- 
vântul şi Fiul lui Dumnezeu, precum a zis, acum se veseleşte. 


Irmosul: Strigat-a mai-nainte închipuind îngroparea Ta cea de trei zile, proorocul 
Iona în chit rugându-se: Din stricăciune mă mântuieşte, lisuse, Impărate al pute- 
rilor. 
Condac, glasul al 2-lea: 
Podobie: Pe cea întru rugăciuni... 
Primind darul proorociei, proorocule şi mucenice Isaie, de Dumnezeu propovădui- 
torule, tuturor de faţă ai arătat omenirea Domnului, la toate marginile pământului 
cu glas mare strigând: lată Fecioara în pântece va lua. 
Icos: Fiind eu cu totul omorât şi având buze necurate, cum îți voi aduce Hristoase 
laudă după vrednicie ? Insă cunoscând a ta milostivire, că mântuieşti pe cei ce vin 
la Tine cu credinţă; ca şi văduva oarecând acei doi fileri, aduc şi cu cuvinte din bu- 
ze întinate, şi căzând strig către Tine: Luminează-mi mintea mea Stăpâne, ca să zic 
cu proorocul Tău: lată Fecioara în pântece va lua. 

Sinaxar 


Intru această lună în 9 zile, pomenirea Sfântului slăvitului prooroc Isaia. 


Stih: Precum fără sămânță mai-nainte a văzut pe Maica fiu născând, 

Fierăstruindu-se acum vede pe Fiul cel fără de început cu Tatăl şezând. 
Pe Isaia cel ce pe cele viitoare vedea, 
Intru a noua zi cu fierăstrăul îl tăia. 


Sfântul acesta prooroc Isaia marele glăsuitor, era din Ierusalim, pe vremile împă- 
ratului Manase fiul lui Ezechie, de către care s-a şi fierăstruit, şi cu sfârşit muceni- 
cesc şi-a săvârşit viaţa sa, îngropându-se dedesubt la locul ce se zice Aroil sau Ro- 
ghil, aproape de trecătoarea apelor pe care le-a stricat împăratul Ezechie, de le-a 
afundat. 


Şi Dumnezeu a făcut spre semn de a izvorât iarăşi acest izvor al Siloamului pentru 
acest prooroc. Pentru că mai-nainte până a nu muri, leşinând de sete, se rugă lui 
Dumnezeu, şi-l ascultă, şi îndată îi trimise Dumnezeu apă vie din izvorul Siloa- 
mului. Drept aceea se numi izvorul acesta Siloam, care se tâlcuieşte trimis. 


Şi în vremea Ezechiei până a nu face puţurile şi fântânile, pentru rugăciunea Isaiei 
a ieşit puţină apă, când era cetatea închisă de vrăjmaşi, ca să nu piară cetatea ne- 
având apă, fiindcă era Ierusalimul înconjurat de cei de alt neam. Că întrebau vrăj- 
maşii de unde aveau iudeii apă să bea, şi înştiințându-se că din izvorul Siloamului, 
îngrădi cetatea de o închiseră şi străjuia Siloamul. 


Deci când veneau iudeii cu Isaia, fără de veste izbucnea apa. Drept aceea şi până 
astăzi fără de veste izvorăşte. Şi tot într-acea oră mergea proorocul cu iudeii, ca să 
se arate aceasta spre pomenirea acestei vechi minuni. 


Și de vreme ce s-a făcut aceasta prin rugăciunea proorocului Isaia, pentru aceasta 
spre pomenirea lui, şi poporul l-a îngropat cu osârdie şi cu cinste aproape de 
Siloam, ca să aibă şi după moartea lui prin mijlocul rugăciunilor sale îndulcirea 
apei. 


Se află însă mormântul acestui prooroc aproape de mormintele împăraților, din 
dosul mormintelor preoților, spre partea cea despre amiazăzi a Ierusalimului. 


Căci împăratul Solomon a făcut mormântul lui David tatăl său însemnând spre ră- 
săritul Sionului, care are intrare de la Gavaon, departe de cetate douăzeci de stadii. 
Și a făcut cale şovăită într-o parte şi într-alta, care are intrare neştiută de mulți. Şi 
până astăzi este neştiută atât de cei mai mulți din preoţi, cum şi de tot poporul, căci 
acolo îşi ţinea împăratul aurul ce-i venea de la Etiopia, şi aromatele adică mi- 
resmele cele scumpe. Şi de vreme ce împăratul Ezechie a arătat taina lui David şi a 
lui Solomon, babilonienilor, care văzând minunea ce s-a făcut la boala lui, adică că 


kkkhkkrhkhkhkhkkhkhkkhhkkhkhkikhkikikik 


Xp Xe e e e Xe Xe e e e Xe XP e e e e 2 De De e e e e e e e Xe 2 e e e Xe XX 


kkkkhkkhkkkhkhkkhkhkhkhkihkhkhkikikhkikir ki 


Xp XP Xp e Xe XP XP e e Xe Xe XP XP e Xe Xe Xe e e e Xe Xe e e e Xe Xe Xe e e eX XX 


s-a întors soarele înapoi zece ceasuri, şi minunându-se pentru aceasta a mers ca să 
vadă. De vreme ce, zic, a făcut aceasta Ezechie, de a spurcat oasele părinţilor săi, 
drept aceia a blestemat Dumnezeu să fie sămânţa sa spre robie vrăjmaşilor săi. Şi îl 
făcu fără de rod din ziua aceea. 


Deci era proorocul Isaia la statul trupului într-acest chip, adică: Avea barba lungă 
şi ascuţită, şi se apropia a ajunge cu vârsta la bătrâneţe. Şi se face pomenirea lui în 
Biserica Sfântului mucenic Lavrentie, unde s-au aşezat mai pe urmă şi moaştele 
lui, după ce mai întâi s-au adus în Constantinopol. 


Tot în această zi, pomenirea Sfântului mucenic Hristofor. 


Stih: Pe tine Hristofore te ştiu eu, 
Hristofor cel ce de un nume cu tine sunt, 
Că tu pentru dragostea lui Hristos Dumnezeu prin sabie te-ai jertfit. 


Sfântul acesta Hristofor era pe vremea împăratului Deciu, la anii două sute cinci- 
zeci. Se spune de dânsul nişte lucruri minunate, şi prea mărite, adică, cum că a fost 
căpcăun, trăgându-se cu neamul din ţara oamenilor celor ce mănâncă pe oameni. 


Și cum că a fost prins în război de oarecarele Comit, şi neputând să grăiască ome- 
neşte, se ruga lui Dumnezeu, şi se trimise la dânsul îngerul Domnului, zicându-i: 
Repreve, îmbărbătează-te (căci aşa 1-a fost numele mai-nainte) şi cum a atins înge- 
rul buzele lui, îl făcu de grăi slobod, şi intrând în cetate înfruntă pe cei ce goneau 
pe creştini, care erau rătăciţi pentru cele deşarte, de socoteau că cele fără de suflet 
sunt dumnezei. 


Drept aceea fu bătut pentru aceasta de oarecarele Vachie, către care răspunzând zi- 
se, că de porunca lui Hristos smerindu-se este ținut; iar de şi-ar da pornirea mâ- 
niei, nu i-ar sta înainte nici Vachie, nici puterea împăratului lui, ca o nimica şi pu- 
tredă fund. 


Deci a trimis împăratul la dânsul două sute de slujitori, pentru groaznicul şi înfri- 
coşat chipul lui, şi cea nesupusă şi nebiruita lui putere. Care îl găsiră având în mâ- 
nă un toiag, care toiag cu minune dumnezeiască a odrăslit, şi mergând la împăratul, 
pe cale împuţinându-se pâinile slujitorilor, rugându-se lui Dumnezeu le-a adaos şi 
altele, de care minune mare, slujitorii spăimântându-se crezură în Hristos, şi mer- 
gând la Antiohia se botezară împreună cu Sfântul Hristofor, de către Sfântul sfin- 
țitul mucenic Vavila, episcopul Antiohiei, unde în loc de Reprev, s-a numit Hristo- 
for. 

Deci stând înaintea judecăţi împăratului, şi văzându-l împăratul, şi îngrozindu-se, 
căzu înapoi cu faţa în sus. Şi iarăşi venindu-şi în fire, socoti să-l amăgească cu 
vicleşug, şi să-l îmblânzească cu momeli, şi pe încet să-l facă să se despartă de Hri- 
stos, însă nu de faţă. 


Pentru aceea îi aduse înaintea lui două femei frumoase la faţă, însă curve şi gata 
spre corupţie şi foarte ştiute a înfierbânta şi a invita şi a întărâta porniri şi pofte ne- 
oprite şi turbate de bărbați tineri; dintru care una se chemă Calinica şi cealaltă 
Achilina, şi le porunci să intre la dânsul, şi să se meşteșugească în tot chipul, ca să 
se împrietenească cu dânsul, şi să le îndrăgească cât să-l despartă de credinţa lui 
Hristos, şi să aducă jertfă la idoli. Pe care sfântul învăţându-le, le scoase din sluji- 
rea idolească. 


Şi stând ele de faţă înaintea împăratului şi zicând că sunt creştine, fură date la cum- 
plite munci, care răbdându-le luară cununa muceniciei. 


După aceea aprinzându-se împăratul cu mânie mare, şi ocărând pe sfântul pentru 
chipul feţei lui cel ciudat, iar el răspunzând 1-a zis, vas primitor de lucrările dia- 
volului, pentru că aceasta înseamnă numele lui Deciu. 


Deci împăratul a dat răspunsul cel desăvârşit asupra celor două sute de slujitori ce 
au fost trimişi să prindă pe sfântul şi s-au botezat împreună cu dânsul, care venind 
înainte şi închinându-se sfântului, tuturor li s-au tăiat capetele. 


Iar pe Sfântul Hristofor porunci de-l țintuiră cu piroane, pe o măiestrie de muncă 
făcută de aramă, şi dedesubtul ei aprinseră foc mare din care fu nevătămat, nu nu- 
mai nimic pătimind de foc, ci încă şi cu piroanele ce-i bătuse ca şi cum s-ar fi aflat 
în repaus. 


Era povestind nişte lucruri minunate, la mulți necrezute, iar la cei credincioşi cre- 
zute şi bine primite, zicând că vedea pe oarecarele om, foarte mare şi prea înfru- 
museţat, îmbrăcat în veşminte albe, încât acoperea şi soarele cu strălucirile sale, 
într-al căruia cap era o cunună foarte strălucită, şi că erau împrejurul lui ostaşi pur- 
tători de foc, cu care nişte negri şi grozavi bătându-se se vedea că-i biruia şi-i în- 
frângea. Pe urmă însă boierul acela înfricoşat cu mânie întorcându-se, a biruit şi a 
călcat toată puterea vrăjmaşului şi luă izbândă. 


Iar noroadele auzind acestea şi văzând şi pe sfântul, că fu păzit nevătămat de focul 
acela ce ardea sub dânsul, crezură şi veniră către Hristos, şi scoaseră pe sfântul din 
foc. Ci însă şi aceştia au fost tăiaţi de slugile împăratului, iar Sfântului Hristofor îi 

legară o piatră de grumaz şi-l aruncară într-un puț. Apoi fiind scos şi de acolo de 
Ingeri, fu băgat într-o îmbrăcăminte de aramă arsă, şi mai pe urmă de toate îi tăiară 
capul. 


Și se face soborul lui la biserica sa ce este aproape de Sfântul mucenic Polieuct şi 
la Sfântul marele mucenic Gheorghie ce se află la locul numit Chiparisio. 


Tot în această zi, pomenirea Sfintelor două femei muceniţe Calinica şi Achilina , 
ce au crezut prin Sfântul mucenic Hristofor, străpunse fiind cu frigări de la pi- 
cioare până în ume-ri, S-au săvârşit. 


Stih: Satana masă nouă iarăşi este având, 
Căci înşelătorii pe două femei cu frigări pătrund. 


Tot în această zi, pomenirea Sfinţilor mucenici Epimah şi Gordian. 


Stih: Pe pătimitorul Epimah sabia l-a omorât. 
Pe dumnezeiescul luptător cel ce împotriva înşelăciunii a stătut. 


Stih: Nicicum Gordian de sabie se temea, 
Căci sufletul îndrăzneţ spre a se încununa avea. 


Sfinţii aceştia mai sus arătaţi, Epimah şi Gordian erau cu neamul din Roma. Fiin- 
dcă au mărturisit cu îndrăzneală pe Hristos, pentru aceasta prinzându-se şi silindu- 
se de către stăpânitorul ca să se lepede de Hristos şi să jertfească idolilor, nu s-au 
îndu-plecat; şi muncindu-se cu feluri de munci, la sfârşit li s-au tăiat capetele, şi 
aşa au luat cununile nevoinţei; şi se săvârşeşte soborul lor în biserica Sfântului mu- 
cenic Stratonic. 


Tot în această zi, Sfântul cuviosul mucenic Nicolae cel nou din Vunena, prin sa- 
bie s-a săvârşit. 


Stih: O, Nicolae îndoită cunună cerească ai luat, 
Ca un cuvios şi mucenic al Domnului, cu adevărat. 


Cu ale lor sfinte rugăciuni, Doamne, miluieşte-ne şi ne mântuieşte pe noi, Amin. 
Canonul proorocului Isaia 


Cântarea a 7-a 

Irmos: Tinerii lui Avraam oarecând în Babilon văpaia cuptorului au călcat, cu lau- 
de strigând: Dumnezeul părinţilor noştri, bine eşti cuvântat. 


Văzând Isaia izbăvirea Mântuitorului care vrea să vină la noi, a strigat: Va veni! 
Dumnezeul părinţilor bine eşti cuvântat. 


Și dar de proorocie şi cunună de mucenicie a primit pe sineşi Isaia, strigând: Pute- 
rea mea şi lauda, Dumnezeul părinților bine eşti cuvântat. 


Cu limba ta cea purtătoare de Dumnezeu, proorocule dumnezeiescule, ai pus hotare 
credinţei celei bune, şi legi petrecerii, strigând: Dumnezeul părinților bine eşti cu- 
vântat. 

Alt Canon, al mucenicului Hristofor 


Cântarea a 7-a 


Irmos: Tinerii lui Avraam oarecând în Babilon văpaia cuptorului au călcat, cu lau- 
de strigând: Dumnezeul părinţilor noştri, bine eşti cuvântat. 


Alergând Hristofor pe calea muceniciei cu răbdarea, locuieşte în lăcaşurile cele ce- 
reşti, strigând: Dumnezeul părinților bine eşti cuvântat. 


Slavă Tatălui şi Fiului şi Sfântului Duh. 


Văpaia necredinţei cu roua bunei credinţe o a stins Hristofor, şi cu cântări striga: 
Dumnezeul părinţilor bine eşti cuvântat. 


Şi acum şi pururea şi în vecii vecilor. Amin (a Născătoarei). 


Isaia văzând naşterea Fecioarei cea mai presus de fire, şi strălucirea curăţiei, striga: 
Dumnezeul părinților bine eşti cuvântat. 


Canonul proorocului Isaia 
Cântarea a 8-a 


Irmos: Tinerii cei din Babilon... 

Fiind îmbrăcat măritul Isaia cu haină de veselie, în chip de mire se veseleşte acum 
cu bucurie, şi îndestulându-se de dumnezeiască desfătare, cu îngerii împreună stri- 
gă: Binecuvântaţi toate lucrurile Domnului pe Domnul. 


Cei ce s-au despărţit acum de Dumnezeu, amăgindu-se de cuvintele dracilor, cu 
dreptate se ridică din pământul cel sfânt ticăloşii, după urmarea cuvintelor prooro- 
cului, şi pot să cânte: Binecuvântaţi toate lucrurile Domnului pe Domnul. 
Mulțimea limbilor părăsind înşelăciunea, a alergat către lumina cea dumnezeiască, 
şI s-a alcătuit cu Biserica lui Hristos, precum odinioară a zis Isaia, şi acum cu laudă 
cântă: Binecuvântaţi toate lucrurile Domnului pe Domnul. 

Alt Canon, al mucenicului Hristofor 
Cântarea a 8-a 
Irmos: Tinerii cei din Babilon... 
Valul nebuniei idoleşti care lovea cu semeţie, s-a sfărâmat de împotrivirile cele 
vârtoase, cu tărie ale mucenicilor, celor ce au primit primejdii pentru Hristos, şi 
cântă: Binecuvântaţi toate lucrurile Domnului pe Domnul. 
Binecuvântăm pe Tatăl, şi pe Fiul şi pe Sfântul Duh, Domnul 
Imbrăcându-te frumos cu haină mohorâtă împărătească, vopsită din sângiurile tale 
mucenice Hristofore nebiruite, dănțuieşti împreună cu Cetele îngerilor, şi Ziditoru- 
lui tău îi cânți: Binecuvântaţi toate lucrurile Domnului pe Domnul. 
Şi acum şi pururea şi în vecii vecilor. Amin (a Născătoarei). 
Fecioara Maica pruncă, ţine în braţe ca pe un prunc pe Cuvântul cel ce dă viață 
tuturor, şi toate le-a făcut, precum mai-nainte a zis Isaia, care cu bucurie strigă: 
Binecuvântaţi toate lucrurile Domnului pe Domnul. 


Irmosul: 


Să lăudăm, bine să cuvântăm şi să ne închinăm Domnului cântăndu-l şi prea înăl- 
țându-L pe Dânsul întru toţi vecii. 

Tinerii în Babilon, cu dumnezeiască râvnă fiind aprinşi, îngrozirea tiranului şi a 
văpăii bărbăteşte o au călcat, şi în mijlocul focului fiind aruncaţi, rourându-se au 
cântat: Binecuvântaţi toate lucrurile Domnului pe Domnul. 
Canonul proorocului Isaia 

Cântarea a 9-a 
Irmos: Eva adică prin boala... 
Stând luminat înaintea scaunului Stăpânului puterilor, cuprinsule de Dumnezeu, şi 
de slava Lui te veseleşti, culegând rodurile credinţei tale celei bune, prea fericite. 
Pentru aceea toți te fericim pururea pomenite. 
Veniţi acum cei ce poftiți, de luaţi din darul luminii celei prooroceşti, să ne apro- 
piem cu osârdie şi cu poftă necurmată, la cartea Isaiei cea plină de dumnezeiască 
cunoștință şi să ne umplem de dumnezeiască lumină. 
Cu insuflare înţelepțitoare arătat luminându-te Isaie, de Dumnezeu purtătorule, lu- 
minezi pe toți cei ce săvârşesc pomenirea ta, rugându-te să afle ei mântuire şi bu- 
curia cea veselitoare. 

Alt Canon, al mucenicului Hristofor 
Cântarea a 9-a 
Irmos: Eva adică prin boala... 
Primind luminată cunună, ca un biruitor Hristofore pururea pomenite, împărăţeşti 
împreună cu Stăpânul, Cel ce te-a întărit pe tine în munci, şi ţi-a tins ţie mână pur- 
tătoare de viaţă, ca să biruieşti pe începătorul răutăţii. 
Slavă Tatălui şi Fiului şi Sfântului Duh. 
Spălându-te frumos cu sângele muceniciei te-ai luminat, prea mărite, şi acum cu 
bucurie ai intrat în cămara fecioarelor împreună cu Mirele; deci nu înceta a cere lu- 


mii pace, mucenice slăvite. 


Şi acum şi pururea şi în vecii vecilor. Amin (a Născătoarei). 

Pe Jăratecul cel înţelegător pe care L-a văzut Isaia, porţi în braţele tale prea curată 
Mireasă a lui Hristos Dumnezeu, unindu-Se cu chipul nostru, şi dăruind lumii mân- 
tuire; pentru acea toţi te fericim. 


Irmos: Eva adică prin boala neascultării, blestem înlăuntru a adus, iar tu Fecioară 
de Dumnezeu Născătoare, prin odrasla purtării în pântece, lumii binecuvântare ai 


înflorit; pentru aceasta toți te slăvim. 


Și cealaltă slujbă a Utreniei după rânduială şi Otpustul. 

Canon de rugăciune către Sfântul prooroc Isaia 


H OPACIC OV TIPOGHI Hcăld 


Canon de rugăciune către Sfântul prooroc Isaia (9 mai): 


https://www.academia.edu/43072579/Canon_de_rug %C4% 83ciune_c9%C4% 83tre_Sf%C3 
% A2mtul_prooroc_Isaia_9_mai 


https://archive.org/details/canon-sf.-pr.-isaia 


2 5 e 


Canon de rugăciune la Sfântul proroc Isaia - 9 mai - slujitor Dani: 
https://www.youtube.com/watch?v=52MZFinRdAs 


&&& 
Troparul Sfântului prooroc Isaia, glasul al 2-lea: A proorocului Tău Isaia, pome- 
nirea, Doamne, prăznuind, printr-însul Te rugăm, mântuieşte sufletele noastre. 


Cântarea 1 


Irmos: Cânta-voi Ţie, Doamne, Dumnezeul meu, că ai scos pe popor din robia 
Egiptului şi ai acoperit pe Faraon cu căruțele lui şi puterea lui. 


Stih: Sfinte proorocule Isaia, roagă-te lui Dumnezeu pentru noi. 

Luminează-mă, Doamne Dumnezeul meu, şi mă îndreptează luminat a lăuda 
mărită şi cinstită prăznuirea dumnezeiescului prooroc. 


Stih: Sfinte proorocule Isaia, roagă-te lui Dumnezeu pentru noi. 


Răsărind pe pământ trâmbiţa cu glas dumnezeiesc a lui Isaia proorocul, a chemat 
pe cei hrăniţi de Biserică să prăznuiască pomenirea lui. 


Stih: Sfinte proorocule Isaia, roagă-te lui Dumnezeu pentru noi. 


Supunând patimile trupului cu tăria sufletului, te-ai învrednicit a vedea slava 
Atotţiitorului, purtătorule de Dumnezeu. 


Cântarea a 3-a 


Irmos: Arcul celor puternici a slăbit şi cei neputincioşi s-au încins cu putere. 
Pentru aceasta s-a întărit întru Domnul inima mea. 


Stih: Sfinte proorocule Isaia, roagă-te lui Dumnezeu pentru noi. 


Primind toată lumina Duhului, mărite, ai proorocit taina cea de negrăit a rânduielii 
cuvântului. 


Stih: Sfinte proorocule Isaia, roagă-te lui Dumnezeu pentru noi. 


Ridicatu-te-ai către înălțimea cerească, şi ai arătat lumina dreptei credințe, şi 
deşertăciunea idolilor şi slăbiciunea lor o ai ruşinat. 


Stih: Sfinte proorocule Isaia, roagă-te lui Dumnezeu pentru noi. 


Isaia proorocea de Stăpânul, piatră din Sion prea cinstită, care va să se pună în 
vârful unghiului, ca să împreune lumea într-una. 


Cântarea a 4-a 


Irmos: Vestind mai înainte venirea 'Ta pe pământ, Hristoase Dumnezeule, proo- 
rocul a strigat cu bucurie: Slavă puterii Tale, Doamne. 


Stih: Sfinte proorocule Isaia, roagă-te lui Dumnezeu pentru noi. 

Inălțându-te către virtutea cea desăvârşită, şi învrednicindu-te a vorbi curat cu cel 
dorit cu veselie ai cântat: Slavă puterii Tale, Doamne. 


Stih: Sfinte proorocule Isaia, roagă-te lui Dumnezeu pentru noi. 


Darul proorociei ţi s-a încredinţat, Isaia, şi te-ai arătat dumnezeiesc locaş al lui 
Dumnezeu, şi te-ai învrednicit slavei celei nepieritoare în locaşurile cele cereşti. 


Stih: Sfinte proorocule Isaia, roagă-te lui Dumnezeu pentru noi. 

Făcându-te învăţător tainelor, zis-ai să se înnoiască ostroavele, însemnând prin 
aceea bisericile Neamurilor celor ce aveau să se umple de dumnezeiescul Duh, 
prea mărite. 


Cântarea a 5-a 


Irmos: Lumina 'Ta, Doamne, trimite-o nouă şi din negura greşelilor slobozeşte-ne 
pe noi, Bunule, pacea Ta dăruindu-ne nouă. 


Stih: Sfinte proorocule Isaia, roagă-te lui Dumnezeu pentru noi. 


Văzând taina cea ascunsă de la început şi sfatul cel de demult al Celui preaînalt, 
pentru rânduiala Sa către noi, L-ai vestit, grăitorule de cele dumnezeieşti. 


Stih: Sfinte proorocule Isaia, roagă-te lui Dumnezeu pentru noi. 


Izvorul patimilor Tale, Doamne, cel pururea curgător, ne spală pe noi de patimi; 
căci ai venit Mântuitor, precum ne-a învăţat proorocul Isaia. 


Stih: Sfinte proorocule Isaia, roagă-te lui Dumnezeu pentru noi. 


Isaia cel binecredincios, fiind trimis de la Dumnezeu celor ce nu ştiau, a pro- 
povăduit pe Tatăl şi Cuvântul şi pe Preasfântul Duh, o Treime întru o fire. 


Cântarea a 6-a 


Irmos: Strigat-a mai înainte închipuind îngroparea Ta cea de trei zile, proorocul 
Iona în chit rugându-se: din stricăciune scapă-mă, lisuse, Impăratul Puterilor. 


Stih: Sfinte proorocule Isaia, roagă-te lui Dumnezeu pentru noi. 

Insemnând Isaia cu duhul, a văzut strălucind domnia pe scaunul slavei, bine- 
cuvântându-se cel întreit numărat, cu glas întreit sfânt. 


Stih: Sfinte proorocule Isaia, roagă-te lui Dumnezeu pentru noi. 


Apucând serafimul cu cleştele cărbunele aprins, cu frică l-a adus la gura ta Isaia, şi 
prin taină te-a săvârşit prooroc al lui Dumnezeu, prea sfințite. 


Stih: Sfinte proorocule Isaia, roagă-te lui Dumnezeu pentru noi. 


Isaia văzând luminat împlinirea proorocilor, cu gândul se veseleşte împreună cu 
îngerii, şi săltând slăveşte pe Cel ce a împlinit propovăduirile lui. 


Condac, glasul al 2-lea: 

Podobie: Pe cea întru rugăciuni... 

Primind darul proorociri, proorocule şi mucenice Isaia, de Dumnezeu propovă- 
duitorule, tuturor de faţă ai arătat întruparea Domnului la toate marginile pămân- 
tului cu glas mare strigând: lată, Fecioara în pântece va lua. 


Cântarea a 7-a 


Irmos: Tinerii lui Avraam oarecând în Babilon văpaia cuptorului au călcat, cu lau- 
de strigând: Dumnezeul părinţilor noştri, bine eşti cuvântat. 


Stih: Sfinte proorocule Isaia, roagă-te lui Dumnezeu pentru noi. 


Văzând Isaia izbăvirea Mântuitorului care avea să fie la noi, a strigat că va veni. 
Dumnezeul părinților, bine eşti cuvântat. 


Stih: Sfinte proorocule Isaia, roagă-te lui Dumnezeu pentru noi. 


Și har de proorocie şi cunună de mucenicie a primit Isaia, strigând: Puterea mea şi 
lauda, Dumnezeul părinţilor, bine eşti cuvântat. 


Stih: Sfinte proorocule Isaia, roagă-te lui Dumnezeu pentru noi. 

Cu limba ta cea purtătoare de Dumnezeu, proorocule dumnezeiesc, ai pus hotare 
credinţei celei drepte, şi legi petrecerii, strigând: Dumnezeul părinților, bine eşti 
cuvântat. 


Cântarea a 8-a 


Irmos: Tinerii lui Avraam oarecând în Babilon văpaia cuptorului au călcat, cu lau- 
de strigând: Dumnezeul părinţilor noştri, bine eşti cuvântat! 


Stih: Sfinte proorocule Isaia, roagă-te lui Dumnezeu pentru noi. 

Fiind îmbrăcat măritul Isaia cu haină de veselie, în chip de mire se veseleşte acum 
cu bucurie, şi îndestulându-se de dumnezeiască desfătare, cu îngerii împreună 
strigă: Binecuvântaţi toate lucrurile Domnului pe Domnul. 

Stih: Sfinte proorocule Isaia, roagă-te lui Dumnezeu pentru noi. 

Cei ce s-au despărţit acum de Dumnezeu, amăgindu-se de cuvintele demonilor, cu 
dreptate se ridică din pământul cel sfânt ticăloşii, după urmarea cuvintelor proo- 
rocului, şi nu pot să cânte: Binecuvântaţi toate lucrurile Domnului pe Domnul. 
Stih: Sfinte proorocule Isaia, roagă-te lui Dumnezeu pentru noi. 

Mulțimea neamurilor părăsind înşelăciunea, a alergat către lumina cea dumne- 
zeiască, şi s-a unit cu Biserica lui Hristos, precum odinioară, a zis Isaia, şi acum cu 
laudă cântă: Binecuvântaţi toate lucrurile Domnului pe Domnul. 

Cântarea a 9-a 

Irmos: Eva, prin boala neascultării, blestem înăuntru a adus; iar tu, Fecioară de 
Dumnezeu Născătoare, prin Odrasla purtată în pântece, lumii binecuvântare ai 
înflorit. Pentru aceasta, toţi te mărim. 

Stih: Sfinte proorocule Isaia, roagă-te lui Dumnezeu pentru noi. 

Stând luminat înaintea scaunului Stăpânului puterilor, cuprinsule de Dumnezeu, şi 
de slava Lui te veseleşti, culegând roadele credinţei tale celei drepte, prea fericite. 


Pentru aceea toţi te fericim, pururea pomenite. 


Stih: Sfinte proorocule Isaia, roagă-te lui Dumnezeu pentru noi. 

Veniţi acum cei ce poftiţi, de luaţi din harul luminii celei prooroceşti, să ne apro- 
piem cu osârdie şi cu poftă necurmată de cartea Isaiei cea plină de dumnezeiască 
cunoştinţă, şi să ne umplem de dumnezeiasca lumină. 


Stih: Sfinte proorocule Isaia, roagă-te lui Dumnezeu pentru noi. 


Cu însuflare înţelepțitoare arătat luminându-te, Isaia, de Dumnezeu purtătorule, 
luminezi pe toţi cei ce săvârşesc pomenirea ta, rugându-te ca să afle ei mântuire şi 
bucuria cea veselitoare. 


Sedelna, glasul al 3-lea. Podobie: Pentru mărturisirea... 


Învrednicitu-te-ai de dumnezeiescul har, căci ai auzit glasul Domnului, proorocule 
prea mărite Isaia; propovăduit-ai mai înainte graiurile adevărului, şi pe tiranii cei 
nelegiuiți i-ai înfruntat. Pentru aceea s-au pus asupra ta de te-au făcut în două cu 
fierăstrăul de lemn; ci roagă-te lui Hristos Dumnezeu, să se mântuiască sufletele 
noastre. 

Rugăciune către Sfântul proroc Isaia, pentru dobândirea pocăinței şi trezviei 
duhovniceşti (a episcopului Macarie Drăgoi) 


RUGĂCIUNE CĂTRE 
SFÂNTUL PROROC 
ISAIA, PENTRU 


DOBÂNDIREA 
POCĂINŢEI 

ȘI TREZVIEI 
DUHOVNICEȘTI 


ALCĂTUITĂ ȘI ROSTITĂ 
DE PS MACARIE DRĂGOI 


(Audio) Rugăciune către Sfântul prooroc Isaia, pentru dobândirea pocăinței și a 
trezviei duhovniceşti: 


https://doxologia.ro/audio-rugaciune-catre-sfantul-prooroc-isaia-pentru-dobandirea- 


pocaintei-trezviei-duhovnicesti 


https://www.youtube.com/watch?v=tCviLi8PTyU 


Lot 
Sfinte prorocule Isaia, cel mare și mărit, curățindu-ţi-se cugetul şi mintea prin căr- 
E > i. i] > a 
bunele din cleşte adus la gura ta de serafim, cu multe veacuri înainte ai vestit Intru- 
parea Mântuitorului Hristos din Fecioara Mana, propovăduirea Evangheliei păcii şi 
Pătimirile Sale pe Cruce spre mântuirea noastră, pentru aceasta ai fost numit 
„evanghelistul Vechiului Testament”. 


Trâmbiţă a pocăinţei te-ai făcut poporului iudeu, vădind rătăcirea sa de la dreapta 
credință şi de la binecuvântarea lui Dumnezeu. Pentru aceasta, ţie ne rugăm, mare 
cuvântătorule între proroci, văzătorule al tainelor dumnezeiești, deschide ochii 
minţii noastre, ca să pricepem cele ce sunt spre mântuirea noastră şi să nu fim ase- 
menea celor ce dau cu piciorul în țepușă. Ca acela care ţi-ai pus inima pentru po- 
porul lui Dumnezeu, nu ne lăsa şi nu ne trece nici pe noi cu vederea, ci roagă-L. pe 
Acesta să ne ierte și să nu ne dea pieirii, ca, izbăvindu-ne din rătăcirea vremurilor 

de pe urmă, să li dăm slavă dimpreună cu toți sfinții Lui, din veac şi până-n veac. 
Amin. 

Imnografie 


Troparul Sfântului prooroc Isaia, glasul al 2-lea: A proorocului Tău Isaia, po- 
menirea, Doamne, prăznuind, printr-însul Te rugăm, mântuieşte sufletele noastre. 


Condacul Sfântului prooroc Isaia: Primind darul proorociri, proorocule şi muce- 
nice Isaia, de Dumnezeu propovăduitorule, tuturor de faţă ai arătat întruparea 
Domnului la toate marginile pământului cu glas mare strigând: lată, Fecioara în 
pântece va lua. 

Vechiul Testament - Isaia 


Introducere la Cartea Profetului Isaia 


Soarta unui stat mic, situat - pe de-o parte - între două imperii rivale şi - pe de alta - 
hărțuit aproape fără-ncetare de vecini turbulenți nu poate fi decât o jucărie în 
cumpăna dintre marile puteri. Este o opinie la care ar subscrie orice istoric sau 
politolog. 


lată însă că literatura profetică a Vechiului Testament ne oferă o imagine 
răsturnată: înflorirea sau decadenţa Egiptului, apariţia şi dispariţia imperiului asiro- 
babilonian, apariția şi dispariția imperiului medo-persan, intrarea în arenă a Romei 
sunt fenomene istorice uriaşe care se petrec pe seama micuţului stat evreu, 
învecinat cu triburile neastâmpărate ale Canaanului şi strivit de umbrele 
demiurgice ale unui Ramses, Nabucodonosor, Cirus sau Vespasian. Belşug sau 
foamete, sănătate sau molimă, pace sau război, libertate sau robie, bucurie sau 
întristare, viaţă sau moarte, totul se mişcă în funcție de ceea ce se întâmplă în sânul 
lui Israel: credinţă sau necredinţă, monoteism sau idolatrie, devotament sau trădare, 
virtute sau păcat. Aşadar, în viaţa fiilor lui Israel există o balanță morală ale cărei 
talgere pendulează între propriile lor hotare, dar ale cărei braţe, prelungite, gâdilă 

văzduhurile Nilului, Eufratului sau Tibrului; acestea, la rândul lor, vor sufla 
compensator în dezechilibrul cumpenei lăuntrice. 

Toate acestea, pentru că Israel nu este un neam ca oricare altul, ci poporul ales şi 
rânduit de Dumnezeu să-i croiască omenirii un drum spre mântuire. Din inițiativa 
lui Dumnezeu, între cei doi a intervenit un legământ: „Voi Îmi veți fi Mie popor, 
iar Eu vă voi fi vouă Dumnezeu“. Legământul însă are o clauză: Eu vă voi fi 
Dumnezeu dacă - şi atâta vreme cât - voi Îmi veţi fi (Îmi veţi rămâne) popor. Cu 
alte cuvinte, patronajul şi asistenţa Domnului sunt valabile şi operante cu condiția 
ca poporul ales să-l rămână, în întregime, fidel, adică monoteist şi supus 
preceptelor morale care decurg din adorarea unui singur Dumnezeu. Orice abatere 
se înscrie în metafora infidelităţii conjugale şi se pedepseşte exemplar. Pedeapsa 
însă - întotdeauna cu caracter pedagogic, urmărind îndreptarea - nu este aplicată 
direct, ci indirect, prin mijlocirea unor popoare străine şi puternice, ai căror 
conducători vor deveni, fără s-o ştie, instrumente ale lui lahv? De fiecare, la rândul 
său, se va ridica împotriva micului popor intrat în degringoladă morală, pe care-l 
va pedepsi prin năvală armată, prin asedii lungi, însoţite de foame, sete, molimă, 
încrâncenări fratricide şi isprăvite prin măcel şi deportări în masă. Aşa se face că 
teribilul Nabucodonosor devine „robul Domnului“ atunci când îi duce pe Israeliți 
în robie, dar tot „rob al Domnului“ va fi şi Cirus, atunci când, după şaizeci de ani, 
îi va elibera. Cu toate acestea, Nabucodonosor nu va scăpa nepedepsit: pe de o 
parte, fapta lui era un fruct al trufiei şi al poftei de stăpânire, iar, pe de alta, tiranul 
nu avusese atâta omenie încât să le acorde robiţilor un tratament cât de cât 
omenesc. Dacă Domnul, în toate aceste demersuri, pare deseori crud şi necruţător, 
o grijă îi rămâne constantă: din poporul măcelărit sau deportat trebuie să rămână un 
„rest“; această „rămăşiţă“ a lui Israel va constitui nucleul regenerării şi restaurării, 
pentru că Dumnezeu nu a renunţat, nici măcar pentru o clipă, la planul Său de a-i 
croi omenirii un drum spre mântuire. 


Ce era statul evreu în secolul 6 î. H.? Şi care este contextul istoric în care se ridică, 
detunător, vocea profeților? 


În anul 931 regatul lui Solomon se împărţise în două, ca rezultat al luptei dintre 
Roboam şi leroboam, urmaşii săi: regatul de nord, numit Israel, pe teritoriul 
Samariei, cu capitala la Tirţa, şi regatul de sud, numit luda, cu capitala la 
Ierusalim. 


Monoteist prin excepție şi excelență, poporul evreu trăieşte pe pământul 
Canaanului laolaltă cu popoarele sau triburile politeiste, vecini cu care se 
războieşte sau convieţuieşte paşnic. Politeismul e o religie simplă, uşor accesibilă, 
lipsită de doctrină, dar cu o mare varietate de practici magice, unele foarte 

atrăgătoare, mai ales cele dedicate zeităților fertilităţii, cu ample desfăşurăni de 
ritualuri orgiastice, deseori vecine cu desfrâul sacralizat. Contactele monoteismului 
sever şi contaminarea lui cu practicile politeiste erau inevitabile. Pe de altă parte, 
înclinarea Evreilor spre idolatrie era cunoscută încă din vremea lui Moise; cu atât 
mai mult acum, când o seamă din regii lui Israel se căsătoreau cu femei păgâne 
care nu numai că-şi aduceau cu ele idolii proprii, dar îi impuneau, direct sau 
indirect, poporului de jos, ceea ce-l făcuse pe profetul Ilie să adopte împotriviri 
frontale. 


În acest timp, după o lungă perioadă de migrații succesive, Orientul Mijlociu 
cunoaşte noi şi puternice forme de organizare statală. Între 883 şi 859 Asiria 
fuzionează cu Babilonia şi dă naştere imperiului asiro-babilonian. Salmanasar al 
III-lea (858-824) cucereşte Damascul, înaintează spre vest, atinge coastele 
Mediteranei şi devine stăpânul puternicelor cetăți portuare Tir şi Sidon. 


Cealaltă mare putere, Egiptul, cunoaşte o perioadă de declin, mai ales prin luptele 
interne ale dinastiilor. 


Între 783 şi 745 Asiro-Babilonia trece ea însăşi printr-un con de umbră, când îşi 
pierde o parte din teritorii, până când tronul este preluat de Tiglatfalasar al III-lea 
(745-722); acesta reface armata, cucereşte o parte din Galileea (734) şi recucereşte 
Damascul (732), apropiindu-se astfel de cele două state evreieşti. El este cel ce 
inaugurează o politică nouă: transformarea în provincii asiriene a teritoriilor 
cucerite şi transferurile masive de populaţie, prin deportări şi colonizări. 


După o domnie scurtă şi nesemnificativă a lui Salmanasar al V-lea (726-722), 
Sargon al II-lea (721-705) reia campaniile marilor săi înaintaşi şi lărgeşte hotarele 
imperiului. Acum se petrece un fapt crucial în istoria lui Israel: În urma alianţei pe 
care regele Osea o făcuse cu Egiptul, Sargon cucereşte Samaria, o preface în 
provincie asiriană sub numele de Samerina, desființează astfel regatul Israel, pe 
locuitori îi deportează în Asia şi repopulează teritoriul cu colonişti asiatici; aceştia 
din urmă, amestecați cu rămăşiţa israeliană ce se va întoarce, contaminată de 
păgânism, după aproape două secole, vor alcătui poporul hibrid al samarinenilor, 
aşa cum este el cunoscut în vremea Noului Testament. 


Urmaşii lui Sargon, îndeosebi Senaherib şi Asurbanipal, continuă campaniile 
militare şi angajează războaie cu marele rival, Egiptul, în timpul cărora regii lui 
Iuda oscilează între o mare putere şi cealaltă, până când tronul imperiului asirian 
este ocupat de Nabucodonosor (605-562); acesta asediază, cucereşte şi dărâmă 
Ierusalimul, desfiinţează regatul Iuda şi-l preface în provincie asiriană, dărâmă 

templul, după ce-l jefuieşte, şi deportează poporul în marele exil babilonian, din 
care „rămăşiţa“ lui Israel avea să se întoarcă, după şaizeci de ani (538), printr-un 
decret al lui Cirus, regele Mezilor şi cuceritorul Babilonului. 


În dramatica istorie a fiilor lui Israel, de-a lungul multor secole, şubrezirea 
monoteismului, contaminarea cu practicile idolatre, adoptarea luxului, dezvoltarea 
corupţiei, încurajarea îmbogăţirilor nedrepte pe seama sărmanilor, carenţele de 
autoritate ale castei preoţeşti (ea însăşi autoare a relativismului religios şi abuzului 
social), toate acestea determină perioada de criză în care Dumnezeu, de altfel 
pururea veghetor, Se simte îndatorat să intervină energic. Aşa se naşte instituția 
profetismului. La urma urmelor, viciile enumerate mai sus erau tot atâtea încălcări 
ale legământului dintre Dumnezeu şi Israel; încălcarea se cerea sancționată, dar nu 
înaintea unor mustrări şi avertismente menite să trezească conştiințele, să facă 
pocăinţa posibilă cu un ceas mai devreme şi să evite astfel dezastrele. Rolul acesta, 
pe cât de măreț pe atât de ingrat, şi-l asumă, prin voia şi chemarea lui Dumnezeu, 
profeţii. Şirul lor, ca personaje ale profetismului instituţional, începe cu Amos (cca 
750) şi se încheie, după aproape opt secole, cu loan Botezătorul. 


Desigur, profeţi existaseră şi înainte de Amos; cei mai de seamă fuseseră 
magnificul Moise, neliniştitul David, vijeliosul Ilie. 


Indată dupa Amos se ridică, în anul 740, Isaia, personalitatea cea mai complexă a 
noului curent, dar şi cea mai definitorie pentru însăşi noţiunea de profet. 


Dacă, în general, dicționarele îl definesc pe „profet“ (sau, în varianta slavonă, 
„prooroc“) drept persoană care reprezintă voinţa lui Dumnezeu şi este înzestrată cu 
capacitatea de a prezice viitorul, e bine să se ştie că, în lumina Vechiului 
Testament, funcția prevestitoare a profetului, deşi pare cea mai uimitoare şi mai 
spectaculoasă, nu constituie însuşirea de prim-plan a acestuia. În esenţă, profetul 
este conştiinţa lucidă şi responsabilă a poporului său în momentele de criză 
religioasă şi morală. EI e un om mai mult sau mai puţin obişnuit până în clipa când 
intervine Chemarea. Aceasta se produce direct, fără mijlocitori: Dumnezeu îi 
vorbeşte şi-i încredințează misiunea, el ascultă şi, de obicei, răspunde imediat 
(precum Isaia) sau după oarecare şovăială (precum Ieremia). Odată angajat, el 
devine „robul Domnului“ şi 1 se supune necondiţionat. Profetul este, mai întâi de 
toate, purtătorul de cuvânt al lui Dumnezeu printre semenii săi, pe toată întinderea 
scării sociale, de la rege până la omul de rând. Expresia: „Aşa grăieşte Domnul“ e 
mai mult decât o sintagmă a limbajului profetic: e un simbol al autorității divine 
care se rosteşte prin gura profetului, o autoritate indiscutabilă, ce nu poate fi pusă 
sub semnele îndoielii. Profetul e perfect conştient de sine şi de misiunea lui. 

Principalul său instrument de lucru e cuvântul viu, rostit direct, răspicat; profetul 
este, prin excelenţă, un predicator. Deseori însă predicatorul este dublat de scriitor 
(direct sau prin tahigraf); el e un poet care foloseşte cu mare îndemânare metafora, 
comparaţia, parabola, hiperbola, metonimia, stilul direct sau indirect, lamentaţia, 
avertismentul, ironia, sarcasmul, ameninţarea şi, nu arareori, invectiva. El e 
conştiinţa critică a ceea ce ar trebui să fie societatea contemporană, o conştiinţă 
aspră şi necruțătoare, care se adresează în primul rând clasei de la conducere. 


Adresarea se face în numele unui Dumnezeu universal şi atotputernic, drept, dar şi 
milostiv, gata să pedepsească, dar şi să-i primească pe cei ce se căiesc şi se 
îndreaptă. În numele Aceluiaşi Dumnezeu, condamnă abaterea de la credință, dar şi 
injustiția socială. Toţi oamenii sunt egali în faţa Domnului. Regii nu au dreptul să 
facă ce vor. Profeţii instaurează un cod moral independent de autoritatea politică: 
legea nu a fost dată de aceasta, ci de o autoritate care o transcede. E pentru prima 
oară când între religie şi morală se instituie o legătură indisolubilă, cu consecinţe 
până-n zilele noastre, ceea ce-l făcea pe istoricul englez J. M. Roberts să declare: 
„Dacă miezul politicii lhberale este credinţa că puterea trebuie folosită într-un cadru 
moral independent de ea, atunci rădăcinile lui adânci se află în învăţătura 
profeților“. 


Aşadar, profetul este, mai întâi de toate, un erou al timpului său, menit să zguduie 
ŞI să trezească conştiinţele adormite. El însă este înzestrat nu numai cu porunca de 
a Vesti, ci şi cu darul de a prevesti. Profetul e un vizionar. Inspirat de Duhul Sfânt, 
el are capacitatea de a-şi exceda epoca şi de a străpunge viitorul printr-un fascicul 
de lumină revelatoare. El „vede“ evenimente viitoare, la distanță de săptămâni, 
luni, ani, secole - şi chiar milenii - pe care uneori le relatează prin verbe la timpul 
trecut, ca şi cum ele s-ar fi întâmplat. Relatarea merge deseori până la amănunt: 
conturul, durata şi semnificaţia evenimentului, contextul istoric, spaţii şi termene, 
nume simbolice sau reale. Dacă s-a spus, pe bună dreptate, că Noul Testament nu 
poate fi înţeles decât prin cel Vechi, aceasta se datorează, în cea mai mare măsură, 
profeţiilor - îndeosebi celor mesianice - fiecare în parte alcătuind un arc peste timp. 


Toate aceste însuşiri ale profetului clasic alcătuiesc, în fapt, portretul lui Isaia. 


Numele său înseamnă (fireşte, în ebraică): „Domnul este mântuire“. Printr-o 
rădăcină comună, el este înrudit cu numele losua, Elisei, Osea şi lisus. 


Isaia şi-a desfăşurat misiunea profetică pe o durată de 40 de ani, adică din 740, 
când a fost chemat, până în 700, când a murit. 

Era fiul lui Amos (altul decât profetul cu acelaşi nume) şi, potrivit tradiţiei 
rabinice, făcea parte din nobilimea lui luda, din chiar neamul regesc al acestuia, 
afirmaţie ce nu poate fi dovedită - dar nici infirmată, de vreme ce profetul vorbea 
cu regele ca de la egal la egal. Oricum, el aparţinea elitei ierusalimitene, iar opera 
sa îl prezintă, fără mici un dubiu, drept un om foarte cultivat, a cărui pană e 
deprinsă cu literatura, îndeosebi cu poezia; paginile sale, cele mai multe, sunt ale 
unui mare scriitor. Mai ştim că era căsătorit şi că avea copii, ceea ce nu l-a 
împiedicat să răspundă chemării lui Dumnezeu şi să devină o personalitate publică 
de prim rang, cu o imensă autoritate asupra contemporanilor, de-a lungul domniei a 
nu mai puţin de patru regi: Ozia, lotam, Ahaz şi lezechia. 


Chemarea profetului are loc în anul morții lui Ozia. lotam are o domnie scurtă şi 
nesemnificativă. Confruntările încep odată cu domnia lui Ahaz, la vremea când 
imperiul asirian, condus de impetuosul Tiglatfalasar, cucereşte ţările dinspre 
Mediterana, cu intenţia vădită de a-şi face loc spre Egipt. Acum principala 
problemă a regatului luda este aceea a unei politici externe salvatoare. Isaia 
militează pentru o politică de echilibru, neangajată, vecină cu neutralitatea, ştiut 
fiind că alianţa cu o mare putere atrage reacția celeilalte; după el, singura alianţă 
valabilă trebuie să rămână aceea cu Domnul, în toate implicaţiile ei religioase şi 
morale. Regele însă e de altă părere şi înclină balanţa spre Asiria, dar în loc să 
câştige un aliat se pomeneşte cu un stăpân; Tiglatfalasar preface regatul de nord 
(Israel) în stat vasal, iar pe Ahaz îl cheamă în Damasc, cetate proaspăt cucerită, să 1 
se închine. 


lezechia, fiul şi urmaşul lui Ahaz, se orientează spre Egipt. Isaia se opune, 
suveranul perseverează, mişcările sunt urmărite, de-a lungul anilor, de către regii 
asirieni Salmanasar, Sargon şi Senaherib, până ce, în ciuda tuturor avertismentelor, 
Ierusalimul cade, iar regele este prins şi deportat. 


În tot acest timp, Isaia nu oboseşte să vorbească, să scrie, să strige, să sfătuiască, să 
îndemne, să avertizeze, să mustre şi, mai presus de toate, să încurajeze şi să ţină 
moralul treaz, atât pe al poporului, cât şi - dacă şi în ce măsură e cu putinţă - pe al 
regelui. În momente de cumpănă, restrişte şi descurajare, vocea profetului este 
aproape singura doctorie tonică. De pildă, când armata asiriană se află sub zidurile 
Ierusalimului şi totul pare pierdut, Isaia prezice retragerea neașteptată a lui 
Senaherib, profeție ce se împlineşte întocmai. 


Opera sa este, deopotrivă, teologică, istorică şi literară. Ca nimeni altul - şi cu mult 
deasupra celorlalți - Isaia Il prevesteşte pe Mesia ca născându-Se din fecioară, 
asumându-Și păcatele omenirii şi suferind pentru mântuirea ei; viziunea sa e în 

răspăr cu întreaga mentalitate iudaică, triumfalistă, asupra venirii unui Mântuitor, 
dar în acord cu inspirația Duhului Sfânt şi, prin aceasta, cu ceea ce avea să se 
petreacă cu şapte secole mai târziu, fapt pentru care Sfinții Părinţi l-au numit 
„Evanghelistul Vechiului Testament“. În Noul Testament există nu mai puţin de 89 
de citate isaiene, preluate aidoma, aluziv sau prin parafrazare, ceea ce înseamnă că, 
după Psalmi, Cartea lui Isaia este cea mai puternică legătură dintre cele două Legi. 


Ca şi în alte cazuri, critica raționalistă protestantă (căreia i s-au raliat şi o seamă de 
biblişti catolici) contestă autenticitatea integrală a Cărţii lui Isaia, emițând teoria 
că, de fapt, ar exista nu un singur autor, ci doi (un Isaia propriu-zis şi un Deutero- 
Isaia) şi chiar trei (celor doi li se adaugă un Trito-Isaia) (ceva de felul butadei că 
Shakespeare n-ar fi existat şi că opera lui a fost scrisă de un altul, care însă se 
numea tot Shakespeare...). Adevărul este că acest tip de critică porneşte de la 
negarea caracterului revelat al Sfintei Scripturi, reducând-o la dimensiunea ei pur 
omenească; or, din acest unghi, e imposibil de conceput că evenimente istorice 
majore, cum ar fi întoarcerea ludeilor din captivitatea babilonică, sau refacerea 
Ierusalimului şi restaurarea templului, ar fi putut fi „văzute“ (prezise, profeţite) de 
cineva (un om!) cu şase-şapte decenii înainte. După acest criteriu, cel ce a scris 
capitolul 53 din Isaia ar fi trebuit să fie cel puţin contemporan cu patimile lui lisus! 
lar dacă în laturile sau la marginile celor 66 de capitole se constată diferenţe de stil, 
de limbaj sau de abordare, nimic mai firesc (ca şi în cazul lui Moise) la un autor 
ce-şi exercită condeiul pe durata a patruzeci de ani. Atât vechea tradiție iudaică, 
precum şi cea creştină, atestă autenticitatea deplină a operei lui Isaia, ca aparţinând 
aceluiaşi autor. Pe de altă parte, avem toate motivele să credem că Septuaginta este 
versiunea care păstrează până astăzi, intactă, Cartea lui Isaia. În Noul Testament 
există numeroase citate reproduse din Septuaginta, care nu se regăsesc în Textul 
Masoretic. 


Dar, la urma urmelor, oricâte controverse s-ar isca asupra autorilor pământeni, 
supremul Autor al Sfintelor Scripturi este şi rămâne unul şi acelaşi: Duhul Sfânt. 

Capitolul 1 - Israel nu-şi cunoaşte Dumnezeul. Adevăratele jertfe. Curăţirea 
Ierusalimului 


1. Vedenmia lui Isaia, fiul lui Amos, pe care a văzut-o despre Iuda şi Ierusalim, în 
vremea lui Ozia, lotam, Ahaz şi lezechia, regii lui luda. 

2. Ascultă, cerule, şi ia aminte, pământule, că Domnul grăieşte: Hrănit-am feciori 
ŞI I-am crescut, dar ei s-au răzvrătit împotriva Mea. 

3. Boul îşi cunoaşte stăpânul şi asinul ieslea domnului său, dar Israel nu Mă 
cunoaşte; poporul Meu nu Mă pricepe. 

4. Vai ție neam păcătos, popor împovărat de nedreptate, soi rău, fii ai pieirii! Ei au 
părăsit pe Domnul, tăgăduit-au pe Sfântul lui Israel, întorsu-l-au spatele. 

5. Pe unde să mai fiți loviți voi, cei ce mereu vă răzvrătiți? Tot capul vă este numai 
răni şi toată inima slăbănogită. 

6. Din creştet până în tălpile picioarelor nu-i nici un loc sănătos; totul este numai 
plăgi, vânătăi şi răni pline de puroi, necurăţate, nemuiate cu untdelemn şi nelegate. 
7. Țara voastră este pustiită, cetățile voastre arse cu foc, ţarinile voastre le mănâncă 
străinii înaintea ochilor voştri, totul este pustiit, ca la nimicirea Sodomei. 

8. Sionul ajuns-a ca o colibă într-o vie, ca o covercă într-o bostănărie, ca o cetate 
împresurată! 

9. Dacă Domnul Savaot nu ne-ar fi lăsat o rămăşiţă, am fi ajuns ca Sodoma şi ne- 
am fi asemănat cu Gomora. 

10. Ascultaţi cuvântul Domnului, voi conducători ai Sodomei, luaţi aminte la 
învăţătura Domnului, voi popor al Gomorei! 

11. Ce-mi foloseşte mulțimea jertfelor voastre? zice Domnul. M-am săturat de 
arderile de tot cu berbeci şi de grăsimea viţeilor graşi şi nu mai vreau sânge de 
tauri, de miei şi de ţapi! 

12. Când veneaţi să le aduceţi, cine vi le ceruse? Nu mai călcaţi în curtea templului 
Meu! 

13. Nu mai aduceţi daruri zadarnice! Tămâierile Îmi sunt dezgustătoare; lunile noi, 
zilele de odihnă şi adunările de la sărbători nu le mai pot suferi. Însăşi prăznuirea 
voastră e nelegiuire! 

14. Urăsc lunile noi şi sărbătorile voastre sunt pentru Mine o povară. Ajunge! 

15. Când ridicaţi mâinile voastre către Mine, Eu Îmi întorc ochii aiurea, şi când 
înmulțiți rugăciunile voastre, nu le ascult. Mâinile voastre sunt pline de sânge; 
spălaţi-vă, curățiți-vă! 

16. Nu mai faceţi rău înaintea ochilor Mei. Încetaţi odată! 

17. Învăţaţi să faceţi binele, căutaţi dreptatea, ajutaţi pe cel apăsat, faceţi dreptate 
orfanului, apăraţi pe văduvă! 

18. Veniţi să ne judecăm, zice Domnul. De vor fi păcatele voastre cum e cârmâzul, 
ca zăpada le voi albi, şi de vor fi ca purpura, ca lâna albă le voi face. 

19. De veţi vrea şi de Mă veţi asculta, bunătăţile pământului veţi mânca. 

20. lar de nu veţi vrea şi nu Mă veţi asculta, atunci sabia vă va mânca, căci gura 
Domnului grăieşte. 

21. Cum a ajuns ca o desfrânată cetatea cea credincioasă şi plină de dreptate? 
Dreptatea locuia în ea, iar acum este plină de ucigași. 

22. Argintul tău s-a prefăcut în zgură şi vinul tău este amestecat cu apă; 

23. Mai-marii tăi sunt răzvrătiți şi părtaşi cu hoţii; toţi iubesc darurile şi umblă 
după răsplată. Ei nu judecă orfanul, iar pricina văduvei nu ajunge până la ei. 

24. Pentru aceasta zice Domnul, Dumnezeul Savaot, puternicul lui Israel: Răzbuna- 
Mă-voi împotriva asupritorilor Mei şi Mă voi întărâta cu răzbunare asupra 
vrăjmaşilor Mei! 

25. Voi întoarce mâna Mea împotriva ta şi te voi curăţi de toată zgura ta, ca în 
cuptor. 

26. Voi întoarce judecătorii tăi să judece ca la început şi sfetnicii tăi ca odinioară. 
După aceasta te vei putea numi iarăşi cetate dreaptă, oraş credincios. 

27. Sionul va fi răscumpărat prin judecată şi locuitorii săi care se vor întoarce la 
credinţă, prin dreptate. 

28. Domnul va zdrobi pe cei răzvrătiți, iar cei ce au părăsit pe Domnul vor fi 
NIMICII. 

29. Ei vor fi ruşinaţi pentru dumbrăvile sfinte pe care le-au îndrăgit şi se vor roşi la 
faţă din pricina grădinilor pe care le-au ales. 

30. Vor fi ca un stejar ale cărui frunze cad şi ca o grădină fără nici un strop de apă. 
31. Cel puternic va fi ca puzderiile de câlţi şi faptele lui ca o leasă de mărăcini. Și 
aceia şi aceasta vor arde laolaltă şi nimeni nu va putea să-i stingă. 


Capitolul 2 - Profeţie despre ludeea, Ierusalim şi ziua mâniei Domnului 


1. Vedenia pe care a văzut-o Isaia, fiul lui Amos, pentru luda şi Ierusalim. 

2. Fi-va în vremurile cele de pe urmă, că muntele templului Domnului va fi întărit 
peste vârfurile munților şi se va ridica pe deasupra dealurilor. Şi toate popoarele 
vor curge într-acolo. 

3. Multe popoare vor veni şi vor zice: "Veniţi să ne suim în muntele Domnului, în 
casa Dumnezeului lui Iacov, ca EI să ne înveţe căile Sale şi să mergem pe cărările 
Sale". Căci din Sion va ieşi legea şi cuvântul lui Dumnezeu din Ierusalim. 

4. El va judeca neamurile şi la popoare fără de număr va da legile Sale. Preface-vor 
săbiile în fiare de pluguri şi lăncile lor în cosoare. Nici un neam nu va mai ridica 
sabia împotriva altuia şi nu vor mai învăţa războiul. 

5. Voi, cei din casa lui lacov, veniți să umblăm în lumina Domnului! 

6. Tu ai lepădat neamul Tău, casa lui Iacov. Ea este plină de vrăjitori şi de magi ca 
filistenii şi ea face legământ cu cei de alt neam. 

7. Pământul ei este plin de aur şi de argint, de comori fără număr, pământul ei este 
plin de cai şi de căruţe fără sfârşit. 

8. Pământul ei este plin de idoli şi locuitorii se închină la lucrul mâinilor lor, 
înaintea celor făcuţi de degetele lor. 

9. Şi omul va fi umilit şi muritorul va fi pogorât şi Tu nu-i vei ierta! 

10. Intraţi în crăpăturile stâncilor şi ascundeţi-vă în pulbere, din pricina fricii de 
Dumnezeu, de strălucirea slavei Lui. 

11. Ochii celui mândru vor fi smeriți, mândria celor de rând va fi pogorâtă şi numai 
Domnul în ziua aceea va fi ridicat în slăvi, 

12. Că Domnul Savaot va avea ziua Lui, se va ridica împotriva a tot ceea ce este 
mândru şi semeţ şi-l va pogori. 

13. Împotriva tuturor cedrilor Libanului şi stejarilor celor înalţi ai Vasanului. 

14. Împotriva tuturor munţilor înalţi şi colinelor celor mândre. 

15. Împotriva tuturor turnurilor ridicate sus şi zidurilor întărite. 

16. Împotriva tuturor corăbiilor Tarsisului şi lucrurilor de preţ. 

17. Mândria omului va fi pogorâtă şi semețţia celor muritori va fi smerită; în ziua 
aceea numai Domnul va fi înalt; 

18. Şi toţi idolii vor pieri. 

19. lar oamenii vor intra în scorburile stâncilor, în prăpăstiile şi în crăpăturile 
pământului, de frica Domnului şi de strălucirea slavei Lui, când va veni El ca să 
lovească pământul. 

20. În ziua aceea idolii de argint şi de aur, pe care omul i-a făcut ca să li se închine, 
vor fi părăsiţi ca să fie sălaş şobolanilor şi hliecilor. 

21. lar el va intra în crăpăturile stâncilor şi în prăpăstiile munților, de frica 
Domnului şi de strălucirea slavei Lui, când va veni EI ca să lovească pământul. 

22. Nu mai nădăjduiți în omul cel muritor, în nările căruia nu este decât o suflare! 
Oare, ce putere are el? 


Capitolul 3 - Pedeapsa mândriei şi a podoabelor deşarte 


1. lată, Domnul Dumnezeu Savaot va lua din Ierusalim şi din Iuda orice sprijin şi 
orice ajutor, orice hrană de pâine şi orice sprijin de apă, 

2. Pe viteaz şi pe omul de luptă, pe judecător şi pe prooroc, pe prezicător şi pe 
bătrân; 

3. Pe căpetenia peste cincizeci, pe sfătuitor, pe înţelept, pe fermecător şi pe 
ghicitor. 

4. Voi pune băieţi căpetenii peste ei şi copiii vor domni peste aceia. 

5. În popor se vor strâmtora unul pe altul şi fiecare va împila pe aproapele său; cel 
tânăr se va purta obraznic cu cel bătrân şi cel de neam rău cu cel de neam bun. 


kkkhkkrhkkhkhkkhhkkhhkkhkhkikhkikikyik 


Xp Xe Xe e e Xe XP e e e Xe Xe e e e e 2 De De e e e e e e e e 2 e e e Xe XX 


kkkkhkkhkkkhkhkkhkhkhkhkihkhkhkikikhkikikr ki 


Xp XP Xp e Xe XP XP Xe e Xe Xe Xe e e Xe Xe Xe e e Xe e 2 e e e Xe Xe Xe e e eX eX 


6. Atunci va alerga omul la fratele său, în casa tatălui său, şi-i va zice: Tu mai ai o 
haină, fii căpetenie peste noi şi să fie aceste dărâmături sub mâna ta. 

7. lar acela cu jurământ se va lepăda, zicând: "Nu pot vindeca rănile poporului! N- 
am în casa mea nici pâine, nici haină, nu mă faceţi conducător peste popor!" 

8. Ierusalimul va ajunge dărâmătură şi luda este gata să cadă, căci limba lor şi 
gândurile lor sunt împotriva Domnului şi dispreţuiesc privirea slavei Lui. 

9. Înfăţişarea lor mărturiseşte împotriva lor, căci ei îşi vădesc păcatele lor ca 
Sodoma, în loc să fie ascundă. Vai de ei! Căci ei şi-au făcut loruşi rău... 

10. Fericit este omul drept, că el va mânca din rodul lucrurilor lui. 

11. Vai de cel rău, că răutatea este a lui şi va fi judecat după faptele lui. 

12. Poporul meu este asuprit de nişte copii, şi femeile domnesc peste el. Poporul 
meu! Cei care te conduc te rătăcesc şi te abat de la calea pe care tu mergi. 

13. Domnul Se ridică la judecată şi stă ca să judece pe poporul Său. 

14. Domnul intră la judecată cu bătrânii şi cârmuitorii poporului Său şi zice: "Voi, 
voi aţi pustiit via Mea şi prada luată de la cei sărmani se află în casele voastre. 

15. Pentru ce aţi zdrobit pe poporul Meu şi aţi sfărâmat faţa celor sărmani?" zice 
Domnul Dumnezeu Savaot. 

16. Şi mai zice Domnul: "Pentru că fiicele Sionului sunt atât de mândre şi umblă 
cu capul pe sus şi cu priviri obraznice, cu paşi domoli, cu zăngănit de inele la 
picioarele lor, 

17. Domnul va pleşuvi creştetul capului fiicelor Sionului, Domnul va descoperi 
goliciunea lor”. 

18. În ziua aceea va lua Domnul toate podoabele: inele, sori, luniţe, 

19. Cercei, brățări, văluri, 

20. Cununi, lănţişoare, cingătoare, miresme, talismane, 

21. Inele, verigi de nas, 

22. Veşminte de sărbătoare, manti, şaluri, pungi, 

23. Oglinzi, pânzeturi subţiri, turbane şi tunici. 

24. Atunci va fi în loc de miresme, putreziciune, şi în loc de cingători, frânghie, în 
loc de cârlionți făcuţi cu fierul, pleşuvie, în loc de veşmânt preţios, zdrenţe, şi în 
loc de frumuseţe: pecete de robie. 

25. Locuitorii Sionului vor cădea de sabie şi vitejii lui în războaie. 

26. Porţile fucei Sionului vor scârțâi şi se vor jeli şi, jefuită, ea va şedea despuiată 
pe pământ. 


Capitolul 4 - (continuare) 
1. In ziua aceea şapte femei se vor certa pentru un singur om, zicând: "Noi vom 


mânca pâinea noastră şi vom purta veşmintele noastre. Nu cerem altceva decât să 
purtăm numele tău. Ridică ocara noastră!" 

2. În ziua aceea se va arăta mlădiţa Domnului în podoabă şi în slavă şi roadele 
pământului în mărire şi în cinste pentru aceia din Israel care vor fi scăpat. 

3. Rămăşiţa Sionului şi cei ce vor fi scăpat cu viaţă din Ierusalim se vor chema 
sfinţi şi oricine va fi înscris să trăiască în Ierusalim. 

4. Când Domnul va fi spălat necurăţenia fiicelor Sionului şi va fi şters fărădelegile 
din mijlocul lui prin duhul dreptăţii şi al nimicirii, 

5. Domnul va veni pe Muntele Sionului şi în adunările Sale ca un nor şi ca un fum 
ziua, iar noaptea ca un foc strălucitor şi ca o văpaie. Că peste tot locul slava 
Domnului va fi acoperământ: 

6. Fi-va în timpul zilei cort, care să-l apere de căldură şi să-l adăpostească de 
vreme rea şi de ploaie. 


Capitolul 5 - Iubitul şi via sa. Blesteme împotriva mai-marilor lui Iuda. 
Năvala asirienilor 


1. Vreau să cânt pentru prietenul meu cântecul lui de dragoste pentru via lui. 
Prietenul meu avea o vie pe o coastă mănoasă. 

2. EI a săpat-o, a curăţit-o de pietre şi a sădit-o cu viţă de bun soi. Ridicat-a în 
mijlocul ei un turn, săpat-a şi un teasc. Şi avea nădejde că va face struguri, dar ea a 
făcut aguridă. 

3. Şi acum voi, locuitori ai Ierusalimului şi bărbaţi ai lui Iuda, fiți judecători intre 
mine Şi via mea. 

4. Ce se putea face pentru via mea şi n-am făcut eu? Pentru ce atunci când 
nădăjduiam să-mi rodească struguri, mi-a rodit aguridă? 

5. Acum vă voi face să ştiţi cum mă voi purta cu via mea: Strica-voi gardul ei şi ea 
va fi pustiită, dărâma-voi zidul ei şi va fi călcată în picioare. 

6. Şi o voi pustii! Nu va mai fi tăiată, nici săpată şi o vor năpădi spinii şi bălăriile. 
De asemenea şi norilor le voi da poruncă să nu-şi mai verse ploaia peste ea. 

7. Dar via Domnului Savaot este casa lui Israel, iar oamenii din luda sunt sădirea 
Sa dragă. El nădăjduia ca acesta să fie un popor fără păcate, dar iată-l plin de 
sânge. Nădăjduit-a să-l rodească dreptate, dar iată: răzvrătire. 

8. Vai vouă care clădiți casă lângă casă şi grămădiţi ţarini lângă ţarini până nu mai 
rămâne nici un loc, ca să fiţi numai voi stăpânitori în ţară! 

9. Urechile mele au auzit de asemenea acest jurământ al Domnului Savaot: "Jur că 
aceste case multe, mari şi frumoase, vor fi pustii şi nimeni nu va mai locui în ele. 
10. Zece pogoane de vie vor rodi un bat, şi un homer de sămânță, numai o efă”. 

11. Vai de cei ce dis de dimineaţă aleargă după băuturi îmbătătoare; vai de cei ce 
până târziu seara se înfierbântă cu vin! 

12. Cei care doresc, la ospeţele lor, chitară, harpă, tobă, flaut şi vin ei nu iau în 
seamă faptele Domnului şi nu văd lucrurile mâinilor Sale. 

13. Pentru aceasta poporul meu va fi dus în robie fără să bage de seamă, mai-marii 
săi vor fi doborâţi de foame, iar gloata se va usca de sete! 

14. De aceea şi iadul şi-a mărit de două ori lăcomia lui, căscat-a gura sa peste 
măsură; acolo se vor cobori mărirea Sionului şi gloatele sale, chiotele de veselie... 
15. Omul cel muritor va fi smerit şi umilit şi ochii celor mândri vor fi pogorâţi. 

16. Dar Domnul Savaot este mare prin judecata Sa şi Dumnezeul cel sfânt este 
sfânt prin dreptatea Sa. 

17. Ole vor paşte în voie, iar străinii se vor hrăni în locurile mănoase, lăsate de cei 
bogaţi. 

18. Vai de cei ce îşi atrag pedeapsa ca şi cu nişte frânghii şi plata păcatului ca şi cu 
nişte ştreanguri, 

19. Căci ei zic: "Grăbească Domnul să-Şi facă lucrul Său curând, ca să vedem şi să 
se plinească planul Sfântului lui Israel, ca să-l cunoaştem". 

20. Vai de cei ce zic răului bine şi binelui rău; care numesc lumina întuneric şi 
întunericul lumină; care socotesc amarul dulce şi dulcele amar! 

21. Vai de cei care sunt înţelepţi în ochii lor şi pricepuţi după gândurile lor! 

22. Vai de cei viteji la băut vin şi meşteri la făcut băuturi îmbătătoare! 

23. Vai de cei ce dau dreptate celui nelegiuit pentru mită şi lipsesc de dreptate pe 
cel drept! 

24. Pentru aceasta, după cum paiele sunt mistuite de foc şi iarba uscată de flăcări, 
aşa rădăcina lor va fi topită ca pleava şi floarea lor va fi spulberată precum este 
cenuşa, căci au călcat legea Domnului Savaot şi au nesocotit cuvântul Sfântului lui 
Israel! 

25. De aceea, mânia Domnului s-a aprins împotriva poporului Său! El întinde 
mâna Sa spre el, îl loveşte şi munţii se clatină. Cadavrele lor sunt ca gunoiul pe 
cale. Cu toate acestea mânia Lui nu se domoleşte şi mâna Lui stă mereu întinsă 

26. Şi va ridica steagul pentru un popor de departe şi îl va chema de la capătul 
pământului. lată-l că se zoreşte şi vine. 

27. Nimeni din ai lui nu va obosi, nici va boli, nu va dormita, nici va adormi; 
nimeni nu-şi va descinge brâul şi nici cureaua încălțămintei lui nu se va rupe. 

28. Săgețile lor sunt ascuţite şi arcurile lor gata să tragă. Copitele cailor sunt ca şi 
cremenea cea tare, roţile căruţelor sunt ca o furtună. 

29. Strigătul, strigăt de leu, răcnesc ca puii de leu, mugesc şi apucă prada, şi 
nimeni nu roate s-o scape. 

30. În vremea aceea fi-va împotriva lui un vuiet ca vuietul mării. Toţi vor arunca 
privirea spre pământ şi iată: întuneric şi strâmtorare; lumina se va întuneca 
întocmai ca o noapte, fără să se mai ivească zorile! 


Capitolul 6 - Chemarea lui Isaia 

1. În anul morţii regelui Ozia, am văzut pe Domnul stând pe un scaun înalt şi 
măreț şi poalele hainelor Lui umpleau templul. 

2. Serafimi stăteau înaintea Lui, fiecare având câte şase aripi: cu două îşi 
acopereau fețele, cu două picioarele, iar cu două zburau 

3. Și strigau unul către altul, zicând: "Sfânt, sfânt, sfânt este Domnul Savaot, plin 
este tot pământul de slava Lui!” 

4. Din pricina acestor strigăte, porțile se zguduiau din ţâţânele lor, iar templul s-a 
umplut de fum. 

5. Și am zis: "Vai mie, că sunt pierdut! Sunt om cu buze spurcate şi locuiesc în 
mijlocul unui popor cu buze necurate. Şi pe Domnul Savaot L-am văzut cu ochii 
mei!" 

6. Atunci unul dintre serafimi a zburat spre mine, având în mâna sa un cărbune, pe 
care îl luase cu cleştele de pe jertfelnic. 

7. Și l-a apropiat de gura mea şi a zis: "lată s-a atins de buzele tale şi va şterge 
toate păcatele tale, şi fărădelegile tale le va curăţi”. 

8. Și am auzit glasul Domnului care zicea: "Pe cine îl voi trimite şi cine va merge 
pentru Noi?” Şi am răspuns: "lată-mă, trimite-mă pe mine!" 

9. Și EI a zis: "Du-te şi spune poporului acestuia: Cu auzul veți auzi şi nu veţi 
înțelege şi, uitându-vă, vă veți uita, dar nu veți vedea. 

10. Că s-a învârtoşat inima poporului acestuia şi cu urechile sale greu a auzit şi 
Ochii săi i-a închis, ca nu cumva Să vadă cu ochii şi cu urechile să audă şi cu inima 
să înțeleagă şi să se întoarcă la Mine şi să-l vindec”. 

11. Şi am zis: "Până când, Doamne!" Atunci EI mi-a răspuns: "Până când cetăţile 
vor fi pustiite şi vor rămâne fără locuitori, şi casele fără oameni şi pământul 
pustiu; 

12. Până când Domnul va izgoni pe oameni şi pustiirea va fi mare în mijlocul 
acestei ţări. 

13. Și dacă va rămâne încă unul din zece, şi acela va fi hărăzit focului, ca şi 
terebintul şi stejarul, ale căror trunchiuri Sunt trântite la pământ. Din butucul 
rămas va lăstări o mlădiţă sfântă”. 


Capitolul 7 - Isaia prevesteşte naşterea Mântuitorului din fecioară 


1. Şi a fost în zilele lui Ahaz, fiul lui lotam, fiul lui Ozia, regele lui Iuda, că s-a suit 
Reţin, regele Siriei, împreună cu Pecah, fiul lui Remalia, regele lui Israel, ca să 
cuprindă Ierusalimul. Şi n-a izbutit ca să-l cuprindă. 
2. Atunci a venit cineva să dea de ştire casei lui David, zicând: "Armata sirienilor a 
tăbărât în Efraim". Şi inima regelui şi a poporului tremura de spaimă în ziua aceea, 
precum tremură copacii pădurii din pricina vântului. 

3. Şi a grăit Domnul către Isaia, zicând: "leşi întru întâmpinarea lui Ahaz, tu şi 
Șear-laşub, fiul tău, la capătul canalului lacului celui de sus, pe drumul ţarinii 
nălbitorului, 

4. Şi îi vei zice: "la aminte, fu liniştit şi nu te teme şi inima ta să nu se slăbească 
din pricina acestor doi tăciuni care fumegă: de iuțimea mâniei lui Reţin şi a lui 
Aram şi a fiului lui Remalia 

5. De vreme ce Aram a hotărât pustiirea ta, împreună cu Efraim şi cu fiul Remaliei, 
zicând: 

6. "Să ne suim în luda, să-l speriem, să ne facem stăpâni pe el şi să punem rege 
peste el pe feciorul lui 'Tabeel”. 

7. Aşa zice Domnul Dumnezeu: "Aceasta nu va fi, nici nu se va împlini! 

8. Căci căpetenia Aramului este Damascul şi mai mare peste Damasc este Reţin. - 
Mai sunt încă şaizeci şi cinci de ani şi Efraim va pieri din rândul popoarelor. 

9. Şi capitala lui Efraim este Samaria şi mai mare peste Samaria este feciorul lui 
Remalia. Dacă nu credeţi, veţi fi zdrobiţi!" 

10. Şi Isaia mai grăi către Ahaz: 

11. "Cere un semn de la Domnul Dumnezeul tău, în adâncurile iadului sau în 
înălțimile cele de sus". 

12. Şi a spus Ahaz: "Nu voi cere şi nu voi ispiti pe Domnul!" 

13. Şi a zis Isaia: "Ascultaţi voi cei din casa lui David! Nu vă ajunge să obosiţi pe 
oameni, de veniţi să obosiţi şi pe Dumnezeul meu? 

14. Pentru aceasta Domnul meu vă va da un semn: lată, Fecioara va lua în 
pântece şi va naşte fiu şi vor chema numele lui Emanuel. 

15. El se va hrăni cu lapte şi cu miere până în vremea când va şti să arunce răul şi 
să aleagă binele. 

16. Că înainte ca fiul acesta să ştie să dea la o parte răul şi să aleagă binele, 
pământul de care îţi este teamă, din pricina celor doi regi, va fi pustiit. 

17. Dar Domnul va aduce peste tine, peste poporul tău şi peste casa tatălui tău, 
vremuri care n-au mai venit de când Efraim s-a desfăcut de luda; va aduce pe 
regele Asiriei. 

18. Şi va fi că în ziua aceea Domnul va chema muştele care se află la capătul 
Nilului - fluviul Egiptului - şi albinele din pământul Asiriei; 

19. Şi vor veni şi se vor aşeza cu toate în văile cele prăpăstioase şi în crăpăturile 
stâncilor şi în toate tufişurile şi în toate ţinuturile nelocuite. 

20. În vremea aceea, va rade Domnul cu un brici, luat de împrumut de dincolo de 
Eufrat, pe regele Asiriei, capul, părul de pe trup şi îi va smulge şi barba. 

21. În vremea aceea, cine va hrăni o vacă şi două oi 

22. Va avea belşug de unt din pricina mulţimii laptelui şi cei ce vor fi rămas în ţară 
se vor hrăni cu smântână şi cu miere. 

23. În ziua aceea, unde era un loc de o mie de butuci pe preţ de o mie de sicli, va fi 
plin de spini şi de bălării. 

24. Acolo oamenii vor intra înarmaţi cu arcuri şi cu săgeți, căci toată ţara va fi 
plină de spini şi de bălăru. 

25. Şi în toți munţii care erau curăţaţi cu săpăliga, tu nu te vei duce, de frica 
spinilor şi a bălăriilor. Acolo se va da drumul boilor şi oilor, ca să calce pământul. 


Capitolul 8 - Regatul Siriei se surpă. Domnul e Stăpânul istoriei. Aşteptând 
ceasul Domnului. Vremea lui Mesia 


1. Şi a zis Domnul către mine: "la o carte mare şi scrie deasupra ei cu slove 
omeneşti: "Maher-Şalal-Haş-Baz" (grabnic-pradă-apropiat-jaf). 

2. Adu-Mi martori credincioşi pe Urie preotul şi pe Zaharia, fiul lui leberechia". 

3. Atunci m-am apropiat de proorociţă şi a luat în pântece şi a născut un fiu. Şi a 
zis Domnul către mine: "Pune-i numele Maher-Şalal-Haş-Baz”. 

4. Căci înainte ca băiatul să zică: "tată şi mamă!", toată bogăția Damascului şi 
prada Samariei vor fi duse înaintea regelui Asiriei”. 

5. Şi mi-a mai grăit Domnul astfel: 

6. "Fiindcă poporul acesta a nesocotit apele Siloamului, care curg lin, şi a tremurat 
înaintea lui Reţin, feciorul Remaliei, 

7. lată acum că Domnul va aduce peste ei apele cele mari şi furioase ale Eufratului: 
pe regele Asiriei şi toată strălucirea lui. Ele vor trece peste toate zăgazurile şi vor 
da afară peste malurile lui. 

8. Şi se va revărsa în luda, îl va îneca şi îl va umple de apă, va ajunge până la gât şi 
cu revărsările lui întinse va acoperi toată ţara. 

9. Cu noi este Dumnezeu, înţelegeţi neamuri şi vă plecaţi. Auziţi până la marginile 
pământului, cei puternici plecaţi-vă. De vă veți întări, iarăşi veți fi biruiţi. 

10.Și orice sfat veţi sfătui, îl va risipi Domnul, şi cuvântul pe care îl veţi grăi nu va 
rămâne întru voi, căci cu noi este Dumnezeu!" 

11. Aşa îmi zicea mie Domnul, ținând peste mine mâna Sa cea tare şi însuflându- 
mi să nu umblu pe căile acestui popor. Apoi mi-a zis: 

12. "Nu numiți uneltire tot ceea ce poporul acesta socoteşte uneltire, şi nu vă 
temeţi, nici nu vă înfricoşaţi de ceea ce se tem ei. 

13.Numai pe Domnul Savaot socotiți-L sfânt, de EI să vă temeţi şi să vă înfricoşaţi. 
14. EI va fi pentru voi piatră de încercare şi stâncă de poticnire pentru cele două 
case ale lui Israel, cursă şi laţ pentru cei ce locuiesc în Ierusalim. 

15. Şi mulți se vor poticni, vor cădea şi se vor sfărâma, vor fi prinşi în cursă şi vor 
fi duşi în robie!" 

16. Voi strânge laolaltă această mărturie şi voi sigila această învăţătură pentru 
ucenicii mei. 

17. Voi aştepta deci pe Domnul, Care îşi ascunde faţa Sa de la casa lui Iacov şi voi 
nădăjdui întru EI. 

18. lată eu şi pruncii pe care mi i-a dat Dumnezeu spre semne şi minuni în Israel, 
din partea Domnului Savaot, Care locuieşte în Muntele Sionului. 

19. Şi când vă vor zice: "Întrebaţi pe cei ce cheamă morţii şi ghicitorii care şoptesc 
şi bolborosesc”, să le răspundeți: "Nu se cuvine oare poporului să alerge la 
Dumnezeul său? Să întrebe oare pe morţi pentru soarta celor vii?" 

20. Întrebaţi legea şi descoperirea! De nu vă vor vorbi asemenea cuvântului acesta, 
atunci nu-i lumină în ei. 

21. Vor rătăci pe pământ flămânzi şi cumplit apăsaţi, şi în vremea foametei îşi vor 
arăta colții şi vor huli pe regele lor şi pe Dumnezeul lor. 

22. Apoi îşi vor întoarce privirea spre pământ şi iată că acolo va fi strâmtorare, 
întuneric şi scârbă şi nevoie! Dar noaptea va fi alungată! 

23. Căci nu va mai fi întuneric pentru ţara care era în nevoie. În vremurile de 
demult el a supus pământul Zabulonului şi ţinutul lui Neftali; în vremurile cele de 
pe urmă el va acoperi de slavă calea mării, celălalt țărm al Iordanului, Galileea 
neamurilor. 


Capitolul 9 - Naşterea, numele şi împărăţia lui Mesia 


1. Poporul care locuia întru întuneric va vedea lumină mare şi voi cei ce locuiaţi 
în latura umbrei morții lumină va străluci peste voi. 

2. Tu vei înmulți poporul şi vei spori bucuria lui. El se va veseli înaintea Ta, cum 
se bucură oamenii în timpul secerişului şi se veselesc la împărţirea prăzilor. 

3. Căci jugul ce-l apasă, şi toiagul ce-l loveşte, şi nuiaua ce-l asupreşte, Tu le vei 
sfărâma, ca în zilele lui Madian. 

4. Încălţămintea cea zgomotoasă de om războinic şi haina cea stropită de sânge vor 
fi aruncate în foc şi mistuite în flăcări! 

5. Căci Prunc s-a născut nouă, un Fiu s-a dat nouă, a Cărui stăpânire e pe umărul 
Lui şi se cheamă numele Lui: Înger de mare sfat, Sfetnic minunat, Dumnezeu tare, 
biruitor, Domn al păcii, Părinte al veacului ce va să fie. 

6. Şi mare va fi stăpânirea Lui şi pacea Lui nu va avea hotar. Va împărăţi pe 
tronul şi peste împărăţia lui David, ca s-o întărească şi s-o întemeieze prin 
judecată şi prin dreptate, de acum şi până-n veac. Râvna Domnului Savaot va face 
aceasta. 

7. Cuvânt va trimite Domnul peste Iacob, şi el se va pogori peste Israel. 

8. Ca să ştie tot poporul, Efraim şi locuitorii Samariei, care întru mândria lor şi 
întru semeția inimii lor zic: 

9. Cărămizile au căzut, să zidim cu piatră cioplită; smochinii au fost tăiaţi, să 
punem cedri în locul lor! 

10. Ridica-va Domnul împotriva lui pe vrăjmaşii lui Reţin şi pe duşmanii lui îi va 
înarma: 

11. Pe sirieni de la răsărit şi pe filistenii de la asfințit; şi vor mânca aceştia pe 
Israel cu toată gura. Cu toate acestea mânia Lui nu se va potoli şi mâna Lui tot 
întinsă va fi; 

12. Dar poporul nu se va întoarce la Cel care îl lovise şi nu va căuta pe Domnul 
Savaot. 

13. Şi Domnul va tăia din Israel, într-o singură zi, capul şi coada, ramura de finic şi 
trestia. 

14. Bătrânii şi căpeteniile sunt capul; proorocul şi învățătorul mincinos sunt coada. 
15. Căpeteniile acestui popor îl duc în rătăcire şi cei conduşi de ei vor pieri. 

16. Pentru aceasta, Domnul nu se bucură de cei tineri şi de orfanii lui şi de văduve 
nu-i este milă, fiindcă toţi sunt nelegiuiţi şi răi şi gura lor grăieşte vorbe nesocotite. 
Pentru toate acestea, mânia Lui nu se va potoli şi mâna Lui mereu întinsă va fi. 

17. Că fărădelegea arde ca focul, care mistuie spinii şi bălăriile uscate; el arde tot 
mărăcinişul pădurii, iar fumul se înalță în rotocoale. 

18. Din pricina iuţimii mâniei Domnului Savaot, pământul va fi ca un jeratic, iar 
poporul va ajunge pradă focului. Nimeni nu va cruța pe vecinul său. 

19. Jefui-vor la dreapta şi vor rămâne flămânzi; la stânga vor mânca şi nu se vor 
sătura; fiecare va mânca din carnea aproapelui său: 

20. Manase pe Efraim, Efraim pe Manase, şi amândoi sunt împotriva lui luda. Pe 
lângă toate acestea, mânia Lui nu se va potoli şi braţul Lui mereu întins va fi. 


Capitolul 10 - Vai celor nedrepţi; vai Asirienilor. Mica rămăşiţă. Pieirea 
Asirienilor 


1. Vai de cei ce fac legi nedrepte şi de cei ce scriu hotărâri silnice 

2. Ca să îndepărteze pe cei slabi de la judecată şi să răpească dreptatea sărmanilor 
poporului Meu, ca să facă din văduve prada lor şi să jefuiască pe cei orfani! 

3. Dar ce veţi face voi în ziua pedepsirii şi cum vă veţi feri de furtuna ce vine de 
departe? Către cine veţi fugi ca să fiți ajutaţi şi unde veţi lăsa comorile voastre? 

4. Fără mine vor merge cu frunțile plecate printre robi şi vor cădea printre cei ucişi 
şi totuşi mânia Lui nu se va potoli şi mâna Lui mereu întinsă va fi. 

5. O, Asirie, varga mâniei Mele şi toiagul urgiei Mele! 

6. Împotriva unui neam fără de lege o voi trimite şi împotriva unui popor al urgiei 
Mele o voi îndrepta, ca să-l prade şi să-l jefuiască şi să-l calce ca pe tina uliţelor. 

7. Dar ea n-are aceeaşi judecată şi inima ei nu simte la fel; să prade este în inima ei 
ŞI să nimicească neamuri fără număr! 

8. Căci ea zice: "Oare mai-marii mei nu sunt ei laolaltă regi? 

9. Calno oare nu este ca şi Carchemişul? Și Hamatul ca Arpadul şi Samaria ca 
Damascul?" 

10. Cum a cuprins mâna Mea împărăţiile idolilor, unde idolii erau mai numeroşi 
decât în Ierusalim şi în Samaria; 

11. Precum am făcut Samariei şi idolilor ei, tot aşa voi face şi Ierusalimului şi 
chipurilor lui! 

12. Şi când Domnul va sfârşi tot lucrul Lui în muntele Sionului şi în Ierusalim, 
atunci va pedepsi pe regele Asiriei pentru graiul cel mândru din inima lui şi pentru 
semeţia privirilor lui, 

13. Că a zis: "Prin puterea mâinii mele am făcut aceasta şi prin înţelepciunea mea; 
căci sunt priceput! 'Trecut-am peste graniţele popoarelor, jefuit-am comorile lor şi 
ca un atotputernic am dat jos de pe tron pe conducători. 

14. Mâna mea a apucat ca pe un cuib bogățiile popoarelor şi, precum iei ouă 
părăsite, tot aşa am cuprins eu tot pământul şi nimeni n-a scuturat aripile, n-a 
deschis ciocul şi nici n-a scos vreun țipăt! 

15. Oare securea este ea măreaţă faţă de cel ce o ridică sau ferăstrăul se înalță 
împotriva celui ce-l mânuieşte? Ca şi cum varga ar da avânt celui care o ridică şi 
toiagul ar însufleţi braţul care îl duce! 

16. De aceea Domnul Dumnezeu Savaot va trimite prăpădul în această voinică 
oştire asiriană şi sănătatea lor o vor mistui frigurile ca un pârjol. 

17. Şi lumina lui Israel se va face foc şi Sfântul său o flacără şi va arde şi va mistui 
spinii şi bălările uscate, într-o singură zi! 

18. Şi strălucirea pădurii lui şi a livezi lui va fi nimicită de sus şi până Jos. 

19. Copacii rămaşi din pădurea lui vor fi aşa de puţini la număr, încât şi un copil va 
putea să-i numere. 

20. În vremea aceea rămăşița lui uda şi cei scăpaţi din casa lui lacov nu se vor mai 
sprijini pe cel ce i-a lovit, ci se vor sprijini, cu credinţă, pe Dumnezeu, Sfântul lui 
Israel. 

21. O rămăşiţă din lacov se va întoarce la Dumnezeul cel puternic. 

22. Chiar dacă poporul tău, Israele, ţi-ar fi ca nisipul mării, numai o rămăşiţă se va 
întoarce. Nimicirea este hotărâtă de dreptatea cea nemăsurată. 

23. Această poruncă de nimicire, Domnul Dumnezeu Savaot o va împlini în tot 
cuprinsul ţării. 

24. Pentru aceasta, aşa zice Domnul Dumnezeu Savaot: "Poporul Meu, care 
locuieşte în Sion, nu te teme de Asiria, care te loveşte cu toiagul pe care îl ridică 
asupra ta, ca altădată Egiptul. 

25. Dar, peste puţină vreme, urgia va înceta şi mânia Mea îi va nimici”. 

26. Domnul Savaot ridica-va asupra lor un bici, ca atunci când a bătut pe Madian la 
stânca Oreb şi Îşi va întinde toiagul Său spre mare şi-l va ridica precum I-a ridicat 
asupra egiptenilor. 

ele lie. 


27. În vremea aceea va ridica povara de pe umerii tăi şi jugul de pe grumajii tăi. 

28. Vine din latura Rimonului şi ajunge la Aiat, trece la Migron, la Micmas lasă 
poverile sale de drum. 

29. Ei au trecut pasul şi noaptea au rămas la Gheba. Rama este înspăimântată, 
Ghibeea lui Saul a luat-o la fugă. 

30. Urlă fiică a lui Galim, ia aminte Laişa, răspunde-i tu, Anatot. 

31. Madmena se împrăştie, locuitorii din Ghebim au luat-o la fugă. 

32. O zi va sta la Nob, ameninţă cu mâna muntele Sionului şi colina Ierusalimului! 
33. lată că Domnul Dumnezeu Savaot frânge crengile dintr-o lovitură năprasnică: 
vârfurile sunt tăiate şi crengile de sus date jos. 

34. Desişul pădurii cade sub lovituri de unelte de fier, cedrii Libanului se prăbuşesc 
la pământ. 


Capitolul 11 - O nouă vestire a lui Mesia. Întoarcerea celor robiţi 


1. O Mlădiţă va ieşi din tulpina lui lesei şi un Lăstar din rădăcinile lui va da. 

2. Şi Se va odihni peste El Duhul lui Dumnezeu, duhul înțelepciunii şi al 
înțelegerii, duhul sfatului şi al tăriei, duhul cunoștinței şi al bunei-credinţe. 

3. Și-L va umple pe El duhul temerii de Dumnezeu. Și va judeca nu după 
înfăţişarea cea din afară şi nici nu va da hotărârea Sa după cele ce se zvonesc, 

4. Ci va judeca pe cei săraci întru dreptate şi după lege va mustra pe sărmanii din 
țară. Pe cel aprig îl va bate cu toiagul gurii Lui şi cu suflarea buzelor Lui va omori 
pe cel fără de lege. 

5. Dreptatea va fi ca o cingătoare pentru rărunchii Lui şi credincioşia ca un brâu 
pentru coapsele Lui. 

6. Atunci lupul va locui laolaltă cu mielul şi leopardul se va culca lângă 
căprioară; şi vițelul şi puiul de leu vor mânca împreună şi un copil îi va paşte. 

7. Juninca se va duce la păscut împreună cu ursoaica şi puii lor vor sălăşlui la un 
loc, iar leul ca şi boul va mânca paie; 

8. Pruncul de ţâţă se va juca lângă culcuşul viperei şi în vizuina şarpelui otrăvitor 
copilul abia înţărcat îşi va întinde mâna. 

9. Nu va fi nici o nenorocire şi nici un prăpăd în tot muntele Meu cel sfânt! Că tot 
pământul este plin de cunoştinţa şi de temerea de Dumnezeu, precum marea este 
umplută de ape! 

10. Şi în vremea aceea, Mlădiţa cea din rădăcina lui lesei, va fi ca un steag pentru 
popoare; pe Ea o vor căuta neamurile şi sălaşul Ei va fi plin de slavă. 

11. În ziua aceea, Domnul va ridica din nou mâna Sa ca să răscumpere rămăşița 
poporului Său dintre robu din Asiria şi din Egipt, din Patros, din Etiopia, din Elam, 
din Babilon, din Hamat şi din insulele mării. 

12. EI va ridica steag pentru neamuri şi va aduna pe cei risipiţi ai lui Israel şi va 
strânge la un loc pe cei împrăştiaţi ai lui Iuda din cele patru colţuri ale pământului. 
13. Atunci pizma lui Efraim va înceta şi duşmanii lui luda vor fi zdrobiți. Efraim 
nu va mai pizmui pe luda şi luda nu va mai fi vrăjmaşul lui Efraim. 

14. Ci se vor avânta în latura filistenilor la apus şi vor jefui împreună pe feciorii 
răsăritului; asupra Edomului şi Moabului îşi vor întinde mâna lor, şi copiii lui 
Amon vor asculta de ei. 

15. Domnul va seca limba de mare a Egiptului şi mâna Lui va ameninţa groaznic 
Eufratul, şi-l va împărţi în şapte râuri şi se va putea trece cu piciorul. 

16. Atunci se va croi un drum pentru rămăşiţa din poporul Său, pentru cei scăpaţi 
din robia Asiriei, precum s-a întâmplat altădată cu Israel, în ziua când el a ieşit din 
Egipt. 


Capitolul 12 - Cântarea celor răscumpăraţi 


1. Şi tu vei zice în ziua aceea: Lăuda-Te-voi, Doamne, că deşi pornit împotriva 
mea, mânia Ta s-a întors de la mine şi m-ai miluit. 

2. lată Dumnezeul cel tare al mântuirii mele; nădăjdui-voi întru EI şi nu mă voi 
înfricoşa, că izvorul puterii mele şi cântarea mea de laudă este Domnul Dumnezeu 
şi izbăvirea mea. 

3. Veţi scoate apa cu veselie din izvoarele mântuirii 

4. Şi veţi zice în ziua aceea: "Lăudaţi pe Domnul, chemaţi numele Lui, vestiți 
printre neamuri lucrările Lui, daţi de ştire că înalt este numele Lui! 

5. Cântaţi în strune pe Domnul, căci El a făcut fapte strălucite! Să ştie aceasta tot 
pământul! 

6. Săltați şi vă veseliți locuitori ai Sionului, căci mare este în mijlocul vostru 
Sfântul lui Israel!" 


Capitolul 13 - Vedenia lui Isaia asupra Babilonului 


1. Proorocia despre Babilon pe care a văzut-o Isaia, fiul lui Amos. 

2. Pe un munte pleşuv înălțați steag, strigaţi către ei, faceţi semn cu mâna, ca să 
intre pe poarta asupritorilor. 

3. "Eu am poruncit sfintei Mele oştiri, zice Domnul, chemat-am pe vitejii mâniei 
Mele, pe cei ce se veselesc de slava Mea”. 

4. Ascultaţi acest zgomot surd în munți, vuiet al unui neam fără de număr; auziți 
această zarvă de împărăţii, de neamuri adunate; Domnul Savaot cercetează oştirea 
gata de luptă. 

5. Ele vin dintr-un ţinut depărtat, de la capătul cerului; vine Domnul şi uneltele 
mâniei Lui, ca să nimicească tot pământul. 

6. Strigaţi, că aproape este ziua Domnului, ea vine ca o pusture de la Cel 
Atotputernic. 

7. Drept aceea, toate braţele vor fi neputincioase şi inima omului se va topi de 
frică. 

8. Vor fi cuprinşi de spaimă, vor vedea năluci şi durerile îi vor cuprinde; 
zvârcolise-vor în dureri ca femeia gata să nască. Se vor privi unul pe altul cu 
groază, iar feţele lor vor fi roşii ca flacăra. 

9. Iată ziua Domnului, ea vine aprigă, mânioasă şi întărâtată la mânie ca să 
pustiiască pământul şi să stârpească pe păcătoşi de pe el. 

10. Luceferiui de pe cer şi grămezile de stele nu-şi vor mai da lumina lor; soarele se 
va întuneca în răsăritul lui şi luna nu va mai străluci. 

11. Atunci voi pedepsi lumea pentru fărădelegile ei şi pe cei nelegiuiți pentru 
păcatele lor. Voi smeri mândria celor îngâmfaţi şi obrăznicia celor cruzi o voi 
arunca la pământ. 

12. Voi face ca oamenii să fie mai rari decât aurul cel mai scump, mai căutaţi decât 
aurul de Ofir. 

13. Pentru aceasta voi prăbuşi cerurile; şi pământul se va clătina din locul lui, din 
pricina mâniei Domnului Savaot, în ziua iuţimii mâniei Lui. 

14. Atunci, ca o gazelă sperioasă şi ca o turmă pe care nimeni nu poate s-o adune, 
fiecare se va întoarce la poporul său şi fiecare va fugi în pământul său. 

15. Oricine va fi aflat va fi străpuns şi oricare va fi prins va cădea de sabie. 

16. Copiii lor vor fi zdrobiţi înaintea ochilor lor, casele lor vor fi jefuite şi femeile 
lor necinstite. 

17. lată că Eu ridic asupra lor pe mezi, care nu pun preţ pe argint şi care nu se 
lăcomesc pentru aur. 

18. Arcurile oamenilor de luptă vor dobori pe cei tineri. De roada pântecelui nu se 
vor milostivi, şi pentru copi ochii lor nu vor simţi nici o nulă. 

19. Atunci Babilonul, podoaba împărăţiilor, cununa mândriei caldeilor, fi-va ca 
Sodoma şi ca Gomora, pe care Dumnezeu le-a nimicit. 

20. Nu va mai fi locuit în veci şi din neam în neam. Arabii nu vor mai înfige acolo 
corturi şi nici ciobanii nu-şi vor mai face târle în latura aceea. 

21. Ci numai animale sălbatice se vor sălăşlui într-însul, şi bufniţele vor locui prin 
case, struţii îşi vor face cuiburi acolo şi oameni cu chip de ţap vor juca în acel loc. 
22. Şacalii vor urla în palatele lor şi lupii în casele lor de petrecere. Vremea este 
aproape să sosească şi zilele ei nu vor zăbovi! 


Capitolul 14 - Întoarcerea din robie. Regele Babilonului se duce în iad. Despre 
Babilon, Asiria şi Filisteni 

1. Dar Domnul Se va milostivi de Iacov şi va alege încă o dată pe Israel şi îl va 
statornici în pământul lui. Cei străini se vor alătura lor şi se vor uni cu casa lui 
Iacov. 

2. Pe popoare le va lua şi le va duce la ei, iar casa lui Israel le va avea în pământul 
Domnului ca robi şi roabe. Ei vor duce în robie pe cei care i-au dus în robie şi vor 
stăpâni peste apăsătorii lor. 

3. lar în ziua în care Domnul te va odihni de osteneli, de chinuri şi de amarnica ta 
robie în care ai fost, 

4. Tu vei cânta cântecul acesta de ocară împotriva împăratului Babilonului şi vei 
zice: "Cum s-a sfârşit cu asupritorul şi cum a încetat chinul nostru! 

5. Domnul a zdrobit toiagul celor fără de lege, sceptrul răilor apăsători! 

6. lată pe cel care lovea popoarele fără încetare cu mânia lui şi care în întărâtarea 
lui punea neamurile sub stăpânirea lui, supunându-le fără cruţare! 

7. Tot pământul este în pace şi se odihneşte; toţi izbucnesc în cântece de veselie. 

8. Până şi chiparoşii împreună cu cedrii cei din Liban se bucură de căderea ta: "De 
când tu te-ai prăbuşit, nimeni nu se mai suie la noi ca să ne doboare!" 

9. Şeolul (iadul) se mişcă în adâncurile sale, ca să iasă întru întâmpinarea ta. Pentru 
tine el deşteaptă umbrele, pe toți stăpânitorii pământului; el ridică de pe jilţurile lor 
pe toţi împărații pământului. 

10. Toţi iau cuvântul şi îţi zic: "Şi tu eşti slab ca noi şi te asemeni nouă”. 

11. În iad s-a pogorât mărirea ta în cântecul harfelor tale. Sub tine se vor aşterne 
viermii ŞI viermii vor fi acoperământul tău. 

12. Cum ai căzut tu din ceruri, stea strălucitoare, fecior al dimineţii! Cum ai fost 
aruncat la pământ, tu, biruitor de neamuri! 

13. Tu care ziceai în cugetul tău: "Ridica-mă-voi în ceruri şi mai presus de stelele 
Dumnezeului celui puternic voi aşeza jilțul meu! În muntele cel sfânt voi pune 
sălaşul meu, în fundurile laturei celei de miazănoapte. 

14. Sui-mă-voi deasupra norilor şi asemenea cu Cel Preaînalt voi fi”. 

15. Şi acum, tu te pogori în iad, în cele mai de jos ale adâncului! 

16. Cei ce te văd îşi întorc privirea înspre tine şi se uită cu luare aminte zicând: 
"Oare acesta este omul de care tremura pământul şi împărăţiile se cutremurau?" 

17. Oare acesta este cel ce prefăcea lumea în pustiu şi cetățile le dobora şi nu da 
drumul robilor săi?" 

18. Toţi împărații popoarelor se odihnesc cu cinste, fiecare în locaşul său. 

19. Şi numai tu eşti azvârlit departe de mormântul tău, ca o ramură fără de preţ, ca 
rămăşiţele celor care au fost ucişi cu lovituri de sabie, zvârliți pe pietre de 
mormânt, ca un hoit călcat în picioare. 

20. Tu nu te vei pogori în mormânt, căci tu ai pustiit pământul tău şi pe poporul tău 
l-ai ucis! Niciodată nu se va mai vorbi despre neamul celor răi! 

21. Pregătiți măcelul feciorilor, din pricina fărădelegilor părinților lor, ca nu cumva 
să se ridice şi să cucerească pământul şi să umple de ruine faţa a tot pământul. 

22. "Eu Mă voi scula împotriva lor, zice Domnul Savaot, şi voi nimici numele 
Babilonului şi pe cei care au mai rămas: şi mugurii şi mlădiţele, zice Domnul. 

23. Acolo va stăpâni ariciul şi va fi mlaştină şi îl voi mătura cu mătura nimicirii", 
zice Domnul Savaot. 

24. Juratu-S-a Domnul Savaot şi a zis: "Cum am hotărât, aşa va fi, precum M-am 
sfătuit, aşa se va întâmpla! 

25. Sfărâma-voi Asiria în pământul Meu şi o voi călca în picioare pe munţii Mei. 
ŞI robii vor fi hberaţi de jugul lor şi umerii de povara lor”. 

26. lată hotărârea pentru tot pământul, iată mâna întinsă peste toate neamurile! 

27. Dacă Domnul Savaot a hotărât, cine îl va putea împiedica? Şi dacă mâna Lui 
stă întinsă, cine o va întoarce la loc? 

28. În anul morţii lui Ahaz, fost-a această prooroci: 

29. "Nu te veseli, toată ţara Filistenilor, fiindcă a fost zdrobit toiagul care te lovea. 
Căci din rădăcina şarpelui va ieşi o viperă şi din urmaşii lui un şarpe zburător. 

30. Cei sărmani vor paşte pe păşunile Mele, iar cei săraci vor fi fără de grijă. Voi 
face să moară de foame neamul tău, iar pe cei ce vor rămâne din tine îi voi ucide. 
31. Tu, poartă, urlă! Şi tu, cetate, ţipă! Cutremură-te tu, ţară a Filistenilor, toată! Că 
din partea de miazănoapte vine un fum şi şirurile vrăjmaşilor sunt strânse". 

32. ŞI ce se va răspunde în ziua aceea celor trimişi dintre popoare? Că "Domnul a 
întemeiat Sionul, limanul celor îndureraţi din poporul Lui”. 


Capitolul 15 - Profeţie asupra lui Moab 


1. Prins fără de veste în vreme de noapte Ar-Moabul a fost pustiit. Luat fără de 
veste noaptea, Chir-Moabul a fost nimicit. 

2. Poporul se urcă la templul de la Dibon, la locurile înalte, ca să plângă pe Nebo şi 
la Medeba, Moabul se tânguieşte. Toate capetele sunt rase, toate bărbile sunt tăiate. 
3. Pe ulițele lui toți ies îmbrăcaţi în sac; pe acoperişuri, în pieţe, toţi se jelesc şi 
izbucnesc în plâns. 

4. Heşbonul şi Eleale bocesc, iar glasul lor până la lahaţ se aude. Chiar şi 
războinicii Moabului se vaită şi sufletul le este cuprins de groază. 

5. Din adâncul inimii, Moabul strigă; fugarii lui sosesc până la Țoar, până la Eglat- 
Șelişia. Coasta Luhitului toţi o urcă plângând; pe drumul de la Horonaim scot 
strigăte de deznădejde, 

6. Că apele de la Nimrim au secat, iarba s-a uscat, iarba verde nu mai este, verdeaţa 
a pierit. 

7. De aceea ei îşi fac provizii şi duc bunurile lor dincolo de pârâul Sălciilor. 

8. Țipetele au făcut înconjurul Moabului, vaietele sale au ajuns până la Eglaim, 
jeluirea lui până la Beer-Elim, că apele Dimonului sunt pline de sânge! 

9. Asupra Dimonului voi trimite iarăşi nenorociri; pentru cei ce au scăpat. din 
Moab cât şi pentru cei rămaşi în ţară voi trimite lei. 


Capitolul 16 - (continuare) 


1. "Trimiteţi miei stăpânitorului ţării, trimiteţi-i din Petra, prin pustiu, la muntele 
fiicei Sionului". 

2. Ca o pasăre care fuge spenoasă din cuibul ei, ca un cuib risipit, aşa sunt fiicele 
Moabului la vadurile Arnonului. 

3. "Dă un sfat, dă o hotărâre, întinde umbra ta, ca noaptea, în miezul zilei, ascunde 
pe cei duşi în robie, nu descoperi pe cei fugari! 

4. Adăposteşte la tine pe toți robii Moabului, să le fii acoperitor în faţa 
pustiitorului, până când năvala va fi trecut, prăpădul va lua sfârşit şi vrăjmaşul va 
lăsa ţara în pace. 

5. Jilţul lui se va întări prin milostivire şi pe el va şedea de-a pururi în cortul lui 
David un judecător apărător al pricinei drepte şi râvnitor dreptăţii. 

6. Am auzit de semeţia Moabului, că foarte mândru este; am auzit de obrăznicia, de 
mândria, de trufia şi de graiurile lui deşarte”. 

7. Pentru aceasta, moabiţii se tânguiesc pentru Moab, tot împreună se bocesc! Ei 
suspină pentru turtele de struguri de la Chir-Hareset, înmărmuriți. 

8. Câmpiile Heşbonului au sărăcit, asemenea şi via de la Sibma; stăpânitorul 
popoarelor a distrus cele mai bune viţe ale ei, care se întinseseră până la azer şi 
acoperiseră pustiul; lăstarii lor se întinseseră şi trecuseră marea. 

9. Pentru aceasta plâng împreună cu lazerul pentru via din Sibma. Vă ud cu 
lacrimile mele pe voi, Heşbon şi Eleale, că nu se mai aud acolo strigătele vesele 
din timpul secerişului şi al culesului viilor. 

10. Nici bucurie, nici veselie prin grădini, iar prin vii nici cântece, nici chiote! 
Nimeni nu mai dă vinul la teasc, strigătul călcătorului a încetat. 

11. Pentru aceasta lăuntrul meu se zbuciumă pentru Moab ca o harfă şi inima mea 
pentru Chir-Hares. 

12. lată că Moabul este văzut urcând obosit pe locurile înalte, intră în templul său 
să se roage, dar nu dobândeşte nimic. 

13. Aceasta este proorocia pe care a grăit-o Domnul odinioară pentru Moab. 

14. lar acum Domnul a zis aşa: "Peste trei ani, socotiți ca anii unui simbriaş, 
mărirea Moabului se va micşora cu vuiet mare şi va rămâne mică şi slabă, fără nici 
o putere". 

Capitolul 17 - Profeţie asupra Damascului şi a lui Efraim. Sfârşitul idolatriei. 
Grădini pentru zeii străini 


1. Proorocie împotriva Damascului: "Damascul este scos din numărul cetăților şi a 
rămas o grămadă de ruine. 

2. Cetățile Aroerului sunt pustiite pentru vecie; ele sunt bune de păscut turmele, 
care se culcă acolo şi nimeni nu le goneşte. 

3. Nici cetate întărită pentru Efraim şi nici împărăție la Damasc. Tot aşa va fi cu 
rămăşiţa Siriei şi cu mărirea ei, precum a fost cu fiii lui Israel, zice Domnul Savaot. 
4. Şi va fi în ziua aceea că mărirea lui lacob se va împuţina şi acest trup gras se va 
usca. 

5. Va fi atunci ca pe urma secerătorului ce seceră holda, când mâna lui adună spice 
şi cum e când oamenii adună spice în valea Refaim; 

6. Vor rămâne pe urmă câteva roade, ca la scuturatul măslinului, două-trei măsline 
pe vârf, patru-cinci pe ramuri", zice Domnul Dumnezeul lui Israel. 

7. În ziua aceea, omul îşi va întoarce privirea către Ziditorul său şi ochii lui către 
Sfântul lui Israel se vor întoarce. 

8. ŞI nu va mai privi către jertfelnice, lucrurile mâinilor lui, şi nu se va mai uita la 
făptura degetelor lui, la Astartele şi statuile ridicate soarelui. 

9. În vremea aceea, cetăţile sale întărite vor fi părăsite ca ale Amoreilor şi 
Heveilor, lăsate înaintea fiilor lui Israel şi vor rămâne pustii. 

10. Căci tu ai uitat pe Dumnezeul izbăvirii tale şi de Stânca scăpării tale nu ţi-ai 
adus aminte. lată pentru ce tu întemeiezi grădini lui Adonis şi acolo sădeşti vie 
pentru un dumnezeu străin. 

11. În ziua când o sădeşti, tu vezi că se ridică şi a doua zi are flori; dar de culesul 
roadelor nu te bucuri în ziua nenorocirii şi durerea este fără leac. 

12. Ah! Această zarvă de popoare este ca vuietul de ape multe, acest zgomot de 
neamuri este ca zgomotul de ape mari; 

13. EI le ameninţă şi ele fug departe, gonite ca pleava pe care vânturătorii o vântură 
în vânt şi ca vârtejul de pulbere în vreme de furtună. 

14. În vremea serii, atunci e ceasul spaimei, iar mai înainte de a se face ziuă, ei nu 
mai sunt. lată partea, partea jefuitorilor noştri şi soarta celor ce ne-au prădat pe noi. 


Capitolul 18 - Pustiirea Etiopiei 


1. Vai ţie, ţară în care se aude zăngănit de arme şi care eşti dincolo de fluviile 
Etiopiei! 

2. Tu, care trimiţi soli pe Nil în bărci de papură pe întinsele ape. Mergeţi voi, soli 
iuți, către un neam de statură înaltă şi cu pielea lucie, departe către un popor de 
temut, popor plin de putere şi viteaz, a cărui ţară este străbătută de fluvii. 

3. Voi, toţi locuitori ai lumii şi care stăpâniți pământul! Când veţi vedea înălţându- 
se steagul deasupra munţilor, priviţi! Şi când va suna trâmbiţa, ascultați! 

4. Că aşa zice Domnul către mine: "Privesc liniştit din locaşul Meu, întocmai ca 
adierea fierbinte a verii la lumina soarelui, ca norul de rouă în zăduful secerişului. 
5. Căci înainte de cules, după ce florile s-au scuturat şi mugurii s-au prefăcut în 
ciorchini copţi, viţele vor fi tăiate cu cosoarele, ramurile vor fi luate, smulse vor fi. 
6. Toate vor fi lăsate vulturilor de munte şi fiarelor pământului; vulturii vor petrece 
acolo vara, iar fiarele câmpului iarna. 

7. În vremea aceea, se vor aduce daruri de la neamul de statură înaltă şi cu pielea 
lucie, de la poporul de temut cel de departe, de la poporul cel plin de putere şi 
viteaz, a cărui ţară este străbătută de fluvii, către locul numelui Domnului Savaot, 
muntele Sionului". 


Capitolul 19 - Profeţie asupra Egiptului 


1. lată Domnul vine pe nor uşor şi ajunge în Egipt. Idolii Egiptului tremură 
înaintea feţei Lui şi inima egiptenilor se topeşte în ei. 

2. Voi întărâta pe egipteni unii împotriva altora şi se vor război frate cu frate şi 
prieten cu prieten, cetate cu cetate, împărăție cu împărăție. 

3. Egiptul îşi va pierde mintea şi voi încurca 1steţimea lui şi vor merge ei să întrebe 
pe idoli şi pe vrăjitori, pe fermecători şi pe ghicitori. 

4. Şi voi da Egiptul în mâna unui stăpânitor crud şi un împărat puternic îl va 
stăpâni, zice Domnul Dumnezeu Savaot. 

5. Apele mării se vor sfârşi şi fluviul va seca şi se va usca de tot. 

6. Canalele se vor preface în ape stătătoare. Râurile Egiptului vor scădea şi se vor 
usca, papura şi trestia se vor veşteji. 

7. Lunca Nilului şi toată verdeaţa de pe malurile lui se vor usca, vor cădea şi nu vor 
mai fi! 

8. Pescarii vor suspina şi se vor tângui,; toţi cei care aruncă undiţa în Nil, cei care 
aruncă năvodul pe faţa apelor, vor fi deznădăjduiţi. 

9. Cei care lucrează inul vor fi nedumeriţi şi pieptănătoarele şi ţesătorii vor fi în 
mare încurcătură. 

10. Țesătorii vor fi tulburaţi şi toţi lucrătorii, în întristare mare. 

11. Mai-marii Țoanului au ajuns nebuni, sfătuitorii cei înţelepţi ai lui Faraon dau 
sfaturi fără de minte! Cum îndrăzniţi voi să ziceţi lui Faraon: "Eu sunt ucenicul 
celor înţelepţi, al regilor de altădată?" 

12. Unde sunt oare înţelepţii tăi? Să te vestească şi să-ţi dea de ştire ceea ce a 
hotărât Domnul Savaot împotriva Egiptului. 

13. Mai-marii Țoanului au ajuns nebuni, mai-marii Nofului şi-au pierdut mintea şi 
căpeteniile seminţiilor duc Egiptul pe căi greşite. 

14. Domnul a aruncat peste ei un duh de zăpăceală; în orice faptă a lor ei rătăcesc 
Egiptul şi nu-şi dau seama, cum nu-şi dă seama beţivul când varsă. 

15. Şi nu va fi nici un lucru în Egipt cu rostul lui: nici cap, nici coadă, nici început, 
nici sfârşit. 

16. În ziua aceea, egiptenii vor fi ca femeile fricoase şi tremurătoare, din pricina 
amenințării mâinii Domnului Savaot pe care o va ridica peste ei. 

17. Atunci pământul lui Iuda va fi pentru Egipt înfricoşare mare; ori de câte ori 1 se 
va aminti numele; Egiptul va tremura, din pricina hotărârii luate împotriva lui de 
Domnul Savaot. 

18. În vremea aceea, vor fi numai cinci cetăţi în pământul Egiptului care vor grăi 
limba Canaanului şi vor jura în numele Domnului Savaot; una se va numi "Cetatea 
Soarelui". 

19. În ziua aceea, va fi un jertfelnic în mijlocul pământului Egiptului şi un stâlp de 
pomenire la hotarul lui, pentru Domnul. 

20. Acesta va fi un semn şi o mărturie pentru Domnul Savaot în pământul 
Egiptului. Când vor striga către Domnul în strâmtorările lor, atunci EI le va trimite 
un mântuitor şi un răzbunător care-i va mântui. 

21. Domnul se va face ştiut în Egipt şi egiptenii vor cunoaşte pe Domnul în ziua 
aceea. Şi vor aduce arderi de tot şi prinoase şi vor face făgăduințe Domnului şi le 
vor împlini. 

22. Şi Domnul va bate Egiptul, îl va lovi şi apoi îl va vindeca. ŞI ei se vor întoarce 
la Domnul şi EI se va îndupleca şi îi va tămădui. 

23. În vremea aceea, va fi un drum din Egipt în Asiria şi Asiria va merge în Egipt 
şi Egiptul în Asiria şi egiptenii şi asirienii vor sluji pe Domnul. 

24. În ziua aceea, Israel va fi al treilea în legământul cu Egiptul şi cu Asiria, ca o 
binecuvântare în mijlocul pământului, 

25. Binecuvântare a Domnului Savaot, Care zice: "Binecuvântat să fie poporul 
Meu, Egiptul şi Asiria, lucrul mâinilor Mele şi Israel, moştenirea Mea!" 


Capitolul 20 - Vestire asupra înfrângerii egiptenilor şi etiopienilor 


1. În anul în care Tartan a venit la Aşdod, trimis de Sargon, regele Asiriei, şi a 
împresurat Aşdodul şi l-a cuprins, 

2. În vremea aceea a grăit Domnul prin gura lui Isaia, fiul lui Amos, zicând: "Du-te 
şi dezbracă sacul de pe coapsele tale şi descalţă încălțămintele tale". Şi a făcut aşa 
şi mergea gol şi desculţ. 

3. Şi a zis Domnul: "Precum a umblat robul Meu Isaia gol şi desculț vreme de trei 
ani, ca semn şi prevestire pentru Egipt şi pentru Etiopia, 

4. Astfel va aduce regele Asiriei robi din Egipt şi surghiuniţi din Etiopia, tineri şi 
bătrâni, goi şi desculți şi cu spatele descoperit, spre ruşinea Egiptului. 

5. Şi cei care se bizuiau pe Etiopia şi erau mândri cu Egiptul vor fi cuprinşi de 
teamă şi de ruşine. 

6. Locuitorii acestui ţinut vor zice în ziua aceea: "lată pe cine ne bizuim, către care 
vrem să fugim să căutăm ajutor şi scăpare dinaintea regelui Asiriei! Şi acum cum 
vom scăpa?" 


Capitolul 21 - Căderea Babilonului. Profeţie asupra triburilor arabe 


1. Ca furtuna care vine de la miazănoapte, aceasta vine din pustiu, dintr-un ţinut 
înfricoşător. 

2. O vedenie grozavă mi s-a descoperit: jefuitorul jefuieşte şi pustiitorul pustieşte. 
Avântă-te, Elame! împresuraţi pe mezi, n-aveţi nici o milă! 

3. De aceea inima mea s-a umplut de nelinişte, dureri m-apucă, ca durerile unei 
femei care este gata să nască. Înspăimântat cum sunt, nu mai aud; tulburat, nici că 
mai văd; 

4. Duhul meu rătăceşte, frica dă năvală peste mine. Noaptea care atât îmi plăcea 
mă umple de groază! 

5. Masa este pusă, aşternuturile întinse, toți mănâncă şi beau. Voi, căpetenii, 
sculaţi-vă, prindeți scutul! 

6. Că aşa zice Domnul către mine: "Du-te şi pune pe cineva de strajă, care să-Mi 
dea de ştire despre ceea ce va vedea! 

7. Dacă va vedea călăreţi, doi câte doi pe cai, călăreţi pe asini, pe cămile, să se uite 
cu băgare de seamă, cu mare băgare de seamă". 

8. ŞI el a strigat ca un leu: "Stau de strajă, Doamne, neîncetat toată ziua şi la locul 
meu de veghe în fiecare noapte. 

9. Şi iată că soseşte călărime, călăreți doi câte doi”. Şi el a vorbit şi a zis: "A căzut, 
a căzut Babilonul şi toate chipurile cioplite ale idolilor lui stau sfărâmate la 
pământ!" 

10. O, poporul meu, fecior al ariei mele, bătut cum se bate grâul, ceea ce am auzit 
de la Domnul Savaot, Dumnezeul lui Israel, ti le dau de ştire! 

11. Proorocie despre Edom. Cineva strigă din Seir către mine: "Străjerule, cât a 
trecut din noapte? Străjerule, cât mai este până trece noaptea? 

12. Şi străjerul răspunde: "Dimineaţa se apropie, dar este încă noapte. De voiţi, 
întrebaţi, întoarceţi-vă şi veniţi iarăşi”. 

13. Proorocie despre Arabia. Într-o pădure de stepă petreceţi noaptea, voi, caravane 
din Dedan! 

14. Aduceţi apă celor însetaţi, voi, locuitori ai ținutului Tema, întâmpinați cu pâine 
pe cei fugari, 

15. Că ei au fugit dinaintea sabiei, din faţa sabiei scoase din teacă, de arcul întins şi 
de grozăviile războiului! 

16. Că iată ce mi-a spus Domnul: "Încă un an, ca anii unui simbriaş, şi toată 
strălucirea lui Chedar se duce. 

17. Vitejii arcaşi ai fiilor lui Chedar se vor împuţina; că Domnul Dumnezeul lui 
Israel a grăit”. 


Capitolul 22 - Profeţie asupra Ierusalimului 


1. Proorocia despre valea vedeniei. Ce ai tu că tot poporul tău s-a urcat pe 
acoperişuri, 

2. Tu, cetate zgomotoasă, cetate plină de zarvă şi de chiote de veselie? Răniţii tăi 
nu sunt răniţi de sabie şi n-au murit în luptă. 

3. Mai-marii tăi au fugit laolaltă, au fost luaţi robi nu cu puterea arcului; toți vitejii 
tăi de luptă prinşi au fost cu toţii, când ei fugeau departe. 

4. De aceea vă zic: "Depărtaţi-vă de mine şi lăsați-mă să plâng amar, nu vă 
îmbulziţi să mă mângânaţi pentru nenorocirea fucei poporului meu. 

5. Că este o zi de tulburare, de zdrobire, de uluire de la Domnul Dumnezeu Savaot 
în valea vedeniei, prăbuşire de zid şi țipetele celor ce fug înspre munţi! 

6. Elamul a luat tolba de săgeți, Aramul a încălecat pe cal şi Chirul a scos pavăza! 
7. Văile tale măreţe sunt pline de care şi călăreţi, tăbărâți la porțile tale; 

8. Vălul va fi ridicat de pe Iuda! Şi voi veţi privi în ziua aceea grămezile de arme 
din casa cea din pădure. 

9. Spărturile zidurilor cetăţii lui David sunt fără număr, voi le vedeţi. Adunați apele 
din iazul cel mai de jos, 

10. Număraţi casele cele din Ierusalim, dărâmaţi-le ca să întăriți zidul. 

11. Un iaz mai mare faceţi între cele două ziduri, ca să strângeți apa din iazul cel 
mai de demult. Dar voi nu luaţi aminte la Cel care a făcut toate acestea, la Cel care 
le-a pregătit de demult. Voi nu-L vedeți! 

12. Şi în ziua aceea ne va îndemna Domnul Dumnezeu Savaot să plângem, să 
suspinăm, să ne radem capul şi să ne încingem cu sac. 

13. Iată bucuria şi veselia, boi tăiaţi şi oi junghiate; toți mănâncă din carne şi beau 
vin: "Să mâncăm şi să bem, că mâine vom muri!" 

14. Domnul Savaot a descoperit urechilor mele: Acest păcat nu vă va fi iertat nici 
până la moarte, zice Domnul Dumnezeu Savaot. 

15. Împotriva lui Şebna, mai-marele palatului, iată ce spune Domnul Dumnezeu 
Savaot: "Du-te la acest dregător, 

16. Care îşi sapă mormânt pe un loc înalt, care îşi pregăteşte locaş în stâncă şi zi-i: 
"Ce ai tu şi cine eşti tu de-ţi sapi aici mormânt? 

17. lată că Domnul te azvârle, dintr-o singură aruncătură, te strânge cu o singură 
strângere. 

18. EI te înfăşură şi te rostogoleşte ca pe un ghem pe un câmp întins. Acolo tu vei 
muri; acolo vor merge carele tale măreţe, tu, ruşinea palatului stăpânului tău. 

19. EI îţi va lua slujba ta şi te va lipsi de dregătoria ta. 

20. Şi în ziua aceea voi chema pe sluga mea, pe Eliachim, feciorul lui Hilchia, 

21. Şi îl voi îmbrăca cu veşmintele tale, îl voi încinge cu brâul tău şi-i voi da în 
mână dregătoria ta. EI va fi tată pentru cei ce locuiesc în Ierusalim şi pentru casa 
lui luda. 

22. ŞI îi voi pune pe umeri cheile casei lui David şi dacă el va deschide, nimeni nu 
va închide, şi dacă el va închide, nimeni nu va deschide. 

23. Şi îl voi înfige ca pe un cui într-un loc de nădejde şi va fi scaun de cinste pentru 
casa tatălui său. 

24. Pe el se va rezema toată slava casei tatălui său, fii şi nepoți; toate vasele cele 
mai mici de la căni şi până la marile lighene. 

25. În ziua aceea, zice Domnul Savaot, cuiul înfipt într-un loc tare se va slăbi; se va 
smulge şi va cădea şi povara atârnată de el va fi nimicită, că aşa a grăit Domnul!" 


Capitolul 23 - Profeţie asupra Tirului 


1. Tânguiţi-vă voi, corăbii ale Tarsisului, căci limanul vostru a fost nimicit. Venitu- 
le-a această ştire din ţara Chitim. 

2. Amuţiţi voi, locuitori ai coastei pe care o umpleau neguţătorii din Sidon care 
străbăteau marea! 

3. Veniturile lui erau grâul Nilului, secerişul din valea lui, adus pe ape mari; el era 
târgul neamurilor. 

4. Ruşinează-te, Sidonule, că marea îți zice: "Tu n-ai avut dureri de mamă, tu n-ai 
născut şi nici n-ai crescut băieţi şi nici n-ai ridicat fete”. 

5. Când Egiptul va prinde de veste, va tremura la auzul nenorocirilor Tirului. 

6. Treceţi în Tarsis, bociţi-vă, voi, locuitori de pe ţărmuri! 

7. Aceasta este, oare, cetatea voastră de petrecere, a cărei obârşie se urcă în 
vremuri vechi şi care îşi călăuzea paşii spre sălaşuri depărtate? 

8. Cine a poruncit acest lucru împotriva Tirului cel încercat, ai cărui neguţători 
erau prinți şi ai cărui vânzători erau cei mari ai pământului? 

9. Domnul Savaot a hotărât aceasta, ca să veştejească mândria a tot ce străluceşte, 
să smerească pe toți cei mari ai pământului. 

10. Treci şi du-te în pământul tău, tu fuică a Tarsisului, căci portul tău nu mai este. 
11. El a întins mâna spre mare, a doborât regatele. Domnul a hotărât împotriva lui 
Canaan ruina întăriturilor lui. 

12. EL a zis: "Nu tresălta de bucurie, tu, fecioară necinstită a Sidonului! Scoală-te şi 
du-te la Chitim, dar nici acolo nu vei avea odihnă!" 

13. Iată ţara caldeilor! Acest popor nu sunt asirienii; El a dat-o pradă fiarelor de 
câmp. Ei şi-au înălțat turnuri, au dărâmat palate, făcut-au totul o ruină. 

14. Bociţi-vă voi, corăbii ale Tarsisului, căci portul vostru a fost dărâmat. 

15. Şi va fi în ziua aceea că Tirul va fi uitat şaptezeci de ani, ca în zilele unui 
singur rege, şi la sfârşitul celor şaptezeci de ani Tirul va fi aşa cum se află în 
cântecul desfrânatei: 

16. la chitara, dă ocol cetăţii, tu, desfrânată! Cântă cât mai bine, reia cântările ca 
lumea să-şi aducă aminte de tine! 

17. Şi după cei şaptezeci de ani, Domnul va cerceta iarăşi cetatea Tirului şi ea va 
reîncepe să primească preţul desfrâului ei. Ea se va desfrâna pentru toate regatele 
lumu de pe faţa pământului. 

18. Dar tot câştigul, toate foloasele ei vor fi afierosite Domnului şi nu vor fi 
adunate, nici puse la păstrare; ci câştigul va fi pentru cei ce locuiesc înaintea 
Domnului, ca să aibă hrană din belşug şi haine strălucite. 


Capitolul 24 - Pustiirea pământului 


1. lată Domnul pustieşte pământul şi îl preface în deşert, răstoarnă faţa lui şi 
împrăştie pe locuitori. 

2. Şi preotului 1 se întâmplă ca şi poporului, stăpânului ca şi robului, slugii ca şi 
stăpânei sale; vânzătorului ca şi cumpărătorului, celui care dă cu împrumut ca şi 
celui care se împrumută, datornicului ca şi cel căruia îi este dator. 

3. Pământul va fi pustiit, el va fi jefuit, că Domnul a grăit cuvântul acesta. 

4. Pământul este în chin şi sleit, lumea tânjeşte şi se istoveşte, cerul împreună cu 
pământul vor pieri. 

5. Pământul este pângărit sub locuitorii lui, căci ei au călcat legea, au înfrânt 
orânduiala şi legământul stricatu-l-au pe veci! 

6. Pentru aceasta, blestemul mistuie pământul şi locuitorii îndură pedeapsa lor; 
drept aceea cei ce locuiesc pe pământ sunt mistuiţi, iar oamenii rămaşi sunt puţini 
la număr! 

7. Via tânjeşte, viţele sale sunt firave, cei cu inima veselă suspină. 

8. Glasul cel plin de veselie al lirei a încetat, chiotele zgomotoase nu mai sunt, 
încetat-a glasul harpei. 

9. La cântec nu se mai bea, şi amar este vinul pentru băutor. 

10. Cetatea pustiită este în ruină, intrarea fiecărei case este închisă. 

11. Pe uliţă lumea strigă: "Nici un strop de vin!" Nu mai este bucurie, veselia este 
izgonită de pe pământ. 

12. În cetate au rămas numai dărâmături, porţi sfărâmate şi stricate. 

13. Aşa se va întâmpla în mijlocul acestui ţinut, înăuntrul popoarelor, ca şi când se 
scutură măslini şi ca pe urma culesului viei. 

14. Aceia înalță glasul şi cântă, prea slăvesc mărirea Domnului la apus. 

15. Pentru aceasta, în insule se prea slăveşte Domnul, în insulele mării numele 
Domnului Dumnezeului lui Israel. 

16. De la marginile pământului auzim cântând: "Slavă celui drept!" Şi eu am zis: 
"Vai de cei fără de lege, care lucrează, depărtându-se de lege!" 

17. Groază, laţ şi groapă pentru voi, locuitori ai pământului! 

18. Cel care va fugi de groază va cădea în groapă, cel care va scăpa din mijlocul 
gropii se va prinde în laţ! Zăgazurile cele de sus se vor deschide şi temeliile 
pământului se vor clătina. 

19. Pământul se sfărâmă, pământul sare în bucăţi, se clatină pământul. 

20. Pământul se mişcă încoace şi încolo ca un om beţiv, se dă în sus şi în jos ca un 
scrânciob; păcatele apasă asupra lui, ca să nu se mai scoale! 

21. Şi în ziua aceea Domnul va cerceta cu asprime, acolo sus, oştirea cea de sus şi 
pe pământ pe regii pământului. 

22. Şi ca robii vor fi închişi într-o închisoare sub pământ şi după multe zile vor fi 
cercetaţi. 

23. Luna va fi roşie, iar soarele va pierde din lumina lui, căci Domnul Savaot va fi 
rege şi slava Lui va străluci înaintea bătrânilor în muntele Sionului şi în Ierusalim! 


Capitolul 25 - Cântare de mulțumire 


1. Doamne Dumnezeul meu, pe Tine Te voi înălța, lăuda-voi numele Tău, că Tu ai 
făcut lucruri minunate; planurile Tale de mult întocmite sunt adevărate şi 
statornice. 

2. Că Tu ai făcut din cetate o grămadă de pietre şi din cetatea cea întărită o 
dărâmătură. Cetatea celor fără de lege nu mai este cetate, zidită nu va mai fi în 
veci. 

3. Pentru aceasta un popor tare Te va prea slăvi, cetatea puternicelor neamuri de 
Tine se va teme. 

4. Fost-ai scăpare pentru cel sărman, adăpost pentru cel ce era în strâmtorare, liman 
în vremi vijelioase, umbră în vreme de căldură. Căci suflarea celor apăsători este 
ca furtuna de iarnă. 

5. Şi ca arşiţa soarelui într-un pământ uscat. Ai potolit zarva celor nelegiuiți. 
Precum se potoleşte căldura la umbra unui nor, aşa se va domoli cântecul de 
biruinţă al stăpânitorilor silnici. 

6. Şi Domnul Savaot va pregăti în muntele acesta pentru toate popoarele un ospăț 
de cărnuri grase, un ospăț cu vinuri bune, cărnuri grase cu măduvă, vinuri bune, 
limpezite! 

7. Şi în muntele acesta El va da la o parte vălul care învăluie toate popoarele şi 
perdeaua care acoperă toate neamurile. 

8. EI va înlătura moartea pe vecie! Şi Domnul Dumnezeu va şterge lacrimile de pe 
toate feţele şi ruşinea poporului Său o va îndepărta de pe pământ, căci Domnul a 
grăit! 
9. Şi se va zice în ziua aceea: lată Dumnezeul nostru în Care nădăjduiam ca să fim 
mântuiţi. lată Domnul, în Care am nădăjduit, să ne bucurăm şi să ne veselim de 
mântuirea Lui, 
10. Că mâna Domnului se va odihni pe acest munte. Moabul însă va fi călcat în 
picioare pe locul lui, ca nişte paie în groapa cu gunoi. 
11. Şi va întinde mâinile sale, precum înotătorul le întinde ca să înoate. Dar 
Domnul va zdrobi mândria lui şi silinţele mâinilor lui. 
12. Întăriturile lui măreţe şi înalte le va nimici, le va răsturna şi la pământ le va 
culca, în ţărână. 

Capitolul 26 - Cântarea celor răscumpăraţi 


1. În ziua aceea se va cânta cântarea aceasta în pământul lui Iuda: "Avem o cetate 
întărită. Domnul ne vine într-ajutor cu ziduri şi întărituri. 

2. Deschideţi porțile, ca să intre un neam drept care păzeşte credincioşia! 

3. Nădejde neclintită, Tu ne vei păstra pacea noastră, că întru Tine ne punem 
nădejdea. 

4. Încredeţi-vă în Domnul pururea, căci Domnul Dumnezeu este stânca veacurilor. 
5. Că EI a coborât pe cei ce locuiau pe înălțime, cetatea cea mândră El a supus-o 
până la pământ, a culcat-o în pulbere. 

6. Ea este călcată în picioare, în picioarele săracilor, sub paşii obijduiţilor! 

7. Calea celui drept este dreaptă; Tu netezeşti drumul drept al celui drept. 

8. Pe calea judecăților Tale, Doamne, noi Te aşteptăm; numele Tău şi amintirea Ta 
erau nădejdea sufletului nostru. 

9. Sufletul meu Te-a dorit în vreme de noapte, duhul meu năzuieşte spre Tine; căci 
când îndreptările Tale vor fi pe pământ, cei ce locuiesc lumea vor învăţa ce este 
dreptatea. 

10. Dacă de cel fără de lege ne este mulă, el nu mai învaţă ce este dreptatea şi în 
pământul celor sfinţi va săvârşi strâmbătatea. Să nu mai fie pe pământ cei fără de 
lege şi să nu mai vadă slava Celui Preaînalt. 

11. Doamne, mâna Ta era ridicată, dar ei n-au văzut-o! Vor vedea râvna Ta pentru 
poporul Tău şi se vor ruşina. Şi focul hărăzit vrăjmaşilor Tăi îi va mânca! 

12. Doamne, revarsă pacea peste noi, căci toate lucrurile noastre, pentru noi le-ai 
făcut! 

13. Doamne, Dumnezeul nostru, am avut peste noi şi alţi stăpâni afară de Tine, dar 
noi ne vom aduce aminte numai de numele Tău! 

14. Morţii nu vor mai trăi şi umbrele nu vor învia, fiindcă Tu le-ai pedepsit şi le-ai 
nimicit şi ai şters până şi numele lor. 

15. Înmulţeşte poporul, Doamne, înmulţeşte poporul şi arată-Te mare, lărgeşte din 
nou toate hotarele ţării! 

16. Doamne, pe Tine Te-au căutat ei în vreme de restrişte, către Tine am strigat în 
scârba noastră, când Tu ne pedepseai. 

17. Ca femeia însărcinată şi gata să nască prunc, care se zvârcoleşte şi strigă în 
durerea ei, aşa am fost noi, Doamne, cu toţii în faţa Ta! 

18. Zămislit-am, dureri de facere am avut şi am născut vânt! Mântuire ţări noi n- 
am dat şi în lume nu s-au născut locuitorii ei! 

19. Morţii Tăi vor trăi şi trupurile lor vor învia! Deşteptaţi-vă, cântaţi de bucurie, 
voi cei ce sălăşluiți în pulbere! Căci roua Ta este rouă de lumină şi din sânul 
pământului umbrele vor învia. 

20. Du-te, poporul meu, intră în cămările tale şi închide uşa după tine; ascunde-te 
puţine clipe, până când mânia va fi trecut! 

21.Că iată Domnul va ieşi din locaşul Său, ca să pedepsească fărădelegile 
locuitorilor pământului. Pământul va arăta sângele pe care l-a supt şi nu va mai 
ascunde pe ucigaşii lui”. 


Capitolul 27 - Uciderea balaurului. Cântecul viei. Reaşezarea poporului lui 
Dumnezeu 


1. În ziua aceea Domnul se va năpusti cu sabia Sa grea, mare şi puternică, asupra 

leviatanului, a şarpelui care fuge, asupra leviatanului, a şarpelui încolăcit, şi va 

omori balaurul cel din Nil. 

2. Şi se va zice în ziua aceea: "Vie cu vin bun, cântă! 

3. Eu, Domnul, sunt străjerul ei, în fiecare clipă Eu o ud, ca frunzele ei să nu cadă. 

Zi şi noapte Eu o păzesc; 

4. Nu sunt mâniat de fel pe ea. Dar dacă voi găsi mărăcini şi spini, voi porni război 

împotriva lor şi-i voi arde pe toți. 

5. Sau mai bine să caute ocrotirea Mea şi cu Mine să facă pace, şi cu Mine să fie în 
n 

6. Dar într-o zi lacov va prinde rădăcini, Israel va înflori, va rodi şi cu roadele sale 

lumea o va umple. 

7. L-a lovit oare Domnul cum l-au lovit cei ce l-au lovit, sau i-a omorât El cum au 

făcut ucigaşii lui? 

8. Cu izgonire, cu robie pedepsitu-i-a şi i-a măturat cu suflarea Lui năprasnică de 

vânt de răsărit. 

9. Aşa a fost ispăşită fărădelegea lui Iacov, şi acesta este rodul iertării păcatului 

său. El a sfărâmat în bucăţi toate pietrele jertfelnicului, ca nişte pietre de var; 

dumbrăvile Astartei şi stâlpii soarelui nu se vor mai ridica. 

10. Cetatea cea întărită a rămas singură, un loc părăsit şi neumblat ca un pustiu. 
Acolo paşte viţelul, în ea îşi are sălaşul şi îi mănâncă mlădiţele. 

11. Când crengile se usucă, se rup şi cad, femeile vin şi le dau foc. Acesta este un 
popor fără de minte şi nici Ziditorul lui nu Se milostiveşte de el şi nici Făcătorul lui 
nu are milă de el. 

12. Şi în ziua aceea, Domnul va aduna roade de la Eufrat şi până la râul Egiptului; 
ŞI voi veţi fi culeşi unul câte unul, feciori ai lui Israel! 

13. În vremea aceea, trâmbiţa cea mare va trâmbiţa şi cei care se pierduseră în 
pământul Asiriei şi cei ce se risipiseră în ţara Egiptului vor veni şi se vor închina 
Domnului, în muntele cel sfânt, în lerusalim. 


Capitolul 28 - Împotriva lui Efraim. Profeţii mincinoşi. Şubrezenia unor 
legăminte. Parabola lucrătorului 


1. Vai de cununa mândriei beţivilor din Efraim; vai de floarea veştedă din podoaba 
lor, care stă pe culmea de deasupra văii celei mănoase a celor beţi de vin! 

2. lată un om tare şi puternic vine de la Domnul: ca un potop de grindină, ca o 
vijelie nimicitoare, ca o năvală de apă potopitoare o va răsturna la pământ. 

3. ȘI va fi călcată în picioare cununa cea îngâmfată a bețivilor din Efraim; 

4. lar floare cea veştejită din strălucita sa găteală care străluceşte pe culmea de 
deasupra văii celei mănoase, va fi ca o smochină timpurie şi înainte de vreme; cine 
o vede şi o ia şi o mănâncă! 

5. În ziua aceea Domnul Savaot va fi o cunună strălucitoare şi o strălucită găteală 
pentru cei ce au mai rămas din popor, 

6. Duh de dreptate pentru cei ce stau la judecată cu dreptate şi tărie pentru cei ce se 
luptă la porți. 

7. Dar şi aceştia se clatină de vin şi rătăcesc drumul din pricina băuturilor tari; 
preotul şi proorocul se poticnesc de băutură, sunt biruiţi de vin, au amețeli din 
pricina băuturilor tari, în vedenii se înşală, în hotărâri şovăiesc. 

8. Toate mesele sunt pline de vărsături, nici un loc curat nu mai este. 

9. Dar totuşi zic: "Pe cine vrea acesta să înveţe cu vedenia? Și pe cine vrea el cu 
propovăduirea să înțelepțească? Au doar pe cei înțărcaţi sau pe cei abia depărtați de 
la sânul mamei lor? 

10. Căci ţav, laţav, ţav, laţav, cav lacav, cav lacav, zeher şam, zeher șam, (poruncă 
peste poruncă, poruncă peste poruncă, regulă peste regulă, regulă peste regulă, 
când pe aici, când pe acolo!) 

11. De aceea într-o limbă străină şi stâlcită se va grăi poporului acestuia, 

12. Căruia 1 se spunea: "lată odihna, să se odihnească cel care este obosit; iată 
uşurarea, dar el n-a vrut să-l asculte”. 

13. Și cuvântul Domnului va fi pentru ei: ţav laţav, ţav laţav, zeher șam, zeher şam, 
(poruncă peste poruncă, poruncă peste poruncă, regulă peste regulă, când pe aici, 
când pe acolo) ca să meargă şi să cadă peste cap, să se sfărâme şi în cursă să fie 
prinşi! 

14. Pentru aceasta, ascultați cuvântul Domnului, voi, oameni de râs, îndrumători ai 
poporului celui din Ierusalim! 

15. Voi ziceţi: Noi am făcut legământ cu moartea și cu iadul (şeolul) învoială; 
urgia va trece fără să ne atingă, căci ne-am făcut din minciună un adăpost şi din 
viclenie un liman! 

16. Pentru aceasta așa zice Dumnezeu: "Pus-am în Sion o piatră, o piatră de 
încercare, piatra din capul unghiului, de mare preţ, bine pusă în temelie; cel care se 
va bizui pe ea, nu se va clătina! 

17. Şi voi face judecata dreptar şi dreptatea cumpănă. Şi grindina va lua la vale 
adăpostul minciunii şi potop de ape va da peste locul ei de scăpare! 

18. Și legământul vostru cu moartea va fi stricat şi înțelegerea voastră cu iadul 
(şeolul) va fi desfăcută. Când urgia va trece, vă va zdrobi, 

19. Ori de câte ori va trece, vă va apuca! Căci ea va trece în fiecare dimineață, ziua 
şi noaptea, şi nu va fi decât groază, pentru a pricepe descoperirea! 

20. Patul acesta va fi scurt şi nu te vei putea întinde, iar aşternutul lui prea scurt, ca 
să te învelești”. 

21. Că Domnul Se va ridica precum altădată în muntele Peraţim şi Se va întărâta ca 
în valea Ghibeonului ca să săvârşească fapta Lui, fapta Lui ciudată, să împlinească 
lucrul Lui, lucrul Lui minunat. 

22. nu vă mai bateţi joc, ca legăturile voastre să nu se strângă, că am auzit de la 
Domnul Dumnezeu Savaot că nimicirea este hotărâtă să fie pentru toată țara! 

23. Luaţi aminte și ascultați; fiţi cu luare-aminte și ascultați graiul meu! 

24. Oare în fiecare zi plugarul ară, seamănă, desfundă pământul şi îl grăpează? 

25. Nu vine el apoi, după ce i-a netezit faţa, să arunce în brazde chimenul, să pună 
grâul, orzul şi alacul pe margini? 

26. Dumnezeul lui îl învaţă și dă aceste rânduieli. 

27. Meiul nu este călcat sub copita cailor şi tăvălugul nu trece peste chimen; ci 
meiul cu un bal este bătut şi chimenul cu o nuia. 

28. Grâul este treierat, dar nu sfărâmat. Peste el trece un tăvălug purtat de cai şi îl 
scutură din spice. 

29. Și aceasta vine de la Domnul Savaot. Minunat este sfatul Lui și mare purtarea 
Lui de grijă! 


Capitolul 29 - Împresurarea şi eliberarea Arielului. Formalismul religios. 
Mântuirea care vine 

1. Vai ție, Ariele, Ariele, cetate în care a trăit David! Treacă an de an, şirul de 
praznice să se sfârşească! 

2. Apoi voi împresura Arielul şi el va plânge şi va geme! Cetatea va fi ca un Ariel 
pentru Mine. 

3. Ca David voi tăbări asupra ta, te voi înconjura cu valuri şi voi ridica întărituri 
împotriva ta. 

4. Vei fi doborât la pământ şi de acolo se va auzi glasul tău; graiul tău din ţărână se 
va auzi; glasul tău va fi ca al unei năluci ce iese din pământ şi din praf spusele tale 
ca un murmur vor părea. 

5. Mulțimea vrăjmaşilor tăi va fi ca pulberea măruntă, ceata asupritorilor ca pleava 
care zboară. Dar aceasta se va petrece într-o clipă. 

6. Domnul Savaot te va cerceta cu tunet, cutremur şi zgomot mare, uragan şi vijelie 
şi flăcări de foc mistuitor! 

7. Şi ca un vis, ca o vedenie de noapte va fi mulțimea de popoare luptătoare 
împotriva lui Ariel, care se vor război cu el, cu cetatea lui şi de jur împrejur o vor 
strânge. 

8. După cum cel flămând visează că mănâncă şi se trezeşte tot cu stomacul gol, şi 
după cum cel însetat visează că bea şi se trezeşte istovit şi tot însetat, tot aşa se va 
întâmpla cu mulțimea de popoare care vor merge împotriva muntelui Sion! 

9. Stai încremeniţi şi înmărmuriţi, fiţi orbi şi orbi rămâneţi! Îmbătaţi-vă, dar nu de 
vin; clătinaţi-vă, dar nu de băutură! 

10. Că Domnul a turnat peste voi un duh de toropeală. El a închis ochii voştri, 
profeților, şi capetele voastre, văzătorilor, le-a acoperit cu văl. 

11. Drept aceea orice descoperire este pentru voi ca graiurile dintr-o carte pece- 
tluită. Dacă le dai cuiva care ştie carte şi-i zici: "Citeşte!" el iți răspunde: "Nu pot, 
căci ea este pecetluită!" 

12. Şi dacă o dai cuiva care nu ştie carte şi-i zici: "Citeşte!", el îți va răspunde: "Nu 
ştiu carte!" 

13. Și a zis Domnul: "De aceea poporul acesta se apropie de Mine cu gura şi cu 
buzele Mă cinsteşte, dar cu inima este departe, căci închinarea înaintea Mea nu 
este decăt o rânduială omenească învățată de la oameni. 

14. De aceea voi face pentru poporul acesta minuni fără seamăn. Înţelepciunea 
celor înţelepţi se va pierde şi isteţimea celor isteţi va pieri. 

15. Vai de cei ce ascund lui Dumnezeu taina planurilor lor, ca faptele lor să se facă 
la întuneric! Vai de cei care zic: "Cine ne vede? Cine ne ştie?" 

16. Ce stricăciune! Oare olarul poate fi socotit drept lut? Lucrul poate oare zice 
despre lucrător: "Nu m-a făcut el!" Vasul zice oare despre olar: "EI nu pricepe?" 

17. Încă puţină vreme şi Libanul se va schimba în grădină, şi grădina va fi socotită 
pădure. 

18. În vremea aceea, cei surzi vor auzi cuvintele cărţii şi ochii celor orbi vor vedea 
fără umbră şi fără întuneric. 

19. Cei smeriţi se vor bucura întru Domnul şi cei săraci se vor veseli de Sfântul lui 
Israel. 

20. Că apăsătorul nu va mai fi, cel batjocoritor va pieri, distruşi vor fi cei ce 
pândeau să facă rău, 

21. Cei care găseau vină oricui, pentru un cuvânt în faţa lumii întind cursă 
judecătorului şi pentru nimic răpesc dreptul celui cinstit. 

22. Pentru aceasta, Domnul, Care a răscumpărat pe Avraam aşa zice către casa lui 
Iacov: "De aici încolo, nu se va mai ruşina Iacov şi faţa lui nu se va mai îngălbeni. 
23. Şi atunci când vor vedea lucrul mâinilor Mele în mijlocul lor, sfinţi-vor numele 
Meu, vor chema sfânt pe Sfântul lui Iacov şi se vor teme de Dumnezeul lui Israel. 
24. Cei rătăciţi cu duhul vor căpăta înţelepciune şi cei cârtitori învăţătură”. 


Capitolul 30 - Profeţii asupra Egiptului şi Ierusalimului. Pedepsirea 
neamurilor 


1. Vai de feciorii răzvrătiți, zice Domnul, vai de cei ce fac planuri fără Mine, care 
fac legăminte ce nu sunt în Duhul Meu, ca să grămădească păcate peste păcate. 

2. Ei iau calea Egiptului, fără să fi întrebat gura Mea, să cerşească de la Faraon 
ajutor şi la umbra Egiptului să se adăpostească. 

3. Pentru aceasta sprijinul lui Faraon va fi pentru voi ruşine şi râs adăpostul la 
umbra lui. 

4. Deşi căpetenule lui sunt la Țoan şi până la Hanes ajung trimişi lui, 

5. Toţi sunt neliniştiți de acest popor, care nu le va fi de folos, care nu le va da nici 
un ajutor, ci numai nedumerire şi ocară. 

6. Proorocie despre fiarele de la miazăzi: Printr-o ţară de strâmtorare şi îngrijorare, 
cu lei şi leoaice mugitoare, năpârci şi şerpi zburători, ei duc pe măgari avuţiile lor 
şi pe cămile comorile lor, către un popor care nu le foloseşte la nimic. 

7. Căci ajutorul Egiptului este deşertăciune şi nimic, pentru aceea l-am numit 
Rahab cel adormit. 

8. Acum, du-te scrie acestea pe o tablă şi trece-le într-o carte, ca să fie pentru mai 
târziu mărturie veşnică. 

9. Pentru că ei sunt un popor de răzvrătiți, feciori mincinoşi, care nu voiesc să 
asculte de legea Domnului, 

10. Care zic proorocilor: "Voi nu vedeţi!” Și văzătorilor: "Nu ne proorociți 
pedepse, ci spuneţi-ne lucruri măgulitoare, proorociţi-ne închipuiri amăgitoare! 

11. Daţi-vă la o parte din cale, nu ne împiedicaţi în drum, luaţi din faţa noastră pe 
Sfântul lui Israel!" 

12. Pentru aceasta zice Sfântul lui Israel: "Fiindcă voi aţi disprețuit cuvântul acesta 
şi v-aţi încrezut în nedreptate şi minciună şi aţi nădăjduit numai în ele, 

13. lată cum va fi păcatul vostru: ca o spărtură într-un zid înalt, care dintr-o dată şi 
pe neaşteptate se prăbuşeşte; 

14. Ca un vas de lut, care este aşa de spart şi zdrobit fără de milă, încât între 
cioburile lui nu se află măcar unul cu care să iei foc din vatră sau să scoţi apă din 
fântână". 

15. Că aşa zice Domnul Dumnezeu, Sfântul lui Israel: "Dacă vă întoarceţi şi sunteţi 
în bună pace, vă veţi izbăvi; liniştea şi nădejdea sunt vârtutea voastră". Dar voi n- 
aţi vrut să ascultați, 

16. Ci aţi zis: "Nu! Noi vom fugi călări pe cai!" Aşa, fugiți! "Vom încăleca pe cai 
iuți ca vântul!" Ei bine, veţi fi urmăriți şi mai repede! 

17. O mie vor fugi de ameninţarea unuia şi când vă vor ameninţa cinci, toţi veți 
fugi, până când veţi rămâne ca un stâlp pe vârful muntelui şi ca un steag pe vârf de 
deal. 

18. Pentru aceasta Domnul aşteaptă să Se milostivească spre voi, de aceea EI Se 
ridică să aibă milă de voi. Că Domnul este Dumnezeu al dreptăţii; fericiţi sunt cei 
care nădăjduiesc în EI! 

19. Popor din Sion, care locuieşti în Ierusalim, nu plânge! El se va milosuivi la 
glasul strigătului tău şi te va auzi degrabă! 

20. Când Domnul îţi va fi dat ţie pâinea îngrijorării şi apa strâmtorării, şi cei ce te 
învaţă nu se vor mai ascunde, ci ochii tăi vor vedea pe dascălii tăi 

21. Şi urechile tale vor auzi cuvântul celor ce te călăuzesc pe tine, zicând: "lată 
calea, mergeţi pe ea!", fie că aţi merge la dreapta sau la stânga, 

22. Atunci argintul care acoperă idolii îl veţi găsi spurcat şi aurul care împodobeşte 
chipurile turnate, ca necurat îl veţi arunca, zicând: "Afară de aici!" 

23. ŞI EI îţi va da ploaie pentru semănătura ta pe care vei fi semănat-a pe pământ şi 
pâinea pe care o va rodi pământul va fi gustoasă şi hrănitoare. Turmele tale vor 
paşte în ziua aceea pe pajişti întinse. 

24. Şi boii şi asinii care lucrează pământul, vor mânca nutreţ dat cu sare, cu lopata 
şi cu baniţa vânturat. 

25. Atunci pe orice munte înalt şi pe orice deal mare, vor fi râuleţe şi pâraie de apă, 
în ziua măcelului groaznic, când turnurile vor cădea. 

26. Şi luna va străluci ca soarele, iar soarele va străluci de şapte ori mai mult, ca 
lumina a şapte zile, în ziua când Domnul va lega rana poporului Său şi va tămădui 
vânătăile de pe trupul lui. 

27. lată numele Domnului Care vine de departe, mânie înfocată şi nor greu; buzele 
Sale sunt pline de urgie şi limba Lui e foc mistuitor! 

28. Duhul Lui ca un şuvoi revărsat care ajunge până la gât, ca să cearnă pe neamuri 
cu sita nimicirii. 

29. Voi veţi cânta atunci, ca în noaptea cea de praznic, cu bucurie în inimi, în 
sunetul de flaut, ca să mergeţi în muntele Domnului, vârtutea lui Israel. 

30. Şi Domnul va face să răsune glasul Său măreț şi va prăvăli braţul Său în 
aprinderea mâniei Sale, în mijlocul unui foc mistuitor, al vijeliei şi al potopului de 
ape şi grindină. 

31. La glasul Domnului va tremura Asiria; cu toiagul Său o va lovi. 

32. La fiecare lovitură pe care Domnul 1-0 va da cu toiagul cel de mustrare, sunete 
de tobă, de harpă şi de joc vor izbucni. În cântece şi Domnul va lupta împotriva ei 
cu mâna ridicată. 

33. Un Jertfelnic de multă vreme este pregătit, hotărât pentru Moloh. Pus-a un rug 
mare şi larg, paiele şi lemnele sunt din belşug. Suflarea Domnului îl va aprinde ca 
un şuvoi de pucioasă. 


Capitolul 31 - Zădărnicia alianţei cu Egiptul. Domnul împotriva Asiriei 


1. Vai de cei ce se coboară în Egipt după ajutor şi se bizuie pe caii lor şi îşi pun 
nădejdea în mulțimea carelor şi în puterea călăreţilor, dar nu-şi aţintesc privirea 
către Sfântul lui Israel şi nu caută pe Domnul. 

2. Dar EI este înţelept, El face să vină nenorocirea şi nu Îşi ia înapoi cuvintele. El 
Se ridică împotriva casei celor fără de lege şi împotriva ajutorului celor care 
săvârşesc nedreptatea. 

3. Egipteanul este om, nu Dumnezeu, caii lui sunt carne şi nu duh. Când Domnul 
Îşi va întinde mâna Lui, ocrotitorul se va împiedica şi ocrotitul va cădea, iar 
amândoi împreună vor pieri. 

4. Că iată ce mi-a grăit Domnul: "Precum leul şi puiul de leu răcnesc asupra prăzii 
şi împotriva lor se adună toată ceata de păstori şi nu se înfioară de strigătele lor, 
nici nu se tulbură de mulțimea lor, tot astfel Domnul Savaot Se va pogori să se 
războiască pe muntele Sionului şi pe colina lui. Şi duşmanii se vor risipi toţi, 

5. Ca păsările care zboară. Aşa Domnul Savaot va ocroti Ierusalimul, îl va acoperi, 
îl va mântui, îl va cruța, îl va libera”. 

6. Întoarceţi-vă către Acela de Care adâncul vă desparte, copii ai lui Israel! 

7. În vremea aceea fiecare din voi veţi da la o parte idolii de argint şi cei de aur pe 
care i-ai făcut cu mâinile voastre cele păcătoase. 

8. Şi Asiria va cădea în sabie care nu este omenească, va fi nimicită nu de sabia 
unui muritor. Ea o va lua la fugă în faţa sabiei, iar tinerii vor fi duşi în robie! 

9. De frică întăritura ei va fi nimicită, iar căpeteniile vor fugi din jurul steagului, 
zice Domnul, a Cărui văpaie este în Sion şi cuptorul în Ierusalim! 


Capitolul 32 - Regele drept. Femeile nepăsătoare. Domnia dreptăţii şi păcii 

1. lată că un rege va stăpâni prin dreptate şi căpeteniile vor cârmui cu dreptate. 

2. Fiecare va fi ca un adăpost împotriva vântului, ca un liman împotriva vijeliei, ca 
pâraiele de apă într-un pământ uscat şi ca umbra unei stânci înalte într-un ţinut 
însetat. 

3. Ochii celor care văd nu vor fi închişi şi urechile celor care aud vor lua aminte. 

4. Inima celor uşuratici va judeca sănătos şi limba celor gângavi va grăi iute şi 
desluşit. 

5. Nebunului nu 1 se va mai zice că e de neam bun şi celui viclean că e mare la 
suflet. 

6. Că nebunul grăieşte nebunii şi inima lui gândeşte răul ca să săvârşească 
nelegiuiri, să rostească cuvinte mincinoase împotriva Domnului, să lase nemâncat 
pe cel flămând şi celor însetaţi să nu le dea să bea. 

7. Uneltele celui mişel sunt ticăloase, el plăsmuieşte uneltiri ca să piardă pe cei 
smeriți prin cuvinte mincinoase, pe cel sărac care-şi caută dreptate. 

8. Omul de viţă bună sfătuieşte cele cuviincioase şi stăruieşte în cuviinţa lui. 

9. Femei fără de grijă, sculaţi-vă şi ascultați glasul meu! Fecioare încrezătoare, 
luaţi aminte la graiul meu! 

10. Într-un an şi câteva zile veţi tremura, voi încrezătoarelor, culesul va fi trecut şi 
strânsul nu se va mai face! 

11. Tremuraţi, nepăsătoarelor, înfioraţi-vă, încrezătoarelor, scoateţi îmbrăcămintea, 
dezbrăcaţi-vă, încingeţi-vă peste mijloc cu haine de jale. 

12. Bateţi-vă în piept şi plângeţi pentru ţarinele cele frumoase, şi rodnicia viilor. 

13. Pe pământul poporului meu vor creşte spini şi ciulini, ba şi în toate casele de 
petrecere ale vesele: cetăţi. 

14. Palatul va fi pustiu, cetatea cea zgomotoasă, părăsită, colina şi turnul de strajă, 
pustiite, prefăcute pe vecie în vizuini, loc de zburdare pentru asini şi păşune pentru 
turme, 

15. Până când se va turna din Duhul cel de sus şi pustiul va fi ca o grădină cu pomi 
şi grădina socotită ca o pădure. 

16. Atunci judecata va locui în deşert şi dreptatea va sălăşlui în grădina cea cu 
pomi. 

17. Pacea va fi lucrul dreptăţii, roada dreptăţii va fi liniştea şi nădejdea în veci de 
veci. 

18. Atunci poporul meu va locui într-un loc de pace, în sălaşuri de nădejde şi în 
adăposturi fără grijă. 

19. Pădurea va cădea de grindină, iar cetatea va fi supusă. 

20. Fericiţi sunteţi voi, care semănaţi şi nu legaţi nici boul, nici asinul! 


Capitolul 33- Izbăvirea făgăduită poporului lui Dumnezeu 


Xp Xe Xp e Xe Xe XP e e Xe Xe XP e e Xe Xe Xe e e Xe Xe e e e Xe Xe XP e e Xe e XE e 
Xp Xe Xe e e Xe Xe e e e Xe Xe e e e e 2 e De e e e e e e e Xe 2 e e e Xe XX 


kkkhkkrhkhkrhkhkkhkhkkikhkkhkhkikhkikikyik 


kkkkkkhkhkkhkhkkhkhkhkhkhkhkhkikikhkiki ki 


Xp XP Xp e Xe XP XP e e Xe Xe Xe e e Xe Xe Xe e e Xe Xe Xe e e e Xe Xe Xe e e eX eX 


1. Vai ţie, pustiitorule, care n-ai fost pustiit şi ţie, Jefuitorule, care n-ai fost încă 
jefuit. Când vei sfârşi de pustiit, vei fi pustiit, când vei fi jefuit din destul, vei fi 
jefuit şi tu. 

2. Doamne, miluieşte-ne, că întru Tine am nădăjduit, fii ajutorul nostru în fiecare 
dimineaţă şi izbăvirea noastră în vremuri de strâmtorare! 

3. La glasul tunetului Tău neamurile vor fugi; când Te ridici Tu, popoarele se vor 
TISIpl. 

4. Şi vor aduna prada voastră, cum adună lăcustele; arunca-se-vor asupra ei, cum 
se aruncă lăcustele. 

5. Domnul este mare, El locuieşte în înălțime; Sionul este plin de judecată şi de 
dreptate. 

6. Ocrotirea Domnului în aceste vremuri va fi pentru Sion comoară de fericire; 
înţelepciunea, ştiinţa şi temerea de Dumnezeu sunt avuţia lui. 

7. lată că locuitorii din Ariel strigă pe uliţe, solii pentru pace plâng amar. 

8. Drumurile sunt pustii, nici un trecător pe cale. EI strică legământul, nesocoteşte 
cetăţile, nu mai ţine seamă de nimeni. 

9. Țara plânge şi tânjeşte, Libanul este tulburat şi ofilit. Şaronul a ajuns ca un 
pustiu, Basanul şi Carmelul îşi scutură frunzişul lor. 

10. Acum Mă voi scula, zice Domnul, acum Mă voi ridica, acum Mă voi înălța! 

11. Zămislit-aţi fân şi aţi născut paie, suflarea voastră e foc care vă va mistui, 

12. Popoarele vor fi prefăcute în cenuşă ca spinii tăiaţi şi mistuiţi de foc! 

13. Voi cei de departe, auziţi ce am făcut, şi voi cei de aproape, cunoaşteţi puterea 
Mea! 

14. Păcătoşii vor tremura în Sion şi pe cei fără de lege fierul îi va cuprinde: "Care 
din noi poate să îndure focul mistuitor, care din noi poate să stea pe jarul cel de 
veci?” 

15. Omul cel drept în calea sa şi cel ce grăieşte cuvinte de cinste, care dă la o parte 
câştigul cel nedrept, cel ce mâinile înapoi le trage şi mită nu primeşte, care-şi 
astupă urechile când aude fărădelegi şi îşi pune văl pe ochi ca să nu mai vadă răul, 
16. Acela va locui pe înălțimi, Şi stâncile cele tari vor fi cetatea lui; pâine 1 se va da 
şi apa nu-i va lipsi. 

17. Ochii tăi vor privi pe rege în toată frumuseţea lui şi o ţară îndepărtată vor 
vedea. 

18. Inima ta îşi va aduce aminte de aceste vremuri de groază, zicând: "Unde este 
scriitorul, unde este vistiernicul, unde este străjuitorul cel din turnuri? 

19. Atunci nu vei mai vedea pe poporul acesta îndrăzneţ, acest neam cu vorbe 
încâlcite, pe care nu-l înţelegem, care bâlbâie o limbă care nu se poate pricepe. 

20. Priveşte Sionul, cetatea sărbătorilor noastre; ochii tăi să vadă Ierusalimul, loc 
de linişte, cort bine înfipt, ai cărui țăruşi nu se pot scoate, ale cărui frânghii nu se 
pot desface. 

21. Domnul este pentru noi aici în toată slava Sa; EI ţine loc pentru noi de fluvii, de 
largi canaluri, pe care nici o barcă cu vâsle nu trece, pe care nici o corabie mare nu 
merge. 

22. Domnul este Judecătorul nostru, Domnul este Căpetenia noastră, Domnul este 
Împăratul nostru, El ne va izbăvi! 

23. Frânghiile tale sunt dezlegate, ele nu mai sprijină catargul, nici nu mai întind 
pânzele. Atunci se va împărţi o mare pradă şi şchiopii vor avea parte de ea. 

24. Nimeni dintre locuitorii Sionului nu va zice: "Sunt bolnav!” Poporul care-l 
locuieşte va dobândi iertarea păcatelor. 


Capitolul 34 - Edomul (Idumeea) ca simbol al neamurilor pedepsite 


1. Apropiaţi-vă, voi neamuri, şi ascultați, şi voi popoare, luaţi aminte; să asculte 
pământul şi cei ce-l locuiesc, lumea cu toate făpturile ei. 

2. Că Domnul este mâniat asupra popoarelor, cu urgie împotriva oştirii lor. EI le 
nimiceşte şi le dă la junghiere; 

3. Morţii lor vor fi aruncaţi pe câmp, cadavrele lor greu vor mirosi şi prin munţi 
vor şerpui pârâiaşe din sângele lor. 

4. Toată oştirea cerului se va topi, cerurile se vor strânge ca un sul de hârtie şi toată 
oştirea lor va cădea cum cad frunzele de viţă şi cele de smochin. 

5. Că s-a îmbătat de mânie în ceruri sabia Domnului şi iată că asupra lui Edom 
coboară, asupra poporului hărăzit pedepsei. 

6. Sabia Domnului este plină de sânge, acoperită de grăsime, de sânge de miei şi de 
țapi, de grăsimea rărunchilor de berbeci. Că Domnul face jertfă la Boţra şi mare 
junghiere în ţara lui Edom. 

7. Bivolii cad împreună cu ei, şi boii cu taurii. Şi pământul se îmbată de sângele lor 
şi pulberea de grăsime este plină. 

8. Căci aceasta este ziua de răzbunare a Domnului, an de răsplătire pentru pricina 
Sionului! 

9. Râurile în păcură se vor preface şi pulberea în pucioasă. Pământul lui va fi 
pucioasă arzătoare, 

10. Zi şi noapte. Niciodată nu se va mai stinge în veci de veci şi din neam în neam 
se va înălța văpaia şi fumul lui. Pe veci el va rămâne pustiu şi nimeni pe acolo nu 
va trece. 

11. Pelicanul şi ariciul vor fi stăpânii lui, bufnița şi corbul, locuitorii lui. Şi pe 
deasupra, Domnul va întinde peste el frânghia nimicirii şi cumpăna pusturu. ŞI 
oameni cu chip de ţap într-însul vor locui şi de viţă bună socotiți vor fi. 

12. Nu se va pomeni acolo de nici un regat şi toți prinții lui vor fi nimiciţi. 

13. În palatele lui vor creşte spini, iar în turnurile dărâmate mărăcini şi urgie. 
Acolo va fi sălaşul şacalilor şi adăpostul struților. 

14. Câini şi pisici sălbatice se vor pripăşi pe acolo şi făpturi omeneşti cu chip de 
ţap se vor strânge (fără număr). Acolo vor zăbovi năluci ce umblă noaptea şi în 
acele locuri îşi vor găsi odihna. 

15. Acolo îşi va face şarpele cuibul, şi va depune ouă în el, va cloci şi va scoate 
pui. Acolo se vor strânge vulturii de pradă şi în acele locuri se vor găsi cu toţii. 

16. Cercetaţi cartea Domnului şi citiţi, că nimic din acestea nu lipseşte. Căci gura 
Domnului a poruncit şi suflarea Lui le-a adunat. 

17. EL singur a aruncat sorții şi mâna Lui le-a împărțit pământul cu funia. Pentru 
totdeauna ei le vor stăpâni şi în el vor locui din neam în neam. 


Capitolul 35 - Mântuire şi fericire 


1. Veseleşte-te pustiu însetat, să se bucure pustiul; ca şi crinul să înflorească. 

2. ŞI va înflori şi se va bucura pustiul Iordanului şi mărirea Libanului se va da lui şi 
cinstea Carmelului; şi poporul meu va vedea slava Domnului, strălucirea 
Dumnezeului nostru. 

3. Întăriţi-vă voi, mâini slabe şi prindeţi putere genunchi slăbănogi. 

4. Ziceţi celor slabi la inimă şi la cuget: "Întăriţi-vă şi nu vă temeţi. lată Dumnezeul 
nostru! Cu judecată răsplăteşte şi va răsplăti; EI va veni şi ne va mântui”. 

5. Atunci se vor deschide ochii celor orbi şi urechile celor surzi vor auzi. 

6. Atunci va sări şchiopul ca cerbul şi limpede va fi limba gângavilor; că izvoare 
de apă vor curge în pustiu şi pâraie în pământ însetat. 

7. Pământul cel fără de apă se va preface în bălți şi ţinutul cel însetat va fi izvor de 
apă. Acolo va fi veselia păsărilor, iarbă, trestie şi bălți. 

8. Acolo va fi cale curată şi cale sfântă se va chema şi nu va trece pe acolo nimeni 
necurat şi nici nu va fi acolo cale întinată. Chiar şi cei fără de minte vor merge pe 
dânsa şi nu se vor rătăci. 

9. Şi nu va fi acolo leu, nici fiare cumplite nu se vor sui pe ea şi nici nu se vor afla 
acolo; ci vor merge pe dânsa cei mântuiţi şi cei răscumpărați de Domnul se vor 
întoarce. 

10. Şi vor veni în Sion în chiote de bucurie şi veselia cea veşnică va încununa 
capul lor. Lauda şi bucuria şi veselia îi vor ajunge pe aceştia şi vor fugi durerea, 
întristarea şi suspinarea. 


Capitolul 36 - Senaherib năvăleşte în Iudeea. Rabşache ameninţă 


1. În anul al paisprezecelea al domniei lui lezechia, Sanherib, regele Asiriei, a 
pornit cu război împotriva cetăților celor întărite ale lui Iuda şi le-a cuprins. 

2. Şi regele Asiriei a trimis pe Rabşache cu mare oştire din Lachiş la Ierusalim 
către regele lezechia. Rabşache a tăbărât lângă canalul de apă al iazului de sus, pe 
drumul către țarina nălbitorului. 

3. Atunci a ieşit întru întâmpinarea lui Eliachim, feciorul lui Hilchia, căpetenia 
casei regelui, şi Şebna scriitorul şi loah cronicarul, feciorul lui Asaf. 

4. Şi Rabşache a zis către ei: "Spuneţi lui lezechia: Aşa zice regele cel mare, regele 
Asiriei: De unde vine încrederea aceasta pe care te bizui? 

5. Crezi tu că vorbele goale slujesc drept sfat şi tărie în luptă? În cine ţi-ai pus 
nădejdea, de te-ai răzvrătit împotriva mea? 

6. Ah, ştiu! ţi-ai pus nădejdea în Egipt; ai luat ca ocrotitor această trestie frântă, 
care sparge şi intră în mâna oricui se sprijină de ea. Aşa este Faraon pentru toţi cei 
ce se încred în el! 

7. Şi dacă voi îmi ziceţi: "În Domnul, Dumnezeul nostru, ne-am pus nădejdea 
noastră", oare nu este Acesta Dumnezeul pentru Care lezechia a oprit închinarea pe 
dealurile înalte şi altarele Lui le-a nimicit, zicând către Iuda şi Ierusalim: "Voi vă 
veţi închina numai înaintea acestui jertfelnic?" 

8. Şi acum fă acest legământ cu stăpânul meu, regele Asiriei, şi eu îți voi da ţie 
două mii de cai, numai să ai tot atâţi călăreţi care să-i încalece. 

9. Cum ai putea tu să nu iei în seamă pe unul din cei mai mici slujitori ai stăpânului 
meu? Dar tu te duci în Egipt pentru cai şi pentru călăreți. 

10. Şi crezi tu că fără voia Domnului m-am suit eu în această ţară ca să o pustiesc? 
Domnul mi-a spus: "Suie-te în ţinutul acesta şi-l pustieşte!" 

11. Atunci Eliachim, Şebna şi loah răspunseră lui Rabşache: "Grăieşte robilor tăi în 
graiul arameian, că noi îl înţelegem, şi nu ne grăi în limba iudaică în auzul 
poporului care este pe ziduri!" 

12. Şi a zis Rabşache: "Către stăpânul tău şi către tine m-a trimis stăpânul meu ca 
să grăiesc cuvintele acestea? Oare nu către oamenii care stau pe ziduri şi curând 
vor fi siliți să îşi mănânce cu voi excrementele şi să îşi bea urina?" 

13. Şi a stat Rabşache şi a strigat cu glas mare în limba iudaică şi a zis: "Ascultaţi 
cuvintele marelui rege, regele Asiriei! 

14. Că iată ce vă spune regele: "lezechia să nu vă înşele pe voi, căci el nu vă va 
putea scăpa; 

15. Şi lezechia să nu vă facă să nădăjduiţi în Domnul, zicând: "Domnul ne va 
izbăvi şi nu va da cetatea aceasta în mâna regelui Asiriei!" 

16. Nu ascultați pe lezechia, că iată ce zice regele Asiriei: "Faceţi pace cu mine şi 
fiți supuşii mei, şi fiecare va mânca din via şi din smochinul său şi va bea apă din 
puţul său, 

17. Până ce voi veni ca să vă duc într-o ţară ca a voastră, ţară de grâu şi de must, de 
pâine şi de vii. 

18. Şi lezechia să nu înşele credinţa voastră, zicând: "Domnul ne va scăpa!" Oare 
dumnezeii neamurilor au scăpat fiecare ţara lui din mâna regelui Asiriei? 

19. Unde sunt dumnezeii Hamatului şi Arpadului şi ai Samariei? Au scăpat ei oare 
Samaria din mâinile mele? 

20. Care din toţi dumnezeii ţărilor acestora au scăpat ţara lor din mâna mea, ca 
Domnul Dumnezeul vostru să elibereze Ierusalimul din mâna mea?" 

21. Şi ei au tăcut şi nimic nu i-au răspuns, pentru că era porunca regelui care 
spunea: "Să nu-i răspundeţi!" 

22. Atunci Eliachim, feciorul lui Hilchia, mai-marele peste casa regelui, şi Şebna 
scriitorul şi loah cronicarul, feciorul lui Asaf, au venit la lezechia şi, rupându-şi 
hainele, i-au făcut cunoscut cuvintele lui Rabşache. 


Capitolul 37 - Rugăciunea lui lezechia. Izbăvirea Ierusalimului 


1. Şi când a auzit regele lezechia cuvintele acestea, şi-a rupt veşmintele, s-a 
îmbrăcat în sac şi a intrat în templul Domnului. 

2. Şi a trimis pe Eliachim, cel de peste casa sa, şi pe Şebna scriitorul şi pe cei mai 
bătrâni dintre preoţi, îmbrăcaţi în sac, către proorocul Isaia, fiul lui Amos. 

3. ŞI au zis către dânsul: "Ziua de astăzi este zi de strâmtorare, de pedeapsă şi de 
ruşine; căci pruncii sunt gata a ieşi din pântecele maicii lor, dar ele nu au putere să- 
i nască! 

4. Poate Domnul Dumnezeul tău a auzit cuvintele lui Rabşache, pe care le-a trimis 
regele Asiriei, stăpânul său, ca să facă de ocară pe Dumnezeul cel viu, şi Domnul 
Dumnezeul tău poate îl va pedepsi pentru cuvintele pe care le-a auzit. Înalţă dar o 
rugăciune pentru rămăşița care se mai află!" 

5. ŞI au intrat robii regelui lezechia la proorocul Isaia. 

6. Şi le-a zis Isaia: "Aşa veţi răspunde stăpânului vostru: Aşa grăieşte Domnul 
Dumnezeu: Nu te teme de cuvintele pângăritoare pe care le-ai auzit din partea 
slujitorilor regelui Asiriei. 

7. lată, voi pune în el un astfel de duh, că va primi o veste şi se va întoarce în ţara 
lui şi acolo va cădea în ascuţişul sabiei”. 

8. Şi s-a întors Rabşache şi a aflat pe regele Asiriei tăbărât la Libna, căci i se 
spusese că a plecat din Lachiş. 

9. Atunci (regele Asiriei) a aflat că Tirhaca, regele Etiopiei, pornise împotriva lui şi 
iarăşi a trimis soli către lezechia, zicând: 

10. "Aşa veţi zice lui lezechia, regele lui Iuda: Să nu te încrezi în Dumnezeul tău, 
şi să nu te amăgeşti, zicând: Ierusalimul nu va fi dat în mâinile regelui Asiriei. 

11. Tu ai aflat ceea ce au făcut regii Asiriei tuturor ţărilor, cum le-au nimicit şi 
numai tu ai scăpat! 

12. Oare dumnezeii lor au izbăvit popoarele pe care le-au distrus părinții mei: 
Gozanul, Haranul, Reţeful şi pe fiii lui Eden din Telasar? 

13. Unde este regele Hamatului, al Arpadului, cel al cetăţii Sefarvaim, al Henei şi 
al Ivei?" 

14. Atunci lezechia a luat scrisoarea din mâna trimişilor şi a citit-o. Apoi el a intrat 
în templul Domnului şi a întins-o desfăcută înaintea Domnului. 

15. Şi s-a rugat lezechia către Domnul, zicând: 

16. "Doamne Savaot, Dumnezeul lui Israel, Care stai pe heruvimi, numai Tu singur 
eşti Dumnezeu al tuturor regatelor de pe pământ. Tu ai făcut cerul şi pământul. 

17. Pleacă, Doamne, urechea Ta şi deschide, Doamne, ochii Tăi şi vezi şi ia aminte 
la cuvintele lui Sanherib, pe care le-a trimis ca să facă de batjocură pe Dumnezeul 
cel viu. 

18. Cu adevărat, Doamne, regii Asiriei au nimicit toate neamurile şi ţările lor; 

19. Şi pe dumnezeii lor i-au ars cu foc, că ei nu sunt dumnezei, ci lucruri de mâini 
omeneşti: lemn şi piatră; pentru aceea ei i-au nimicit. 

20. Şi acum, Doamne, Dumnezeul nostru, izbăveşte-ne din mâna lui ca să ştie toate 
împărăţiile pământului că Tu singur eşti Domnul nostru!" 

21. Şi a trimis Isaia, fiul lui Amos, către lezechia, zicând: "Aşa zice Domnul 
Dumnezeul lui Israel, către Care te-ai rugat cu privire la Sanherib, regele Asiriei; 
22. lată hotărârea pe care a rostit-o împotriva lui: "Te dispreţuieşte şi îşi bate joc de 
tine fecioara, fiica Sionului; în spatele tău clatină din cap fiica Ierusalimului! 

23. Pe cine ai pângărit şi îi făcut de râs şi împotriva cui ai ridicat glasul şi sus ai 
înălțat ochu tăi? împotriva Sfântului lui Israel! 

24. Prin mâna servilor tăi ai hulit pe Domnul meu şi ai zis: Cu carele mele multe 
voi urca pe vârfurile munților, pe cele mai înalte piscuri ale Libanului! Voi tăia 
cedrii cei falnici şi cei mai de seamă dintre chiparoşi şi voi ajunge pe cele mai 
înalte culmi cu păduri dese. 

25. Că eu sunt cel ce am săpat fântâni şi am băut apă şi am secat sub paşii mei 
toate pâraiele Egiptului! 

26. Oare nu auzi tu? Din vremi străvechi am pregătit aceasta; din veac le-am 
hotărât şi acum le aduc la îndeplinire! Tu voiai să prefaci în ruină cetăţile cele 
întărite. 

27. Cei ce locuiau în ele erau fără putere, înspăimântați şi uluiţi. Ca iarba câmpului 
erau ei, ca frageda verdeață, ca iarba de pe acoperişuri înainte ca paiul ei să fi fost 
crescut. 

28. Ştiu când te scoli şi când te culci, toate faptele tale Îmi sunt cunoscute. 

29. Întărâtarea ta împotriva Mea, trufia ta au ajuns până la urechile Mele. De aceea 
voi pune belciug în nările tale şi frâul Meu buzelor tale şi te voi întoarce pe calea 
pe care ai venit! 

30. Şi pentru tine, acesta va fi semnul: anul acesta mâncaţi din pâinea ce creşte pe 
ogoare, în anul al doilea, din ceea ce creşte de la sine, iar în al treilea an semănați, 
secerați, sădiţi vii şi mâncaţi din roadele lor. 

31. Şi rămăşiţa care va fi scăpat din casa lui luda îşi va înfige rădăcini în jos şi va 
face roade în sus. 

32. Că din Ierusalim va ieşi o rămăşită şi din muntele Sionului cei scăpaţi cu viaţă. 
Râvna Domnului Savaot va face aceasta. 

33. Pentru aceasta, aşa zice Domnul către regele Asiriei: Nu va intra în această 
cetate şi nu va arunca nici o săgeată. Nu va porni împotriva ei cu scut şi nu o va 
înconjura cu valuri. 

34. Pe calea pe care a venit se va întoarce şi nu va intra în cetatea aceasta, zice 
Domnul. 

35. Apăra-voi cetatea aceasta şi o voi scăpa pentru Mine şi pentru David, sluga 
Mea!" 

36. Şi a ieşit îngerul Domnului şi a bătut în tabăra Asiriei o sută şi cincizeci de mii; 
iar dimineaţa, la sculare, toţi erau morţi. 

37. Atunci Sanherib, regele Asiriei, a ridicat tabăra şi a plecat şi s-a oprit la Ninive. 
38. Şi pe când el se închina în templul lui Nisroc, dumnezeul său, Adramelec şi 
Şareser, feciorii lui, l-au lovit cu sabia şi au fugit în ţinutul Ararat. Iar în locul lui, a 
domnit fiul său Asarhadon. 


Capitolul 38 - Regele se îmbolnăvește şi se vindecă. Rugăciunea lui lezechia 


1. În vremea aceea Iezechia s-a îmbolnăvit de moarte. Şi a intrat la el Isaia, fiul lui 
AMOS, şi 1-a zis: "Aşa grăieşte Domnul: Pune rânduială în casa ta, că nu vei mai 
trăi, ci vel muri”. 

2. Atunci s-a întors lezechia cu faţa la perete şi s-a rugat Domnului: 

3. "O, Doamne! Adu-ţi aminte că am umblat înaintea Ta întru credincioşie şi cu 
inimă curată, săvârşind ceea ce este plăcut înaintea ochilor Tăi!" Şi a izbucnit 
lezechia în hohote de plâns. 

4. Şi a fost cuvântul Domnului către Isaia, zicând: 

5. "Du-te şi spune lui lezechia: Aşa grăieşte Domnul Dumnezeul lui David, tatăl 
tău: Ascultat-am rugăciunea ta, văzut-am lacrimile tale, iată voi adăuga la viaţa ta 
încă cincisprezece ani 

6. Şi din mâna regelui Asiriei te voi izbăvi pe tine şi cetatea aceasta şi o voi ocroti”. 
7. Şi iată semnul care ţi se va da fie de la Domnul că EI Îşi va împlini cuvântul 
Său: 

8. "lată voi întoarce umbra cu atâtea linii pe care soarele le-a străbătut pe 
ceasornicul lui Ahaz, să zic cu zece linii”. Şi soarele s-a dat înapoi cu zece linii pe 
care el le străbătuse. 

9. Rugăciunea lui lezechia, regele lui Iuda, când a căzut bolnav şi s-a tămăduit de 
boala lui: 

10. "Atunci eu am zis: Mă duc la amiaza zilelor mele, la porțile locuinţei morților 
vol fi ținut pentru restul anilor mei. 

11. Nu voi mai vedea pe Domnul în pământul celor vii; şi nu voi mai privi pe 
nimeni dintre locuitorii lumii. 

12. Casa mea este smulsă şi dusă departe de mine, ca o colibă de ciobani. Îmi simt 
firul vieţii tăiat ca de un ţesător care m-ar rupe din țesătura lui. De dimineaţă până 
seara, Tu ai sfârşit cu mine. 

13. Strig până dimineaţa. Ca un leu (boala) îmi sfărâmă oasele mele! De dimineaţă 
până seara, Tu ai sfârşit cu mine. 

14. țip cumplit ca o rândunică, gem ca o porumbiţă. Ochi mei slăbesc, uitându-se 
în sus. Doamne, sunt în mare cumpănă, nu mă lăsa! 

15. Ce să mai grăiesc! El mi-a dat de ştire şi a făcut! Sfârşi-voi firul vieţii mele, 
aducându-mi aminte de amărăciunea sufletului meu! 

16. Doamne, prin îndurarea Ta se bucură omul de viaţă, prin ea mai am şi eu 
suflare; Tu mă tămăduieşti şi-mi dai iarăşi viaţă! 

17. lată că boala mea se schimbă în sănătate. Tu ai păzit viaţa mea de adâncul 
mistuitor! Tu ai aruncat înapoia Ta toate păcatele mele! 

18. Că locuinţa morților nu Te va lăuda şi moartea nu Te va prea slăvi; cei ce se 
coboară în mormânt nu mai nădăjduiesc în credincioşia Ta. 

19. Cel viu, cel viu Te laudă, ca mine astăzi; părinţii învaţă pe copiii lor 
credincioşia Ta. 

20. Domnul să ne mântuiască şi vom cânta din harpă în toate zilele vieţii noastre 
înaintea templului Domnului!" 

21. Şi Isaia a adus o turtă de smochine şi a pus-o deasupra bubei şi lezechia s-a 
vindecat. 

22. Şi lezechia a întrebat: "După care semn voi şti că voi intra în templul 
Domnului?" 


Capitolul 39 - Iezechia primeşte solii Babilonului şi le arată vistieriile sale, 
fapt care-i aduce pedepsirea 


1. În vremea aceea, Merodac-Baladan, fiul lui Baladan, regele Babilonului, a trimis 
scrisori şi un dar lui lezechia, auzind că a fost bolnav şi s-a făcut sănătos. 

2. Şi s-a bucurat pentru ele lezechia şi a arătat solilor vistieria, argintul, aurul, 
miresmele şi untdelemnul cel bun şi toată strânsura lui de arme şi tot ceea ce se 
afla în cămările lui. şi n-a rămas nimic în casa lui şi în tot cuprinsul stăpânirii lui pe 
care lezechia să nu-l fi arătat. 

3. Atunci a zis proorocul Isaia către regele lezechia: "Ce au zis oamenii aceştia şi 
de unde au venit ei la tine?" Şi a răspuns lezechia: "Au venit dintr-o ţară depărtată, 
din Babilon!" 

4. Şi a mai întrebat: "Ce au văzut în casa ta?" Şi a zis lezechia: "Au văzut toate câte 
sunt în casa mea; şi n-a rămas nimic în vistieriile mele pe care să nu-l fi arătat”. 

5. ŞI a zis Isaia către lezechia: "Ascultă ceea ce grăieşte Domnul Savaot! 

6. lată vin zile, când tot ceea ce au agonisit părinții tăi până astăzi va fi dus în 
Babilon şi nu va rămâne nimic, aşa zice Domnul. 

7. Şi din feciorii care vor ieşi din tine şi îi vei naşte, vor lua. Şi vor fi eunuci la 
curtea regelui din Babilon”. 

8. Şi a zis lezechia către Isaia: "Bun este cuvântul Domnului pe care l-ai grăit!" 
Căci, se gândea el: "Va fi pace şi linişte în timpul vieţii mele!" 


Capitolul 40 - Profeţie asupra Înaintemergătorului 


1. "Mângâiaţi, mângâiați pe poporul Meu", zice Dumnezeul vostru. 

2. "Daţi curaj lerusalimului şi strigați-i că munca de rob a luat sfârşit, fărădelegea 
sa a fost ispăşită şi că a luat pedeapsă îndoită din mâna Domnului pentru păcatele 
sale”. 

3. Un glas strigă: "În pustiu gătiţi calea Domnului, drepte faceţi în loc neumblat 
cărările Dumnezeului nostru. 

4. Toată valea să se umple şi tot muntele şi dealul să se plece; şi să fie cele 
strâmbe, drepte şi cele colțuroase, căi netede. 

5. Şi se va arăta slava Domnului şi tot trupul o va vedea căci gura Domnului a 
grăit”. 

6. Un glas zice: "Strigă!" Şi eu zic: "Ce să strig?" Tot trupul este ca iarba şi toată 
mărirea lui, ca floarea câmpului! 

7. Se usucă iarba, floarea se veştejeşte, că Duhul Domnului a trecut pe deasupra. 
Poporul este ca iarba. 

8. larba se usucă şi floarea se veştejeşte, dar cuvântul Dumnezeului nostru rămâne 
în veac! 

9. Suie-te pe munte înalt, cel ce binevesteşti Ierusalimului, ridică glasul tău cu 
putere, cel ce binevesteşti Ierusalimului, înalță glasul şi nu te teme, zi cetăților lui 
Iuda: "lată Dumnezeul vostru!" 

10. Că Domnul Dumnezeu vine cu putere şi braţul Lui supune tot. lată că preţul 
biruinţei Lui este cu EI şi rodul izbânzii merge înaintea Lui. 

11. EI va paşte turma Sa ca un Păstor şi cu braţul Său o va aduna. Pe miei îi va 
purta la sânul Său şi de cele ce alăptează va avea grijă. 

12. Cine a măsurat apele cu pumnul şi cine a măsurat pământul cu cotul? Cine a 
pus pulberea pământului în baniţă şi cine a cântărit munţii şi văile cu cântarul? 

13. Cine a căutat în adânc Duhul Domnului şi cine L-a sfătuit pe EI? 

14. De la cine a luat EI sfat ca să judece bine şi să înveţe căile dreptăţii, să înveţe 
ştiinţa şi calea înţelepciunii să o cunoască? 

15. lată, neamurile sunt ca o picătură de apă pe marginea unei găleți, ca un fir de 
pulbere într-un cântar. lată insulele care cântăresc cât un fir de praf. 

16. Libanul nu ajunge pentru aprinderea focului şi dobitoacele pentru arderi de tot. 
17. Toate popoarele sunt ca o nimica înaintea Lui; ele preţuiesc înaintea Lui cât o 
suflare. 

18. Cu cine veţi asemăna voi pe Cel Preaputernic şi unde veţi găsi altul asemenea 
Lui? 

19. Chipul cel turnat este turnat de un făurar, argintarul îl îmbracă cu aur şi-l 
înfrumuseţează cu lănţişoare. 

20. Săracul, care nu poate oferi mult, alege un lemn care nu putrezeşte; îşi caută un 
meşter iscusit ca să facă un idol care să nu se clatine. 

21. Nu ştiţi voi, oare, n-aţi auzit, nu vi s-a spus oare de la început, n-aţi înţeles voi 
ce vă învaţă întemeierea lumii? 

22. EI stă în scaun deasupra cercului pământului; pe locuitori îi vede ca pe lăcuste; 
EI întinde cerul ca un văl uşor şi îl desface ca un cort de locuit. 

23. EI preface în nimic pe căpetenii; pe judecătorii pământului îi nimiceşte. 

24. Abia sunt sădiţi, abia sunt semănaţi, abia a prins rădăcini tulpina lor în pământ; 
EI suflă peste ele şi le usucă şi vijelia le spulberă ca pe pleavă. 

25. Cu cine Mă asemănaţi voi ca să-i fiu asemenea?, zice Sfântul. 

26. Ridicaţi ochii în sus şi priviți: Cine le-a zidit pe toate acestea? - Cel ce scoate 
oştirea lor cu număr şi pe toate pe nume le cheamă! Celui Atotputernic şi cu mare 
vârtute nici una nu-l scapă! 

27. Pentru ce zici tu, lacove, pentru ce grăieşti, Israele: "Calea mea este ascunsă 
Domnului, dreptul meu este trecut cu vederea de Dumnezeul meu?" 

28. Nu ştii tu, sau n-ai aflat tu că Domnul este Dumnezeu veşnic, Care a făcut 
marginile pământului, Care nu oboseşte şi nici nu Îşi sleieşte puterea? Că 
înțelepciunea Lui este nemărginit de adâncă? 

29. EI dă tărie celui obosit şi celui slab îi dă putere mare. 

30. Cei tineri se obosesc, îşi risipesc puterile şi vitejii luptători vor putea să se 
clatine; 

31. Dar cei ce nădăjduiesc întru Domnul vor înnoi puterea lor, le vor creşte aripi ca 
ale vulturului; vor alerga şi nu-şi vor slei puterea, vor merge şi nu se vor obosi. 


Capitolul 41 - Cineva vine în numele Domnului. Israel şi Cel ce l-a ales. 
Căderea idolilor 

1. Tăceţi înaintea Mea, ostroave, şi ascultaţi-Mă; popoarele să-şi împrospăteze 
puterea, să vină mai lângă Mine şi să grăiască; apoi să intrăm la judecată! 

2. Cine a ridicat din Răsărit pe acela pe care biruinţa îl întâmpină pas cu pas? Cine 
i-a dat în stăpânire neamuri şi i-a supus regi? Cu sabia lui în pulbere îi preface, şi 
cu arcul îi risipeşte ca pe pleava cea măruntă. 

3. EI îi urmăreşte şi trece în pace pe căi pe unde n-au mai călcat picioarele lui. 

4. Cine a făcut aceasta şi cine a pus-o la cale? Cel ce dintru început cheamă 
neamurile; Eu, Domnul Care sunt cel dintâi şi voi fi cu cei din urmă. 

5. Ostroavele ÎL văd şi sunt cuprinse de spaimă, marginile pământului tremură, se 
apropie, vin, intră la judecată! 

6. Fiecare se ajută unul pe altul şi-şi zic: "Curaj!" 

7. Turnătorul îmbărbătează pe argintar şi cel ce bate aurul, pe cel care bate pe 
nicovală, zicând: "Îmbinarea este bună". Şi ţintuieşte idolul în cuie ca să nu se 
clatine. 

8. Dar tu, Israele, sluga Mea, lacove, pe care te-am ales, sămânţa lui Avraam, 
iubitul Meu!... 

9. Pe tine care te-am smuls din cele mai depărtate margini ale pământului şi te-am 
chemat din cele mai depărtate colţuri, şi ţi-am zis: Tu eşti robul Meu, pe tine te-am 
ales şi nu te-am lepădat; 

10. Nu te teme, că Eu sunt cu tine, nu privi cu îngrijorare, că Eu sunt Dumnezeul 
tău. Eu îţi dau tărie şi te ocrotesc şi dreapta Mea cea tare te va sprijini. 

11. lată că se vor ruşina şi de ocară se vor face toţi cei ce sunt aprinşi împotriva ta; 
toți vor fi nimiciţi şi vor pieri cei ce se fac vrăjmaşi ai tăi! 

12. Căuta-vei şi nu vei găsi pe cei ce te urăsc pe tine şi ca o nimica vor fi cei ce vor 
să se lupte cu tine. 

13. Că Eu sunt Dumnezeul tău, Eu întăresc dreapta ta şi îți zic ţie: "Nu te teme, 
căci Eu sunt ajutorul tău!" 

14. Nu-ţi fie frică, vierme al lui Iacov, viermişor al lui Israel, Eu sunt ajutorul tău, 
zice Domnul, Mântuitorul tău şi Sfântul lui Israel. 

15. lată voi face din tine o grapă cu dinţi, ascuţită şi nouă. Vei merge peste munţi 
şi-i vei preface în pulbere şi văile în pleavă măruntă. 

16. Tu le vei vântura, vântul le va lua şi vijelia le va risipi. Iar tu te vei bucura întru 
Domnul şi întru Sfântul lui Israel te vei prea mări! 

17. Cei săraci şi lipsiţi caută apă, dar nu o găsesc; limba lor este uscată de sete, Eu, 
Domnul lor, îi voi auzi; Eu, Dumnezeul lui Israel, nu-i voi părăsi! 

18. Pe dealuri înalte voi da drumul la râuri şi la izvoare în mujlocul văilor, pustiul îl 
voi preface în iaz şi pământul uscat în pâraie de apă! 

19. Sădi-voi în pustiu: cedri, salcâmi, mirți şi măslini şi în lacuri neumblate: 
chiparoşi, platani şi ienuperi laolaltă, 

20. Ca să vadă şi să-şi dea seama, să cerceteze şi să priceapă cu toţii că mâna 
Domnului a făcut acestea şi că Sfântul lui Israel le-a zidit! 

21. Veniţi şi vă apăraţi pricina voastră, zice Domnul; apropiaţi-vă cu dovezile 
voastre, zice regele lui Iacov. 

22. Să se apropie şi să ne spună mai dinainte ceea ce va fi! Vremea cea străveche, 
aşa cum ne-au dat de ştire, cu de-amănuntul o vom cerceta şi viitorul pe care-l 
proorocesc vom vedea ce este. 

23. Vestiţi cele ce vor fi în vremile mai de pe urmă, ca să ştim că sunteţi dumnezei! 
Haidem! Bine sau rău, faceţi ceva ca să ne putem încerca puterea! 

24. Dar iată că lucrarea voastră este nimic şi nimic sunteţi şi voi, urâciune este a vă 
alege! 

25. De la miazănoapte l-am chemat ca să vină, de la răsărit l-am chemat pe nume. 
EI a călcat în picioare pe satrapi ca pe noroi, cum calcă olarul lutul. 

26. Cine l-a descoperit odinioară ca să-l ştim şi cu mult înainte ca să zicem: "Este 
adevărat?" Dar nimeni n-a descoperit nimic, nimeni n-a vestit nimic şi nimeni n-a 
auzit cuvintele voastre. 

27. Eu Cel dintâi am zis Sionului: "lată-i, iată-i!" şi Ierusalimului am adus veste 
nouă. 

28. Privesc şi nu este nimeni; printre ei nu se află nici un profet. Eu îi întreb: "De 
unde vine el?" Dar ei nu răspund nimic! 

29. Drept aceea, toți sunt nimic, lucrările lor deşertăciune, idolii lor sunt vânare de 
vânt! 


Capitolul 42 - Întâiul Cânt despre Servul Domnului. Domnul biruitorul. 
Israel, slugă surdă şi oarbă 


1. lată Sluga Mea pe Care o sprijin, Alesul Meu, întru Care binevoieşte sufletul 
Meu. Pus-am peste El Duhul Meu şi EI va propovădui popoarelor legea Mea. 

2. Nu va striga, nici nu va grăi tare, şi în pieţe nu se va auzi glasul Lui. 

3. Trestia frântă nu o va zdrobi şi feştila ce fumegă nu o va stinge. El va 
propovădui legea Mea cu credincioşie; 

4. El nu va fi nici obosit, nici sleit de puteri, până ce nu va fi aşezat legea pe 
pământ; căci învăţătura Lui toate ţinuturile o aşteaptă. 

5. Aşa grăieşte Domnul cel Atotputernic, Care a făcut cerurile şi le-a întins, Care a 
întărit pământul şi cele de pe el, Care a dat suflare poporului de pe el şi duh celor 
ce umblă pe întinsul lui: 

6. "Eu, Domnul, Te-am chemat întru dreptatea Mea şi Te-am luat de mână şi Te- 
am ocrotit şi Te-am dat ca legământ al poporului Meu, spre luminarea neamurilor; 
7. Ca să deschizi ochii celor orbi, să scoţi din temniţă pe cei robiţi şi din adâncul 
închisorii pe cei ce locuiesc întru întuneric. 

8. Eu sunt Domnul şi acesta este numele Meu. Nu voi da nimănui slava Mea şi nici 
chipurilor cioplite cinstirea Mea”. 

9. Cele proorocite altădată s-au împlinit şi altele mai noi vă vestesc; înainte ca să ia 
fiinţă vi le dau de ştire. 

10. Cântaţi Domnului cântare nouă, cântaţi în strune laudele Lui până la marginile 
pământului! Marea să se zbuciume cu tot ce este în ea, ostroavele şi locuitorii lor! 
11. Pustiul şi cetăţile lui să înalțe glas, şi satele în care are sălaş Chedar! Locuitorii 
din Sela să chiuie de veselie; şi din vârfurile munţilor să strige de bucurie! 

12. Să prea slăvească pe Domnul şi lauda Lui s-o vestească în depărtatele ostroave. 
13. Domnul iese ca un viteaz, ca un războinic Îşi aprinde râvna Lui; strigă puternic, 
un strigăt de război. Împotriva vrăjmaşilor Lui EI luptă ca un viteaz! 

14. Tăcut-am multă vreme, stat-am liniştit şi mi-am stăpânit tăcerea; acum, ca o 
femeie care naşte, voi suspina, voi striga şi voi răsufla! 

15. Munţii îi voi pustii, la fel şi dealurile, toată verdeaţa lor o voi usca; pâraiele le 
voi preface în văi uscate şi bălțile fără apă le voi lăsa. 

16. Îndrepta-voi pe cei orbi pe drumuri pe care nu le cunosc, pe poteci neştiute îi 
voi povăţui; întunericul îl voi preface înaintea lor în lumină şi povârnişurile în 
câmpii întinse. Acestea sunt făgăduinţele Mele pe care le voi împlini şi cu vederea 
nu le voi trece. 

17. Să dea înapoi şi să se ruşineze cei ce îşi pun nădejdea în idoli, cei ce zic 
chipurilor turnate: "Voi sunteți dumnezeii noştri! 

18. Surzilor, auziţi; orbilor, priviţi, vedeţi! 

19. Cine este orb, fără numai sluga Mea? Cine este surd ca trimisul Meu? Cine este 
orb ca cel de un neam cu Mine şi surd ca Slujitorul Domnului? 

20. Tu multe ai văzut fără să te uiţi cu luare-aminte, urechile ţi-au fost deschise, 
dar n-ai auzit. 

21. Binevoit-a Domnul întru dreptatea Lui ca legea Lui s-o facă mare şi măreaţă. 
22. Dar poporul Lui este jefuit şi pustut; închişi toţi în peşteri şi ascunşi în temnițe. 
Prădaţi au fost şi nimeni nu i-a scăpat, jefuiți şi nimeni n-a zis: "Daţi înapoi!" 

23. Cine dintre voi va pleca urechea la acestea, va fi cu luare-aminte şi va asculta 
la cele ce vor să fie? 

24. Cine a dat pe Iacov jafului şi pe Israel jefuitorilor? Oare nu Domnul, împotriva 
Căruia noi am păcătuit, ale Cărui căi n-am voit să le urmăm şi a Cărui lege n-am 
ascultat-o? 

25. El a vărsat asupra lor iuţimea mâniei Lui şi furiile războiului. Văpaia 1-a 
cuprins şi n-au priceput; arşi au fost şi n-au luat seama. 


Capitolul 43 - Domnul e singurul Dumnezeu, proniatorul şi eliberatorul 
poporului Său. Impotriva Babilonului. Israel nerecunoscător 


kkhkhkkrhkhkhkhkkhhkkikhkkhkhkikhkikikyik 


e Xe Xe e e Xe Xe e e e Xe Xe e e e e 2 De De e e e e e e e Xe 2 e e e Xe XX 


kkhkhkkhkkhkhkkhhkkhkhkhkhkikikhkhkikkyik 


1. Şi acum aşa zice Domnul, Ziditorul tău, lacove, şi Creatorul tău, Israele: "Nu te 
teme, căci Eu te-am răscumpărat şi te-am chemat pe nume, al Meu eşti! 

2. Dacă tu vei trece prin ape, Eu sunt cu tine şi în valuri tu nu vei fi înecat. Dacă 
vei trece prin foc, nu vei fi ars şi flăcările nu te vor mistui. 

3. Că Eu sunt Domnul Dumnezeul tău, Sfântul lui Israel, Mântuitorul. Eu dau 
Egiptul preţ de răscumpărare pentru tine, Etiopia şi Saba în locul tău; 

4. Fiindcă tu eşti de preţ în ochii Mei şi de cinste şi te iubesc; voi da neamurile în 
locul tău şi popoarele în locul sufletului tău. 

5. Nu te teme, că Eu sunt cu tine! De la răsărit voi aduce seminţia ta şi de la apus te 
voi strânge pe tine. 

6. Voi zice către miazănoapte: "Dă-Mi-i" şi către miazăzi: "Nu-i opri!" Aduceţi pe 
furi Mei din ţinuturi depărtate şi pe fiicele Mele de la marginile pământului; 

7. Pe toţi acei care poartă numele Meu şi pentru slava Mea i-am creat, i-am zidit şi 
i-am pregătit! 

8. Să vină poporul cel orb care are ochi şi cel surd care are urechi! 

9. Neamurile toate laolaltă să se adune şi să se strângă popoarele! Care dintre ele 
ne-au dat de ştire aceasta şi ne-au făcut prooroci? Să-şi aducă martorii şi să 
dovedească, să audă toţi şi să zică: "Adevărat!" 

10. Voi sunteţi martorii Mei, zice Domnul, şi Sluga pe care am ales-o, ca să ştiţi, să 
credeţi şi să pricepeţi că Eu sunt: înainte de Mine n-a fost Dumnezeu şi nici după 
Mine nu va mai fi! 

11. Eu, Eu sunt Domnul şi nu este izbăvitor afară de Mine! 

12. Eu sunt Cel ce am vestit, Cel ce am izbăvit şi Cel ce am prezis şi nu sunt străin 
la voi. Voi sunteţi martorii Mei, zice Domnul. 

13. Eu sunt Dumnezeu din veşnicie şi de aici încolo Eu sunt! Nimeni nu poate să 
iasă de sub puterea Mea şi ceea ce fac Eu, cine poate strica?" 

14. Aşa zice Domnul, Izbăvitorul vostru, Sfântul lui Israel: "Pentru voi trimit 
prăpăd la Babilon, ca să-i pun pe toţi pe fugă, pe aceşti caldei aşa de mândri pe 
corăbiile lor. 

15. Eu sunt Domnul, Sfântul vostru, Ziditorul lui Israel, Împăratul vostru!" 

16. Aşa zice Domnul, Cel ce croieşte drum pe mare şi cărare pe întinsele ape; 

17. Cel care scoate carele de război şi caii, oştirea şi căpeteniile, ca să se culce la 
pământ şi să nu se mai scoale şi să se stingă ca o feştilă de opaiţ; 

18. Nu vă mai amintiți de întâmplările trecute şi nu mai luaţi în seamă lucrurile de 
altădată". 

19. lată că Eu fac un lucru nou, el dă muguri; nu-l vedeţi voi oare? Croi-voi în 
deşert o cale, în loc uscat izvoare de apă. 

20. Pe Tine Te vor prea slăvi fiarele câmpului, şacalii şi struţiui, că Tu ai izvorât apă 
în pustiu, şuvoaie de apă în pământ neumblat, ca să adăpi pe poporul Meu cel ales; 
21. Poporul pe care l-am făcut pentru Mine, ca să Mă prea slăvească întru laude. 

22. Dar tu nu M-ai chemat, lacove, şi tu nu te-ai ostenit pentru Mine, Israele! 

23. Tu nu Mi-ai junghiat nici măcar o oaie ca ardere de tot şi cu jertfă sângeroasă 
tu nu M-ai prea slăvit. Eu nu te-am supărat cerând prinoase şi nu te-am împovărat 
cu jertfe de tămâie. 

24. Tu n-ai cumpărat pe bani miresme pentru Mine şi de grăsimea jertfelor tale tu 
nu M-ai săturat, ci M-ai copleşit cu păcatele tale şi cu fărădelegile tale tu M-ai 
chinuit. 

25. Eu, Eu sunt Acel Care şterge păcatele tale şi nu îşi mai aduce aminte de 
fărădelegile tale. 

26. Adu-Mi aminte ca să judecăm împreună, fă tu însuți socoteala ca să te 
dezvinovăţeşti: 

27. Tatăl tău dintâi a păcătuit şi urmaşii tăi şi-au bătut joc de Mine; 

28. Căpeteniile tale au pângărit altarul Meu. Pentru aceasta am dat pe lacov 
pierzării şi pe Israel spre bătaie de joc!" 


Capitolul 44 - Slava lui Dumnezeu. Deşertăciunea idolilor. Îndemn la 
pocăință. Bucuria răscumpărării. Profeţie asupra lui Cirus 


1. Şi acum ascultă lacove, sluga Mea şi Israele, pe care te-am ales! 

2. Aşa zice Domnul, Făcătorul şi Ziditorul tău din pântecele maicii tale, şi 
Ocrotitorul tău: "Nu te teme, sluga Mea Iacov şi tu Israele, pe care te-am ales. 

3. Că Eu voi vărsa apă peste pământul însetat şi pâraie de apă în ţinut uscat. Vărsa- 
voi din Duhul Meu peste odrasla ta şi binecuvântarea Mea peste mlădiţele tale. 

4. Şi vor odrăsli ca iarba pe malul pâraielor şi ca pajiştile de-a lungul apelor 
curgătoare!" 

5. Unul va zice: "Eu sunt al Domnului!” Altul se va numi cu numele lui Iacov. 
Unul va scrie cu mâna lui: "Sunt al Domnului" şi va vrea să-şi dea numele de 
Israel! 

6. Aşa zise Domnul, Regele lui Israel şi Izbăvitorul său, Domnul Savaot: "Eu sunt 
Cel dintâi şi Cel de pe urmă şi nu este alt dumnezeu afară de Mine! 

7. Cine este ca Mine să vină lângă Mine, să grăiască, să proorocească şi să se 
măsoare cu Mine! Cine a vestit de la început viitorul? Ceea ce se va întâmpla, cine 
poate să le prevestească? 

8. Nu vă temeţi, nici nu vă spăimântaţi! N-am arătat Eu odinioară şi n-am vestit, 
când v-am luat pe voi de martori? Este oare un alt dumnezeu afară de Mine? Este 
un alt adăpost ca Mine? 

9. Toţi făcătorii de idoli nu sunt nimic şi cele mai alese lucrări ale lor nu slujesc la 
nimic. Martorii lor nu văd nimic şi, spre ruşinea lor, nici nu înţeleg nimic. 

10. Cine a făcut un dumnezeu şi a turnat un idol fără să tragă un folos din aceasta? 

11. lată toți cinstitorii lor se ruşinează; meşteşugarii nu sunt decât oameni! Să se 
adune toţi şi să se apropie! Ei tremură laolaltă şi simt mare ruşine! 

12. Fierarul ascute o daltă şi dă chip lucrului său cu cărbuni aprinşi. Alcătuieşte 
idolul cu lovituri de ciocan şi-i dă chip cu puterea braţului său. Lui îi este foame şi, 
sleit de puteri, el rabdă de sete şi este tare obosit. 

13. Lemnarul întinde sfoara, face un semn cu plumbul. El lucrează cu sculele lui şi 
măsoară cu compasul. El face lucrul lui după chipul unui om, după frumoasa 
înfăţişare a unui pământean, ca să fie aşezat într-o casă. 

14. EI şi-a tăiat un cedru, sau a luat chiparos sau stejar, pe care şi-i alesese dintre 
copacii pădurii, sau a plantat un cedru pe care ploaia l-a făcut să crească. 

15. Omul se slujeşte de ei pentru aprins focul şi îi ia să se încălzească. EI îi arde ca 
să coacă pâinea, ba mai mult, tot din el face şi un dumnezeu şi se închină la el, face 
un idol pe care îl cinsteşte. 

16. EI a ars jumătate din lemne, a fript pe jeratic carne pe care o mănâncă şi se 
satură. Se mai încălzeşte şi zice: "Mi-e cald! Simt văpaia lui!" 

17. Şi cu ce a rămas, el face un dumnezeu, un idol pe care îl cinsteşte şi căruia 1 se 
închină şi căruia se roagă zicând: "Izbăveşte-mă, că tu eşti dumnezeul meu!" 

18. Ei nu-şi dau seama şi nici nu pricep că ochii lor sunt închişi şi nu pot să vadă şi 
inima lor este împietrită şi nu pot să înţeleagă. 

19. Cu toate acestea el nu-şi face socoteală în inima sa, că este simplu şi fără 
pricepere, şi nu zice: "Jumătate l-am pus pe foc şi am copt pâine, pe cărbuni am 
fnpt carne şi am mâncat-o, iar cu cealaltă jumătate care a mai rămas, voi face un 
idol urâcios şi mă voi închina la un trunchi de copac”. 

20. El se hrăneşte cu năluci, inima lui înşelată l-a dus la rătăcire. El nu-şi 
mântuieşte sufletul său şi nu zice: "Oare ce am eu în mâna mea nu este o 
momeală?" 

21. Adu-ţi aminte despre aceasta, lacove, Israele, că tu eşti sluga Mea! Te-am făcut 
să-Mi fii Mie slugă, Israele, Eu nu te voi uita! 

22. Risipit-am păcatele tale ca pe un nor şi fărădelegile tale ca pe o negură. 
Întoarce-te către Mine, că Eu te-am mântuit! 

23. Cântaţi voi ceruri, că Domnul a făcut aceasta; răsunaţi adâncuri ale pământului; 
munţilor, tresăltați de bucurie, voi toţi copacii pădurii, cântaţi, că a răscumpărat 
Domnul pe Iacov şi în Israel Şi-a dat pe faţă slava Sa! 

24. Aşa grăieşte Domnul, Izbăvitorul tău şi Care te-a zidit din sânul maicii tale: 
"Eu sunt Domnul, Care a zidit lumea; singur am făcut cerurile, Eu am întărit 
pământul, şi cine Mi-a fost într-ajutor? 

25. Eu zădărnicesc semnele mincinoşilor şi pe ghicitori îi fac să fie nebuni, ruşinez 
pe cei înţelepţi şi înţelepciunea lor o prefac în nebunie. 

26. Eu sunt Domnul Care întăreşte cuvântul slugilor Mele şi împlineşte sfatul 
trimişilor Mei. Eu am zis Ierusalimului: "Va fi locuit” şi cetăților lui luda: "Zidite 
vor fi”. Şi Eu le voi ridica din dărâmături! 

27. Şi adâncului i-am zis: "Seacă!" Iată, îţi voi lăsa râurile fără apă. 

28. Şi am zis despre Cirus: "EI este păstorul Meu, el va împlini toate voile Mele”. 
Şi despre Ierusalim am zis: "Să fie rezidit şi templul să fie ridicat din temelu!" 


Capitolul 45 - Pofeţie asupra lui Cirus (continuare). O nouă profeție asupra 
lui Mesia. Vestirile Domnului. Chemarea şi convertirea neamurilor 


1. Aşa zice Domnul unsului Său Cirus, pe care îl ţine de mâna lui cea dreaptă, ca să 
doboare neamurile înaintea lui şi ca să dezlege cingătorile regilor, să deschidă 
porțile înaintea lui şi ca ele să nu mai fie închise: 

2. "Eu voi merge înaintea ta şi drumurile cele muntoase le voi netezi, voi zdrobi 
porțile cele de aramă şi zăvoarele cele de fier le voi sfărâma. 

3. Şi îți voi da ţie vistierii ascunse, bogății îngropate în pământ, ca să ştii că Eu 
sunt Domnul Cel care te-a chemat pe nume, Eu sunt Dumnezeul lui Israel. 

4. Pentru sluga Mea Iacov şi pentru Israel, alesul Meu, te-am chemat pe nume şi un 
nume de cinste i-am dat fără ca tu să Mă ştii. 

5. Eu sunt Domnul şi nimeni altul! Afară de Mine nu este Dumnezeu. Eu te-am 
încins fără ca tu să Mă cunoşti. 

6. Ca să se ştie de la răsărit şi până la apus că nu este nimic afară de Mine! Eu sunt 
Domnul şi nimeni altul! 

7. Eu întocmesc lumina şi dau chip întunericului, Cel ce sălăşluieşte pacea şi 
restriştei îi lasă cale: Eu sunt Domnul Care fac toate acestea. 

8. Picuraţi rouă de sus, voi ceruri, şi norii să reverse în ploaie dreptatea! Pământul 
să se deschidă şi să odrăslească mântuirea şi dreptatea să dea mlădiţe laolaltă: Eu, 
Domnul, am zidit toate acestea! 

9. Vai de cel ce se ceartă cu Ziditorul său, ciob printre hârburile de pământ! Oare 
lutul zice olarului: "Ce faci tu?" Şi lucrul către meşter: "Tu nu eşti iscusit!" 

10. Vai de cel ce zice către părinte: "Pentru ce dai naştere?" şi femeii: "Pentru ce ai 
Copu?" 

11. Aşa zice Domnul, Sfântul lui Israel şi Ziditorul său: "Îndrăzniţi voi oare să Mă 
întrebaţi despre cele viitoare şi să daţi poruncă lucrului mâinilor Mele? 

12. Eu am făcut pământul şi omul de pe el Eu l-am zidit. Eu cu mâinile am întins 
cerurile şi la toată oştirea lor Eu îi dau poruncă. 

13. Eu l-am ridicat întru dreptatea Mea şi toate căile lui le voi netezi. El va zidi 
cetatea Mea şi va libera pe robii Mei, fără răscumpărare şi fără daruri”, zice 
Domnul Savaot. 

14. Aşa zice Domnul: "Bogăţiile Egiptului şi câştigurile Etiopiei şi ale sabeenilor 
celor înalți la stat vor trece la tine şi ai tăi vor fi; în lanţuri îţi vor sluji ţie şi vor 
cădea înaintea ta şi rugându-se ţie vor zice: "Numai tu ai un Dumnezeu tare, şi nu 
este alt dumnezeu afară de EI. 

15. Cu adevărat Tu eşti Dumnezeu ascuns, Dumnezeul lui Israel Cel izbăvitor! 

16. Cei care se aprindeau împotriva Ta vor fi ruşinaţi şi umiliţi, făcătorii de idoli se 
vor face de râs. 

17. Israel va fi izbăvit de Domnul cu mântuire veşnică. Voi nu veţi fi ruşinaţi, nici 
umiliți în vecii vecilor!" 

18. Că aşa zice Domnul, Care a făcut cerurile, Dumnezeu, Care a întocmit 
pământul, l-a făcut şi l-a întărit; şi nu în deşert l-a făcut, ci ca să fie locuit: "Eu sunt 
Domnul şi nu este altul!" 

19. N-am grăit acestea într-ascuns, undeva în vreun colţ întunecos al pământului; şi 
n-am zis fără rost neamului lui lacov: "Căutaţi-Mă!" Eu sunt Domnul Cel ce 
grăieşte drept şi spune adevărul! 

20. Adunaţi-vă, veniţi, apropiaţi-vă laolaltă, cei rămaşi cu viaţă dintre neamuri! 
Nu îşi dau seama de nimic cei ce duc după ei un idol de lemn şi se închină unui 
dumnezeu care nu poate izbăvi! 

21. Grăiţi, apropiaţi-vă şi sfătuiți-vă unul cu altul! Cine a vestit aceasta, cine 
altădată a dat de ştire? Oare nu Eu Domnul? Nu este alt dumnezeu afară de Mine. 
Dumnezeu drept şi izbăvitor nu este altul decât Mine! 

22. Întoarceţi-vă către Mine şi veţi fi mântuiţi, voi cei ce locuiţi toate ţinuturile cele 
mai îndepărtate ale pământului! Că Eu sunt Dumnezeu tare şi nu este altul! 

23. Am jurat pe Mine Însumi! Din gura Mea iese dreptatea şi nu-Mi întorc 
cuvântul; înaintea Mea tot genunchiul se va pleca; pe Mine jura-va toată limba. 

24. ŞI va zice: "Numai în Domnul este dreptatea şi virtutea! Către Dânsul vor veni 
şi înfruntaţi vor fi cei ce sunt întărâtați împotriva Lui. 

25. Întru Domnul se vor îndrepta şi va fi prea slăvită toată seminţia lui Israel!" 


Capitolul 46 - Zeii Babilonului cad. Israel e izbăvit 


1. Bel se prăbuşeşte, Nebo este răsturnat, chipurile lor aşezate pe vite şi pe 
dobitoace. Chipurile, pe care voi acum le purtaţi, sunt încărcate şi au ajuns o 
povară pentru vitele trudite. 

2. Idolii cad, se prăbuşesc laolaltă, nu pot să izbăvească pe cei care îi poartă; ei 
înşişi sunt duşi în robie. 

3. "Ascultaţi voi, cei din casa lui lacov şi toţi cei care aţi mai rămas din casa lui 
Israel, pe care v-am purtat din sânul maicii voastre, de care am avut grijă de la 
naşterea voastră. 

4. Până la bătrâneţea voastră Eu sunt Acelaşi, până la adâncile voastre cărunţele Eu 
vă voi ocroti. Precum am făcut în trecut, Mă leg înaintea voastră că vă voi ocroti şi 
vă voi izbăvi şi în viitor. 

5. Cu cine Mă veţi pune alături şi Mă veţi face egal, cu cine Mă veţi asemăna, ca să 
fim deopotrivă? 

6. Ei scot aurul din pungile lor şi argintul în cântar îl cântăresc; plătesc un argintar 
ca să le facă un chip de dumnezeu, apoi se închină lui şi îl cinstesc. 

7. Îl poartă pe umeri, îl duc, îl pun jos şi el stă fără să se clintească din locul său. El 
nu răspunde celui care strigă către el şi din primejdii nu-l scapă. 

8. Amintiţi-vă de aceasta şi învăţaţi-vă minte, păcătoşilor! 

9. Aduceţi-vă aminte de vremurile străvechi, de la obârşia lor, că Eu sunt 
Dumnezeu şi nu este un altul. Eu sunt Dumnezeu şi nu este nimeni asemenea Mie! 
10. De la început Eu vestesc sfârşitul şi mai dinainte ceea ce are să se întâmple. Şi 
zic: Planul Meu va dăinui şi toată voia Mea o voi face! 

11. De la răsărit chem o pasăre de pradă, dintr-un ţinut depărtat un om care să 
împlinească planul Meu. Am vorbit, voi împlini; am hotărât, voi înfăptui! 

12. Ascultaţi-Mă voi, oameni cu inima împietrită, voi cei care staţi departe de 
mântuirea voastră! 

13. Apropia-voi mântuirea Mea, căci ea nu este departe şi izbăvirea Mea nu va 
zăbovi. Atunci voi pune mântuirea Mea în Sion şi slava Mea pentru Israel!" 


Capitolul 47 - Profeţie despre căderea Babilonului 


1. "Coboară-te şi şezi în ţărână, fecioară, fiica Babilonului, stai pe pământ fără 
tron, fiică a caldeilor, că nu te va mai numi nimeni pe tine gingaşă şi plăcută! 

2. Învârteşte la râşniţă şi macină făină, dă-ţi la o parte vălul tău, ridică-şi veşmântul 
tău, rămâi cu picioarele goale şi treci râurile! 

3. Goliciunea ta să se descopere, să se vadă ruşinea ta. Mă voi răzbuna şi nu voi 
cruța pe nimeni", 

4. Zice Izbăvitorul nostru; Domnul Savaot este numele Lui, Sfântul lui Israel! 

5. "Stai tăcută şi mai la întuneric, fiică a caldeilor, nimeni nu te va mai chema pe 
tine stăpâna regatelor”. 

6. Mâniat am fost pe poporul Meu, pângărit-am moştenirea Mea şi am dat-o în 
mâna ta. Dar tu n-ai avut milă şi asupra bătrânului ai apăsat cu jug greu. 

7. Şi tu îți închipuiai: "Fi-voi pe veci stăpână!", dar niciodată n-ai cugetat şi de 
sfârşit nu ti-ai adus aminte! 

8. ŞI acum ascultă, tu cea în plăceri crescută, care stăpâneai fără de grijă şi ziceai în 
inima ta: "Nimeni alta nu este ca mine! Nu voi rămâne văduvă şi nu voi şti ce este 
lipsa de copii!" 

9. Şi aceste două într-o clipă, în aceeaşi zi, vor da peste tine: lipsa de copii şi 
văduvia; şi te vor copleşi cu toată mulțimea şi puterea fermecătoriilor şi vră- 
jitoriilor tale! 

10. întru fărădelegile tale tu nădăjduiai şi ziceai: "Nimeni nu mă vede!" Înţe- 
lepciunea ta şi ştiinţa ta te-au amăgit astfel, că ziceai în inima ta: "Eu şi nimeni alta 
nu este ca mine!" 

11. Drept aceea va veni peste tine o nenorocire pe care tu nu vei şti să o înlături cu 
frumuseţea ta şi te va copleşi nenorocirea pe care tu nu o vei putea ocoli şi pe 
neaşteptate va da peste tine pieirea, fără să fi avut vreme s-o prevesteşti! 

12. Păstrează pentru tine fermecătoriile tale şi vrăjitoriile cu care te-ai trudit din 
tinereţe, poate îţi vor sluji, poate vei insufla temere! 

13. Tu te-ai obosit întrebând pe atâția sfătuitori! Să iasă la iveală şi să te izbăvească 
acei care măsoară cerul şi iscodesc stelele; care în fiecare lună nouă spun ceea ce 
se va întâmpla. 

14. Iată-i ca pleava pe care o mistuie focul, aşa vor ajunge ei şi de puterea flăcănilor 
viaţa lor nu vor putea s-o scape căci nu va fi jeratic la care să se încălzească, nici 
vatră ca să stea dinaintea ei. 

15. Aşa se va întâmpla cu aceia pe care te-ai ostenit să-i întrebi şi cu care ai făcut 
negoţ din vremea tinereţii tale. Fiecare va pleca la ale sale şi nimeni nu va fi să te 
scape". 


Capitolul 48 - Darul lui Dumnezeu asupra lui Israel 


1. Ascultaţi aceasta, voi, cei din casa lui Iacov, care purtaţi numele lui Israel, voi 
cei ieşiţi din sămânţa lui luda, care vă juraţi pe numele Domnului şi vă lăudaţi cu 
Dumnezeul lui Israel, dar nu întru credincioşie şi dreptate. 

2. Căci voi purtaţi numele cetăţii celei sfinte şi vă bizuiţi pe Dumnezeul lui Israel, 
al Cărui nume este Domnul Savaot. 

3. "Vestit-am din vremuri străvechi cele ce aveau să se întâmple; din gura Mea au 
ieşit şi Eu le-am dat de ştire; pe dată le-am făcut şi ce s-au întâmplat, 

4. Fiindcă Eu ştiu că tu eşti tare la cerbice ca un drug de fier şi fruntea îţi este de 
aramă. 

5. Ţi-am prezis acestea înainte ca să se întâmple şi auzite ţi le-am făcut ca să nu 
zici: "Idolul meu le-a făcut, chipul cel cioplit şi turnat le-a hotărât!" 

6. Tu ai auzit; priveşte acum toate acestea! De ce nu mărturiseşti? De aici înainte 
îi voi împărtăşi lucruri noi, ascunse, pe care nu le ştiai. 

7. Ele sunt zidite acum şi nu de atunci; înainte de ziua aceasta tu n-ai auzit nimic 
despre ele ca să nu zici: "Iată, eu le ştiam!" 

8. Nu, tu n-ai auzit şi nici n-ai ştiut, atunci urechea ta nu era deschisă; că Eu ştiu că 
tu eşti necredincios şi că din pântecele maicii tale ai fost numit răzvrătit. 

9. Pentru numele Meu, Îmi opresc mânia şi pentru slava Mea o potolesc, ca să nu te 
nimicesc. 

10. lată că te-am lămurit în foc şi n-am aflat argint, te-am încercat în cuptorul 
nenorocirii. 

11. Pentru Mine, şi numai pentru Mine o fac; oare cum voi îngădui ca numele Meu 
să fie pângănit? Nimănui nu voi da slava Mea! 

12. Ascultă, lacove, şi tu Israele, pe care te-am chemat. Eu sunt Cel dintâi şi Cel de 
pe urmă. 

13. Mâna Mea a întemeiat pământul şi dreapta Mea a desfăşurat cerurile. Eu le 
chem şi iată ele stau de faţă. 

14. Adunaţi-vă toţi şi ascultați! Care din voi a prezis aceste lucruri? Cel pe care 
Domnul îl iubeşte va împlini voia Lui împotriva Babilonului şi împotriva seminţiei 
caldeilor. 

15. Eu, Eu am grăit şi l-am chemat, l-am adus şi l-am făcut să propăşească în calea 
lui. 

16. Apropiaţi-vă de Mine şi ascultați acestea: De la început Eu n-am grăit întru 
ascuns, de când se întâmplă aceste lucruri Eu sunt de faţă”. Şi acum, Domnul 
Dumnezeu mă trimite cu Duhul Său! 

17. Aşa grăieşte Domnul, Izbăvitorul tău, Sfântul lui Israel: "Eu sunt Domnul 
Dumnezeul tău Care te învaţă spre folosul tău şi te duce pe calea pe care trebuie să 
mergi. 

18. Dacă ai fi luat aminte la poruncile Mele, fericirea ta ar fi fost asemenea unui 
râu şi dreptatea ta ca valurile mării. 

19. Şi va fi seminţia ta ca nisipul mării şi odraslele pântecelui tău ca pulberea 
pământului. Nimic nu va nimici, nici nu va şterge numele tău înaintea Mea! 

20. leşiţi din Babilon, fugiți din Caldeea cu cântece de veselie! Vestiţi, faceţi 
cunoscută ştirea, duceţi-o până la marginile pământului! Ziceţi: Domnul răscu- 
mpără pe sluga Sa Iacov. 

21. Şi nu vor suferi de sete în pustiul unde EI îi duce; EI le izvorăşte apă din stâncă. 
EI despică stânca şi apa ţâşneşte! 

22. Nu este pace, zice Domnul, pentru cei fără de lege!" 


Capitolul 49 - Al doilea Cânt despre Servul Domnului. Sionul, înnoit. 
Neamurile şi poporul ales. Prăzile uriaşului 


1. Ascultaţi, ostroave, luaţi aminte, popoare depărtate! Domnul M-a chemat de la 
naşterea Mea, din pântecele maicii Mele Mi-a spus pe nume. 

2. Făcut-a din gura Mea sabie ascuţită; ascunsu-M-a la umbra mâinu Sale. Făcut-a 
din Mine săgeată ascuţită şi în tolba Sa de o parte M-a pus, 

3. Şi Mi-a zis Mie: "Tu eşti sluga Mea, Israel, întru care Eu Mă voi prea slăvi!" 

4. Dar Eu Îmi spuneam: "În deşert M-am trudit, în zadar şi pentru nimic Mi-am 
prăpădit puterea Mea!" Partea ce Mi se cuvine Mie este la Domnul şi răsplata Mea 
la Dumnezeul Meu. 

5. Şi acum Domnul Cel care M-a zidit din pântecele maicii Mele ca să-l slujesc Lui 
şi să întorc pe Iacov către EI şi să strâng la un loc pe Israel - căci aşa am fost Eu 
cinstit în ochii Domnului şi Dumnezeul Meu fost-a puterea Mea, 

6. Mi-a zis: "Puțin lucru este să fii sluga Mea ca să aduci la loc semințiile lui Iacov 
şi să întorci pe cei ce-au scăpat dintre ai lui Israel. Te voi face Lumina popoarelor 
ca să duci mântuirea Mea până la marginile pământului!" 

7. Aşa grăieşte Răscumpărătorul şi Sfântul lui, Israel către Cel disprețuit şi către 
urâciunea neamurilor, Sluga tiranilor: "Regi Te vor vedea şi se vor ridica, căpetenii 
se vor închina pentru Domnul cel credincios şi pentru Sfântul lui Israel, Cel care 
Te-a ales!" 

8. Aşa grăieşte Domnul: "În vremea milostivirii Te voi asculta şi în vremea 
mântuirii Te voi ajuta. Te-am făcut şi Te-am hotărât Legământ al poporului, ca să 
aşezi rânduială în ţară şi să dai fiecăruia moştenirile nimicite!" 

9. Ca să zici celor robiţi: "leşiţi!"” şi celor care sunt în întuneric: "Veniţi la lumină!" 
Ei vor paşte oriunde pe calea lor şi pe toate povârnişurile va fi păşunea lor. 

10. Nu le va fi nici foame, nici sete, soarele şi vântul cel arzător nu-i va atinge, că 
Cel care se va milostivi de ei va fi Povăţuitorul lor şi îi va îndrepta către izvoare de 
apă. 

11. Voi preface toţi munţii Mei în drumuri şi cărările Mele vor fi bine gătite. 

12. Iată că unui vin din ţinuturi depărtate, de la miazănoapte, de la apus, iar alții din 
țara Sinim. 

13. Săltaţi, ceruri, de bucurie şi tu, pământule, bucură-te; munţilor, chiotiți de 
veselie, că Domnul a mângâiat pe poporul Său şi de cei în necaz ai Lui S-a 
milostivit. 

14. Sionul zicea: "Domnul m-a părăsit şi Stăpânul meu m-a uitat!" 

15. Oare femeia uită pe pruncul ei şi de rodul pântecelui ei n-are ea milă? Chiar 
când ea îl va uita, Eu nu te voi uita pe tine. 

16. Iată, te-am însemnat în palmele Mele; zidurile tale sunt totdeauna înaintea 
ochilor Mei! 

17. Cei ce te vor ridica din ruini aleargă către tine şi cei ce te-au pustiit fug departe 
de tine. 

18. Ridică ochii tăi de jur împrejur şi vezi: toţi se adună, toţi vin la tine. Viu sunt 
Eu, zice Domnul, tu te vei îmbrăca întru ei ca într-un veşmânt de podoabă Şi te vei 
încinge cu ei ca o mireasă. 

19. Căci locurile tale pustii, ruinele tale şi ţara ta pustiită vor fi prea strâmte pentru 
locuitorii tăi, iar pustiitorii tăi vor fi departe. 

20. Şi vor mai grăi la urechile tale feciorii tăi de care tu erai lipsită: "ţinutul este 
prea strâmt pentru mine, fă-mi loc să stau şi eu!" 

21. Atunci tu vei zice în inima ta: "Cine mi i-a născut pe aceştia? Pierdusem copiii 
mei şi eram stearpă, dusă în robie şi gonită; dar pe aceştia cine i-a născut? lată că 
rămăsesem singură! Dar aceştia de unde vin?" 

22. Aşa zice Domnul Dumnezeu: "lată voi ridica mâna Mea către neamuri şi către 
popoare voi înălța steagul meu. Ele vor aduce pe feciorii tăi pe braţe şi pe fiicele 
tale pe umeri le vor purta. 

23. Regi te vor creşte şi prințese te vor alăpta. Cu faţa la pământ se vor închina 
înaintea ta şi vor linge pulberea de pe picioarele tale. Atunci tu vei şti că Eu sunt 
Domnul, Care nu ruşinează pe cei ce îşi pun nădejdea în EI! 

24. Oare poate să i se ia celui viteaz prada şi celui puternic să i se smulgă din mână 
cei robiți? 

25. Da! zice Domnul: "Chiar robu unui viteaz i se vor lua, prada unui războinic îi 
26. Şi pe asupritorii tăi îi voi face să-şi mănânce carnea lor şi să se îmbete de 
sângele lor ca de vin. Atunci toată făptura va şti că Eu sunt Domnul, Mântuitorul 
tău şi Răscumpărătorul tău, viteazul lui Iacov!" 


Capitolul 50 - Israel, îndepărtat de Domnul, dar nu fără nădejde. Al treilea 
Cânt despre Servul Domnului 


1. Aşa zice Domnul: Unde este cartea de despărţire cu care am alungat pe mama 
voastră? Sau care este datornicul Meu, căruia Eu v-am vândut? Pentru că numai 
pentru fărădelegile voastre aţi fost vânduți şi pentru păcatele voastre am alungat pe 
mama voastră. 

2. Pentru ce când veneam nu găseam pe nimeni şi când strigam nimeni nu 
răspundea? Oare mâna Mea este prea scurtă, ca să răscumpere, sau nu am destulă 
putere, ca să izbăvesc? Prin certarea Mea trec marea şi râurile le prefac în pustiu; 
peştii din ele mor, că nu mai este apă şi se sfârşesc de sete. 

3. Eu îmbrac cerul cu zăbranic şi îl acopăr cu un veşmânt de jale. 

4. Domnul Dumnezeu Mi-a dat Mie limbă de ucenic, ca să ştiu să grăiesc celor 
deznădăjduiţi. În fiecare dimineaţă EI deşteaptă, trezeşte urechea Mea, ca să ascult 
ca un ucenic. 

5. Domnul Dumnezeu Mi-a deschis urechea, dar Eu nu M-am împotrivit şi nici nu 
M-am dat înapoi. 

6. Spatele l-am dat spre bătăi şi obrajii mei spre pălmuiri, şi faţa Mea nu am ferit-o 
de ruşinea scuipănilor. 

7. Şi Domnul Dumnezeu Mi-a venit în ajutor şi n-am fost făcut de ocară. De aceea 
am şi întărit faţa Mea ca o cremene, căci ştiam că nu voi fi făcut de ocară. 

8. Apărătorul Meu este aproape. Cine se judecă cu Mine? Să ne măsurăm 
împreună! Cine este potrivnicul Meu? Să se apropie! 

9. Iată, Domnul Dumnezeu Îmi este întru ajutor; cine Mă va osândi? Iată, ca un 
veşmânt vechi toți se vor prăpădi şi molia îi va mânca! 

10. Cine din voi se teme de Domnul să asculte glasul Slugii Sale! Cel care umblă 
în întuneric şi fără lumină să nădăjduiască întru numele Domnului şi să se bizuie 
pe Dumnezeul lui! 

11. Voi toţi, care aprindeţi focul şi pregătiţi săgeți arzătoare, aruncaţi-vă în focul 
săgeţilor voastre pe care l-aţi aprins! Din mâna Mea vi se întâmplă una ca aceasta; 
pe patul durerii veţi fi culcaţi! 


Capitolul 51 - Făgăduinţe celor credincioşi. Braţul Domnului. Nu vă temeţi de 
oameni! Domnul asupra neamurilor 


1. Ascultaţi-Mă pe Mine, voi care umblați după dreptate, voi care căutați pe 
Domnul! Priviţi la stânca din care aţi fost tăiaţi şi către cariera de piatră din care aţi 
fost scoşi. 

2. Priviţi pe Avraam, tatăl vostru, şi la Sarra cea care în dureri v-a născut. Că pe el 
singur l-am chemat, l-am binecuvântat şi l-am înmulțit. 

3. lar Domnul va mângâia Sionul, şi dărâmăturilor lui le va da nădejde. El va 
preface pustiul lui în Rai şi pământul lui neroditor în grădina Domnului; bucurie şi 
veselie va fi acolo, mulţumiri şi cântări de laudă! 

4. la aminte la Mine, poporul Meu, şi voi, neamuri, fiţi cu urechea la Mine, că de la 
Mine va veni învăţătura şi legea Mea va fi lumină popoarelor. 

5. Dreptatea Mea este aproape, vine mântuirea Mea şi braţul Meu va face dreptate 
popoarelor, întru Mine vor nădăjdui ţinuturile cele depărtate, că de la braţul Meu 
aşteaptă scăparea. 

6. Ridicaţi la ceruri ochii voştri şi priviţi jos pământul; cerurile vor trece ca un fum 
şi pământul ca o haină se va învechi; locuitorii vor muri ca muştele, mântuirea Mea 
va dăinui în veac şi în veac şi dreptatea Mea nu va avea sfârşit. 

7. Ascultaţi-Mă pe Mine, voi, cunoscători ai dreptăţii, popor care eşti cu legea Mea 
în inimă! Nu te teme de ocara oamenilor şi de batjocura lor să nu te înfricoşezi. La 
fel ca pe un veşmânt îi va mânca molia şi ca pe lână viermii îi vor mistul. 

8. Dar dreptatea Mea va rămâne în veac şi mântuirea Mea din neam în neam. 

9. Ridică-te, scoală-te, îmbracă-te cu tărie, braţ al Domnului! Înalţă-te ca odinioară, 
ca în veacurile trecute! N-ai zdrobit Tu pe Rahab şi n-ai spintecat Tu balaurul? 

10. Nu eşti Tu, oare, Cel ce ai secat marea şi apele adâncului celui fără fund, Cel ce 
adâncimile mării le-ai prefăcut în cărare largă pentru cei răscumpăraţi ai Tăr? 

11. Şi astfel cei mântuiți ai Domnului se vor întoarce şi vor veni în Sion, în cântări 
de biruinţă şi o bucurie veşnică va încununa capul lor. Bucuria şi veselia vor veni 
peste ei, iar durerea, întristarea şi suspinarea se vor depărta de la ei. 

12. Eu, Eu sunt Cel ce dă nădejde! Cine eşti tu, ca să te temi de un muritor şi de un 
om de rând care trece ca iarba? 

13. Şi să dai uitării pe Domnul, Ziditorul tău, Care a întins cerurile şi a întemeiat 
pământul? Să te înfricoşezi mereu, în fiecare zi, de urgia asupritorului care umblă 
să te piardă? Unde este oare urgia asupritorului? 

14. Curând cel ferecat în cătuşe va fi dezlegat şi nu va muri în temniţă şi de pâine 
nu va duce lipsă. 

15. Eu sunt Domnul Dumnezeul Care stârnesc marea şi face să mugească valurile 
ei; Domnul Savaot este numele Lui. 

16. Pune-voi cuvintele Mele în, gura ta şi la umbra mâinii Mele te voi acoperi, ca 
să întind cerurile, să întemeiez pământul şi să zic Sionului: "Tu eşti poporul Meu!" 
17. Trezeşte-te, trezeşte-te, scoală-te, lerusalime, tu care ai băut din mâna 
Domnului paharul urgiei Lui; potirul ameţelii l-ai băut şi l-ai sorbit. 

18. Nici unul din toţi copiii pe care i-a născut nu este care să-l fi călăuzit. Nimeni 
nu l-a ţinut de mână din toţi feciorii pe care 1-a crescut! 

19. Aceste două nenorociri te-au lovit: Cine te va plânge? Pustiirea şi dărâmarea, 
foametea şi sabia. Cine te va mângâia? 

20. Feciorii tăi zac fără vlagă în colţurile uliţelor, ca o antilopă prinsă în cursă, beţi 
de urgia Domnului, de certarea Dumnezeului tău. 

21. Drept aceea, ia aminte, sărmană cetate, amețită, dar nu de vin! 

22. Aşa grăieşte Stăpânul, Domnul Dumnezeul tău, Care Se luptă pentru poporul 
Său: "lată Eu iau din mâna ta paharul amețeli, cupa mâniei Mele, şi tu nu o vei 
mai bea! 

23. ŞI o voi pune în mâna asupritorilor tăi, în mâna celor ce te-au supus, care îţi 
ziceau: Pleacă-te la pământ ca să trecem peste tine! Şi tu făceai spatele tău ca un 
pământ şi ca o cale pentru trecători!" 


Capitolul 52 - Făgăduinţe pentru mântuire. Al patrulea Cânt despre Servul 
Domnului 


1.Trezeşte-te, trezeşte-te, îmbracă-te cu puterea ta, Sioane, înveşmântează-te în 
haine de sărbătoare, lerusalime, cetate sfântă! Că nu va mai intra în tine cel netăiat 
împrejur şi cel necurat! 

2. Scutură-te de pulbere, scoală-te, lerusalime robit, dezleagă funiile de pe 
grumazul tău, robită fucă a Sionului? 

3. Căci iată ce spune Domnul: "Fără preţ ați fost vânduți şi fără argint veţi fi 
răscumpăraţi". 

4. Că aşa zice Domnul Dumnezeu: "Poporul Meu a coborât odinioară în Egipt ca să 
aibă sălaş, apoi Asiria l-a împilat fără cuvânt. 

5. Şi acum ce să fac Eu, zice Domnul, când poporul Meu a fost luat pe nedrept? 
Stăpânitorii lui strigă în semn de biruinţă, zice Domnul, iar numele Meu, mereu, 
cât ține ziua, este defăimat. 

6. Drept aceea poporul va cunoaşte numele Meu, el va înţelege în ziua aceea că Eu 
sunt Cel Care grăieşte: lată-Mă!" 

7. Cât de frumoase sunt pe munți picioarele trimisului care vesteşte pacea, a solului 
de veste bună, care dă de ştire mântuirea, care zice Sionului: Dumnezeul tău este 
împărat! 

8. Toţi străjerii tăi ridică glas şi laolaltă strigă de bucurie, că ei văd cu ochii când 
Domnul Se întoarce în Sion. 

9. Izbucniţi în chiote de veselie, dărâmături ale Ierusalimului, că Domnul mângâie 
pe poporul Său, răscumpărat-a lerusalimul. 

10. Descoperit-a Domnul braţul Său cel sfânt în ochii tuturor popoarelor şi toate 
marginile cele îndepărtate ale pământului vor vedea mântuirea Dumnezeului 
nostru, zicând: 

11. "Plecaţi, plecaţi, ieşiţi de acolo! Nu vă atingeţi de lucru spurcat! Ieşiţi, curăţiți- 
vă, voi cei care purtaţi vasele Domnului! 

12. Dar nu veţi ieşi îngrămădindu-vă şi nu veţi pleca fugind, că înaintea voastră 
merge Domnul şi în urma voastră tot El, Dumnezeul lui Israel!" 

13. lată că Sluga Mea va propăşi, Se va sui, mare Se va face şi Se va înălța pe 
culmile slavei! 

14. Precum mulţi s-au spăimântat de EI - aşa de schimonosită li era înfăţişarea Lui, 
şi chipul Lui atât de fără asemănare cu oamenii, - 

15. Tot aşa va fi pricină de uimire pentru multe popoare; înaintea Lui regii vor 
închide gura, că acum văd ceea ce nu li s-a spus, şi înţeleg ceea ce n-au auzit. 


Capitolul 53 - Al patrulea Cânt despre Servul Domnului (continuare) 


1. Cine va crede ceea ce noi am auzit şi braţul Domnului cui se va descoperi? 

2. Crescut-a înaintea Lui ca o odraslă, şi ca o rădăcină în pământ uscat, nu avea 
nici chip, nici frumuseţe, ca să ne uităm la EI, şi nici o înfăţişare, ca să ne fie drag. 
3. Dispreţuit era şi cel din urmă dintre oameni; om al durerilor şi cunoscător al 
suferinţei, unul înaintea căruia să-ţi acoperi faţa, disprețuit şi nebăgat în seamă. 

4. Dar EI a luat asupră-Și durerile noastre şi cu suferinţele noastre S-a împovărat. 
Şi noi Îl socoteam pedepsit, bătut şi chinuit de Dumnezeu, 

5. Dar EI fusese străpuns pentru păcatele noastre şi zdrobit pentru fărădelegile 
noastre. EI a fost pedepsit pentru mântuirea noastră şi prin rănile Lui noi toţi ne- 
am vindecat. 

6. Toţi umblam rătăciţi ca nişte oi, fiecare pe calea noastră, şi Domnul a făcut să 
cadă asupra Lui fărădelegile noastre ale tuturor. 

7. Chinuit a fost, dar S-a supus şi nu şi-a deschis gura Sa; ca un miel spre 
junghiere s-a adus şi ca o oaie fără de glas inaintea celor ce o tund, aşa nu Şi-a 
deschis gura Sa. 

8. Întru smerenia Lui judecata Lui s-a ridicat şi neamul Lui cine îl va spune? Că s- 
a luat de pe pământ viaţa Lui! Pentru fărădelegile poporului Meu a fost adus spre 
moarte. 

9. Mormântul Lui a fost pus lângă cei fără de lege şi cu cei făcători de rele, după 
moartea Lui, cu toate că nu săvârşise nici o nedreptate şi nici înşelăciune nu 
fusese în gura Lui. 

10. Dar a fost voia Domnului să-L zdrobească prin suferinţă. Și fiindcă Și-a dat 
viața ca jertfă pentru păcat, va vedea pe urmaşii Săi, îşi va lungi viaţa şi lucrul 
Domnului în mâna Lui va propăşi. 

11. Scăpat de chinurile sufletului Său, va vedea rodul ostenelilor Sale şi de 
mulțumire Se va sătura. Prin suferinţele Lui, Dreptul, Sluga Mea, va îndrepta pe 
mulți, şi fărădelegile lor le va lua asupra Sa. 

12. Pentru aceasta Îi voi da partea Sa printre cei mari şi cu cei puternici va 
împărți prada, ca răsplată că Și-a dat sufletul Său spre moarte şi cu cei făcători de 
rele a fost numărat. Că EI a purtat fărădelegile multora şi pentru cei păcătoşi Și-a 
dat viaţa. 


Capitolul 54 - Slava noului Ierusalim 


1. Veseleşte-te, cea stearpă, care nu năşteai, dă glas şi strigă tu care nu te-ai 
zvârcolit în dureri de naştere, căci mai mulţi sunt fiii celei părăsite, decât ai celei cu 
bărbat, zice Domnul. 

2. Lărgeşte locul cortului tău şi acoperământul sălaşului tău întinde-l, nu cruța 
nimic! Lungeşte funuile şi întăreşte ţăruşu! 

3. Căci tu te vei lăţi la dreapta şi la stânga şi seminţia ta va cuceri neamurile şi 
cetăţile cele pustiite le va umple de oameni. 

4. Nu te înfricoşa, căci nu vei rămâne de ocară; nu te ruşina, căci nu vei avea de ce 
să te ruşinezi; că tu vei uita ruşinea tinereţii tale şi de ocara văduviei tale nu-ţi vei 
mai aduce aminte. 

5. Căci bărbatul tău este Făcătorul tău, şi numele Lui: Domnul Savaot şi 
Răscumpărătorul tău este Sfântul lui Israel: "Dumnezeul a tot pământul” se 
cheamă! 

6. Ca pe o femeie părăsită şi cu inima întristată te cheamă Domnul; ca pe soţia din 
tinereţe care a fost alungată; zice Dumnezeul tău. 

7. O clipă te-am părăsit, dar cu mari îndurări te iau lângă Mine. 

8. Într-o izbucnire de mânie, pentru o clipă Mi-am întors faţa de la tine, dar în 
îndurarea Mea cea veşnică Mă voi milostivi de tine, zice Răscumpărătorul tău, 
Domnul. 

9. Şi va fi ca în vremea lui Noe, când M-am jurat că apele potopului nu se vor mai 
răspândi pe pământ; tot aşa Mă jur acum să nu Mă mai mânii împotriva ta şi să nu 
te mai cert. 

10. Munţii pot să se mute din loc şi colinele să se clatine, dar milostivirea Mea nu 
se va depărta de la tine şi legământul Meu de pace nu se va zdruncina, zice 
Domnul, Care are milă de tine. 

11. Sărmană, lovită de vijelie şi fără mângâiere! lată, zidurile tale le voi împodobi 
cu pietre scumpe şi voi pune temelia ta pe safire. 

12. Şi-ţi voi face crestele zidurilor de rubin şi porțile tale de cristal, iar 
împrejmuirea de pietre nestemate. 

14. Şi vei fi întemeiată pe dreptate: depărtează silnicia, căci nu ai de ce să te mai 
temi; leapădă şi groaza, căci nu se va mai apropia de tine. 

15. Dacă cineva va mai da năvală, nu este pornită de la Mine, şi cine se hărțuieşte 
cu tine va cădea în lupta împotriva ta! 

16. Iată Eu am făcut pe meşterul, care suflă în focul de cărbuni şi făureşte arma cu 
meşteşugul lui, dar Eu am lăsat şi pe cel ce trebuie s-o nimicească. 

17. Orice armă făunită împotriva ta nu va izbuti şi orice limbă oare se ridică la 
judecată cu tine osândită va fi. Aceasta este moştenirea slugilor Domnului şi 
dreptatea care vine de la Mine, zice Domnul. 


Capitolul 55 - Mântuirea care dulce se îmbie 


1. Cei ce sunteți însetaţi, mergeţi la apă, şi cei care nu aveţi argint, mergeţi de 
cumpăraţi şi mâncaţi, mergeţi şi cumpăraţi fără de argint şi fără preţ vin şi grăsime. 
2. Pentru ce cheltuiţi argintul vostru pentru un lucru care nu hrăneşte şi câştigul 
muncii voastre pentru ceva care nu vă satură? Ascultaţi-Mă pe Mine şi veţi mânca 
cele bune şi întru bunătăţi se va desfăta sufletul vostru. 

3. Luaţi aminte cu urechile voastre şi mergeţi pe căile Mele. Ascultaţi-Mă pe Mine 
şi viu va fi sufletul vostru. Voi face cu voi legământ veşnic, dându-vă îndurările 
Mele cele făgăduite lui David. 

4. lată l-am făcut mărturie popoarelor, căpetenie şi stăpânitor peste neamuri. 

5. lată, tu vei chema popoare pe care nu le ştii şi popoare care pe tine nu te-au 
cunoscut vor alerga la tine, pentru Domnul Dumnezeul tău şi pentru Sfântul lui 
Israel, căci EI te prea măreşte. 

6. Căutaţi pe Domnul cât Îl puteţi găsi, strigaţi către Dânsul cât EI este aproape de 
Voi. 

7. Cel rău să lase calea lui şi omul cel nelegiuit vicleniile lui şi să se întoarcă spre 
Domnul, căci El Se va milostivi de dânsul, şi către Dumnezeul nostru cel mult 
iertător. 

8. Căci gândurile Mele nu sunt ca gândurile voastre şi căile Mele ca ale voastre, 
zice Domnul. 

9. Şi cât de departe sunt cerurile de la pământ, aşa de departe sunt căile Mele de 
căile voastre şi cugetele Mele de cugetele voastre. 

10. Precum se coboară ploaia şi zăpada din cer şi nu se mai întoarce până nu adapă 
pământul şi-l face de răsare şi rodeşte şi dă sămânță semănătorului şi pâine spre 
mâncare, 

11. Aşa va fi cuvântul Meu care iese din gura Mea; el nu se întoarce către Mine 
fără să dea rod, ci el face voia Mea şi îşi îndeplineşte rostul lui. 

12. Şi voi cu veselie veţi ieşi şi în pace veţi fi călăuziţi; munţii şi colinele vor 
izbucni în strigăte de veselie înaintea voastră şi toţi copacii câmpului vor bate din 
palme! 

13. În locul spinilor va creşte Chiparosul şi în locul urzicii va creşte mirtul. A 
Domnului fi-va slava, spre veşnică şi nepieritoare pomenire. 


Capitolul 56 - Neamurile chemate la mântuire 


1. Aşa zice Domnul: "Păziți dreptatea şi faceţi lucruri drepte, că în curând va veni 
mântuirea Mea şi dreptatea Mea se va descoperi. 

2. Fericit este omul care săvârşeşte acestea şi care ţine la ele: Păzeşte ziua de 
odihnă ca să nu fie pângărită şi îşi fereşte mâna lui ca să nu făptuiască nici un rău. 
3. şi să nu zică cel de alt neam, care s-a alipit de Domnul: "Domnul mă va despărţi 
de poporul Său!" Şi famenul să nu zică: "lată eu sunt un copac uscat!" 

4. Pentru că aşa zice Domnul către fameni: Celor care păzesc zilele Mele de odihnă 
şi aleg ceea ce Îmi este plăcut Mie şi stăruie în legământul Meu, 

5. Le voi da în casa Mea şi înăuntrul zidurilor Mele un nume şi un loc mai de preţ 
decât fii şi fiice; le voi da un nume veşnic şi nepieritor. 

6. Şi pentru străinii alipiţi de Domnul ca să slujească şi să iubească numele 
Domnului şi să fie slujitorii Săi, toți câți păzesc ziua de odihnă ca să nu fie 
pângărită şi stăruie în legământul Meu, 

7. Pe aceştia îi voi aduce în muntele cel sfânt al Meu şi îi voi bucura în locaşul 
Meu de rugăciune. Arderile lor de tot şi jertfele lor vor fi primite pe altarul Meu; 
căci templul Meu, locaş de rugăciune se va chema pentru toate popoarele!" 

8. Acestea sunt zisele Domnului, Care adună pe cei risipiţi ai lui Israel: "La cei 
adunaţi voi mai aduna şi alții!" 

9. Fiare ale câmpului, veniți, mâncaţi şi voi, toate animalele pădurii! 

10. Străjerii Mei sunt orbi cu toţii, ei nu înţeleg nimic. Toţi sunt câini muţi care nu 
pot să latre. Ei visează, stau tolăniţi şi le place să doarmă. 

11. Aceştia sunt câini hrăpăreţi care nu se mai satură; sunt păstorii care nu pricep 
nimic. Toţi umblă în căile lor şi se silesc pentru câştigul lor. 

12. "Veniţi, zic ei, voi aduce vin, bea-vom băuturi îmbătătoare! Şi mâine va fi, ca 
astăzi, mare zi de veselie”. 


Capitolul 57 - Mustrări pentru necredinţa lui Israel 


1. Dreptul piere şi nimeni nu ia aminte; se duc oamenii cinstiți şt nimănui nu-i pasă 
că din pricina răutăţii a pierit cel drept. 

2. EI intră în pace în groapă. Cel care umblă pe calea cea dreaptă se odihneşte în 
sălaşurile sale. 

3. Dar voi, feciori de vrăjitoare, neam de stricaţi şi desfrânaţi, apropiaţi-vă. 

4. De cine vă bateţi joc? La cine vă strâmbaţi şi scoateţi limba? Nu sunteţi voi copii 
păcătoşi, neam de mincinoşi? 

5. Ardei de poftă pe lângă idolii de sub orice copac verde şi jertfiți pe fu în albia 
râurilor şi în peşteri. 

6. Pietrele cele lucioase ale râurilor sunt partea ta! Iată, iată sorţul tău! Lor le aduci 
jertfă cu turnare şi prinoase! Pot Eu să fiu mulţumit de aceasta? 

7. Pe un munte înalt şi ridicat îţi aşezi patul tău şi acolo te urci ca să aduci jertfa ta! 

8. După uşă, în dosul uşorilor, ai pus amintirea ta; şi departe de Mine tu desfaci 
patul tău, te urci şi îl mai lărgeşti, faci legământ cu ei, îţi place să te culci cu ei... 

9. Tu alergi după Melec cu untdelemn şi cu miresme multe; tu trimiţi solii tăi 
departe, şi te cobori până la locuinţa morților. 

10. Călătoria ta cea lungă te oboseşte, dar nu zici: "Nu-mi mai trebuie!" Tu găseşti 
insă puteri noi, pentru aceasta tu nu te dai bătut! 

11. De cine îți era frică? De cine te temeai ca să Mă mânii pe Mine, să nu-ţi mai 
aduci aminte şi nici să nu-ţi mai pese? Fiindcă n-am deschis gura şi am închis 
ochii, tu nu te-ai temut de Mine! 

12. Eu îţi voi face ştiută dreptatea ta, căci lucrurile tale nu slujesc la nimic. 

13. Când tu vei striga, să te izbăvească idolu tăi! Pe toţi ii va duce vântul Şi o 
suflare îi va face nevăzuţi! Dar cel care îşi pune nădejdea în Mine va moşteni 
pământul şi va stăpâni în muntele cel sfânt. 

14. Şi li se va zice: Gătiţi, gătiţi, faceţi drum, daţi la o parte orice piedică din calea 
poporului Meu. 

15. Că aşa zice Domnul, a Cărui locuinţă este veşnică şi al Cărui nume este sfânt: 
Sălăşluiesc într-un loc înalt şi sfânt şi sunt cu cei smeriţi şi înfrânți, ca să înviorez 
pe cei cu duhul umilit şi să îmbărbătez pe cei cu inima frântă. 

16. Căci nu vreau să cert totdeauna şi să stărui în mânie, căci înaintea Mea ar cădea 
în nesimţire duhul şi sufletele pe care le-am creat. 

17. Pentru fărădelegea sa, M-am întărâtat o clipă şi, stând ascuns, l-am lovit întru 
mânia Mea. Şi el, răzvrătit, mergea pe calea inimii sale! 

18. Am văzut căile sale şi îl voi vindeca, îl voi povăţui, îl voi odihni şi îl voi 
mângâia. 

19. Şi cei care îl jeleau vor izbucni în cântări de mulțumire. Pace, pace celor de 
aproape şi celor de departe, zice Domnul, şi Eu îl voi tămădui. 

20. Cei fără de lege sunt ca marea cea înviforată, care nu se poate astâmpăra şi 
valurile ei scormonesc tină şi nămol. 

21. Cei fără de lege n-au pace, zice Domnul. 


Capitolul 58 - Adevăratul post 


1. Strigă din toate puterile şi nu te opri, dă drumul glasului să sune ca o trâmbiţă, 
vesteşte poporului Meu păcatele sale şi casei lui Iacov fărădelegile sale. 

2. În fiecare zi Mă caută, pentru că ei voiesc să ştie căile Mele ca un popor care 
făptuieşte dreptatea şi de la legea Dumnezeului său nu se abate. Ei Mă întreabă 
despre legile dreptăţii şi doresc să se apropie de Dumnezeu. 

3. Pentru ce să postim, dacă Tu nu vezi? La ce să ne smerim sufletul nostru, dacă 
Tu nu iei aminte? Da, în zi de post, voi vă vedeţi de treburile voastre şi asupriţi pe 
toţi lucrătorii voştri. 

4. Voi postiți ca să vă certaţi şi să vă sfădiți şi să bateţi furioşi cu pumnul; nu 
postiți cum se cuvine zilei aceleia, ca glasul vostru să se audă sus. 

5. Este oare acesta un post care Îmi place, o zi în care omul îşi smereşte sufletul 
său? Să-şi plece capul ca o trestie, să se culce pe sac şi în cenuşă, oare acesta se 
cheamă post, zi plăcută Domnului? 

6. Nu ştiţi voi postul care Îmi place? - zice Domnul. Rupeţi lanţurile nedreptăţii, 
dezlegaţi legăturile jugului, dați drumul celor asupriți şi sfărâmaţi jugul lor. 

7. Împarte pâinea ta cu cel flămând, adăposteşte în casă pe cel sărman, pe cel gol 
îimbracă-l şi nu te ascunde de cel de un neam cu tine. 

8. Atunci lumina ta va răsări ca zorile şi tămăduirea ta se va grăbi. Dreptatea ta 
va merge înaintea ta, iar în urma ta slava lui Dumnezeu. 

9. Atunci vei striga şi Domnul te va auzi; la strigătul tău EI va zice: lată-mă! Dacă 
tu îndepărtezi din mijlocul tău asuprirea, ameninţarea cu mâna şi cuvântul de 
cârtire, 

10. Dacă dai pâinea ta celui flămând şi tu saturi sufletul amărât, lumina ta va răsări 
în întuneric şi bezna ta va fi ca miezul zilei. 

11. Domnul te va călăuzi necontenit şi în pustiu va sătura sufletul tău. EI va da 
tărie oaselor tale şi vei fi ca o grădină adăpată, ca un izvor de apă vie, care nu seacă 
niciodată. 

12. Pe vechile tale ruine se vor înălța clădiri noi, vei ridica din nou temeliile 
străbune şi vei fi numit dregător de spărturi şi înnoitor de drumuri, ca ţara să poată 
fi locuită. 

13. Dacă îți vei opri piciorul tău în ziua de odihnă şi nu-ţi vei mai vedea de 
treburile tale în ziua Mea cea sfântă, ci vei socoti ziua de odihnă ca desfătare şi 
vrednică de cinste, ca sfinţită de Domnul, şi vei cinsti-o, fără să mai umbli, fără să 
te mai îndeletniceşti cu treburile tale şi fără să mai vorbeşti deşertăciuni, 

14. Atunci vei afla desfătarea ta în Domnul. Eu te voi purta în car de biruinţă pe 
culmile cele mai înalte ale ţării şi te voi bucura de moştenirea tatălui tău Iacov, căci 
gura Domnului a grăit acestea. 


Capitolul 59 - Prin pocăință spre mântuire. Făgăduirea Mântuitorului 


1. lată, mâna Domnului nu este prea scurtă ca să nu poată să izbăvească, şi urechea 
Lui prea tare ca să nu audă. 

2. Ci nelegiuirile voastre au pus despărțire intre voi şi Dumnezeul vostru şi 
păcatele voastre L-au făcut să-Şi ascundă faţa ca să nu vă audă. 

3. Pentru că mâinile voastre sunt întinate cu sânge şi degetele voastre cu nelegiuiri; 
buzele voastre grăiesc cuvinte mincinoase şi limba voastră, strâmbătate. 

4. Nimeni nu cheamă în sprijinul său dreptatea şi cu cinste nici un judecător nu 
hotărăşte; ci toţi îşi pun nădejdea în lucruri deşarte şi în vorbe fără rost: zămislesc 
silnicia şi nasc păcatul. 

5. Clocesc ouă de şarpe şi urzesc pânză de păianjen: cine mănâncă din ouăle lor 
moare, iar din cele sparte ies năpârci. 

6. Din pânza lor veşminte nu se pot face şi cu lucrul făcut de mâna lor nu se 
acoperă, căci lucrul lor este lucru rău; în mâinile lor sunt numai fapte silnice. 

7. Picioarele lor aleargă spre rău, grabnice să verse sânge nevinovat; cugetele lor 
sunt cugete viclene; în calea lor sălăşluiesc pustiirea şi prăpădul. 

8. Nu cunosc drumul păcii şi pe urmele lor nu este nici o dreptate; cărările lor sunt 
întortocheate şi cine porneşte pe ele nu ştie de pace. 

9. Pentru aceasta, judecata este departe de noi şi dreptatea nu ne ajunge. Noi 
aşteptăm lumina, dar iată întunericul; aşteptăm revărsatul zorilor, dar umblăm în 
beznă. 

10. Umblăm bâjbâind, ca orbii pe lângă zid; ca şi cei fără ochi bâjbâim mereu, ne 
poticnim în miezul zilei ca şi pe înserate; între oamenii în putere suntem ca nişte 
morţi. 

11. Mormăim toți ca urşi, ne văităm ca porumbiţa, aşteptăm judecata, dar ea nu 
vine; mântuirea, dar ea este departe de noi. 

12. Că păcatele noastre s-au înmulțit înaintea Ta şi nelegiuirile sunt mărturie 
împotriva noastră; fărădelegile noastre sunt de faţă şi faptele noastre nelegiuite le 
ştim: 

13. Necredinţa şi tăgada Domnului, căderea de la credinţa în Dumnezeu, grăirea 
minciunii şi răzvrătirea, născocirea şi cugetarea la lucruri viclene. 

14. Şi lăsată la o parte este judecata, iar dreptatea stă departe; adevărul se 
poticneşte în pieţe şi fapta cinstită nu mai are loc. 

15. Adevărul nu mai este şi cel ce se dă la o parte din calea răutății este sfărâmat. 
Și Dumnezeul nostru a văzut şi S-a mâniat că nu mai este dreptate. 

16. Şi a văzut că nu este nici un om şi S-a mirat că nimeni nu mijloceşte. Atunci 
braţul Lui I-a venit în ajutor, şi dreptatea Sa a fost sprijinul Său. 

17. S-a îmbrăcat cu dreptatea ca şi cu o platoşă şi a pus pe capul Său coiful 
izbăvirii; S-a îmbrăcat cu răzbunarea ca şi cu o haină şi S-a înfăşurat în râvna Sa ca 
ŞI într-o mantie. 

18. După faptă şi răsplată: urgie împotriva vrăjmaşilor şi răsplată după faptă 
împotrivitorilor Lui; ținuturilor celor de departe, răsplata cuvenită. 

19. Cei de la apus se vor teme de numele Domnului şi cei de la răsărit, de slava 
Lui; că va veni ca un şuvoi îngust pe care Duhul Domnului îl mână. 

20. "Pentru Sion EI va veni ca un Mântuitor, pentru cei din lacov care se vor căi de 
păcatele lor", zice Domnul. 

21. lată, acesta este legământul Meu cu ei, zice Domnul: "Duhul Meu, Care 
odihneşte peste tine, şi cuvintele Mele pe care le-am pus în gura ta, să nu se 
depărteze din gura ta, nici din gura urmaşilor tăi şi nici din gura urmaşilor 
urmaşilor tăi, zice Domnul, de acum şi până în veac!" 


Capitolul 60 - Slava poporului lui Dumnezeu 


1. Luminează-te, luminează-te, lerusalime, că vine lumina ta, şi slava Domnului 
peste tine a răsărit! 

2. Căci iată întunericul acoperă pământul, şi bezna, popoarele; iar peste tine răsare 
Domnul, şi slava Lui străluceşte peste tine. 

3. Şi vor umbla regi întru lumina ta şi neamuri întru strălucirea ta. 

vin de departe şi fiicele tale sunt aduse pe umeri. 

5. Atunci vei vedea, vei străluci şi va bate tare inima ta şi se va lărgi, căci către tine 
se va îndrepta bogăţia mării şi avuţiile popoarelor către tine vor curge. 

6. Caravane de cămile te vor acoperi, şi dromadere din Madian şi Efa. Toate sosesc 
din Şeba, încărcate cu aur şi cu tămâie, cântând laudele Domnului. 

7. VYoate turmele Chedarului la tine se vor aduna, berbecii din Nebaiot te vor sluji 
pe tine şi ca o jertfă bineplăcută se vor urca pe jertfelnicul Meu, şi templul 
rugăciunii Mele se va slăvi. 

8. Cine zboară ca norii şi ca porumbiţa spre sălaşul ei? 

9. Căci pentru Mine se adună corăbiile, în frunte cu cele din Tarsis, ca să aducă de 
departe pe feciorii tăi; aurul şi argintul lor pentru numele Dumnezeului tău şi 
pentru Sfântul lui Israel, Care te prea măreşte. 

10. Feciorii de neam străin zidi-vor zidurile tale şi regii lor în slujba ta vor fi, că 
întru mânia Mea te-am lovit şi în îndurarea Mea M-am milostivit de tine. 

11. Porţile tale mereu vor fi în lături, zi şi noapte vor rămâne deschise, ca să se care 
la tine bogăţiile neamurilor, iar regii lor în fruntea lor vor fi. 

12. Căci neamul şi regatul care nu vor sluji ţie vor pieri şi neamurile acelea vor fi 
nimicite. 

13. Mărirea Libanului, chiparosul, ulmul şi merişorul la tine vor veni, cu toții 
laolaltă, ca să împodobească locaşul cel sfânt al Meu, şi Eu voi slăvi locul unde se 
odihnesc picioarele Mele. 

14. Şi feciorii asupritorilor tăi smeriţi la tine vor veni şi se vor închina la picioarele 
tale toţi cei ce te-au urât şi pe tine te vor numi: cetatea Domnului, Sionul Sfântului 
lui Israel. 

15. Din părăsită şi defăimată ce erai pe veci, voi face din tine mândria veacurilor, 
bucurie din neam în neam. 

16. Tu vei suge laptele neamurilor şi vei mânca bunătățile regilor. Şi vei şti că Eu, 
Domnul, sunt Mântuitorul tău, că Cel puternic al lui Iacov este Răscumpărătorul 
tău. 

17. În loc de aramă îţi voi aduce aur, în loc de fier, argint, în loc de lemn, aramă şi 
în loc de pietre, fier. Şi voi pune judecător al tău pacea şi stăpânitor peste tine 
dreptatea. 

18. Şi nu se va mai auzi de silnicie în ţara ta, de pustiire şi de ruină în hotarele tale. 
Zidurile tale le vei numi mântuire şi porțile tale laudă. 

19. Nu vei mai avea soarele ca lumină în timpul zilei şi strălucirea lunii nu te va 
mai lumina; ci Domnul va fi pentru tine o lumină veşnică şi Dumnezeul tău va fi 
slava ta. 

20. Soarele tău nu va mai asfinţi şi luna nu va mai descreşte; că Domnul va fi 
pentru tine lumină veşnică şi zilele întristării tale se vor sfârşi. 

21. În poporul tău vor fi numai drepţi şi vor stăpâni ţara pentru totdeauna; vlăstar 
pe care l-am sădit Eu, lucrul mâinilor Mele făcut spre slava Mea. 

22. Cel mai mic va fi cât o mie, cel mai neînsemnat va fi cât un neam puternic: Eu, 
Domnul, am hotărât acestea şi la vreme voi fi împlinitorul lor. 

Capitolul 61 - Unsul Domnului în vestea cea bună 


1. Duhul Domnului este peste Mine, că Domnul M-a uns să binevestesc săracilor, 
M-a trimis Să vindec pe cei cu inima zdrobită, să propovăduiesc celor robii 
slobozire şi celor prinşi în război libertate, 

2. Să dau de ştire un an de milostivire al Domnului şi o zi de răzbunare a 
Dumnezeului nostru; 

3. Să mângâi pe cei întristaţi; celor ce jelesc Sionul, să le pun pe cap cunună în loc 
de cenuşă, untdelemn de bucurie în loc de veşminte de doliu, slavă în loc de 
deznădejde. Ei vor fi numiţi: stejari ai dreptăţii, sad al Domnului spre slăvirea Lui. 
4. Ei vor zidi pe vechile ruine, vor ridica dărâmăturile de altădată, vor reface 
cetăţile distruse, pustiite din neam în neam. 

5. Oameni de neam străin vor veni şi vă vor paşte turmele, feciori din alt neam vor 
fi plugarii şi vierii voştri. 

6. ŞI voi, voi veţi fi numiţi preoţi ai Domnului, slujitori ai Dumnezeului nostru. 
Bunătăţile popoarelor, voi le veţi mânca şi cu averile lor voi vă veţi mândri. 

7. Fundcă ocara lor era îndoită, batjocură şi scuipări erau partea lor, pentru aceasta 
îndoit în pământul lor vor moşteni şi de slava cea de-a pururi ei se vor bucura! 

8. Că Eu sunt Domnul, Care iubesc dreptatea şi urăsc răpirile nedrepte. Eu le voi 
da cu credincioşie plata lor şi legământ veşnic cu ei voi încheia. 

9. Cu nume mare va fi neamul lor între neamuri şi urmaşii lor printre popoare. Toţi 
cei ce ii vor vedea vor da mărturie că ei sunt un neam binecuvântat de Domnul. 

10. Bucura-Mă-voi întru Domnul, sălta-va de veselie sufletul Meu întru 
Dumnezeul Meu, că M-a îmbrăcat cu haina mântuirii, cu veşmântul veseliei M-a 
acoperit. Ca unui mire Mi-a pus Mie cunună şi ca pe o mireasă M-a împodobit cu 
podoabă. 

11. Ca pământul care răsare ierburi, şi ca o grădină în care sămânţa încolțeşte, aşa 
Domnul Dumnezeu va face dreptatea să răsară, şi înaintea tuturor neamurilor 
preaslăvirea Sa. 


Capitolul 62 - În aşteptarea mântuirii 


1. Pentru Sion nu voi tăcea şi pentru lerusalim nu voi avea odihnă până ce 
dreptatea lui nu va ieşi ca lumina şi mântuirea lui nu va arde ca o flacără. 

2. Atunci neamurile vor vedea dreptatea ta şi toţi regii slava ta şi te vor chema pe 
tine cu nume nou, pe care îl va rosti gura Domnului. 

3. ŞI tu vei fi ca o cunună de mărire în mâna Domnului şi ca o diademă regală în 
mâna Dumnezeului tău. 

4. Şi nu ţi se va mai zice ţie: "alungată", şi ţării tale: "pustiită", ci tu te vei chema: 
"Întru tine am binevoit" şi ţara ta: "Cea cu bărbat", că Domnul a binevoit întru tine 
şi pământul tău va avea un soţ. 

5. ŞI în ce chip se însoţeşte flăcăul cu fecioara, Cel ce te-a zidit Se va însoţi cu tine, 
şi în ce chip mirele se veseleşte de mireasă, aşa Se va veseli de tine Dumnezeul 
tău! 

6. Pe zidurile tale, lerusalime, Eu pun străjeri, care nici zi, nici noapte nu vor tăcea! 
Voi, care aduceţi aminte Domnului de făgăduinţele Lui, să n-aveţi odihnă! 

7. Şi să nu-l daţi răgaz până ce nu va aşeza din nou Ierusalimul, ca să facă din el 
lauda pământului. 

8. Juratu-S-a Domnul pe dreapta Lui şi pe braţul Lui cel tare: "Nu voi mai da de 
aici înainte grâul tău spre hrană vrăjmaşilor tăi, şi cei de neam străin, nu vor bea 
mustul tău, rodul muncii tale. 

9. Ci numai cei ce îl vor fi adunat îl vor mânca şi vor lăuda pe Domnul, şi cei care 
vor fi făcut culesul vor bea vinul în curțile templului Meu cel sfânt!" 

10. Intraţi, întrați pe porţi! Gătiţi cale poporului, gătiți, gătiţi-i drum, curățiţi-l de 
pietre, înălţaţi un steag peste neamuri! 

11. lată, Domnul vesteşte acestea până la marginile pământului: "Ziceţi fiicei 
Sionului: Mântuitorul tău vine! EI vine cu plata, şi răsplătirile merg înaintea Lui!" 
12. Şi ei se vor chema: "Popor sfânt, răscumpăraţi ai Domnului şi ţie şi se va zice: 
"Cea căutată”, "Cetatea nepărăsită!" 


Capitolul 63 - Răzbunarea Domnului asupra Edomului. Ziua biruinţei 


1. Cine este Cel ce vine împurpurat, cu veşmintele Sale mai roşii decât ale celui ce 
culege la vie, cu podoabă în îmbrăcămintea Lui şi mândru de belşugul puterii Lui? 
"Eu sunt Acela al Cărui cuvânt este dreptatea şi puternic este să răscumpere!" 

2. Pentru ce ai îmbrăcămintea roşie şi veşmântul Tău este roşu ca al celui care 
calcă în teasc? 

3. "Singur am călcat în teasc şi dintre popoare nimeni nu era cu Mine; şi i-am 
călcat în mânia Mea, i-am strivit în urgia Mea, încât sângele lor a râşnit pe 
veşmântul Meu, şi Mi-am pătat toate hainele Mele. 

4. Căci o zi de răzbunare era sortită în inima Mea şi anul răscumpărării sosise. 

5. Priveam în Jur: nici un ajutor! Mă cuprindea mirarea: nici un sprijin! Atunci 
brațul Meu M-a ajutat şi urgia Mea sprijin Mi-a fost. 

6. În mânia Mea am călcat în picioare popoare şi le-am zdrobit în urgia Mea Şi 
Sângele lor l-am împrăştiat pe pământ". 

7. Voi pomeni îndurările Domnului, faptele Lui minunate, după tot ce a făcut 
Domnul pentru noi şi pentru marea bunătate pe care El ne-a mărturisit-o în 
milostivirea Sa şi după mulțimea milelor Sale. 

8. ŞI a zis: "Cu adevărat ei sunt poporul Meu, fii care nu vor fi necredincioşi!" 

9. Şi EI le-a fost izbăvitor în toate strâmtorările lor. Şi n-a fost un trimis şi nici un 
înger, ci faţa Lui i-a mântuit. Intru iubirea Lui şi întru îndurarea Lui El i-a 
răscumpărat, i-a ridicat şi 1-a purtat în toată vremea de demult. 

10. Dar ei s-au răzvrătit şi au amărât Duhul Lui cel sfânt, din care pricină El S-a 
făcut împotrivitorul lor şi s-a războit împotriva lor. 

11. Atunci ei şi-au adus aminte de vremurile trecute, de sluga Sa Moise: Unde este 
Cel ce a scos din mare pe păstorul şi turma Sa? Unde este Cel ce a pus în mijlocul 
ei Duhul Său cel sfânt? 

12. Cel Care a călăuzit dreapta lui Moise cu braţul Său slăvit? Cel Care a despicat 
apele înaintea lor ca să-Şi facă un nume veşnic? 

13. Care i-a călăuzit prin adâncurile mării, ca pe un cal în pustiu şi ei nu s-au 
poticnit? 

14. Ca dobitoacele care coboară la şes, aşa Duhul Domnului îi aducea la odihnă. 
Astfel ai povăţuit Tu pe poporul Tău, ca să-ţi faci un nume slăvit. 

15. Priveşte din ceruri şi vezi, din locaşul Tău cel sfânt şi strălucit: Unde este râvna 
şi puterea Ta nesfârşită, zbuciumul lăuntrului Tău şi milostivirile Tale? 

16. Pentru mine, acestea au încetat! Dar Tu eşti Părintele nostru! Avraam nu ştie 
NIMIC, Israel nu ne cunoaşte. Tu, Doamne, eşti Tatăl nostru, Mântuitorul rostru: 
acesta este numele Tău de totdeauna. 

17. Pentru ce, Doamne, ne-ai lăsat să rătăcim departe de căile Tale şi ne-ai 
învârtoşat inimile noastre ca să nu ne temem de Tine? Întoarce-Te pentru robii Tăi, 
pentru seminţiile moştenirii Tale. 

18. Pentru ce au păşit cei nelegiuiți în templul Tău şi vrăjmaşii noştri au călcat în 
picioare altarul Tău? 

19. Am ajuns ca unii peste care Tu de multă vreme nu mai stăpâneşti şi care nu mai 
sunt chemaţi cu numele Tău. Dacă ai rupe cerurile şi Te-ai pogori, munţii s-ar 
cutremura! 


Capitolul 64 - Rugăciunea poporului 


1. Ca un foc care arde vreascurile, ca o vâlvătaie care fierbe apa în clocot, fă pe 
vrăjmaşii Tăi să cunoască numele Tău şi să tremure înaintea Ta neamurile, 
văzându-Te 

2. Făcând minuni neaşteptate, 

3. Despre care niciodată nu s-a auzit grăind. Nici urechea n-a auzit, nici ochiul n-a 
văzut un dumnezeu, afară de Tine, care ar săvârşi unele ca acestea pentru cei ce 
nădăjduiesc în el. 

4. Tu Te duci întru întâmpinarea celor ce săvârşesc faptele dreptăţii şi îşi aduc 
aminte de căile Tale. lată, Tu Te-ai pornit cu mânie şi noi eram vinovaţi prin 
necredinţa şi fărădelegea, noastră! 

5. Toţi am ajuns ca necuraţii şi toate faptele dreptăţii noastre ca un veşmânt întinat. 
Noi toţi am căzut ca frunzele uscate şi fărădelegile noastre ne luau ca vântul. 

6. Nimeni nu chema numele Tău şi nici unul nu se deştepta ca să se întărească întru 
Tine. Căci Tu ai ascuns faţa Ta de la noi şi ne-ai lăsat în voia fărădelegilor noastre. 

7. Şi acum, Doamne, Tu eşti Tatăl nostru, noi suntem lutul şi Tu olarul, toţi lucrul 
mâinilor Tale suntem! 

8. O, Doamne! Nu Te mânia pe noi foarte şi nu-ţi aduce aminte la nesfârşit de 
fărădelegea noastră! Priveşte, căci noi toţi suntem poporul Tău! 

9. Cetățile Tale sfinte au ajuns pustii, Sionul este ca un deşert, lerusalimul ca un 
loc pustiit! 

10. Templul nostru sfânt şi mărit în care Te-au prea slăvit părinţii noştri a ajuns 
pradă focului. Şi toate cele scumpe nouă, dărâmături! 

11. Poţi Tu oare să Te stăpâneşti, să taci, Doamne, şi să ne întristezi atât de mult? 


Capitolul 65 - Împotriva idolatriei. Răsplată pentru buni şi răi. Ceruri noi şi 
pământ nou 


1. Căutat am fost de cei ce nu întrebau de Mine, găsit am fost de cei ce nu Mă 
căutau. Şi am zis: "lată-Mă, iată-Mă aici, la un neam care nu chema numele Meu! 
2. Tins-am mâinile Mele în toată vremea către un popor răzvrătit, care mergea pe 
căi silnice, după cugetele sale, 

3. Oameni care întărâtau fără încetare faţa Mea jertfind în grădini şi pe lespezile 
acoperişului ardeau miresme; 

4. Stăteau în morminte şi mâncau în crăpături de stâncă, mâncau carne de porc, ale 
căror vase erau pline de mâncăruri spurcate 

5. Şi care ziceau: "Dă-te înapoi, nu te apropia de mine, căci eu sunt sfânt faţă de 
tine!" - Aceştia sunt ca un fum care se urcă în nările Mele, o văpaie care arde fără 
sfârşit. 

6. lată este scris înaintea Mea: "Nu voi tăcea până ce nu voi răsplăti 

7. Fărădelegile voastre şi fărădelegile părinților voştri laolaltă, - zice Domnul - ale 
celor care au adus jertfă de tămâie pe munţi şi pe dealuri şi au râs de Mine. Eu îi 
voi răsplăti după faptele lor şi cu măsură plină. 

8. Aşa zice Domnul: "Ca atunci când găseşti must într-un strugure şi zici: "Nu-l 
rupe, că în acesta se află o binecuvântare", tot astfel voi face şi cu slujitorii Mei; 
Mă voi feri să stric tot! 

9. Şi voi face să răsară din lacov o odraslă şi din luda un moştenitor peste munţii 
Mei; şi cei aleşi ai Mei li vor stăpâni şi slujitorii Mei vor locui acolo. 

10. Şi Şaronul va ajunge păşune pentru turme şi Acorul, imaş pentru vite, pentru 
poporul Meu care M-a căutat pe Mine. 

11. Şi voi, cei ce aţi părăsit pe Domnul, care aţi uitat de muntele Meu cel sfânt, 
care întindeţi masă pentru dumnezeul Gad şi umpleţi o cupă pentru Meni; 

12. Pe toţi vă voi da în ascuţişul sabiei şi junghierii vă veţi pleca, pentru că am 
strigat către voi şi nu Mi-aţi răspuns, am grăit şi nu M-aţi auzit, ci aţi făcut cele rele 
în ochii Mei şi ceea ce nu am binevoit aţi ales". 

13. Pentru aceasta, aşa zice Domnul Dumnezeu: "lată, slugile Mele vor mânca şi 
vouă vă va fi foame, vor bea şi voi veţi fi însetaţi, se vor bucura, iar voi veţi fi 
înfruntați! 

14. lată slugile Mele vor sălta de veselie, iar voi veţi striga de întristată ce vă va fi 
inima, şi de frânt ce vă va fi sufletul veţi urla!" 

15. Şi veţi lăsa numele vostru aleşilor Mei spre blestem: "Domnul Dumnezeu să te 
ucidă!... Dar slujitorii Mei vor fi numiţi cu alt nume. 

16. Cine se va binecuvânta pe pământ se va binecuvânta de Dumnezeul adevărului, 
şi cel ce se va jura pe pământ se va jura pe Dumnezeul adevărului; că nenorocirile 
din vremurile de demult au fost uitate şi ei stau departe de ochii Mei. 

17. Pentru că Eu voi face ceruri noi şi pământ nou. Nimeni nu-şi va mai aduce 
aminte de vremurile trecute şi nimănui nu-i vor mai veni în minte, 

18. Ci se vor bucura şi se vor veseli de ceea ce Eu voi fi făcut, căci iată întemeiez 
Ierusalimul pentru bucurie şi poporul lui pentru desfătare. 

19. Şi Mă voi bucura de Ierusalim şi Mă voi veseli de poporul Meu şi nu se va mai 
auzi în acesta nici plâns, nici țipăt. 

20. Să nu mai fie acolo copii care mor în floarea vârstei şi nici bătrâni care nu 
ajung la capătul vieţii lor! Aşa că cine va muri la o sută de ani va fi tânăr şi cine nu 
o va ajunge va fi blestemat. 

21. Şi ei vor zidi case şi vor locui şi vor sădi vii şi din rodul lor vor mânca. 

22. Dar nu vor clădi ca altul să locuiască, nici nu vor sădi ca altul să mănânce. Într- 
adevăr vârsta poporului Meu va fi ca vârsta copacilor, şi cei aleşi ai Mei se vor 
bucura de osteneala mâinilor lor. 

23. Nu se vor trudi în zadar şi nu vor naşte feciori pentru moarte fără de vreme, că 
ei vor fi un neam binecuvântat de Domnul şi împreună cu ei şi odraslele lor. 

24. Şi înainte de a Mă chema pe Mine, Eu le voi răspunde, şi grăind ei încă, Eu îi 
voi fi ascultat. 

25. Lupul va paşte la un loc cu mielul, leul va mânca paie ca boul şi şarpele cu 
țţărână se va hrăni. Nimic rău şi vătămător nu va fi în muntele Meu cel sfânt", zice 
Domnul. 


Capitolul 66 - Jertfe duhovniceşti. Judecata şi împărăţia lui Dumnezeu 

1. Aşa zice Domnul: "Cerul este scaunul Meu şi pământul aşternut picioarelor 
Mele! Ce fel de casă Îmi veţi zidi voi şi ce loc de odihnă pentru Mine?” 

2. "Toate acestea mâna Mea le-a făcut şi sunt ale Mele, zice Domnul. Spre unii ca 
aceştia Îmi îndrept privirea Mea: spre cei smeriţi, cu duhul umilit şi care tremură 
la cuvântul Meu! 

3. Cel ce junghie un bou şi în acelaşi timp omoară un om, cel ce jertfeşte o oaie şi 
în acelaşi timp rupe gâtul unui câine, cel ce aduce prinos şi în acelaşi timp aduce 
sânge de porc, cel ce aduce jertfă de tămâie şi în acelaşi timp se închină la idoli, - 
toți aceştia şi-au ales căi nelegiuite şi în urâciunile lor trăieşte sufletul lor. 

4. Pentru aceasta şi Eu voi alege pentru ei soarta cea rea şi cele ce îi înfricoşează le 
voi aduce peste ei; că am strigat şi nu Mi-au răspuns, am grăit şi nu M-au auzit, au 
făcut fărădelegi înaintea ochilor Mei şi ceea ce Eu nu binevoiesc întru Mine, au 
ales. 

5. Luaţi aminte la cuvântul Domnului, voi care tremuraţi de EI! lată ce grăiesc 
frații voştri care vă urăsc şi vă prigonesc pentru numele Meu: "Să-Şi arate Domnul 
slava Sa şi noi să o vedem din bucuria voastră!" Dar ei se vor face de ocară. 

6. Un glas! Un vuiet din cetate! Un glas din templu! Este glasul Domnului! EI 
răsplăteşte vrăjmaşilor Săi după faptele lor. 

7. Înainte de a se zvârcoli în dureri de naştere, ea a născut; înainte de a simţi 
chinul, ea a născut un fiu. 

8. Cine a auzit sau cine a văzut unele ca acestea? Oare o ţară se naşte într-o singură 
zi şi un popor dintr-odată? Abia au apucat-o durerile naşterii şi fiica Sionului a şi 
născut fu! 

9. Oare, Eu voi deschide pântecele fără să-l las să nască? Zice Domnul. Sau Eu, 
Cel ce fac să nască, îl voi închide? 

10. Bucură-te, lerusalime, şi voi, cei care îl iubiţi, săltaţi de veselie. Fiţi în culmea 
veseliei, voi cei care îl plângeaţi! 

11. Astfel ca voi să fui alăptaţi şi să vă săturați la pieptul mângâierilor sale, să 
sorbiți şi să vă desfătaţi la sânul slavei sale! 

12. Acestea zice Domnul: "Vărsa-voi pacea peste el ca un râu şi slava popoarelor 
ca un şuvoi ieşit din albia lui. Pruncii lui vor fi purtaţi în braţe şi dezmierdaţi pe 
genunchi. 

13. După cum mama îşi mângâie pe fiul ei şi Eu vă voi mângâia pe voi, şi voi veţi 
fi mângâiaţi în lerusalim. 

14. Când veţi vedea, inima voastră va tresări de bucurie şi oasele voastre vor 
odrăsli ca iarba. Şi mâna Domnului se va arăta slujitorilor Săi, iar urgia, peste 
vrăjmaşii Săl. 

15. Căci Domnul vine în văpaie şi carele Lui sunt ca o vijelie, ca să dezlănţuie cu 
fierbinţeală mânia Lui şi certarea Lui cu văpăi de foc. 

16. Domnul va judeca cu foc şi cu sabie pe tot omul şi mulţi vor fi cei ce vor cădea 
de bătaia Domnului! 

17. Faptele şi gândurile celor ce se sfinţesc şi se curăţesc pentru închinăciunile din 
grădini, într-un loc ascuns, în mijlocul unei adunări de ucenici, ale celor care 
mănâncă din carnea de porc, mâncăruri scârnave şi şoareci, vor fi zădărnicite, zice 
Domnul. 

18. Dar Eu vin ca să strâng la un loc popoarele şi toate limbile. Ele vor veni şi vor 
vedea slava Mea, 

19. Şi le voi da un semn. Şi pe cei scăpaţi cu viaţă îi voi trimite către popoarele din 
Tarsis, Put, Lud, Meşec, Roş, Tubal, lavan, către ţinuturile cele mai depărtate care 
n-au auzit despre Mine şi nu au văzut slava Mea. Şi la aceste neamuri vor vesti 
slava Mea. 

20. Şi din toate neamurile vor aduce pe fraţii voştri prinos Domnului: pe cai, în 
căruțe, pe paturi, pe catâri şi pe cămile, până la muntele cel sfânt al Meu, la 
Ierusalim, zice Domnul, precum fiii lui Israel aduc prinoase în vase curate pentru 
templul Domnului. 

21. Şi din ei voi lua preoți şi leviţi, zice Domnul. 

22. Într-adevăr, precum cerul cel nou şi pământul cel nou pe care le voi face, zice 
Domnul, vor rămânea înaintea Mea, aşa va dăinui totdeauna seminţia voastră şi 
numele vostru. 

23. Și din lună nouă în lună nouă şi din zi de odihnă în zi de odihnă vor veni toţi şi 
se vor închina înaintea Mea, zice Domnul. 

24. Şi când vor ieşi, vor vedea trupurile moarte ale celor care s-au răzvrătit 
împotriva Mea, că viermele lor nu va muri şi focul lor nu se va stinge. Şi ei vor fi o 
sperietoare pentru toţi. 

Vieţile Sfinţilor - Pomenirea Sfântului prooroc Isaia 


Cuvant Ortodox - Sfântul prooroc Isaia - 9 mai: 
https://www.youtube.com/watch?v=ksymP7OQKfU 


2 o e 


Sfântul prooroc Isaia era de neam din Ierusalim şi se trăgea din seminţia 
împăraţilor iudei. El era fiul lui Amos, nu al Proorocului Amos, pentru că 
Proorocul Amos era de neam tecuntean şi păstor de dobitoace; iar nu 
ierusaliminean din casa împărătească, fiind cinstit între sfinţii prooroci. Amos, tatăl 

lui Isaia, era unul din rudeniile împăratului Ierusalimului, frate bun cu Amesie, 
împăratul iudeu, care nu era numărat între sfinţii prooroci. 


Isaia, fiul lui, crescuse în frica lui Dumnezeu, învățând legea Domnului. După ce a 
ajuns la vârsta cea desăvârşită, s-a însoțit cu o femeie după lege şi a născut fiu, 
precum singur zice de aceasta: "M-am apropiat de proorociţă", adică de soția mea, 
cea luată din ceata fecioarelor, pentru a petrece împreună şi care, până la vremea 
nunţii slujea în biserica Domnului, cu fapte bune şi sfinte, deprinzându-se a se ruga 
neîncetat lui Dumnezeu; şi se învrednicise de darul proorociei, pentru viaţa ei cea 
plăcută Lui. Ea este numită proorociţă pentru două lucruri: întâi pentru că este soție 
de prooroc, iar al doilea pentru că singură a luat darul proorociei de la Dumnezeu. 
Şi a zămislit în pântece de la bărbatul său, proorocul Isaia, şi a născut fii. 


Deci, Isaia a zis: lată, eu şi pruncii pe care mi i-a dat Dumnezeu. Aici, după 
înţelegerea tâlcuitorilor, vorbeşte despre fiii săi cei fireşti şi se pomeneşte în 
proorocia lui Iacov, fiul lui. Iar fericitul Ieronim spune de proorocul Isaia, din 
povestirea ebraică şi aceasta: "EI a fost, după maică, moş al împăratului Manase, 
muncitorul său; pentru că din fiica lui Ofovia, cea însoțită cu împăratul Ezechie, s- 
a născut Manase. Sfântul Isaia a început a prooroci în împărăţia lui Azaria, 
împăratul ludeii, care, în Sfânta Scriptură, se numeşte Ozia. 


Acel împărat a fost fiul lui Amesie împăratul şi nepot al lui Amos, tatăl lui Isaia. 
Deci, Sfântul Isaia a proorocit în zilele împăratului Azarie, numit şi Ozia, fiul lui 
Amesie, în zilele împăratului loatam, fiul lui Ozaa, în zilele împăratului Ezechie, 
fiul lui Ahaz, în zilele împăratului Ahaz, fiul lui loatam şi în zilele împăratului 
Manase, fiul lui Ezechie, de la care a şi pătimit. 


Dar cum şi ce a proorocit el, este destul de arătat în cartea lui cea scrisă pe larg, în 
care este arătată şi viaţa lui cea plăcută lui Dumnezeu. EI a fost atât de bineplăcut 
lui Dumnezeu, încât s-a învrednicit a-L vedea şezând pe scaun înalt şi prea înălțat, 
Căruia împrejur Îi stăteau serafimii cei cu câte şase aripi, strigând: Sfânt, sfânt, 
Sfânt Domnul Savaot; plin este cerul şi pământul de slava Lui. lar când Isaia 
proorocul a văzut aceasta, s-a umplut de spaimă şi a zis în sine: 


Și s-a trimis la dânsul unul din serafimi, având în mâini un cărbune aprins, pe care 
îl luase cu cleştele din altar şi s-a atins de buzele lui, zicându-i: lată, s-a atins 
acesta de buzele tale şi va şterge Domnul fărădelegile tale şi păcatele tale le va 
curăţi. După aceasta a auzit Sfântul Isaia glasul Domnului, grăind către dânsul: Pe 

cine voi trimite şi cine va merge la poporul Meu. Și a zis Isaia: lată, eu sunt 
Și l-a trimis pe el Domnul la poporul Său, ca să 

îndemne pe cei păcătoşi la pocăință şi să le spună lor cele ce vor să fie, adică vor 

lua multe feluri de pedepse, de nu se vor pocăi; iar de se vor întoarce la Dumnezeu 

cu pocăință, vor primi milă şi iertare. 

Deci, a proorocit Sfântul Isaia despre multe feluri de lucruri, 

=> precum şi despre robia Galileei şi a Samariei de către asirieni, 

= despre năvălirea lui Senaherim asupra ludeei, 

= despre stricarea multor ţări şi cetăţi cu multe feluri de războaie; 

= dar, mai ales, a proorocit despre zămislirea şi naşterea lui Hristos din 
Preacurata Fecioară, prin Care s-a mântuit neamul omenesc. El a zis: lată, 
Fecioara va lua în pântece şi va naşte Fiu şi vor chema numele Lui, 
Emanuel, care se tâlcuieşte cu noi este Dumnezeu. Și iarăşi: Leşi-va toiag 
din rădăcina lui lesei - Preacurata Fecioară - şi floare din rădăcina lui va 
creşte - Hristos - şi va odihni peste dânsul Duhul lui Dumnezeu, Care din 
Tatăl este şi spre Fiul Se odihneşte. Şi iarăşi: Prunc S-a născut nouă şi 
Fiul S-a dat nouă, a Cărui stăpânire s-a făcut peste umărul Lui; şi se 
cheamă numele lui, Înger de mare sfat. 

—> Asemenea a proorocit şi despre patimile lui Hristos, zicând: Acesta, poartă 
păcatele noastre şi pătimeşte durere pentru noi. Răpitu-S-a pentru 
păcatele noastre şi a fost muncit pentru fărădelegile noastre şi cu rana Lui 
noi toţi ne-am vindecat. Ca o oaie spre junghiere S-a adus şi ca un miel 
fără de glas împotriva celui ce-L tunde pe El; aşa nu Şi-a deschis gura 
Sa... 

—> Chiar şi despre Crucea lui Hristos mai înainte a vestit, zicând: Slava 
Libanului va veni la tine, lerusalime, cu chiparos, cu perg şi cu cedru, ca 
împreună să prea mărească locul cel sfânt al Meu, zice Domnul - şi locul 
picioarelor Mele îl voi prea mări. 

> El a mai vestit a doua înfricoşată venire a lui Hristos, zicând: lată, Domnul 
va veni ca focul şi carele Lui ca viforul, ca să dea cu mânie izbândirea Sa 
şi certarea în văpaie de foc. Căci cu focul Domnului se va judeca tot 
pământul, 


Proorocul Isaia petrecea întru defăimarea lumii; pentru că deşi era rudă cu 
împărații ludeii şi putea să aibă multe bogății şi slava lumii acesteia, însă pe toate 
acelea le-a trecut cu vederea pentru Dumnezeu şi petrecea cu soția sa cea plăcută 
lui Dumnezeu, în sărăcie de bunăvoie şi smerenie, în înfrânare mare şi în viaţa cea 
aspră a trupului. Haina lui era un fel de sac făcut din păr, pe care îl punea pe trupul 
gol; una pentru smerenie, alta pentru omorârea trupului, iar alta, ca să dea 

oamenilor celor păcătoşi chip de pocăință. Și cu un chip smerit ca acela, ruga pe 
Dumnezeu pentru dânşii. 


Altădată a umblat gol trei zile prin mijlocul Ierusalimului, neruşinându-se de 
mulțimea poporului, nici necinstindu-şi neamul său cel bun. Aceasta a făcut-o după 
porunca Domnului; pentru că împăratul Ezechie împreună cu Ierusalimul, când a 
venit Sargon şi Senaherim, împăratul asirienilor, asupra ludeei cu putere multă, 
nădăjduia mai mult spre ajutorul Egiptului şi al Etiopiei - pentru că se obişnuiseră 
iudeii de a câştiga ajutor mai mult de la egipteni şi de la etiopieni, decât a cere 
ajutorul lui Dumnezeu. Atunci Sfântul Isaia a sfătuit pe împărat şi pe popor, ca să 
alerge spre Dumnezeu mai mult decât spre oameni şi de la Cel Preaînalt să ceară şi 
să nădăjduiască ajutor; iar nu de la aceia, care singuri nu pot să se apere, pentru că 
s-a apropiat şi de ei pierzare. 


= EI a proorocit şi de pieirea Egiptului şi a Etiopiei, care are să vină asupra 
lor, tot de la acelaşi împărat al asirienilor, Senaherim. Şi ca proorocia lui 
să fie încredințată tuturor, a mers gol prin toată cetatea; pentru că s-a făcut 
către dânsul cuvântul Domnului, zicându-i: Mergi şi leapădă sacul de pe 
mijlocul tău şi scoate încălțămintele tale din picioare. 


Iar proorocul a făcut aşa, umblând gol şi desculț trei ani, spunându-le cu cuvintele 
şi arătându-le cu goliciunea sa că se vor lipsi iudeii de ajutorul Egiptului şi al 
Etiopiei, spre care în zadar se nădăjduiesc şi, cum că, cu un chip ca acesta, 
egiptenii şi etiopienii se vor duce în robie goi. Pentru că a grăit Domnul: "Precum 
a umblat robul Meu, Isaia, gol şi desculț, aşa va duce împăratul asirienilor pe 
robiţii Egiptului şi al Etiopiei, pe tineri şi pe bătrâni, goi, desculți şi descoperiți 
spre ruşinea Egiptului”. 


Proorocul Isaia a închipuit cu acea goliciune a sa, goliciunea lui Hristos Domnul 
nostru, Care a fost dezgolit pe Cruce în privirea tuturor, pe care El a voit a o suferi 
pentru goliciunea lui Adam, ce a cunoscut-o în Rai, după călcarea poruncii lui 
Dumnezeu. 


Proorocia lui Isaia despre Egipt şi despre Etiopia s-a împlinit îndată; pentru că 
Senaherim, împăratul asirienilor, auzind că Toroc, împăratul Etiopiei, vine asupra 
lui, ajutând iudeilor, s-a întors împotriva lui şi biruindu-l, a supus împărăției sale 
pământul Egiptului şi al Etiopiei; iar după aceea a mers asupra ludeei, oştindu-se şi 
luând multe cetăţi. EI se lăuda că va lua Ierusalimul şi pentru aceasta hulea pe 
Dumnezeu Cel Înalt prin voievodul său, Rapsac, pe care îl trimisese cu putere 
multă contra împăratului Ezechie. 

Proorocul Isaia era şi mare făcător de minuni, căci, lerusalimul fiind ameninţat de 
înconjurarea celor de altă seminţie, din cauza lipsei de apă, el, cu rugăciunea sa - 
precum scriu despre aceasta Sfântul Epifanie şi Sfântul Dorotei al Tirului - a scos 
un izvor de apă de sub muntele Sionului. Şi s-a numit izvorul acela "Siloam", adică 
trimis; căci de la Dumnezeu s-a trimis poporului cel însetat acel izvor, pentru 
prooroceştile rugăciuni. Izvorul acela era minunat, pentru că izvora apa numai 
iudeilor; iar celor de altă seminţe se făcea uscat. 


Sfântul prooroc a izbăvit cu rugăciunea sa cetatea Ierusalimului de înconjurarea 
barbarilor; pentru că într-o noapte, a ieşit îngerul Domnului şi a ucis din oastea 
asirienilor o sută optzeci şi cinci de mii. Deci, Senaherim, sculându-se dimineaţa şi 
văzând atâta mulțime de trupuri moarte, s-a înspăimântat şi a fugit cu ruşine de la 
Ierusalim şi s-a aşezat în Ninive, unde a fost ucis de fiii săi. 


Sfântul Isaia a tămăduit pe împăratul Ezechie de o boală, de care se îmbolnăvise de 
moarte; şi 1-a spus aceluia de la faţa Domnului, că pentru rugăciunile şi lacrimile 
lui, i se mai adaugă la viaţă încă cincisprezece ani. Şi a fost pentru aceasta, că 
soarele s-a întors înapoi pe fiecare zi cu zece trepte, adică la zece minute, care se 
arată în ceasornicul de pe zid. 


Deci, ziua aceea a fost mare durere după asemănare; însă nu după asemănarea 
acelei zile, în care odată Isus al lui Navi a oprit soarele în loc, când a biruit pe 
vrăjmaşi. O minune ca aceasta a înspăimântat toată lumea, încât Merodah Valadan, 
fiul lui Valadan, împăratul Babilonului, a trimis o scrisoare şi soli cu daruri în 
Ierusalim, la Ezechie, împăratul ludeei, întâi ca să-l cerceteze pe el, căci auzise că a 
fost foarte rău bolnav şi se sculase; iar al doilea, ca să întrebe de minunea ce se 
întâmplase, că soarele s-a întors înapoi şi iarăşi s-a îndreptat în calea sa, deoarece 
se făcuse ştire despre aceea la împăratul Babilonului, că pentru Ezechie se făcuse 
acea minune. Ezechie s-a bucurat foarte mult de trimişii împăratului Babilonului şi 
le-a arătat toate bogăţiile casei sale, care lucru n-a fost plăcut Domnului. 


Deci, a venit la el Sfântul prooroc Isaia şi i-a zis: "Ce au văzut în casa ta bărbaţii 


Ezechie a răspuns: "Toate câte sunt în casa mea le-au văzut şi nu a fost în casă nici 
un lucru din cămările mele, pe care nu l-ar fi văzut”. 


Isaia i-a zis: 

a —————____ 


Aceasta proorocie a Sfântului Isaia s-a împlinit mai pe urmă, iar împăratul Ezechie 
s-a sfârşit în pace şi a fost îngropat împreună cu părinţii săi. 


După sfârşitul împăratului Ezechie a luat împărăţia ludeei, Manase, fiul lui 
Ezechie, fiind în vârstă de doisprezece ani şi făcând vicleşug înaintea ochilor 
Domnului. Pentru că, după ce a venit în vârsta desăvârşită, a început a umbla nu 
după poruncile Domnului, ci după urâciunile păgâneşti. Fundcă a zidit capişte 
idolilor şi altar lui Baal şi se închina idolilor celor ciopliţi, iar casa Domnului a 
spurcat-o cu jertfe idoleşti şi pe fiii săi i-a trecut prin foc, după cum făceau 
închinătorii de idoli. El se îndeletnicea cu vrăji şi basme, răzvrătind poporul 
Domnului şi ducându-i pe ei, împreună cu sine, la închinarea de idoli; iar pe cei ce 
nu se învoiau la voia lui cea păgânească, îi ucidea. EI a vărsat foarte mult sânge 
nevinovat, până ce lerusalimul s-a săturat de mult sânge; pentru care lucru, 
mustrându-se şi ocărându-se de Sfântul Prooroc Isaia, s-a pornit spre mânie. 
Asemenea şi boierii Ierusalimului şi mulți din popor s-au umplut de mânie asupra 
proorocului lui Dumnezeu, de vreme ce, mustrându-i pentru acele păcate grele, îi 
numea boieri ai Sodomei şi ai Gomorei, zicându-le: 


Acestea le zicea pentru apucăturile lor cele rele, deoarece prin faptele lor cele 
necurate, se asemănau cu Sodoma şi cu Gomora. Deci, toţi, împreună cu împăratul, 
nesuferind o mustrare ca aceea, căutau să ucidă pe sfântul. 


Astfel, Sfântul prooroc Isaia a fost tăiat la câmp, afară din Ierusalim, cu 
fierăstrăul de lemn, din porunca împăratului Manase. Şi aşa, Isaia, marele 
prooroc al lui Dumnezeu, s-a sfârşit muceniceşte la adânci bătrâneţi, având o 
sută douăzeci şi şase de ani. 


EI este lăudat de Isus al lui Sirah, astfel: Domnul a izbăvit pe poporul Său prin 
mâna lui Isaia; a biruit oştile asirienilor şi le-a sfărâmat îngerul Lui; căci Ezechie a 
făcut plăcere înaintea Domnului şi s-a întărit pe căile lui David, tatăl său, pe care 
le-a poruncit Isaia, proorocul cel mare şi credincios în vedeniile sale: În zilele lui 
soarele s-a tras înapoi şi a prelungit viaţa împăratului cu mare duh, a văzut pe cele 
de pe urmă şi a mângâiat pe cei ce se tânguiau. În Sion până în veac a arătat pe cele 
ce vor fi şi pe cele ascunse. 

După uciderea proorocului Isaia, trupul lui cel cinstit, luându-l unii din cei 
temători de Dumnezeu, l-au îngropat aproape de izvorul acela al Siloamului, pe 
care Sfântul Isaia l-a scos cu rugaciunea sa. Pentru aceasta l-au pus pe el acolo 
ca, cu rugăciunile proorocului lui Dumnezeu, Isaia, şi după moartea lui, să 
izvorască neîncetat apa Siloamului. 


Lângă izvorul acela, a fost zidită o scăldătoare, la care orbul din naştere a căpătat 
vedere, punând pe ochii lui tina cea făcută din scuipat de Domnul nostru lisus 
Hristos, şi care a fost trimis ca să se spele. Chiar până astăzi apa aceea are o putere 
tămăduitoare, pentru că se povesteşte de cei ce cercetează Sfintele Locuri ale 
Ierusalimului că, saracinii, care acum locuiesc acolo cu voia lui Dumnezeu, fiind 
din firea lor puturoşi cu trupurile - ca şi caprele - îşi spălau copiii în apa 
Siloamului, şi chiar ei se spălau, şi goneau acea putoare. Încă şi celor bolnavi de 
ochi li se aduce mare ajutor din apa aceea, cu rugăciunile Sfântului prooroc Isaia şi 
cu darul Domnului nostru lisus Hristos, căruia se cuvine slava în veci. Amin. 

Sinaxar - Pomenirea sfântului slăvitului prooroc Isaia 


In această lună (mai), în ziua a noua, pomenirea Sfântului Slăvitului prooroc 
Isaia. 


Sfântul prooroc Isaia, marele glăsuitor, a trăit în Ierusalim, pe vremea regelui 
Manase, fiul lui lezechia, de către care a şi fost tăiat cu ferăstrăul, şi cu sfârşit 
mucenicesc şi-a săvârşit viaţa, fiind îngropat la locul ce se zice Aroil sau Roghil, 
aproape de trecătoarea apelor pe care le-a stricat regele lezechia de le-a afundat. 


Şi Dumnezeu a făcut spre semn de a izvorât iarăşi acest izvor al Siloamului pentru 
acest prooroc. Pentru că mai înainte de a nu muri, leşinând de sete, se ruga lui 
Dumnezeu, Care l-a ascultat şi îndată a trimis Dumnezeu apă vie din izvorul 
Siloamului. De aceea s-a numit izvorul acesta Siloam, care se tâlcuieşte trimis. 


Şi în vremea lui lezechia până a nu fi făcut puţurile şi fântânile, prin rugăciunea 
Isaiei a ieşit puţină apă, când era cetatea încercuită de vrăjmaşi, ca să nu piară 
cetatea din lipsa de apă, fiindcă era Ierusalimul înconjurat de cei de alt neam. Că 
întrebau vrăjmaşii, de unde aveau iudeii apă să bea. Și fiind înştiinţaţi că din 
izvorul Siloamului, au îngrădit cetatea de au încercuit-o şi au străjuit Siloamul. 
Deci când veneau iudeii cu Isaia, fără de veste izbucnea apa. Drept aceea şi până 
astăzi fără de veste izvorăşte. Şi de vreme ce s-a făcut aceasta prin rugăciunea 
proorocului Isaia, pentru aceasta, spre pomenirea lui, şi poporul l-a îngropat cu 

osârdie şi cu cinste aproape de Siloam, ca să aibă şi după moartea lui prin mijlocul 
rugăciunilor sale îndulcirea apei. 


Mormântul acestui prooroc se află aproape de mormintele regilor, din dosul 
mormintelor preoţilor, spre partea cea dinspre miazăzi a Ierusalimului. Căci regele 
Solomon a făcut mormântul lui David tatăl său, însemnând spre răsăritul Sionului, 
care are intrare de la Gavaon, departe de cetate douăzeci de stadii. Şi a făcut cale 
ocolită într-o parte şi într-alta, care are intrare neştiută de mulți. Şi până astăzi este 
neştiută de cei mai mulți dintre preoţi, ca şi de tot poporul, căci acolo îşi ţinea 
regele aurul ce-i venea din Etiopia şi aromatele, adică miresmele cele scumpe. Și 
de vreme ce regele lezechia a arătat taina lui David şi a lui Solomon preoților 
babilonieni, care văzând minunea ce s-a făcut în trupul bolii lui, că s-a întors 
soarele înapoi cu zece ceasuri, şi minunându-se pentru aceasta, au mers ca să vadă, 
de vreme ce lezechia a făcut aceasta de a spurcat oasele părinților săi, a blestemat 
Dumnezeu să fie neamul lui spre robie vrăjmaşilor săi. Şi l-a făcut fără de rod din 
ziua aceea. 


Proorocul Isaia era la arătarea trupului astfel: avea barba lungă şi ascuţită, şi se 
apropia a ajunge cu vârsta la bătrâneţe. Şi se face pomenirea lui în biserica 
sfântului mucenic Lavrentie, unde au fost aşezate mai pe urmă şi moaştele lui, 
după ce mai întâi au fost aduse în Constantinopol. 

Sinaxar - Sfântul proroc Isaia - 9 mai 


SFINȚII ZILEI 
Z SFINȚII ZILEI 


NUMELE PROFETULUI ISAIA 
PROVINE DIN LIMBA EBRAICĂ. 
„JESHAEIAHU” INDICĂ FAPTUL 


CĂ DOAR DE LA DUMNEZEU 
VINE MÂNTUIREA. 


SF 
PROROC ISAIA 


9 MAI 


https://www.trinitas.tv/sfantul-proroc-isaia-9-mai-2/ 


Numele leshaeiahu înseamnă în limba ebraică Dumnezeu salvează. Acest nume al 
sfântului profet exprimă într-un mod fericit întreaga sa misiune, aceea de a indica 
faptul că doar de la Dumnezeu vine mântuirea. 


Profetul Isaia s-a născut în jurul anului 770 î.Hr într-o familie de origine nobilă. 
Acest fapt explică pe de o parte educaţia sa, iar pe de alta prezenţa sa nestingherită 
la curțile regilor. A fost căsătorit şi a avut doi fii. 


Isaia a primit chemarea la slujirea profetică în anul în care regele Ozia a murit, în 
jurul anului 740 î.Hr. EI descrie chemarea sa minunată astfel „am văzut pe Domnul 
stând pe un scaun înalt şi măreț și poalele hainelor Lui umpleau templul. Serafimi 
stăteau înaintea Lui, fiecare având câte şase aripi: cu două îşi acopereau feţele, cu 
două picioarele, iar cu două zburau zicând: „Sfânt, sfânt, sfânt este Domnul 
Savaot, plin este tot pământul de slava Lui!” Și am zis: „Vai mie, că sunt pierdut! 
Sunt om cu buze spurcate şi locuiesc în mijlocul unui popor cu buze necurate. Şi 
pe Domnul Savaot L-am văzut cu ochii mei!” 

sat i m (E. TRINITASTV 


SFINȚII ZILEI 


SERAFIM! 


SFÂNTUL 
PROROC ISAIA 


9 MAI 


Atunci unul dintre serafimi a zburat spre mine, având în mâna sa un cărbune, pe 
care îl luase cu cleştele de pe jertfelnic. Şi l-a apropiat de gura mea şi a zis: „lată s- 
a atins de buzele tale şi va şterge toate păcatele tale, şi fărădelegile tale le va 
curăți”. Şi am auzit glasul Domnului care zicea: „Pe cine îl voi trimite şi cine va 
merge pentru Noi?” Şi am răspuns: „lată-mă, trimite-mă pe mine!” 


Cartea pe care a scris-o profetul Isaia este una dintre cele mai importante cărți ale 
literaturii profetice vechi-testamentare. Pe lângă valoarea sa inspirată, reprezintă o 
capodoperă a formei, stilului şi sublimităţii sale teologice. 


Sfinţii părinți şi alți scriitori bisericești precum Chiril, leronim sau Augustin au 
văzut în Isaia un apostol şi evanghelist mai mult decât un profet. 


Cu sensibilitate şi precizie Isaia a profeţit nașterea Mântuitorului din Fecioară, 
suferințele și pătimirile sale, sugerând pentru întâia oară ideea lui Mesia suferind 
pentru iertarea păcatelor poporului. 


Potrivit unei vechi tradiții iudaice reținută în Talmud, preluată şi de părinții 
Bisericii, profetul Isaia a fost executat prin tăiere cu fierăstrăul la ordinul regelui 
Manase, care a domnit între anii 693-639 î.Hr. Cunoaştem despre Manase din 
cartea a patra a regilor a Vechiului Testament că „pe lângă păcatul de a fi dus pe 
Iuda în ispită, a vărsat şi foarte mult sânge nevinovat, încât a mânjit lerusalimul de 
la o margine la alta.” 


La acest martiriu face aluzie Sfântul apostol Pavel în epistola către Evrei când 
spune despre profeţi că unii „au fost ucişi cu pietre, au fost puşi la cazne, au fost 

tăiați cu fierăstrăul, au murit ucişi cu sabia, au pribegit în piei de oaie şi în piei de 
capră, lipsiţi, strâmtoraţi, rău primiți.” 


Invăţăm de la sfinţii profeți faptul că atunci când vocea Domnului se aude prin 
aceştia, nimic nu o poate opri, nici familia, nici societatea şi nici chiar moartea. 

Arhid. Ştefan Sfarghie - Sinaxar - Sfântul proroc Isaia 


09 mai 2018 


Sfântul proroc Isaia a fost cel dintâi dintre marii proroci ai Vechiului Testament. El 
a trăit pe vremea regilor Ahaz (735-715 î.Hr.) şi Ezechia (715-687 î.Hr.), cu mai 
mult de 700 de ani înainte de Naşterea Domnului lisus Hristos. În cartea sa a 
prorocit poporului evreu, din care se trăgea, Naşterea Domnului dintr-o fecioară, că 
Pruncul Se va numi Emanuel, care se tâlcuieşte „cu noi este Dumnezeu”. De 
asemenea, a profeţit despre pătimirea Robului lui Dumnezeu (cap. 50-53) şi despre 
A doua venire a lui Hristos (cap. 63-65). Plin de curaj, a mustrat pe cei puternici 
din vremea aceea pentru nedreptăţile şi fărădelegile lor. După tradiția Vechiului 
Testament, dregătorii, mâniindu-se pentru mustrările prorocului, au hotărât să-l 
ucidă. Şi a fost tăiat Sfântul proroc Isaia cu fierăstrăul la adânci bătrâneţi. 

Iulian Dumitraşcu - Calendar orthodox - Sfântul proroc Isaia; Sfântul 
mucenic Hristofor; Aducerea la Bari a moaştelor Sfântului ierarh Nicolae 


09.05.2018 


1. Sfântul proroc Isaia s-a născut în lerusalim, pe la anul 811 înainte de Hristos. 
Era originar din neamul regilor iudei. Tatăl său era frate cu regele Amasiei, cel ce a 
domnit între anii 838-809. Isaia a primit o creştere aleasă. 


A învăţat legea Domnu-lui, iar la timpul potrivit, s-a căsătorit cu una din tinerele 
slujitoare la templu, tinere care, pentru curăţenia şi sfinţenia vieţii ce duceau, 
purtau numele de proorociţe. Căsătoria lui a fost binecuvântată cu mai mulți copii. 


Activitatea profetică a lui Isaia s-a desfășurat în vremea regilor Asaria sau Ozia 
(809-757), lotam (757-741), Ahaz (741-725), Hischia sau Ezechia (725-697) şi 
Manase (697-642), deci, într-o vreme de grele încercări pentru poporul iudeu, atât 
din pricina duşmanilor din afară, cât şi din aceea a abaterii lui de la urmarea legii şi 
a cinstirii lui Dumnezeu. 


Pedepsele vestite de el nu puteau fi nici pe placul regilor, nici pe acela al popo- 
rului. Pentru aceasta, a avut multe de pătimit. În cele din urmă și-a pecetluit 
proorocia cu mucenicia, la vârsta de 126 de ani, tăiat cu un ferăstrău de lemn din 
porunca regelui Manase. 

2. Aducerea moaştelor Sfântului ierarh Nicolae la Bari - Sfântul Nicolae a trăit la 
sfârșitul secolului III şi începutul secolului al IV-lea. Datorită vieţii sfinte a fost 
ales episcop al Mirelor Lichiei. Din cauză că a propovăduit credinţa în Domnul 
lisus Hristos a fost prins de conducătorii cetăţii, a fost bătut şi aruncat în temniţă, 
împreună cu alți creștini. 


Imediat ce Sfântul Constantin cel mare a ajuns împăratul romanilor au fost eliberaţi 
toți din închisoare, inclusiv Sfântul Nicolae care a mers în Mira. In timpul vieţii 
pământeşti a săvârşit numeroase minuni. 


Sfântul ierarh a participat la lucrările Sinodului | Ecumenic de la Niceea din anul 
325. 


La 9 mai 1087, pentru a nu cădea în mâinile musulmanilor, moaștele Sfântului 
Nicolae au fost mutate din Mira la Bari, în sudul Italiei. 

Sfântul Nicolae Velimirovici - Proloagele de la Ohrida - Pomenirea Sfântului 
proroc Isaia 


Acest mare şi slăvit proroc pogora dintr-o stirpe împărătească. Isaia s-a născut la 
Ierusalim din tatăl cu numele Amos, carele era fratele lui Amazia, Regele ludeei. 


Prin harul covârşitor al lui Dumnezeu, Isaia a fost vrednic să vadă pe Domnul 
Savaot aşezat pe tronul slavei celei cereşti, înconjurat de serafimii cei cu şase aripi 
care cântau cântarea neîncetată: Sfânt, Sfânt, Sfânt, este Domnul Savaot (Isaia 6 : 
3). 


Isaia a prorocit multe lucruri către unii oameni aparte, precum şi către tot poporul. 


Odată el a umblat timp de trei zile gol pe străzile Ierusalimului, în semn de 
prorocire a iminentei căderi a lerusalimului în mâna regelui asirian Sennaherib şi 
ca semn regelui şi căpeteniilor poporului ca să nu se încreadă în ajutorul 
egiptenilor sau etiopienilor care aveau să cadă şi ei în mâinile aceluiaşi Sennaherib, 
ci mai vârtos să se încreadă numai în Dumnezeu Cel Preaînalt. Această prorocie, 
precum şi altele, s-a împlinit până în cele mai mici amănunte. 


Dar marile prorocii ale lui Isaia se referă la întruparea Domnului, la Naşterea Lui 
din Pururea Fecioară, la loan Botezătorul şi la multe evenimente din viaţa 
Mântuitorului Hristos. 

Acest proroc, din pricina marii curăţii a inimii lui şi a râvnei pentru Dumnezeu, a 
primit şi darul facerii de minuni. 


Astfel, când Ierusalimul era asediat de duşmani şi era o secetă cumplită, Isaia s-a 
rugat lui Dumnezeu şi a curs apă de sub Muntele Sion. Această apă s-a numit 
Siloam, care înseamnă <<trimis>. 


Mai târziu, Domnul avea să îndrepte paşii celui orb din naştere către această apă, în 
care să se scalde şi astfel să-şi recapete vederea, în timpul domniei Regelui 
Manase. 


Când Isaia tuna şi fulgera împotriva obiceiurilor păgâneşti la care se dedase 
poporul evreu, în frunte cu regele şi cu căpeteniile lui, pe când Isaia le arăta lor că 
au căzut la fel de jos ca Sodoma şi Gomora cea din vechime, atunci el a ridicat ură 
înverşunată a regelui şi căpeteniilor împotriva luişi. De aceea nelegiuiții 
conducători ai poporului l-au prins pe marele proroc, l-au scos afară din cetate şi 
l-au tăiat în două cu fierăstrăul. 


Isaia a trăit şi a prorocit cu şapte sute de ani înaintea venirii Mântuitorului Hristos. 

Proloage - Nu-ţi pune nădejdea în bogăţia cea pieritoare 


Cel care ia dobândă, cel care ia mită, ca şi iubitorul de arginţi şi răpitorul, sunt ca o 
căruţă cu patru cai, având ca vizitiu pe satan cel mândru, căruţă pe care Dumnezeu 
a surpat-o. 


Satan adună încă pe toţi cei care-l urmează, spre a lor pierzare. Deci, nu se cade 
celor care au minte a fi purtați de vrăjmaşul, ca nu împreună cu el să ajungă în 
groapă şi în focul cel veşnic, ci în viaţă, spre mai bine, să se îndrepteze, precum şi 
apostolul zice: „Având hrană şi îmbrăcăminte, să fim îndestulaţi cu acestea”. 


lar cei care vor să se îmbogăţească, au parte de nenorociri şi de cursele 
vrăjmaşului, nepăzind poruncile apostoleşti, iar mai bine zis ale lui Dumnezeu, 
care grăieşte: „Să nu câştigaţi nici aur, nici argint, nici să vă îngrijiţi ce veţi mânca 
sau ce veţi bea şi cu ce vă veţi îmbrăca!” Că pe cel care adună bogăţie pe această 
cale îl surpă Dumnezeu şi cu ale Sale picioare îl calcă. 


Incă şi în cartea Proverbelor înfruntă pe cel care ia mită, zicând: „Cel care iubeşte 
argintul nu se va sătura de argint; şi să nu apuci de la cel sărac, că sărac este şi nu 
ştie umbla”. Că zice Domnul: „Mai bine este a da, decât a lua”. 


lar în Lege zice: „Să nu dezvinovăţiți pe cel necurat, pentru mită, şi nici să nu iei 
mită, fiindcă mita creşte şi orbeşte ochii celor ce văd”. 

Că şi Samuil, ținând porunca Legii, grăia către norod: „Oare din mâinile voastre 
am luat izbăvirea? lată martor este Domnul, că n-a ajuns mită în mâinile mele”. 


Iar prorocul Amos, mâniindu-se pe judecători, zicea: „Mită aleasă de la săraci aţi 
luat”. 


Iar Isaia, ocărând cetatea, zicea: „Dregătorii tăi iubesc mita, dispreţuind răsplătirile. 
Vai celui care face dreptate celui necurat pentru mită, şi lucrul cel drept pe nedrept 
îl ia de la omul cel drept”. Şi iarăşi: „Pierzător lucru este dobânda pentru însuşi 
sufletul celui care ia, iar cel care nu iubeşte dobânda viu va fi”. Şi iarăşi: „Cel care 
primeşte mită fără dreptate nu se va îndrepta înaintea lui Dumnezeu. Că mai bun 
este numele bun, decât bogăția cea multă”. 


lar David se ruga lui Dumnezeu, zicând: „Să nu pierzi, cu cei necredincioşi, su- 
fletul meu”. 


Oare vezi că Scriptura numeşte pe ucigaşi şi pe primitorii de daruri „bărbați ai 
sângelui şi fără de lege”? Încă asemenea cu aceasta a zis Domnul: „Nebunule, întru 
această noapte sufletul tău vor să-l ceară de la tine, dar cele ce le-ai gătit ale cui vor 
f1?”. Nebuni numeşte pe cei care-şi pun nădejdea în bogăţia cea pieritoare. 


Și iarăşi, David zice: „Pleacă inima mea spre învăţăturile tale, iar nu la dorinţa de 
câştig”. 

Incă şi lov, arătându-şi curăția, zicea: „Au, doară, mâna mea s-a atins de mită?” 

Şi Insuşi Domnul ne poruncește, grăind: „Luaţi aminte şi vă păziți de toată lăco- 
mia, că nu din bogăţia omului este viaţa lui, ci precum este scris: Dreptul prin 


credinţă va fi viu!”. 


(Proloagele, volumul I, Editura Bunavestire, p. 156) 

Sfântul Grigorie Palama - Despre Duhul lui Dumnezeu şi energiile Sale 


Edoxologia.ro 


Cele şapte duhuri potrivit profeţiei lui Isaia, care se odihnesc peste firea cea ome- 
nească a lui Hristos, cine va susţine împotrivă că este un singur Duh cel ce ÎL în- 
soțește pe Acela? Căci acest lucru l-a arătat mai dinainte tot Isaia zicând, „că va 
ieşi o mlădiță din tulpina lui lesei şi un lăstar din rădăcinile lui va da şi se va odihni 
peste El Duhul lui Dumnezeu”, adică un singur Duh după fire, deși apoi enumeră 
cele șapte energii ale Duhului: „duhul înțelepciunii și înțelegerii, duhul sfatului şi 
al tăniei, duhul cunoștinței şi al bunei credinţe, duhul temeri de Dumnezeu”. Pe 
acesta din urmă şi marele Vasile îl numeşte tare, învăţându-ne ca şi noi pururea să 
fim împreună cu Duhul lui Dumnezeu. 


Dar cine spune că Isaia atunci când a vorbit despre Duhul lui Dumnezeu, a arătat 
prin aceasta că este însăşi firea (dumnezeiască)? Părintele loan Hrisostomul în Cu- 
vântul Despre Duhul Sfânt zice că cele şapte duhuri sunt energii ale Duhului, iar 
Sfântul Grigorie Teologul zice că „lui Isaia i-a plăcut să numească duhuri energiile 
Duhului”. Dar şi din faptul că mai înaintea celor şapte duhuri este numit generic, 
Duhul lui Dumnezeu reiese că în Sine Însuşi EI este unic, iar din faptul că (cele 
şapte) care urmează sunt diferenţiate, se arată tocmai faptul de a nu fi socotită uni- 
citatea Aceluia la un loc cu celelalte şapte. 

(Sfântul Grigorie Palama, Epistole dogmatice, Editura Anastasia, 2009, pp. 27- 

Arhimandritul Cleopa Ilie - Dumnezeu nu mântuieşte pe om fără de om 


Lucrarea de mântuire este o conlucrare a omului cu Dumnezeu. Dumnezeu 
aşteaptă fiecare om să vrea să se mântuiască, dar lasă omului libertatea totală de a 
alege între bine şi rău. 


In Biserica Ortodoxă nu există predestinaţie de sus în jos, ci ea atârnă întru totul de 
bunăvoința omului. 


Dumnezeu nu mântuieşte pe om fără de om. Acest adevăr îl arată marele şi 
dumnezeiescul prooroc Isaia: „Și de vor fi păcatele voastre ca mohorâciunea, ca 
zăpada le voi albi, iar de vor fi ca roşeala, ca lâna albă le voi face. De veţi vrea şi 
de Mă veţi asculta, bunătăţile pământului veţi mânca. lar de nu veţi vrea şi nu 
mă veţi asculta, sabia vă va mânca pe voi, căci gura Domnului a grăit acestea” 
(Isaia 1, 19-20). 


Dacă se face bucurie mare în Cer atunci când un păcătos se întoarce la pocăință, 
atunci cum se poate crede că Preabunul Dumnezeu ar vrea să arunce în muncă 
veşnică pe cei ce se întorc la pocăință din toată inima, şi cer de la EI milă şi iertare? 
Cine poate gândi una ca aceasta, având mintea sănătoasă? 


(Îndrumări duhovnicești pentru vremelnicie şi veșnicie. O sinteză a gândirii 
Părintelui Cleopa în 1670 de capete, Editura Teognost, Cluj-Napoca, 2004, p. 
214) 

Părintele Epifanie Theodoropoulos: „Întru necaz, ne-am adus aminte de 
tine...” 


O face din când în când. şi ia sita şi începe să cearnă. Ne încearcă şi, în acelaşi 
timp, ne învaţă. „Intru necaz ne-am adus aminte de tine”, (Isa. 26:16), spune 
prorocul Isaia. 


În mijlocul necazurilor şi ispitelor ne-am adus aminte de tine, Doamne! În timpul 
Ocupaţiei, dar şi după aceea, ne-am apropiat mai mult de Dumnezeu. 


Mi-aduc aminte de ținutul de baştină, Messinia, când, undeva prin 1947, au avut 
loc din nou cutremure, însă nu atât de devastatoare ca ultimele care ne-au încercat. 
Bisericile se umpluseră şi atunci! După o „scuturătură,” începem cu toţi să aler- 
găm, apoi, după puţin, uităm iarăşi de Dumnezeu. 


Când a avut loc cutremurul din 1981, un prieten din Athena, doctor, mi-a spus că 
tocmai în acel moment un oarecare cunoscut de-al său se certa cu nevasta şi 
profera cu acest prilej tot felul de hule. Nevasta îi spunea: „Nu huli, nerodule, nu 
huli, pentru că va arunca Dumnezeu foc din cer!” EI a continuat. În acel moment, 
însă, a venit cutremurul, fapt care l-a făcut să spună de îndată: „Doamne, miluieşte- 
mă! Doamne miluieşte-mă!”. 


De multe ori, când avem la îndemână toate bunurile, uităm de Dumnezeu. După 
cum spune Scriptura despre poporul lui Israil: „Şi s-a săturat şi s-a lepădat cel 
iubit; îngroşatu-s-a, îngrăşatu-s-a, lățitu-s-a şi a părăsit pe Dumnezeu cel ce l-au 
făcut pe el” (Deut. 13:15). 

Dumnezeu i-a dat totul lui Israil, l-a hrănit bine, l-a îngrăşat, i-a dat popoare în jur 
pe care să le cucerească, i-a dat pământ, i-a dat totul — şi el l-a părăsit, a fugit după 
alții. De multe ori Dumnezeu a îngăduit să fie robit, pentru a se întoarce la EI. 


Dumnezeu, prin urmare, cinsteşte libertatea noastră şi ne lasă să facem ceea ce 
vrem, pentru că libertatea este darul Lui, şi Dumnezeu nu se dezice de sine, nu ia 
înapoi darul pe care l-a dat. În același timp, Dumnezeu ne iubeşte pentru că suntem 
copiii Săi. Atunci când folosim rău libertatea, EI ne dă câte un ghiont, pentru a ne 
reveni. 


Dacă nu ne venim însă în fire, atunci, în ziua Judecăţii, „vrednice de cele ce am 
făcut luăm” (Lc. 23:41). 


(Arhimandrit Epifanie  Theodoropulos, Toată viața noastră lui Hristos 
Dumnezeu să o dăm, Editura Predania, București, 2010, pp. 222-223) 

Diac. Cătălin Vatamanu - Isaia, profetul luminii dumnezeieşti 


Biserica noastră ortodoxă îl prăznuieşte mâine, 9 mai, pe Sfântul prooroc Isaia. 


Platon, în Dialogul Timaios, afirma că istoria este ciclică şi că timpul este o măsură 
dinamică a veşniciei. Istoria Vechiului Israel, precum şi cea de astăzi, a fost una 
dificilă, cu inconstanţa suişurilor şi a coborâşurilor. Dar pentru fiecare timp al 
nostru, istoria pogorâtă din cer, Dumnezeu ne trimite personalităţi profetice, 
capabile să îi schimbe sensul, spre mântuirea lui. 


Isaia, profetul -„evanghelist“ al Vechiului Testament din secolul al VIII-lea î.Hs., 
este un astfel de om, nu doar instruit în înţelepciunea celor lumești, dar mai ales 
„lămurit“ prin focul cărbunelui încins al Cuvântului revelat (6, 6-7). Profetul 
„mântuirii lui Dumnezeu“, leşaiahu, este modelul de care contemporaneitatea ar 
avea nevoie: model de politician diplomat la curtea lui Ahaz, îndemnând uma- 
nitatea spre vremurile de pace mesianică (2, 2-4), model de om implicat în viaţa 
comunităţii, acuzându-i pe cei care „zic răului bine şi binelui rău“ (5, 20), model de 
teolog al luminii dumnezeieşti, lansând îndemnul veşniciei: „Veniţi să umblăm în 
lumina Domnului!“ (2, 5). 


În Săptămâna luminată de Învierea lui Hristos Domnul, Isaia îşi relevă spe- 
cificitatea de profet al luminii Învierii: „Morţii Tăi vor trăi şi trupurile lor vor 
învia! Deşteptaţi-vă, cântaţi de bucurie, voi cei ce sălăşluiţi în pulbere! Căci roua 
Ta este rouă de lumină şi din sânul pământului umbrele vor învia“ (26, 19). 
Dumnezeu este Cel care „întocmeşte lumina“ (45, 7). El este pentru Israel „o 
lumină veşnică“ (60, 19-20). Legea lui Dumnezeu va fi „lumină popoarelor“ (Sl, 
4), care „va răsări ca zorile“ şi „va grăbi tămăduirea“ (58, 8). Lumina Slavei lui 

Dumnezeu nu poate fi pusă sub obroc. In vremurile mesianice, ea „va răsări în 
întuneric şi bezna va fi ca miezul zilei“ (58, 10). 


Isaia a fost cel care a afirmat cuvintele pe care Biserica le-a cântat în serile de 
Denic: „Poporul care locuia întru întuneric va vedea lumină mare şi voi cei ce 
locuiaţi în latura umbrei morţii lumină va străluci peste voi“ (9, 1). Şi tot el 
anunţă intrarea plină de lumină, dar şi de smerenie a lui Hristos în Ierusalim: 
„Luminează-te, luminează-te, lerusalime, că vine lumina ta, şi slava Domnului 
peste tine a răsărit!“ (60, 1). 


Dar profetul lui Hristos Răstignit, al Robului lui Dumnezeu (42, 1-4; 49, 4-9; 50, 
4-9; 52, 13; 53), este şi profetul Învierii Lui, al vieţii noastre în lumina 
binecuvântării divine. De aceea Biserica ne cheamă astăzi nu doar la o simplă 
lectură a cărţii Isaia, ci şi la împărtăşirea de lumina înţelepciunii dumnezeieşti, prin 
cuvintele revelate ale profetului: „Veniţi acum cei ce poftiți de luaţi darul luminii 
celei profeţeşti să ne apropiem cu osârdie şi cu poftă necurmată de cartea lui Isaia, 
cea plină de dumnezeiască cunoştinţă, şi să ne umplem de dumnezeiasca lumină“ 
(Utrenie, Cântarea a IX-a). 

Teodor Danalache - Isaia, evanghelistul Vechiului Testament 


Sfântul Isaia este considerat cel mai mare prooroc al Vechiului Testament, numele 
acestuia însemnând "Dumnezeu mântuieşte!" Potrivit iconografiei, Isaia "avea 
barbă lungă şi ascuţită şi se apropia a ajunge cu vârsta la bătrâneţe". 


Isaia a trăit în lerusalim, cu şapte secole mai înainte de venirea Mântuitorului lisus 
Hristos, şi a profeţit sub regii Ozia, loatam (740-736), Ahaz (736-716), lezechia 
(716-687) şi Manase. În anul 722 i.Hr, când imperiul asirian a ajuns pe culmea 
puterii sale, Regatul de nord s-a prăbuşit; în această vreme, Sfântul Isaia a avut un 
rol, atât religios, cât şi politic, în rezistenţa Regatului de sud. 


Isaia a fost numit "evanghelistul Vechiului Testament" datorită multelor sale pro- 
feții despre Mesia, împlinite în Noul Testament, odată cu Naşterea Mântuitorului 
din Fecioara Maria. 


In cele 66 de capitole ale cărții sale, Isaia a lăsat profeţii mesianice precum: naş- 
terea lui Mesia dintr-o fecioară; dumnezeirea lui Mesia, adică Intruparea 

Domnului; înainte-mergătorul lui Mesia, adică Sfântul loan Botezătorul; minunile, 
patimile şi moartea lui Mesia; prea slăvirea Lui Mesia. 


Sfântul prooroc Isaia, născut în Ierusalim, a fost fiul lui Amos, fratele lui Amasia, 
regele Iudeii, şi a profeţit sub regii Ozia, loatam (740-736), Ahaz (736-716) şi 
lezechia (716-687), precum citim în prologul cărţii sale: "'Vedenia lui Isaia, fiul 
lui Amos, pe care a văzut-o despre luda şi lerusalim, în vremea lui Ozia, lotam, 
Ahaz şi lezechia, regii lui Iuda” (Isaia 1, 1). 


Isaia a fost cel care L-a văzut pe Domnul Savaot aşezat pe tronul slavei cereşti, 
înconjurat de serafimii cei cu şase aripi. "În anul morţii regelui Ozia, am văzut pe 
Domnul stând pe un scaun înalt şi măreț şi poalele hainelor Lui umpleau 
templul. Serafimi stăteau înaintea Lui, fiecare având câte şase aripi: cu două îşi 
acopereau feţele, cu două picioarele, iar cu două zburau; şi strigau unul către 
altul, zicând: Sfânt, sfânt, Sfânt este Domnul Savaot, plin este tot pământul de 
slava Lui!" (Isaia 6, 1-3). 


Isaia a fost binecuvântat de Dumnezeu şi cu darul facerii de minuni. Astfel, când 
Ierusalimul era asediat de duşmani, iar seceta ameninţa cetatea sfântă, dreptul Isaia 
s-a rugat stăruitor lui Dumnezeu, cerând apă; un şuvoi de apă a ţâşnit atunci în 
cetate, de sub Muntele Sion. Izvorul cel minunat a fost numit Siloam, care 
înseamnă "trimis". Apele acestuia nu se comportau însă normal, ele ieşind la 
suprafaţă doar din când în când, precum se vede şi în timpul Mântuitorului. Astfel, 
se spune că duşmanii cetăţii nu găseau niciodată apă în Siloam, însă când venea 
poporul lui Dumnezeu, în frunte cu Isaia, izvorul scotea apa îndestulătoare. 


Potrivit tradiției iudaice, proorocul Isaia a trăit până în vremea regelui Manase. 
Deoarece acest rege era închinător la idoli, Isaia s-a ridicat împotriva obiceiurilor 
sale păgâne. Pentru aceasta, în anul 690, regele Manase a poruncit ca Isaia să fie 
scos din cetate şi tăiat cu fierăstrăul în jumătate. 


Proorocul a fost înmormântat aproape de scăldătoarea Siloam, lângă mormintele 
regilor, în partea cea dinspre miazăzi a Ierusalimului, în locul numit Aroil sau 
Aroghil. Regele lezechia surpase izvoarele din Siloam, însă Dumnezeu a făcut de a 
izvorât iarăşi izvorul cel minunat, în semn de iubire pentru proorocul Isaia. 


Preaslăvind pe Dumnezeu prin moarte martirică, fiind tăiat cu fierăstrăul, Sfântul 
Isaia este pomenit de Biserica Ortodoxă în ziua de 9 mai. Mai târziu, pentru o 
vreme, cinstitele sale moaşte au fost păstrate în Constantinopol. 

Cartea prorocului Isaia 


Cartea profetului Isaia este inclusă atât în Biblia evreiască, cât şi în Sfânta 
Scriptură creştină, în Vechiul Testament. Această carte este prima din scrierile 
profeților numiţi "mari", ea fiind urmată de cărțile profeților Ieremia, lezechiel şi 
Daniel. Autorul principal al acestei cărți este Isaia, care a trăit în Ierusalim, cu 
şapte secole mai înainte de Hristos. 


Dacă până în anul 1800 se credea că scrierea are un singur autor, după anul 1850 
însă, criticii au presupus existenţa unui al doilea autor, împărțind cartea în două 
părți, astfel: "proto-lsaia" (capitolele 1-39) şi "deutero-Isaia” (capitolele 40-66). 
Mai apoi, unii cercetători vor vorbi şi despre un "trito-lsaia", căruia îi rezervă 
sfârşitul cărții (capitolele 56-66). Indiferent de autori, cartea are două părți 
principale, prima parte (cap. 1-35) cuprinzând cuvântări adresate contemporanilor, 
iar cea de-a doua parte (cap. 40-66) vorbind despre mântuirea drepţilor; prima 
parte are un adaos istoric (cap. 36-39). 


Prima parte a cărții lui Isaia cuprinde cuvântări şi profeţii rostite de acesta în 
diferite timpuri şi împrejurări (mustrări aspre), iar partea a doua cuprinde mai ales 
profeţii de mântuire şi îndemnuri profetice. Deşi sunt rostite multe ameninţări, 
scopul principal al cărţii este unul consolator, judecata lui Israel şi a celorlalte 
popoare având menirea să mântuiască pe aceia care se pocăiesc şi se întorc la 
Dumnezeu, cu credinţă. 


O noutate în mijlocul poporului ales este şi profeția care spune că popoarele 
păgâne nu se vor nimici, iar aceia care se vor întoarce la Dumnezeu din rândul lor 
se vor bucura de binefacerile Impărăţiei mesianice. 


Isaia este profetul mesianic prin excelenţă, el vorbind răspicat despre cele mai de 
seamă evenimente din istoria mântuirii lumi, precum: genealogia lui Mesia, din 
tulpina lui lesei, tatăl lui David; naşterea din Fecioară; calitatea de învăţător şi 
mijlocitor al mântuirii a lui Mesia; răscumpărătorul va fi rob al lui Dumnezeu. De 
asemenea, în cartea sa, Isaia înfăţişează foarte clar ideea universalităţii mântuirii. 


Sfântul Isaia, evanghelistul Vechiului Testament 


Isaia este numit "evanghelistul Vechiului Testament" deoarece el rosteşte cele mai 
multe profeţii mesianice, cartea lui fiind asemănătoare unei Evanghelii. 

Dintre informaţiile oferite de Sfântul Isaia despre Întruparea Mântuitorului, le vom 
aminti, mai Jos, pe cele mai importante: 


"Fi-va în vremurile cele de pe urmă, că muntele templului Domnului va fi întărit 

peste vârfurile munţilor şi se va ridica pe deasupra dealurilor. Şi toate popoarele 
vor curge într-acolo. Multe popoare vor veni şi vor zice: "VWeniţi să ne Suim în 
muntele Domnului, în casa Dumnezeului lui lacov, ca El să ne înveţe căile Sale 
şi Să mergem pe cărările Sale.” Căci din Sion va ieşi legea şi cuvântul lui 
Dumnezeu din Ierusalim. EL va judeca neamurile şi la popoare fără de număr va 
da legile Sale” (Isaia 2, 2-4). 


"Domnul meu vă va da un semn: lată, Fecioara va lua în pântece şi va naşte fiu 
şi vor chema numele lui Emanuel. El se va hrăni cu lapte şi cu miere, până în 
vremea când va şti să arunce răul şi să aleagă binele. Că înainte ca fiul acesta să 
ştie să dea la o parte răul şi să aleagă binele, pământul de care îţi este teamă, din 
pricina celor doi regi, va fi pustiit" (Usaia 7, 14-16). 


"Poporul care locuia întru întuneric va vedea lumină mare şi voi, cei ce locuiaţi 
în latura umbrei morţii, lumină va străluci peste voi. Tu vei înmulţi poporul şi 
vei spori bucuria lui. El se va veseli înaintea Ta, cum se bucură oamenii în 
timpul secerişului şi se veselesc la împărţirea prăzilor. Căci jugul ce-l apasa, şi 
toiagul ce-l loveşte, şi nuiaua ce-l asupreşte, Tu le vei sfărâma, că în zilele lui 
Madian. Căci Prunc S-a născut nouă, un Fiu S-a dat nouă, a Cărui stăpânire e 
pe umărul Lui şi se cheamă numele Lui: Înger de mare sfat, Sfetnic minunat, 
Dumnezeu tare, biruitor, Domn al păcii, Părinte al veacului ce va să fie. Și mare 
va fi Stăpânirea Lui şi pacea Lui nu va avea hotar. Va împărăţi pe tronul şi peste 
împărăţia lui David, ca s-o întărească şi s-o întemeieze, prin judecată şi prin 
dreptate, de acum şi până-n veac (Isaia 9, 1-6). 


"O Mlădiţă va ieşi din tulpina lui lesei şi un Lăstar din rădăcinile lui va da. Şi 
Se va odihni peste El Duhul lui Dumnezeu, duhul înţelepciunii şi al înţelegerii, 
duhul sfatului şi al tăriei, duhul cunoştinţei şi al bunei-credinţe. Și-L va umple 
pe El duhul temerii de Dumnezeu" (Isaia 11, 1-9). 


"Lăudaţi pe Domnul, chemaţi numele Lui, vestiți printre neamuri lucrările Lui, 
daţi de ştire că înalt este numele Lui! Cântaţi în Strune pe Domnul, căci El a 
făcut fapte strălucite! Să ştie aceasta tot pământul! Săltaţi şi vă veseliţi locuitori 
qi Sionului, căci mare este în mijlocul vostru Sfântul lui Israel!" (Isaia 12, 1-6). 

"Domnul Savaot va pregăti în muntele acesta pentru toate popoarele un ospăț de 
cărnuri grase, un ospăț cu vinuri bune, cărnuri grase cu măduvă, vinuri bune, 
limpezite! Şi în muntele acesta El va da la o parte valul care învăluie toate 
popoarele şi perdeaua care acoperă toate neamurile. El va înlătura moartea pe 
vecie! Și Domnul Dumnezeu va şterge lacrimile de pe toate feţele şi ruşinea 
poporului Său o va îndepărta de pe pământ, căci Domnul a grăit!" (Isaia 25, 6- 
8). 


"Ce stricăciune! Oare olarul poate fi socotit drept lut? Lucrul poate oare zice 
despre lucrător: "Nu m-a făcut el!” Vasul zice oare despre olar: "El nu 
pricepe?” În vremea aceea, cei surzi vor auzi cuvintele cărţii şi ochii celor orbi 
vor vedea fără umbră şi fără întuneric. Cei smeriţi se vor bucura intru Domnul 
şi cei săraci se vor veseli de Sfântul lui Israel” (Isaia 28, 16-20). 


"Și a zis Domnul: De aceea poporul acesta se apropie de Mine cu gura şi cu 
buzele Mă cinsteşte, dar cu inima este departe, căci închinarea înaintea Mea nu 
este decât o rânduială omenească învățată de la oameni. De aceea, voi face 
pentru poporul acesta minuni fără seamăn. Înţelepciunea celor înţelepţi se va 
pierde şi isteţimea celor isteţi va pieri” (Isaia 29, 13-14). 


"Atunci se vor deschide ochii celor orbi şi urechile celor surzi vor auzi. Atunci 
va sări şchiopul ca cerbul şi limpede va fi limba gângavilor; că izvoare de apă 
vor curge în pustiu şi pâraie în pământ însetat” (Isaia 35, 1-10). 


"Un glas strigă: În pustiu gătiți calea Domnului, drepte faceţi în loc neumblat 
cărările Dumnezeului nostru. Toată valea să se umple şi tot muntele şi dealul să 
se plece; şi să fie cele strâmbe, drepte, şi cele colțuroase, căi netede. (...) Suie-te 
pe munte înalt, cel ce binevesteşti Ierusalimului, ridică glasul tău cu putere, cel 
ce binevesteşti Ierusalimului, înalță glasul şi nu te teme, zi cetăților lui luda: 
"Iată Dumnezeul vostru!” Că Domnul Dumnezeu vine cu putere şi braţul Lui 
supune tot. lată că preţul biruinţei Lui este cu EI şi rodul izbânzii merge înaintea 
Lui. El va paşte turma Sa ca un Păstor şi cu braţul Său o va aduna. Pe miei îi va 
purta la sânul Său şi de cele ce alăptează va avea grijă” (Isaia 40, 3-11). 


“Iată Sluga Mea pe Care o sprijin, Alesul Meu, întru Care binevoieşte sufletul 
Meu. Pus-am peste El Duhul Meu şi El va propovădui popoarelor legea Mea. Nu 
va striga, nici nu va grăi tare, şi în pieţe nu se va auzi glasul Lui. Trestia fanţa 
nu 0 va zdrobi şi feştila ce fumegă nu o va stinge. El va propovădui legea Mea cu 
credincioşie; El nu va fi nici obosit, nici sleit de puteri, până ce nu va fi aşezat 
legea pe pământ; căci învăţătura Lui toate ţinuturile o aşteaptă” (Isaia 42, 1-8). 

"Puțin lucru este să fii sluga Mea, ca să aduci la loc seminţiile lui Iacov şi să 
întorci pe cei ce-au scăpat dintre ai lui Israel. Te voi face Lumină popoarelor, ca 
Să duci mântuirea Mea până la marginile pământului!” Aşa grăieşte 
Răscumpărătorul şi Sfântul lui Israel către Cel disprețuit şi către urâciunea 
neamurilor, Sluga tiranilor: "Regi Te vor vedea şi se vor ridica, căpetenii se vor 
închina pentru Domnul cel credincios şi pentru Sfântul lui Israel, Cel Care Te-a 
ales!" (Isaia 49, 6-7). 


"Domnul Dumnezeu Mi-a dat Mie limbă de ucenic, ca să ştiu să grăiesc celor 
deznădăjduiți. În fiecare dimineaţă EI deşteaptă, trezeşte urechea Mea, ca să 
ascult ca un ucenic. Domnul Dumnezeu Mi-a deschis urechea, dar Eu nu M-am 
împo-trivit şi nici nu M-am dat înapoi. Spatele l-am dat spre bătăi şi obrajii mei 
spre pălmuiri, şi fața Mea nu am ferit-o de ruşinea scuipărilor. Și Domnul 
Dumnezeu Mi-a venit în ajutor şi n-am fost făcut de ocară. De aceea am şi 
întărit fața Mea ca o cremene, căci ştiam că nu voi fi făcut de ocară. (...) Cine 
din voi se teme de Domnul să asculte glasul Slugii Sale! Cel care umblă în 
întuneric şi fără lumină să nădăjduiască întru numele Domnului şi să se bizuie 
pe Dumnezeul lui!" (Isaia 50, 4-11). 


"Crescut-a înaintea Lui ca o odraslă şi ca o rădăcină în pământ uscat; nu avea 
nici chip, nici frumuseţe, ca să ne uităm la EI, şi nici o înfăţişare, ca să ne fie 
drag. Dispreţuit era şi cel din urmă dintre oameni; om al durerilor şi cunoscător 
al suferinţei, unul înaintea căruia Să-ţi acoperi faţa; disprețuit şi nebăgat în 
seamă. Dar El a luat asupra-Și durerile noastre şi cu suferinţele noastre S-a 
împovărat. Şi noi Îl socoteam pedepsit, bătut şi chinuit de Dumnezeu, dar El 
fusese străpuns pentru păcatele noastre şi zdrobit pentru fărădelegile noastre. El 
a fost pedepsit pentru mântuirea noastră şi prin rănile Lui noi toţi ne-am 
vindecat. Toţi umblăm rătăciţi ca nişte oi, fiecare pe calea noastră, şi Domnul a 
făcut să cadă asupra Lui fărădelegile noastre ale tuturor. Chinuit a fost, dar S-a 
Supus şi nu şi-a deschis gura Sa; ca un miel spre junghiere s-a adus şi ca o oaie 
fără de glas înaintea celor ce o tund, aşa nu Şi-a deschis gura Sa. Întru smerenia 
Lui, judecata Lui s-a ridicat şi neamul Lui cine îl va spune? Că s-a luat de pe 
pământ viaţa Lui! Pentru fărădelegile poporului Meu a fost adus spre moarte. 
Mormântul Lui a fost pus lângă cei fără de lege şi cu cei făcători de rele, după 
moartea Lui, cu toate că nu săvârşise nici o nedreptate şi nici înşelăciune nu 
fusese în gura Lui. Dar a fost voia Domnului să-L zdrobească prin suferinţă. Și 
fiindcă Și-a dat viaţa ca jertfă pentru păcat, va vedea pe urmaşii Săi, îşi va lungi 
viața şi lucrul Domnului în mâna Lui va propăşi. Scăpat de chinurile sufletului 
Său, va vedea rodul ostenelilor Sale şi de mulțumire Se va sătura. Prin 
suferinţele Lui, Dreptul, Sluga Mea, va îndrepta pe mulţi, şi fărădelegile lor le va 

lua asupra Sa. Pentru aceasta Îi voi da partea Sa printre cei mari şi cu cei 
puternici va împărţi pradă, ca răsplată că Și-a dat sufletul Său spre moarte şi cu 
cei făcători de rele a fost numărat. Că EI a purtat fărădelegile multora şi pentru 
cei păcătoşi Și-a dat viaţa” (Isaia 53, 2-12). 


"Luminează-te, luminează-te, lerusalime, că vine lumina ta, şi slava Domnului 
peste tine a răsărit! Căci, iată, întunericul acoperă pământul, şi beznă, 
popoarele; iar peste tine răsare Domnul, şi Slava Lui străluceşte peste tine. Şi vor 
umbla regi întru lumina ta şi neamuri întru strălucirea ta. Ridică împrejur ochii 
tăi şi vezi, că toţi se adună şi se îndreaptă către tine. Atunci vei vedea, vei străluci 
şi va bate tare inima ta şi se va lărgi, căci către tine se va îndrepta bogăţia mării 
şi avuţiile popoarelor către tine vor curge. Feciorii de neam Străin zidi-vor 
zidurile tale şi regii lor în Slujba ta vor fi, că întru mânia Mea te-am lovit şi în 
indurarea Mea M-am milostivit de tine. Porţile tale mereu vor fi în lături, zi şi 
noapte vor rămâne deschise. Din părăsită şi defăimată ce erai pe veci, voi face 
din tine mândria veacurilor, bucurie din neam în neam. Și nu se va mai auzi de 
silnicie în ţara ta, de pustiire şi de ruină în hotarele tale. Zidurile tale le vei numi 
mântuire şi porţile tale laudă. Nu vei mai avea soarele ca lumină în timpul zilei 
şi strălucirea lunii nu te va mai lumina; ci Domnul va fi pentru tine o lumină 
veşnică şi Dumnezeul tău va fi slava ta. Soarele tău nu va mai asfinţi şi luna nu 
va mai descreşte; că Domnul va fi pentru tine lumină veşnică şi zilele întristării 
tale se vor sfârşi. În poporul tău vor fi numai drepți şi vor stăpâni țara pentru 
totdeauna; vlăstar pe care l-am sădit Eu, lucrul mâinilor Mele făcut spre slava 
Mea. Cel mai mic va fi cât o mie, cel mai neînsemnat va fi cât un neam puternic: 
Eu, Domnul, am hotărât acestea şi, la vreme, voi fi împlinitorul lor” (Isaia 60, 1- 
22), 

Sfântul proroc Isaia: “Veniţi să umblăm în lumina Domnului!” 

Silviu-Andrei Vlădăreanu - Sfântul prooroc Isaia 


Sfântul prooroc Isaia, al cărui nume se tâlcuieşte “Mântuirea lui Dumnezeu”, este 
unul din cei patru mari prooroci ai Vechiului Testament alături de Ieremia, 
lezechiel şi Daniel. Originar din cetatea Ierusalimului, Sfântul prooroc Isaia a trăit 
în secolul 8 î.Hr. şi se trăgea din seminţia regilor iudei. 


Sfântul prooroc Isaia a fost crescut de tatăl său, Amos, în frica şi în legea lui 
Dumnezeu, s-a căsătorit şi a avut, cel mai probabil, doi copii. Şi-a desfăşurat 
activitatea în Ierusalim în timpul domniei regilor Azaria, loatam, Ahaz, lezechia şi 
Manase pe care a încercat să-i îndrepte prin profeţii, cu cuvinte mai blânde sau mai 
dure. În ciuda originii sale sociale înalte, Isaia a dus o viaţă aspră, de nevoinţă şi 
înfrânare. Pe trupul gol purta o haină de păr, întocmai ca un sac. 


Pentru viaţa sa îmbunătăţită, Sfântul prooroc Isaia s-a învrednicit să Îl vadă pe 
Dumnezeu şezând pe scaun înalt şi înconjurat de serafimii cei cu câte şase aripi 
care strigau: “Sfânt, Sfânt, Sfânt Domnul Savaot; plin este cerul şi pământul de 
slava Lui“. 

In acele clipe s-a umplut de spaimă şi se smerea zicându-şi: “O, ticălosul de 
mine, m-am învrednicit a vedea pe Domnul Savaot cu ochii mei, fiind om, având 
buze necurate şi petrecând în mijlocul poporului care are buze necurate“. 


Și în clipa aceea unul dintre serafimi a luat cu un cleşte un cărbune aprins din 


jăraticul altarului şi l-a atins de buzele lui zicându-i: „lată, s-a atins acesta de 


buzele tale şi va şterge Domnul fărădelegile tale şi păcatele tale le va curăţi”. 


Proorocul Isaia a fost şi un mare făcător de minuni. Când Ierusalimul era asediat şi 
suferea de lipsa apei, el a făcut cu rugăciunea să izvorască izvorul Siloamului. 
Acest izvor dădea apă numai atunci când veneau iudeii împreună cu Isaia, iar când 
alte neamuri mergeau să ia, seca. 


Mai mult decât atât, cu rugăciunea el a izbăvit şi cetatea asediată a Ierusalimului de 
asirienii care o înconjuraseră. Intr-o singură noapte, îngerul lui Dumnezeu a pierdut 
peste 180.000 de soldaţi duşmani, iar regele lor, Sennacherib, s-a retras îngrozit la 
Ninive. 


Cu aceeaşi puternică rugăciune a sa, Sfântul prooroc Isaia l-a vindecat pe regele 
lezechia căruia, deşi se îmbolnăvise de moarte, i-a adăugat încă 15 ani de viaţă. 


După mutarea la Domnul a regelui lezechia, a venit rege al Iudeii fiul său, Manase. 
Tradiția consemnează că acesta se îndepărtase de Dumnezeu şi a zidit capişte 
idolească şi altar lui Baal, se îndeletnicea cu vrăji şi a vărsat mult sânge nevinovat. 
Isaia l-a mustrat şi pe rege şi pe nobilii care îi împărtăşeau apucăturile, iar regele 
Manase, fără a ţine cont de vârsta lui venerabilă, a poruncit uciderea proorocului. 
Isaia a fost prins, scos în afara cetăţii şi tăiat în două cu fierăstrăul. Tradiţia 
bisericească consemnează sfârşitul său mucenicesc la vârsta de 126 de ani. 


Trupul proorocului a fost îngropat nu departe de izvorul Siloamului, pe care 
Sfântul îl făcuse să izvorască cu rugăciunea, pentru ca apa acestuia să nu 
contenească a adăpa cetatea. Mai târziu aici s-a construit scăldătoarea la care 
Mântuitorul avea să vindece orbul din naştere. 


În secolul 5 d.Hr. moaştele Sfântului au fost aduse în Constantinopol de împăratul 
Teodosie al II-lea şi aşezate cu cinste în biserica Sfântului Lavrentie din Vlaherne. 


Astăzi, capul Sfântului prooroc Isaia se găseşte în Mănăstirea Hilandari din Sfântul 
Munte Athos. 

Profeţiile lui Isaia privind venirea Mântuitorului sunt atât de numeroase şi de 
precise încât el a fost numit „Evanghelistul Vechiului Testament”. 


Iată câteva din cele mai cunoscute profeţii ale sale: 


— Pentru aceasta Domnul meu vă va da un semn: lată, Fecioara va lua în 
pântece şi va naşte fiu şi se va chema numele lui Emanuel. (Isaia 7,14) 

= Căci Prunc S-a născut nouă, un Fiu s-a dat nouă, a Cărui stăpânire e pe 
umărul Lui şi se cheamă numele Lui: Înger de mare sfat, Sfetnic minunat, 
Dumnezeu tare, biruitor, Domn al păcii, Părinte al veacului ce va să fie. Şi 
mare va fi stăpânirea Lui şi pacea Lui nu va avea hotar. Va împărăţi pe 
tronul şi peste împărăţia lui David, ca s-o întărească şi s-o întemeieze prin 
judecată şi prin dreptate, de acum şi până-n veac. Râvna Domnului Savaot 
va face aceasta. (Isaia 9, 5-6) 

= Mlădiţa va ieşi din tulpina lui lesei şi un Lăstar din rădăcinile lui va da. Şi 
Se va odihni peste El Duhul lui Dumnezeu, duhul înţelepciunii şi al 
înțelegerii, duhul sfatului şi al tăriei, duhul cunoştinţei şi al bunei-credinţe. 
Și-L va umple pe El duhul temerii de Dumnezeu. Și va judeca nu după 
înfăţişarea cea din afară şi nici nu va da hotărârea Sa după cele ce se 
zvonesc, ci va judeca pe cei săraci întru dreptate şi după lege va mustra pe 
sărmanii din ţară. Pe cel aprig îl va bate cu toiagul gurii Lui şi cu suflarea 
buzelor Lui va omori pe cel fără de lege. Dreptatea va fi ca o cingătoare 
pentru rărunchii Lui şi credincioşia ca un brâu pentru coapsele Lui (Isaia 
11, 1-5) 

=> Crescut-a înaintea Lui ca o odraslă, şi ca o rădăcină în pământ uscat; nu 
avea nici chip, nici frumuseţe, ca să ne uităm la EI, şi nici o înfăţişare, ca să 
ne fie drag. Dispreţuit era şi cel din urmă dintre oameni; om al durerilor şi 
cunoscător al suferinţei, unul înaintea căruia să-ţi acoperi faţa; disprețuit şi 
nebăgat în seamă. Dar EI a luat asupra-Și durerile noastre şi cu suferinţele 
noastre S-a împovărat. Și noi îl socoteam pedepsit, bătut şi chinuit de 
Dumnezeu, dar El fusese străpuns pentru păcatele noastre şi zdrobit pentru 
fărădelegile noastre. EI a fost pedepsit pentru mântuirea noastră şi prin 
rănile Lui noi toți ne-am vindecat. Toţi umblam rătăciţi ca nişte oi, fiecare 
pe calea noastră, şi Domnul a făcut să cadă asupra Lui fărădelegile noastre 
ale tuturor. Chinuit a fost, dar S-a supus şi nu şi-a deschis gura Sa; ca un 
miel spre junghiere s-a adus şi ca o oaie fără de glas înaintea celor ce o 
tund, aşa nu Şi-a deschis gura Sa. Întru smerenia Lui judecata Lui s-a 

ridicat şi neamul Lui cine îl va spune? Că s-a luat de pe pământ viaţa Lui! 
Pentru fărădelegile poporului Meu a fost adus spre moarte. (Isaia 53 , 2-8) 


(din revista “Lumea credinţei”, nr. 5 (118) / mai 2013) 

loan-Lucian Radu - Luxul de ieri şi de azi, prin ochii profetului Isaia 


“Vai vouă, care grămădiţi casă lângă casă şi ţarini lângă ţarini până nu mai rămâne 
nici un loc, ca să fiţi voi stăpânitori în ţară”. 


În istoria omenirii, cu greu s-ar găsi pagini mai vii şi mai instructive decât acelea 
ale profeților evrei. Miuile de ani care au trecut nu au diminuat cu nimic forţa operei 
lor, ci dimpotrivă, odată cu trecerea timpului, ideile profeților sunt mai actuale, mai 
influente, capabile să aducă tot mai multă lumină în rezolvarea problemelor 
societăţii contemporane. Aceasta se explică prin faptul că omenirea rămâne aceeaşi 
în năzuinţele ei fundamentale. Ea tinde mereu spre Dumnezeu, luptă pentru 
dreptate şi libertate. Pe de altă parte, păcatele criticate de profeți au rămas, în 
esență aceleaşi, chiar dacă astăzi au o viteză de răspândire uriaşă din cauza 
propagandei mediatice şi sunt mai greu de eliminat. 


Din contextul cuvântărilor profetului Isaia, pe care îl sărbătorim pe 9 mai, rezultă 
că în societatea vremii sale aveau loc evidente transformări sociale, culturale şi de 
mentalitate. Ca întotdeauna, bunăstarea aduce cu sine luxul şi extravaganţa. Într-o 
societate ahtiată de acumularea bogăției prin orice mijloace, bunurile nu mai erau 
distribuite cu onestitate, spre deznădejdea celor asupriţi, care îşi puneau speranţe în 
cei care trebuiau să distribuie dreptatea: Voi, voi aţi pustiit via mea şi prada luată 
de la cei sărmani se află în casele voastre. Pentru ce aţi zdrobit pe poporul Meu şi 
aţi sfărâmat faţa celor sărmani?... Vai vouă, care grămădiţi casă lângă casă şi ţarini 

lângă ţarini până nu mai rămâne nici un loc, ca să fiți voi stăpânitori în ţară (Isaia 
3, 14-15; 5,8). 


Femeile mondene 


Cu o ironie încărcată de dispreţ, cuvântul profetului Isaia se îndreaptă împotriva 
femeilor bogate din Israel, care, prin luxul şi viaţa afişată, asupresc viaţa celor 
săraci. Prin felul lor opulent de a trăi, aceste femei contribuie la asuprirea micilor 
proprietari, exercitată de bărbaţii lor dornici să le satisfacă toate cerinţele unei vieți 
cât mai mondene. 


După intrarea şi stabilirea în Canaan, în urma contactului cu popoarele păgâne, 
israeliți au împrumutat unele obiceiuri de la aceștia, precum luxul exagerat şi 
podoabele, obiceiuri specifice idolatrilor. 


Astfel, Isaia se arată revoltat de luxul și mândria lor exagerată: Și mai zice 
Domnul: Pentru că fucele Sionului sunt atât de mândre şi umblă cu capul pe sus şi 
cu priviri obraznice, cu paşi domoli, cu zăngănit de inele la picioarele lor, Domnul 
va pleşuvi creştetul capului fiicelor Sionului, Domnul va descoperi goliciunea lor. 
În ziua aceea va lua Domnul toate podoabele: inele, sori, luniţe, cercei, brățări, 
văluri, cununi, lănţişoare, cingătoare, miresme, talismane, verigi de nas, veşminte 
de sărbătoare, mantii, şaluri, pungi, oglinzi, pânzeturi subțiri, turbane şi tunici. 
Atunci va fi în loc de miresme, putreziciune, şi în loc de cingători, frânghie, în loc 
de cârlionţi făcuţi cu fierul, pleşuvie, în loc de veşmânt preţios, zdrenţe, şi în loc de 
frumuseţe, pecete de robie (Isaia 3, 16-24). 


Suflete goale în trupuri goale 


Ca şi în ziua de astăzi, atitudinea arogantă a femeilor era evidentă din îm- 
brăcămintea pompoasă şi mişcările lascive, precum şi din modul provocator de a 
merge. Această imagine a înaltei societăți atrăgea atenția către aceste femei şi 
comunica importanţa lor. Felul în care îşi țineau capul arăta un aer sofisticat, în 
timp ce ele se uitau cu dispreţ la clasele de jos. Aceste adevărate reprezentații 
exprimau o inimă mândră, pe care Dumnezeu nu o iubeşte. 


Din cauza aceasta, El era hotărât să elimine tot ceea ce le făcea frumoase pe aceste 
femei şi să le lase dezbrăcate, umilite şi ruşinate. Deși nu se menţionează cum se 
va realiza aceasta, unii comentatori sunt de părere că umilinţa ar fi fost aceea din 
timpul războiului, când cei învinși erau trataţi cu sălbăticie. În loc să arate ca nişte 
regine, cum le era statutul de adevărate fiice ale lui Dumnezeu, aceste femei um- 

ilite vor arăta într-un mod oribil, exemplificând pedeapsa pe care Dumnezeu o va 
aduce asupra acelora care sunt stăpâniți de slavă deşșartă. 


Impactul devastator al pedepsei lui Dumnezeu pentru mândrie, se vede în catalogul 
lucrurilor ce vor fi luate de la aceste femei mândre: “inele, sori, luniţe, cercei, 
brățări, văluri, cununi, lănțişoare, cingătoare, miresme, talismane, verigi de nas, 
veşminte de sărbătoare, mantii, şaluri, pungi, oglinzi, pânzeturi subțiri, turbane şi 
tunici”. 


Deşi nu putem ști exact cum arăta fiecare dintre aceste obiecte, subiectul principal 
este acela că Dumnezeu va face să dispară tot ceea ce aceste femei foloseau pentru 
a arăta că sunt importante. Toate acele obiecte care li se pare că le aduc o anumită 
importanță vor fi fără nici o valoare, căci adevărata bogăţie nu este una exterioară, 
ci una interioară, adică o inimă plină de iubire făţă de Dumnezeu. 


Şapte femei după un bărbat 


În continuare, se arată că umilinţa va fi însoţiţă şi de rușinea de a nu avea un soţ. 
Războiul ce avea să vină, avea să lase în urmă mulți morți din rândul bărbaților, 
încât şapte femei vor urmări un bărbat pentru a-l convinge să le fie soţ: În ziua 
aceea şapte femei se vor certa pentru un singur om, zicând: Noi vom mânca pâinea 
noastră şi vom purta veşmintele noastre. Nu cerem altceva decât să purtăm numele 
tău. Ridică ocara noastră! (Isaia 4, |). 


În condiții normale, bărbatul era cel care trebuia să caute femeia şi să îi ofere ceea 
ce este necesar pentru nevoile ei fizice, dar în acest caz femeile vor fi atât de 
disperate încât vor fi dispuse să îl împartă cu alte femei şi nu vor pretinde sprijin 
material, doar pentru a evita rușinea de a nu avea soţ şi copil. 


Un „nu” categoric, asemănător celui rostit de profet faţă de luxul şi bogăția 
contemporanilor săi, hotărâți să trăiască doar pentru a mânca, suntem și noi 
chemați să rostim, în faţa noilor forme de lux şi bogăţie, adunate pe căi necinstite. 
Dumnezeu ne cere să ducem o viaţă rațională, conştienţi fiind de faptul că toate 
bogăţiile pe care omul şi le adună pe pământ sunt trecătoare şi pot fi furate de către 
alții, însă bogăţia pe care ne-o putem aduna în ceruri, nu este perisabilă şi se află în 
cea mai mare siguranță: Nu vă adunaţi comori pe pământ, unde molia şi rugina le 
strică şi unde furii le sapă şi le fură. Ci adunaţi-vă comori în cer, unde nici molia, 
nici rugina nu le strică, unde furii nu le sapă şi nu le fură (Matei 6, 20). 

Sfântul sfinţit mucenic Proterie şi Sfântul proroc Isaia 

Sfântul sfinţit mucenic Proterie, patriarhul Alexandriei, Egipt (28 februarie) 
Acesta era presbiter în Alexandria pe vremea când patriarh al Alexandriei era 
ereticul Dioscor care propovăduia erezia monofizită, învățând că în Hristos este o 


singură fire, iar nu două firi. 


In vremea aceea, pe scaunul împărăției se aflau Sfinţii împărați Marcian și Pulheria 
(pomeniţi în ziua de 17 februarie). 


Bărbatul acesta sfânt şi credincios, Proterie, stătu împotriva lui Dioscor și pentru 
aceasta răbdă multe necazuri. 


Tot atunci se ţinu şi cel de-al patrulea Sinod Ecumenic de la Calcedon, din anul 
451, unde fu osândită erezia monofizită. 


Al patrulea Sinod Ecumenic de la Calcedon (451) 

Dioscor fu scos din scaunul episcopal şi trimis în surghiun, iar Sfântul Proterie fu 
ales în locul său. 


Ca un adevărat următor al lui Hristos, el cârmui cu râvnă şi dragoste Biserica. Insă 
ucenicii lui Dioscor nu încetau a face tulburare în Alexandria. 


In timpul unei tulburări sângeroase, Sfântul Proterie părăsi cetatea cu gândul se a 
sta o vreme departe de ea. Pe cale i se arătă în vedenie Sfântul Isaia, proorocul. 

Frescă din veacul al XVI-lea din Mănăstirea Dionisiu, Sfântul Munte Athos, 
Grecia 


Acesta îi spuse Sfântului Proterie: 
- Intoarce-te în cetate, căci te aştept să te iau. 


Sfântul Proterie se întoarse la Alexandria și intră în biserică. Aflând aceasta, 


SI Ss A 

nemilostivire cu ciomegele de trestie pe care le purtau în mâini şi care aveau în 
capete fier ascuţit. Apoi uciseră şi pe alți şase oameni care erau cu dânsul. Deci 
vărsară sânge nevinovat în ziua Sâmbetei celei mari. Apoi, legând trupul cel mort 
al Sfântului Proterie de picioare, îl traseră în mijlocul cetăţii, bătăndu-i și 
zdrobindu-i în bucăţi mădularele lui. lar unii, mai fără de omenie, rupeau trupul lui 
cu dinţii, ca fiarele şi câinii; apoi, aprinzând un foc mare, îl arseră şi îl făcură 
cenuşă şi praful în vânt îl aruncară. După aceea, arseră şi scaunul patriarhal pe care 
şezuse Sfântul Proterie ca şi cum era întinat de el, chiar dacă singuri necuraţi erau 
el. 


Astfel, minunatul păstor al turmei lui Hristos, primi cununa mucenicească cea cu 
bună mireasmă în anul 457. 

Proorocul Isaia: Postul cel adevărat 


Cu mai bine de şapte secole înainte de venirea Fiului lui Dumnezeu în lume, Isaia, 
marele profet al evreilor, ne vorbeşte lămurit despre postul care este bine plăcut lui 
Dumnezeu. 


Oare postul înseamnă simpla înlocuire a alimentelor de dulce, cu cele vegetale? 
Vă răspunde profetul în capitolul 58 al Cărţii care-i poartă numele. lată deci un 
cuvânt scris acum aprox. 2700 de ani pe care-l găsesc de mare actualitate! 


Isaia 558, 1-14 
1. Strigă din toate puterile şi nu te opri, dă drumul glasului să sune ca o trâmbiţă, 
vesteşte poporului Meu păcatele sale şi casei lui Iacov fărădelegile sale. 
2. În fiecare zi Mă caută, pentru că ei voiesc să ştie căile Mele ca un popor care 
făptuieşte dreptatea şi de la legea Dumnezeului său nu se abate. Ei Mă întreabă 
despre legile dreptăţii şi doresc să se apropie de Dumnezeu. 
3. Pentru ce să postim, dacă Tu nu vezi? La ce să ne smerim sufletul nostru, dacă 
Tu nu iei aminte? Da, în zi de post, voi vă vedeţi de treburile voastre şi asupriţi pe 
toţi lucrătorii voştri. 
4. Voi postiţi ca să vă certaţi şi să vă sfădiţi şi să bateţi furioşi cu pumnul; nu 
postiți cum se cuvine zilei aceleia, ca glasul vostru să se audă sus. 

5. Este oare acesta un post care Îmi place, o zi în care omul îşi smereşte sufletul 
său? Să-şi plece capul ca o trestie, să se culce pe sac şi în cenuşă, oare acesta se 
cheamă post, zi plăcută Domnului? 

6. Nu ştiţi voi postul care Îmi place? - zice Domnul. Rupeţi lanţurile nedreptăţii, 
dezlegaţi legăturile jugului, daţi drumul celor asupriți şi sfărâmaţi jugul lor. 

7. Împarte pâinea ta cu cel flămând, adăposteşte în casă pe cel sărman, pe cel gol 
îmbracă-l şi nu te ascunde de cel de un neam cu tine. 

8. Atunci lumina ta va răsări ca zorile şi tămăduirea ta se va grăbi. Dreptatea ta 
va merge înaintea ta, iar în urma ta slava lui Dumnezeu. 

9. Atunci vei striga şi Domnul te va auzi; la strigătul tău EI va zice: lată-mă! Dacă 
tu îndepărtezi din mijlocul tău asuprirea, ameninţarea cu mâna şi cuvântul de 
cârtire, 

10. Dacă dai pâinea ta celui flămând şi tu saturi sufletul amărât, lumina ta va răsări 
în întuneric şi bezna ta va fi ca miezul zilei. 

11. Domnul te va călăuzi necontenit şi în pustiu va sătura sufletul tău. EI va da 
tărie oaselor tale şi vei fi ca o grădină adăpată, ca un izvor de apă vie, care nu seacă 
niciodată. 

12. Pe vechile tale ruine se vor înălța clădiri noi, vei ridica din nou temeliile 
străbune şi vei fi numit dregător de spărturi şi înnoitor de drumuri, ca ţara să poată 
fi locuită. 

13. Dacă îţi vei opri piciorul tău în ziua de odihnă şi nu-ţi vei mai vedea de 
treburile tale în ziua Mea cea sfântă, ci vei socoti ziua de odihnă ca desfătare şi 
vrednică de cinste, ca sfințită de Domnul, şi vei cinsti-o, fără să mai umbli, fără să 
te mai îndeletniceşti cu treburile tale şi fără să mai vorbeşti deşertăciuni, 

14. Atunci vei afla desfătarea ta în Domnul. Eu te voi purta în car de biruinţă pe 
culmile cele mai înalte ale ţării şi te voi bucura de moştenirea tatălui tău Iacov, căci 
gura Domnului a grăit acestea. 

Wikipedia - Isaia 


Fresca "Profetul Isaia” de Michelan gelo ( Vatican, Capela Sixtină) 


Isaia (în ebraică '7y5j, Yosa yâhu) a fost un profet evreu. Şi-a început activitatea 
în Ierusalim în anul morţii regelui Azaria și a continuat-o sub regii loatam (740 - 
736), Ahaz (736 - 716) şi lezechia (716 - 687). 


Date personale: 

Născut: secolul VII î.e.n. 
Decedat: secolul VI î.e.n. 
Părinți: Amoz 

Copii: Maher-shalal-hash-baz 
Religie: iudaism 

Ocupaţie: profet 


Ideile de bază ale operei lui Isaia sunt: Dumnezeul lui Isaia este „cel sfânt”, 
Dumnezeu este singura realitate importantă, mesianismul, rămășițele - elita religi- 
oasă care este purtătoarea mesajului divin nealterat. 

Partea aparținătoare lui Isaia este partea capitolelor 1-39 şi se împarte în: profeții 
privitoare la tribul lui Iuda și Ierusalim (1-12), profeţii privitoare la neamurile 
păgâne (13-23), marele apocalips (24-27), ameninţări care încep cu „vai” (34-35) şi 
o completare istorică (36-39). 


După o veche tradiție iudaică, Isaia ar fi trăit până la începutul domniei lui Manase 
şi ar fi fost ucis din ordinul acestui rege idolatru fiind tăiat cu fierăstrăul (690). 


Isaia a trăit într-un timp când marea putere asiriană a ajuns la culmea sa prin anul 
722 î.Cr., anul prăbuşirii regatului de nord. Isaia a avut un rol atât religios cât şi 
politic iar prin puterea convingerilor sale şi prin activitatea sa, a dezvoltat o 
teologie despre Dumnezeu şi însuşirile sale şi despre raporturile Lui cu lumea. El 
ar fi prezis conform interpretărilor creştinilor (interpretări care nu îi conving pe 
evrei, deoarece Isaia vorbeşte de o personificare a poporului Israel, nu discută 
despre Mesia) pe Mesia şi împărăția mesianică cu atâtea amănunte încât Sfinţii 
Părinți l-au numit „evanghelistul Vechiului Testament”. 


Cercetătorii Bibliei consideră că a existat un Proto-lIsaia, care a scris capitolele 1- 
39, conținând cuvintele din sec. VIII î.e.n. ale unui profet, amplificate în secolul al 
VII-lea î.e.n., care conform autorilor evanghelici ar fi creat o adevărată şcoală de 
gândire în perioada 740 - 701, un Deutero-Isaia (cap. 40-55) care a scris în secolul 
al VI-lea î.e.n., spre sfârșitul captivităţii babiloniene şi un Trito-Isaia (cap. 56-66), 
care ar putea fi de fapt mai mulţi autori, a/au scris la Ierusalim după întoarcerea din 
exil:pp. 558-562 

Orthodoxwiki - Sfântul prooroc Isaia 

Isaia a fost fiul lui Amos şi unul din cei patru mari prooroci ai Vechiului Testament 
(alături de Ieremia, lezechiel şi Daniel), personalitate foarte influentă în sec al 
VIII-lea î.Hr, în timpul regilor Ozia, lotam, Ahaz, lezechia şi Manase, pe care a 
încercat să-i ajute şi să-i îndrepte prin profeții, mustrări şi îndemnuri. A murit ca 
martir. Biserica creştină îl prăznuiește la 9 mai. 


Numele 


Numele Isaia în limba ebraică este „leșaiahu”, ceea ce înseamnă „mântuirea lui 
Dumnezeu” 


Activitatea 


Activitatea proorocului Isaia este relatată în Cartea a IV-a a Regilor, Cartea a II-a a 
Cronicilor, unde este evocată domnia lui lezechia şi în Cartea lui Isaia. 

In Noul Testament sunt foarte multe trimiteri la proorociile sale. Isaia l-a prezis pe 

Mesia cu atâtea amănunte încât Sfinți Părinţi l-au numit evanghelistul Vechiului 

Testament. 

Isaia a dat lui Mesia numele de Emmanel, care se tâlcuieşte „Dumnezeu e cu no!”. 
Opera 

Isaia a scris cartea biblică care-i poartă numele, în care face o serie de profeţii de 

amenințare şi de mângâiere, acompaniate de încurajări, sfaturi şi îndemnuri 


adresate regilor vremii. 


A scris şi cartea împăraţilor lui luda și Israel (2 Cron 32.32), în care scrie despre 
Ozia (2 Cron 26.22) şi lezechia (2 Cron 32.32). 


Profeţiile lui Isaia sunt citate de lisus Hristos şi apostoli aproape de 50 ori în mod 
exact şi de vreo 40 de ori în mod liber. 


Familia 


Era căsătorit (Is 8.3) şi avea doi copii (Is 7.3,8.3), potrivit propriei mărturii. Îi 
spune soției proorociță (Is 8.3) 


Moartea şi prăznuirea 
Potrivit unei vechi tradiții evreieşti, Isaia ar fi trăit până în timpul regelui Manase 
care, cu toate că-i era ginere, a poruncit să fie tăiat în două cu un fierăstrău. 


Această tradiţie a fost admisă şi de Biserica creștină, care îl prăznuieşte la 9 mai. 


Apostolul Pavel aminteşte de suferinţele prin care au trecut unii creștini, men- 
țonând şi pedeapsa tăierii cu fierăstrăul. (Evrei 11.37) 


Imnografie 


Tropar, glasul al 2-lea: Prăznuind pomenirea proorocului Tău Isaia, Doamne, 
printr-însul Te rugăm, mântuieşte sufletele noastre. 


Condac, glasul al 4-lea: Primind darul proorociei, proorocule şi mucenice Isaia, de 
Dumnezeu propovăduitorule, tuturor de faţă ai arătat întruparea Domnului, la toate 
marginile pământului cu glas mare strigând: "lată, Fecioara în pântece va lua!" 

Pr. Silviu Cluci - Odoarele Mănăstirii Hilandar 

Printre odoarele aflate la Hilandar, există două cruci care au încastrate fragmente 
din Crucea Mântuitorului, un dar al împăratului loan al III-lea Vatatzes, şi o altă 
cruce împodobită cu pietre prețioase. Cea dintâi este o cruce din argint aurit, 
încrustată cu pietre prețioase; cealaltă este o străveche cruce bizantină, cu 
nestemate de mare preţ înlăuntrul cărora se pot vedea icoana Domnului Hristos şi a 
Maicii Sale. 


De asemenea, din instrumentele folosite în timpul Pătimirilor Domnului, Hilandar 
posedă o frântură din coroana de spini, din trestie şi din veşmântul de înmor- 
mântare. 


În Mănăstirea Hilandar se păstrează o parte din cinstitul cap al prorocului Isaia, o 
parte din capul Sfântului mare mucenic Artemie, mâna dreaptă a Sfântului 
Nichifor, patriarhul Constantinopolului, părți din moaştele Sfinților Simeon 
Stâlpnicul, Lazăr din Muntele Galisiului, Pantelimon, Teodor Stratilat, Varvara şi 
Ecaterina. 


kkkkhkkhkhkkhkhkkhkhkhkhkhkhkhkihkikhiir ki 


In iconofilachion se află peste 1000 de icoane bizantine şi sârbești din secolele 
XIII-X VIII. Cea mai renumită icoană păstrată cu mare evlavie în biserica mare a 
mănăstirii este icoana Maicii Domnului „Irihirussa”. 


De o nepreţuită valoare sunt şi două icoane, cea a Maicii Domnului Papadiki şi cea 
a Imnului Acatist. 


La fel de valoroase sunt icoanele Pantocratorului şi a Maicii Domnului „Milostiva” 
(secolul al XIII-lea), precum şi icoanele pictate pe ambele părți - una cu Maica 
Domnului „Avramiotissa” şi Sfântul proroc Ilie (secolul al XIV-lea) şi cealaltă cu 
Maica Domnului şi Sfântul Sava (secolul al XIV-lea). 

Bucură-te, Sfinte proroc Isaia! 


